Aprecieri la adresa lucrării Cum să comunici... 
ascultând 

„Am citit Cum să comunici... ascultând într-un 
weekend, în timp ce călătoream cu avionul, şi am început 
să pun în practică cele învăţate luni, când am ajuns la 
birou, iar de atunci nu m-am mai oprit. Am comandat deja 
câte un exemplar pentru toţi cei din eşalonul superior de 
conducere de la Mattel, dar şi pentru copiii mei, acum 
oameni în toată firea”. 

— Bob Eckert, CE-O şi preşedinte, Mattel 

„Pentru mult prea mulţi oameni introspecţia este o 
calitate eluzivă. În noua sa carte, Cum să comunici... 
ascultând, Mark Goulston ne arată puterea introspecţiei, 
învăţându-ne cum să ne analizăm pe noi înşine şi relaţiile 
pe care le avem, astfel încât să ajungem să fim cât mai 
eficienţi cu putinţă. Se poate să te consideri un individ pe 
care alţii se pot baza şi să fii pasionat de ceea ce faci, însă 
cei din jur pot avea senzaţia că eşti doar arogant şi 
impulsiv. Breşa dintre aceste percepții face de cele mai 
multe ori diferenţa dintre eşec şi succes. Goulston a scris o 
carte excepţională, care să ne ajute să acoperim această 
breşă şi să ne dezvoltăm capacitatea de introspecţie”. 

— John Byrne, editor executiv, Business Week 

„Comunicarea nu înseamnă pur şi simplu să spui 
ceva, ci să fii auzit. Mark Goulston ne învaţă ce înseamnă 
cu adevărat să rela 


ţionăm cu ceilalţi. Cum să comunici... ascultând este 
un ghid indispensabil dacă îţi doreşti să devii un ascultător 
excepţional, dar şi să ai împliniri pe toate planurile. [ţi 
mulţumim, Mark”. 

— Frances Hesselbein, preşedinte al Consiliului 
Director şi fondator al Leader to Leader Institute 

„Mark Goulston ne oferă un adevărat ghid pentru a 
stabili legături cu cei din jur şi pentru a avea relaţii mai 
solide atât pe plan personal, cât şi profesional. Cu 
siguranţă că este cea mai bună carte a lui Mark de până 

acum, o lectură obligatoriu de citit pentru orice persoană 
interesată de îmbunătăţirea eficienţei personale”. 
- Wayne Gattinella, preşedinte şi CEO, WebMD 

„Dr. Goulston ne arată într-o manieră inteligentă şi 
practică cum să folosim «regula de aur», şi anume să îi 
tratăm pe ceilalţi aşa cum ne-am dori noi să fim trataţi”. 

— Michael Critelli, fost CEO şi preşedinte, Pitney 
Bowes 

„Aproape toată viaţa am crezut că sunt capabil să 
evit orice problemă, de orice natură ar fi ea. Cartea şi 
sfaturile lui Mark m-au ajutat să mă ascult pe mine... la un 
nivel superior. Este o carte clasică şi o lectură obligatoriu 
de citit pentru orice lider de companie”. 

— Jason Calacanis, antreprenor pe internet şi CEO al 
companiei Mahalo 

„Vrei să stăpâneşti cu adevărat acea abilitate 
esenţială pentru obţinerea succesului pe plan personal şi 
profesional? Atunci citeşte cartea de faţă. Tehnicile simple 
şi uşor de pus în practică pe care ni le propune Mark sunt 
extrem de importante - iar rezultatele te vor uimi”. 
- Dr. Ivan R. Misner, fondator şi preşedinte BNI; 

autorul lucrării The 29% Solution: 52 Networking 
Succes Strategies 

„In această perioadă de progrese revoluţionare în 
domeniul tehnologiei, este foarte uşor să trecem cu 
vederea ceea ce ne ajută să relaţionăm cu adevărat cu cei 
din jur. Sfaturile simple pe care ni le propune Mark 
Goulston ne vor ajuta să construim relaţii productive la 
serviciu şi să ne apropiem din ce în ce mai mult de familie 
şi de prieteni. Această combinaţie interesantă referitoare 
la modul în care funcţionează creierul şi la felul în care 
poţi înlătura barierele care stau în calea unei comunicări 
eficiente te va face să îţi doreşti să pui în practică 
sugestiile lui Goulston. Cu alte cuvinte, citeşte pur şi 
simplu lucrarea de faţă”. 

— Tom Nelson, director de operaţiuni, AARP 

„Cum să comunici... ascultând ne arată că este mult 

mai puţin important ce le spui altora în comparaţie cu ceea 
ce îi determini să îţi spună ei ţie. Goulston a ştiut să 
asculte foarte bine, iar cartea de faţă nu numai că este una 
dintre cele mai bune din câte există, ci şi cea mai simplă şi 
mai plăcută pe care ai putea-o citi vreodată despre cât de 
importantă este ştiinţa de a asculta”. 

— Cathy Greenberg, autoarea lucrării What Happy 
Women Knozv 

„Pentru toţi cei care vor să îşi îmbunătăţească 
relaţiile cu membrii familiei, la serviciu sau în societate, 
cartea de faţă este o lectură obligatorie. Mark Goulston a 
scris o adevărată capodoperă, care îţi va îmbunătăţi viaţa, 
fiindcă astfel vei putea comunica mult mai eficient”. 

— Dr. David Feinberg, MBA; CEO al UCLA Hospital 
Sistem 

„Sfaturile înțelepte ale lui Mark nu numai că sunt 
bazate pe experienţă, ci sunt şi foarte utile. Am citit sute 
de cărţi, însă am putut aplica ideile din foarte puţine în 
firma pe care o conduc sau în relaţiile pe care le am cu cei 
din jur. Mark ne împărtăşeşte o serie de probleme reale şi 
soluţii extrem de viabile la ele”. 

— Stephanie Allen, preşedinte Food Development, 
Dream Dinners 

„Goulston emană o profunzime pe care doar foarte 
rar am întâlnit-o, iar capacitatea sa de a ne ajuta să ne 
vedem aşa cum suntem în realitate este atât un dar special 
al lui, cât şi un cadou pe care ni-l face. Această carte este 
esenţială, fiindcă doar de noi depinde să îi ascultăm cu 
atenţie pe ceilalţi”. 

— Josh Waitzkin, autorul lucrării The Art of Leaming 

„Într-o lume în care toţi vor să vorbească, secretul 
succesului este tocmai arta de a asculta. Unii lideri sunt 
nişte oratori extraordinari, iar alţii nu - însă cu toții sunt 
buni ascultători. În cartea sa, Mark Goulston ne 
împărtăşeşte secretele reale ale artei de a asculta. Este 
una dintre cele mai influente cărţi, cu sfaturi valabile şi 
peste zece ani de acum înainte, pentru lumea afacerilor şi 


100 


nu numai”. 

— Dr. Andreas Salcher, autorul lucrărilor The 
Talented Kid and His Enemies şi The Wounded Human, 
cofondator al Sir Karl Popper School 

„Plină de sfaturi practice care te vor ajuta în fiecare 
interacţiune personală. Mark Goulston înţelege că 
acţiunea de a comunica are mai puţin de-a face cu strategii 
şi cu tehnici, referindu-se mai degrabă la relaţionarea cu 
cei din jur. Perspectiva sa referitoare la comportamentul 
uman este cu adevărat prețioasă”. 

— Steven B. Sample, preşedinte al Universităţii 
Southern California, autorul lucrării The Contrariaris 
Guide to Leadership 

Lui Warren Bennis, mentor, prieten şi o adevărată 
sursă de inspiraţie pentru mine, care m-a învăţat că 
trebuie să asculţi profund şi să ajungi la sufletul oamenilor, 
după care să ai grijă de ei, fiindcă doar aşa îi poţi conduce 
acolo unde ţi-ai dori să ajungă. 

In memoriam 

„Atunci când asculţi temerile şi suferinţele sau 
speranţele şi visurile oamenilor, atunci când oamenii simt 
că îi asculţi şi că îi înţelegi, atunci te vor primi lângă ei şi 
îşi vor deschide mintea şi inima”. 

— Edwin Schneidman, pionier în domeniul prevenirii 
suicidului, fondatorul Centrului de Prevenire a 
Sinuciderilor din Los Angeles şi un mentor drag mie. 

Cititorilor mei, cărora mi-am dorit să le împărtăşesc 
aceste lecţii importante. 

CUPRINS 

relaţionezi cu oricine...19 

1 Cine te ține ostatic?21 

Ciclul Persuasiunii 26 

Secretul: relaţionarea este simplă 29 

2 Puţină ştiinţă: Cum trece creierul de la „nu' la „da” 
33 

Cele trei părți ale creierului 34 

Deturnarea nucleului amigdalian şi dispariția gândirii 
raționale 36 


100 


Neuronii-oglindă 38 

De la teorie la acţiune 43 

SECŢIUNEA A II-A Cele nouă reguli de bază pentru a 
relaţiona cu absolut oricine 45 

3 Cum să treci de la derută la înţelegere profundă 47 

Controlează-ţi mai întâi de toate propriile tale emoţii 
48 

Viteza este totul 49 

Procesul de trecere de la „Oh, la naiba!” la „Ok” 50 

Puterea lui „Oh, la naiba!” 52 

Antrenament rapid pentru a trece de la „Oh, la 
naiba!” 

la „Ok” 52 

4 Obişnuieşte-te să asculti 57 

„Dar eu chiar ascult... nu-i aşa?” 59 

Cât de bine îi cunoşti pe cei din jur? 63 

5 Fă-i pe cei din jur să simtă că empatizezi cu ei 67 

De ce se schimbă oamenii dacă au sentimentul că 
empatizezi cu ei? 70 

6 Arată-te mai degrabă interesat decât interesant 79 

Nesimţiţii „interesanţi” 82 

Nu acţiona în mod interesat, ci arată-te interesat 83 

7 Fă-i pe cei din jur să se simtă valoroşi 90 

8 Ajută-i pe oameni să îşi verse amarul, din punct de 
vedere emoțional şi mental 95 

Ajută-i pe cei din jur să nu mai sufere 96 

Cum să arăţi unei persoane să îşi verse amarul 99 

9 Evită discrepanţele 105 

Pericolele discrepanţelor în domeniul corporațiilor 
112 

Atunci când nu poţi evita discrepanţele, anticipează- 
le 115 

10 Când totul pare pierdut, expune-ţi punctele 
vulnerabile 118 

Arată-le punctele tale slabe, iar ei ţi le vor arăta pe 
ale lor 121 

11 Scapă de oamenii toxici 126 


100 


Neajutoraţii 127 

Cei care vor să te intimideze 131 

Cei care vor să primească tot timpul 135 

Narcisiştii 136 

Psihopaţii 139 

O scurtă verificare în oglindă: care este problema? 
140 

SECŢIUNEA A III-A 12 modalităţi rapide şi uşoare 
pentru a relaţiona eficient 145 

12 Problema imposibilității 147 

13 Paradoxul magic 153 

O cascadă de „da” 155 

O mişcare care îţi conferă încredere 157 

14 Șocul empatiei 161 

Cum funcţionează 165 


Când să apelezi la şocul empatiei 166 

Puterea analogiei 168 

15 Jocul revers (Șocul empatiei nr. 2) 171 

16 „Chiar crezi asta?” 178 

17 Puterea lui „Hmmm...” 183 

18 Jocul stipulării 192 

19 De la tranzacţie la transformare 198 

Negociere versus relaţionare 199 

Ce întrebare te va ajuta să avansezi? 205 

20 Umăr lângă umăr 207 

21 Completează spaţiile albe 215 

22 Drumul până la „nu” 222 

23 Mulţumirile din suflet şi Scuzele sincere 227 

„Îţi mulţumesc” versus „Îţi mulţumesc din suflet” 228 

Scuzele sincere 230 

SECŢIUNEA A IV-A Recapitulare. Remedii rapide de 
aplicat în şapte tipuri de situaţii dificile şi provocatoare 
235 

24 Echipa din iad 237 

25 Avansarea pe scara ierarhică 244 

26 Narcisiştii în acţiune 247 


100 


27 Străin de oraş 251 

Etapa vizibilităţii 252 

Etapa credibilităţii 253 

Etapa profitabilităţii 254 

28 Explozia umană 256 

29 Cunoaşte-te pe tine 262 

30 Șase niveluri de separare 269 

Fă tot posibilul să te întâlneşti faţă în faţă cu cei la 
care vrei să ajungi 270 

Fă-ţi aliaţi în mediul virtual 271 


Relaţionează cu asistenții personali sau cu 
secretarele 272 

Epilog 2 77 

Despre autor 279 

CUVÂNT ÎNAINTE 

Managerii, preşedinţii de companii şi oamenii de 
vânzări îmi spun tot timpul: „Când vrei să încerci să porţi o 
discuţie cu oameni mai dificili, este ca şi cum te-ai lovi de 
un zid de cărămidă”. 

De fiecare dată când aud aceste cuvinte, le spun: „Nu 
vă mai daţi cu capul de zid şi căutaţi cărămizile desprinse”. 
Identifică aceste cărămizi care au căzut - ceea ce au 
nevoie ceilalţi să obţină 


de la tine - şi poţi pune la pământ cele mai puternice 
bariere, astfel încât să ai cu ceilalţi nişte relaţii pe care nu 
le-ai fi crezut vreodată posibile. 

Ceea ce mă duce cu gândul la prietenul şi colegul 
meu, Mark Goulston. Mark are o capacitate aproape 
magică de a ajunge la sufletul tuturor - indiferent că 
vorbim despre CEO de corporaţii, manageri, clienţi, 
pacienţi, rude sau chiar despre terorişti care iau ostatici - 
fiindcă el găseşte întotdeauna cărămizile lipsă. Ştie exact 
cum să relaţioneze şi să comunice chiar şi cu cele mai 
dificile persoane, iar din această carte vei afla exact cum 
procedează. 


100 


L-am cunoscut iniţial pe Mark prin intermediul celor 
două cărţi ale sale, Get Out of Your Ozvn şi Get Out of Your 
Ozon Way at Work. Lucrările sale, munca depusă şi, nu în 
ultimul rând, Mark personal, m-au impresionat atât de 
mult încât l-am contactat şi acum suntem parteneri de 
afaceri. Este unul dintre managerii foarte buni de la 
Ferrazzi Greenlight şi un consilier personal de încredere. 
După ce am văzut cum lucrează, îţi pot spune de ce toată 
lumea, de la angajaţii FBI şi până la Oprah, este atentă la 
ceea ce are Mark de spus referitor la relaţii: tehnicile sale, 
extrem de simple, chiar funcționează. Ah, şi nu te lăsa 
păcălit de faptul că 

Mark este psihiatru, căci este unul dintre cei mai 
buni oameni pe care i-am cunoscut atunci când vine vorba 
despre comunicare. Du-l într-un loc în care toată lumea 
pare să se războiască, în care oamenii de vânzări nu mai 
pot atrage clienţi noi sau unde moralul şi productivitatea 
sunt la pământ, iar el îţi va rezolva imediat problema, într- 
o manieră de pe urma căreia toată lumea va avea de 
câştigat. 

Dacă vrei să ai acest gen de succes, nici că se putea 
să găseşti pe cineva mai bun decât Mark. Este strălucit, 
amuzant, gentil şi ne inspiră cu adevărat, iar povestirile 
sale referitoare la indivizi atât de diferiţi, de la oaspeţi 
nepoftiţi pe perioada vacanței la F. Lee Bailey fac ca tot 
ceea ce ne transmite să fie deopotrivă amuzant şi să ne 
schimbe viaţa. Aşa că îţi doresc lectură plăcută - după care 
te sfătuiesc să pui în practică abilităţile nou dobândite 
pentru a-i transforma pe toţi cei pe care îi consideri 
„imposibili” în adevăraţi aliaţi, în clienţi devotați, în colegi 
loiali şi în prieteni pentru toată viaţa. 

Keith Ferrazzi 

MULŢUMIRI 

f 

Dintre toate cărţile pe care le-am scris, aceasta de 
faţă mă face să fiu cel mai mândru şi mai plin de 
entuziasm. Şi dacă a avut succes, acest lucru s-a datorat 

contribuţiilor nepreţuite şi sprijinului pe care l-am primit 
de la atât de mulţi cunoscuţi şi colaboratori. În primul şi în 
primul rând, le mulţumesc cititorilor, pacienţilor, clienţilor 
actuali sau potenţiali, care au avut încredere în mine şi mi- 
au mărturisit cele mai profunde speranţe şi temeri pe care 
le aveau, permiţându-mi să transmit mai departe ceea ce 
am învăţat din faptul că i-am ajutat. 

Le sunt profund recunoscător lui Bill Gladstone şi 
Ming Russell, agenţii mei de la Waterside Productions, 
pentru tot ajutorul pe care mi l-au oferit de fiecare dată 
când am avut nevoie, dar şi pentru că m-au tras înapoi pe 
drumul cel bun atunci când m-am încurcat. Mulţumirile 
mele se îndreaptă şi către Ellen Kadin, editor executiv la 
AMACOM Books, publisherul meu, pentru ataşamentul 
manifestat faţă de acest proiect şi pentru faptul că m-a 
tras tot timpul de mânecă astfel încât să îmi îndeplinesc 
promisiunile făcute cititorilor. Cele mai utile instrumente 
prezentate în această carte se datorează în mare parte 
capacităţii lui Ellen de a mă direcţiona permanent. li sunt 
recunoscător şi lui Alison Blake, ale cărei sfaturi m-au 
ajutat să am un mesaj mai clar, dar şi lui John Duff, fostul 
meu editor de la Penguin Putnam, care m-a susţinut 
întotdeauna. 


Le mulţumesc şi prietenilor mei apropiaţi - nişte 
specialişti extraordinari în PR: Tom Brennan, Pam Golum, 
Chérie Kerr, Annie Jennings şi Paxton Quigley. De 
asemenea, îi sunt foarte recunoscător şi lui Lynne Johnson, 
de la Fast Company, care se ocupă de articolele pe care le 
scriu şi de blogul meu; lui Marco Buscaglia, de la Tribune 
Media Services, care se ocupă de editorialul „Rezolvă orice 
problemă cu dr. Mark”; Ariannei Huffington (de la 
Huffington Post), Matt Edelman (peoplejam), Kelly la don 
(Basil and Spice) şi Marisei Porto (Divorce360), pentru 
contribuţia la conţinutul postat pe blogul meu. 

Îi sunt profund îndatorat lui Keith Ferrazzi, John 
Kelly, Jeff Kaplan, Jim Harmon, Peter Winick, Kellee 

Johnson, Bo Manning, Chris Tuffli şi tuturor celor pe care 
i-am cunoscut şi cu care am lucrat de-a lungul timpului la 
compania Ferrazzi Greenlight, din Los Angeles. Iniţial, 
Keith voia să dea un alt titlu cărţii Never Eat Alone, şi 
anume You Cant Get There Alone („Nu poţi reuşi de unul 
singur”). Doamne, cât este de adevărat! lar cea mai 
recentă lucrare a sa, Who's Got Your Back, ne arată cât de 
important este să găseşti oameni care să te tragă în sus, 
care să îţi spună adevărul şi care să îţi tragă un şut în fund 
(atunci când este cazul). 

Cu ajutorul tuturor acestor persoane, am reuşit ceva 
special. Mulţumiri speciale pentru Martin Addison (Video 
Arts); Tony Baxter (Disney); Lee Canter; Jason Calacanis 
(Mahalo); Chris Coffey, Stephen Denning, Marty Edelston 
şi Marjory Abrams (Boardroom); Paul şi Sarah Edwards şi 
Bronwyn Fryer (Harvard Business Review); Dave Fuller 
(Costeo Connection); Michael Gervais (Pinnacle 
Performer); Taavo Godtfredsen (Skillsoft); Katalina Groh 
(Groh Productions); Shawn Hunter (Skillsoft); Linda Kane 
(Bank of New York Mellon); Dave Logan (Tribal 
Leadership); Marty Nemko (NPR); Stacy Phillips (Phillips, 
Lerner, Lauzon and Jamra); Billy Pittard (Lynda.com); Tony 
Robbins; David Rock (Neuroleadership); Karen 
Salmansohn (Bounce Back); Heather Shea Schultz; Edwin 
Schneidman (UCLA); Leo Tilman (Financial Darwinism); 
Rebecca Torrey (Manatt); Josh („Bobby Fisher”) Waitzkin; 
Peter Whybrow (UCLA). 

Le datorez mulțumiri şi liderilor a căror cea mai 
prețioasă resursă este chiar timpul lor personal, dar care 
au fost dispuşi totuşi să stea de vorbă cu mine: Scott 
Adelson (Houlihan Lokey); 

Sharon Allen (Deloitte); Angela Braley (Welipoint); 
Jeffrey Berg (ICM); Mike Critelli (Pitney Bowes); Bob 
Eckert (Mattel); Werner Erhard; Jonathan Fielding (L.A. 
County Public Health); Jim Freedman (Barrington 
Associates); Bill George (fost CEO, Medtronic şi Harvard 
Business School); Marshall Goldsmith; Jim Goodnight 

(SAS); Peter Guber (Mandalay); Mark Victor Hansen 
(autorul seriei „Supă de pui”); Frances Hesselbein (Leader 
to Leader Institute); Leonard Kleinrock (UCLA); Mike 
Leven (Georgia Aquarium); Jim Mazzo (Advanced Medical 
Optics); Ivan Misner (BNI); Omar Noorzad (Tri-Cities 
Regional Center); Tom O'Toole (Hyatt); Bill Quicksilver 
(Manatt); Carla Singer (LA s Best); Scott Scherr (Ultimate 
Software); Jim Sinegal (Costeo); Sir Martin Sorrell (WPP); 
Bob Sutton (Stanford); Larry Thomas (Guiţar Center); 
Raymond Tye (United Liquors); William Ury (Harvard); 
David Wan (Harvard Business Publications) şi Duane Wall 
(White & Case). 

Mulţumirile mele speciale şi o apreciere deosebită 
pentru familia mea, care m-a sprijinit întotdeauna - soţia 
mea, Lisa, şi copiii mei, Lauren, Emily şi Billy, care au avut 
grijă mereu să nu mă iau prea în serios, dar şi mamei 
mele, Ruth, şi fraţilor mei, Noel şi Robert, precum şi 
familiilor acestora, pentru dragostea şi încrederea 
permanente pe care mi le-au arătat. 

Şi, nu în ultimul rând, mulţumirile mele speciale 
pentru următoarele persoane, care trăiesc sau au trecut în 
neființă, al căror ajutor oferit permanent în ultimul 
deceniu a fost crucial pentru succesul meu: David Ackert, 
Sandy Archer, Rosanne Badowski, Joel Bagelman, Monica 
Ballard, Stan Barkey, Loretta Barrett, Jordon Bender, Hal 
Bergman, Davis Blaine, David Booth, Larry Braun, Eric 
Bruck, Shel Brucker, Jon Campbell, Stan Deakin, Susan 
Diamond, Kathy Doheny, Jim Dorsey, Albert Dorskind, 
Steven Drimmer, John Duff, Geoffrey Dunbar, Neil 
Elmouchi, David şi Gail Fogelson, John Fox, Sandy Fox, Ken 
şi Verena Florence, Lynn Franklin, Peter Frost, Gary 
Garbowitz, Larry Gerber, Selwyn Gerber, Harry Glazer, 
Roger Goff, Philip Goldberg. 

Cathy Greenberg, Gordon Gregory, Kevin Gregson, 
Arien Gunner, Holly Gustlin, Cyrus Hekmat, Bruce Heller, 
Brian Hemsworth, Patrick Henry, Cheryl Hodgson, Paul 
Hynes, Grace Jamra, Annie Jennings, Marty Josephson, 

Preston Johnson, Joel Kabaker, Brian Katz, Jim Kennedy, 
Nancy Kent, Jeff Kichaven, John King, Brian Kurtz, Tracy 
Kwiker, Peter Lauzon, Mark Lefko, David Lerman, Mark 
Lemer, David Levrier, Lisa Ling, Mark Lipis, Andy Ludlum, 
James Ludwick, Chris Malberg, Stephen Malley, Vicki 
Martin, Ken McLeod, William McNary, Frank Melton, Steve 
Mindel, Rebecca Nassi, Michael Parker, Kimberly Pease, 
Stacy Phillips, Martin Pichinson, Karen Pointer, Ken 
Potalivo, Scott Regherg, Tim Reuben, Mark Risley, Terri 
Robinson, Deborah Rodney, Patricia Romaine, Ivan 
Rosenberg, Lee Ryan, Millicent Sánchez, Myer Sankary, 

Secretul prin care poţi 


AJUNGE SĂ RELAŢIONEZI CU ORICINE 

Există persoane deosebit de norocoase, care par să 
aibă un talent magic, cu ajutorul căruia reuşesc să îi 
convingă pe cei din jurul lor să fie de acord cu planurile, 
cu scopurile şi cu dorinţele lor. În realitate însă, nu este 
vorba despre magie. Este mai degrabă o artă... dar şi o 
ştiinţă. Şi este mai uşor decât ţi-ai imagina să ajungi să o 
stăpâneşti. 


Cine te ţine ostatic? 


„Un management corespunzător presupune să faci 
problemele să fie atât de interesante şi soluţiile lor atât de 
constructive încât toată lumea să îşi dorească să se 
confrunte cu ele şi să le rezolve”. 

— PAUL HAWKEN. 

AUTORUL LUCRĂRII NATURAL CAPITALISM 

Chiar în momentul în care citeşti aceste rânduri, 
există o persoană în viaţa ta cu care ţi-ai dori să relaţionezi 
şi cu care trebuie să comunici. Nu o poţi face însă - ceea 
ce te scoate din minţi. Poate că este vorba despre cineva 
de la serviciu: un subordonat, un membru al echipei, un 
client sau şeful tău. Sau poate cineva de acasă: un 
partener, unul dintre părinţi, un adolescent sfidător, un 
fost soţ furios ş.a.m.d. 

Ai încercat totul - logică, persuasiune, forţă, 
implorare, furie - însă de fiecare dată parcă te-ai lovit de 
un zid. Eşti supărat, speriat sau frustrat. „Ce naiba să mai 
fac?”, te gândeşti deznădăjduit. 

lată ce aş vrea să faci: gândeşte ca şi cum ar fi vorba 
despre o situaţie în care ai fost luat ostatic. De ce? Fiindcă 
nu te poţi elibera. Eşti înlănţuit de rezistenţa celeilalte 
persoane, de teamă, de ostilitate, de apatie, de 
încăpățânare, de egoism sau de lipsuri - dar şi de faptul că 
te simţi incapabil să acţionezi eficient. 

Şi aici intervin eu. 

Sunt doar un tip obişnuit - soţ, tată şi doctor - însă 
cu ceva vreme în urmă am descoperit că am un talent 
special. Indiferent de situaţie, am capacitatea de a ajunge 
la sufletul oamenilor. Pot convinge directori plini de ei, 
angajaţi supăraţi sau echipe de management 
autodistructive să colaboreze pentru găsirea unei soluţii. 
Pot ajuta familiile sau cuplurile care au probleme. Le pot 
schimba modul de gândire chiar şi celor care iau ostatici 
sau persoanelor disperate, care se gândesc să se sinucidă. 

Nu îmi dau seama exact ce anume fac diferit fată de 
ceilalţi, însă îţi pot spune că funcţionează. Sunt conştient 
că nu sunt mai inteligent decât cei din jur şi ştiu că 
succesul meu nu se bazează pur şi simplu pe noroc, fiindcă 
modul în care am procedat a dat rezultate tot timpul, cu 
toate tipurile de persoane cu care am avut de-a face şi 
indiferent de situaţie. De ce a funcţionat oare? 

Analizându-mi metodele, am găsit şi răspunsul - un 

set de tehnici rapide şi simple (unele le-am descoperit 
singur, iar altele le-am deprins de la mentori şi de la 
colegi), care creează „tracţiune” Da, exact, oamenii ajung 
să se îndrepte înspre mine, chiar dacă iniţial încearcă să se 
îndepărteze. 

Ca să înţelegi mai bine, imaginează-ţi că urci cu 
maşina un deal abrupt. Cauciucurile alunecă şi merg în 
gol. Schimbi însă viteza, după care recapeţi controlul. Este 
ca şi cum ai forţa drumul să te cunoască mai bine. 

Cei mai mulţi oameni trec într-o treaptă de viteză 
superioară atunci când încearcă să stabilească legături cu 
alţii. Încearcă să fie convingători. Încurajează. Aduc în 
discuţie diverse argumente. Fac presiuni. Pe parcursul 
procesului, opun însă rezistenţă. Dacă vei folosi tehnicile 
pe care ţi le propun, vei proceda exact invers - vei asculta, 
vei pune întrebări, te vei analiza-şi te vei gândi la cei pe 
care îi auzi vorbind. Dacă faci acest lucru, oamenii din 
jurul tău se vor simţi văzuţi, înţeleşi şi vor avea senzaţia că 
valorează ceva - iar această schimbare neaşteptată îi va 
atrage către tine. 

Aceste tehnici relevante pe care le vei deprinde din 
lucrarea de faţă îi poate face pe oameni să treacă rapid şi 
uşor - adesea în doar câteva minute - de la „nu” la „da” Eu 
personal le folosesc aproape în fiecare zi ca să ajut familii 
destrămate şi cuplurile cu probleme să îşi refacă relaţia. 
Apelez la ele ca să salvez companii pe cale să se 
prăbuşească, să îi fac pe managerii autoritari să 
colaboreze eficient cu echipa şi să îi determin pe oamenii 
de vânzări să încheie afaceri „imposibile” şi le mai folosesc 
ca să îi ajut pe agenţii FBI şi pe cei ce negociază cu 
terorişti care iau ostatici să aibă succes în cele mai grele 
situaţii posibile, aproape de viaţă şi de moarte. 

De fapt, aşa cum vei vedea pe parcurs, ai foarte 
multe în comun cu cei care poartă negocierile pentru 
eliberarea ostaticilor atunci când trebuie să ajungi să 
relaţionezi cu persoane care nu vor să te asculte. De 
aceea, printre primele poveşti prezentate, se află şi cea a 

lui Frank. 

Frank stă în maşina sa în parcarea unui mall uriaş - 
şi nimeni nu se apropie de el, fiindcă are un pistol 
îndreptat către zona gâtului. Sunt apelaţi echipajul SWAT 
şi echipa care negociază în asemenea situaţii. Cei de la 
SWAT îşi ocupă poziţiile în spatele celorlalte maşini, 
încercând să nu îl agite şi mai mult. 

Şi, în timp ce aşteaptă, află şi detaliile. Este vorba 
despre un bărbat de treizeci şi ceva de ani, care tocmai şi- 
a pierdut jobul de la un departament de relaţii cu clienţii al 
unui mare retailer de electrocasnice, cu şase luni în urmă, 
fiindcă ridicase tonul în mod repetat la colegi şi la clienţi. 
Fusese la mai multe interviuri, însă nu reuşise să se 
angajeze. Işi abuza verbal soţia şi cei doi copii mici. 

În urmă cu o lună, soţia şi copiii se mutaseră cu 
părinţii, în alt oraş. li spusese că are nevoie de o pauză. 
Proprietarul apartamentului îi evacuase, fiindcă nu îşi mai 
plătiseră chiria. Se mutase într-o cameră mizeră, la 
periferie. Ultima picătură care umpluse paharul fusese 
ordinul de restricţie pe care îl primise cu o zi înainte să 
amenințe că se omoară în parcarea de la mall. 

Şeful negociatorilor a început să îi vorbească cu 
calm: 

„Frank, sunt locotenentul Evans, eu voi discuta cu 
tine, fiindcă există şi alte soluţii în afară să îţi faci rău. Ştiu 
că tu eşti de părere că nu ţi-a mai rămas altceva de făcut, 
însă nu e aşa”. 

Frank exclamă: „Ştii pe dracu’. Eşti şi tu la fel ca toţi. 
Lasă-mă naibii în pace!” 

Locotenentul Evans îi răspunde: „Nu cred că pot face 
asta. Te afli în parcarea unui mall, cu un pistol îndreptat 
spre gât, iar eu trebuie să te ajut să găseşti o rezolvare la 
această situaţie”. 

„Du-te dracu’! N-am nevoie să mă ajuţi tu!”, îi 
răspunde Frank. 

Şi conversaţia a decurs aşa timp de o oră, cu pauze 
de câteva minute. Pe măsură ce se aflau mai multe 

informaţii despre Frank, era clar că nu vorbeau cu o 
persoană rea, ci doar cu un om cu probleme, foarte furios 
pe deasupra. Echipa SWAT avea ordin să tragă dacă 
ameninţa şi pe altcineva cu pistolul. Toată lumea în afară 
de Frank îşi dorea ca totul să se termine cu bine. Cu toate 
acestea, şansele nu păreau chiar atât de bune. 

După o oră şi jumătate, a sosit la faţa locului şi un alt 
negociator, detectivul Kramer - absolvent al unui curs de 
negociere în cazurile în care sunt luaţi ostatici, pe care eu 
personal îl ţinusem la sediul poliţiei şi pentru cei de la FBI. 

Detectivul Kramer s-a pus la curent imediat cu 
situaţia lui Frank şi cu statutul negocierilor şi i-a oferit 
locotenentului Evans o sugestie diferită, „lată ce vreau să 
îi spui tipului: «Pun pariu că simţi că nimeni nu ştie ce 
înseamnă să fi încercat tot ce ţi-a stat în puteri şi că asta 
este singura soluţie care ţi-a mai rămas, nu-i aşa?»”. 

Evans a replicat: „Ce să spun?”, ca şi cum nu 
înţelesese bine. 

Kramer a repetat sugestia: „Da, ai auzit bine, spune-i 
aşa: «Pun pariu că simţi că nimeni nu ştie ce înseamnă să 
fi încercat tot ce ţi-a stat în puteri şi că asta este singura 
soluţie care ţi-a mai rămas, nu-i aşa?»”. 

Evans s-a conformat şi când i-a spus aceste lucruri lui 
Frank, i-a răspuns: „Ce zici?” 

Evans i-a repetat, iar Frank i-a răspuns: „Da, ai 
dreptate, nimeni nu ştie şi oricum nimănui nu-i pasă!” 

Kramer i-a spus lui Evans: „Doamne, am auzit un 
«da»; e rândul nostru. Să pornim de aici”. Şi i-a mai dat şi 
o a doua sugestie negociatorului şef: „Da, şi pun pariu că 
nimeni nu ştie cum să îţi începi fiecare zi convins fiind că 
există o probabilitate mai mare ca ceva să meargă prost 
decât bine, aşa-i?” 

„Da, în fiecare zi nenorocită. Se întâmplă mereu 
acelaşi lucru!” 

Kramer i-a spus lui Evans să repete ceea ce auzise şi 
să îi confirme încă o dată: „Şi fiindcă nimeni nu ştie cât de 
greu este, fiindcă nimic nu merge aşa cum ar trebui, ai 

ajuns aici în maşină amenințând că te omori, ca să se 
sfârşească totul, nu-i aşa?” 

„Aşa este”, a răspuns Frank, dând semne din voce că 
se mai calmase. 

„Poţi să-mi povesteşti mai multe? Ce ţi s-a întâmplat 
mai exact? Când a fost ultima dată când ţi s-a părut că 
viaţa ta e în regulă şi ce s-a întâmplat de atunci de simţi că 
nu mai ai altă soluţie?” Evans îl invita să răspundă. 

Frank a început să îi povestească evenimentele prin 
care trecuse din momentul în care fusese concediat. 

Când mai făcea câte o pauză, Evans îi spunea: „Chiar 
aşa? 

Mai povesteşte-mi”. 

Frank a continuat să îi vorbească despre problemele 
pe care le avusese. La un moment dat, primind îndrumări 
de la Kramer, Evans a spus: „Şi toate astea te-au făcut să 
te simţi furios? Sau frustrat? Sau descurajat? Lipsit de 
speranţă? Sau cum anume, mai exact?” Evans a aşteptat 
ca Frank să îi descrie cât mai bine cum se simte. 

Frank a spus într-un final: „M-am săturat. Mi-e o 
lehamite profundă”. 

Evans a continuat: „Aşadar, simţeai că nu mai poţi şi, 
când ai primit ordinul de restricţie, a fost momentul în 
care ai ştiut că s-a umplut paharul?” 

„Da”, a confirmat Frank. Vocea sa, încă ostilă, era 
mai liniştită acum. 

După doar câteva fraze, Frank a trecut de la situaţia 
în care refuza să comunice la a asculta şi la a avea o 
conversaţie. Ce se întâmplase mai exact? Fusese demarat 
cel mai important pas în persuasiune - ceea ce eu numesc 
„acaparare” Este etapa aceea în care o persoană încetează 
să mai opună rezistenţă şi începe să asculte, după care să 
ia în considerare ceea ce i se spune. 

Ce l-a făcut pe Frank să înceapă să asculte şi să fie 
acaparat de ceea ce îi spunea locotenentul Evans? 
Schimbarea nu a fost întâmplătoare. Secretul a constat în 
rostirea unor cuvinte la care Frank se gândea, dar pe care 

nu le spunea cu voce tare. În momentul în care spusele 
locotenentului s-au conformat gândurilor lui Frank, acesta 
din urmă a fost dispus să poarte o conversaţie şi a început 
să spună „da”. 

Ciclul Persuasiunii 

Probabil că nu te vei regăsi niciodată în genul acesta 
de situaţii pe care trebuie să le gestioneze cei care 
negociază eliberarea ostaticilor. Insă, mai devreme sau mai 
târziu, pe cine vei încerca să convingi să facă ceva? 

Răspunsul este următorul: pe aproape toată lumea pe 
care o cunoşti. Aproape toată comunicarea pe care o porţi 
este un efort de a ajunge să relaţionezi cu cei din jur şi să 
îi determini să facă ceva diferit de ceea ce au făcut până 
atunci. Poate că încerci să le vinzi ceva. Poate că încerci să 
îi convingi de un anumit lucru. Sau poate trebuie să le 
transmiţi impresia că tu eşti persoana potrivită pentru a 
ocupa un anumit job, pentru a obţine o promovare sau 
pentru a avea o relaţie. 

lată însă în ce constă provocarea: oamenii au 
propriile lor nevoi, dorinţe şi priorităţi. Au secrete pe care 
ţi le ascund. Sunt stresaţi, ocupati şi de multe ori simt că s- 
au săturat. Pentru a face faţă stresului şi nesiguranţei, 
ridică bariere mentale care te împiedică şi mai mult să 
ajungi la ei, chiar dacă îţi împărtăşesc propriile scopuri - 
fiindu-ţi chiar imposibil să faci acest lucru dacă mai sunt şi 
ostili. 

Abordează acest gen de oameni înarmat doar cu 
motive şi cu fapte sau apelează la argumente, la încurajări 
şi la implorări, aşteptându-te să reuşeşti să ajungi la ei - 
însă de cele mai multe ori nu se va întâmpla. Ba 
dimpotrivă, vei fi pus la pământ şi nu vei avea habar ce 
anume te-a lovit. (De câte ori nu ţi s-a întâmplat să pleci de 
la o întâlnire de vânzări, de la o şedinţă la birou sau după o 
ceartă cu partenerul de viaţă sau cu copilul şi să te întrebi: 
„Ce naiba s-a petrecut aici?”) 

Vestea cea bună este că poţi relaţiona, schimbându-ţi 
pur şi simplu abordarea. Tehnicile pe care le descriu în 

această carte vor funcţiona deopotrivă pentru cei care 
negociază eliberarea ostaticilor în situaţii realmente 
disperate, dar şi dacă încerci să comunici cu un şef, cu un 
coleg, un client, un iubit sau cu un adolescent răzvrătit. 
Sunt simple, pot fi aplicate rapid şi ai succes imediat dacă 
le foloseşti. 

Aceste tehnici sunt puternice fiindcă abordează 
esenţa unei comunicări de succes: ceea ce eu numesc 
„Ciclul Persuasiunii” (vezi figura 1.1). În dezvoltarea 
Ciclului  Persuasiunii, am fost inspirat de ideile 
revoluţionare ale lui James Prochaska şi Carlo DiClemente, 
prezentate în cartea Transtheoretical Model of Change, 
dar şi de William R. Miller şi Stephen Rollnick, cu 
Motivational Interviewing. 

Ciclul Persuasiunii cuprinde mai multe etape. Pentru 
ca o persoană să Îl parcurgă până la capăt, trebuie să îi 
vorbeşti astfel încât să treacă: 

De la a opune rezistență la a asculta 

De la a asculta la a lua în considerare 

De la a lua în considerare la a fi dispus să actioneze 

De la a fi dispus să actioneze la a acționa 

De la a acţiona la a se bucura că a făcut-o şi la a 
continua să facă 

Ideea principală şi promisiunea acestei cărţi, 
„secretul cu ajutorul căruia poţi relaţiona cu absolut 
oricine”, este că ajungi să comunici cu oamenii dacă îi faci 
să fie atenţi la tine - ceea ce se întâmplă atunci când 
încetează să mai opună rezistenţă, începând să asculte şi 
să ia în considerare ceea ce le spui. 

Ironia este că, pentru a-i face pe oameni să fie atenţi 
la tine şi să treacă prin restul ciclului, nu contează ceea ce 
le spui tu, ci ceea ce îi faci să iţi spună - dar şi ceea ce se 
întâmplă în minţile lor pe parcursul procesului. 

FIGURA 1.1. Ciclul Persuasiunii 

În următoarele capitole, vom discuta despre cele 
nouă reguli de bază şi despre douăsprezece tehnici rapide 
pe care le poţi folosi pentru a-i face pe cei din jur să 
urmeze Ciclul Persuasiunii. Dacă stăpâneşti aceste reguli 
şi tehnici, vei ajunge să le aplici permanent atât în viaţa 
personală, cât şi în cea profesională. Sunt exact conceptele 
pe care le-am predat şi agenţilor FBI şi celor care 
negociau eliberarea ostaticilor, referitoare la 
îmbunătăţirea capacităţii de a da dovadă de empatie, de a 
nu escalada conflictele şi de a-i determina pe ceilalţi să 
adopte soluţiile tale. Atunci când vei afla care sunt aceste 
reguli, nu vei mai fi nevoit să fii ostaticul furiei, temerilor, 
lipsei de interes sau al programului încărcat al celor din 
jur - şi asta fiindcă vei avea la îndemână toate 
instrumentele de care ai nevoie pentru a întoarce o situaţie 
în avantajul tău. 


100 


Pe măsură ce vei citi această carte, vei descoperi 
nenumărate soluţii pentru a face faţă diverselor probleme 
cu care te confrunţi. Într-un fel sau altul, ne asemănăm cu 
toţii, dar fiecare dintre noi avem propria modalitate de a 
proceda. Regulile pe care le voi prezenta în Secţiunea a 
doua au o aplicabilitate universală, însă poţi alege la fel de 
bine tehnicile din Secţiunea a treia sau a patra, care se 
potrivesc personalităţii şi stilului tău. 

Secretul: relaţionarea este simplă 

Nu există niciun fel de magie în abordările despre 
care vei învăţa în paginile care urmează. De fapt, secretul 
pe care îl vei descoperi este că e mult mai simplu să 
relatdonezi decât ţi-ai imaginat. Pentru a ilustra această 
idee, să vedem în continuare povestea lui David, un CEO 
cari a folosit tehnicile mele pentru a-şi salva cariera - şi, în 
acelaşi timp, şi familia. 

David avea competenţe deosebite la nivel tehnic, însă 
era încăpățânat şi avea o atitudine dictatoriali Directorul 
tehnologic plecase de la firma lui David, spunând că este 
foarte ataşat de companie, însă nu îşi mai suportă şeful. 
Angajaţii aveau nişte performanţe sub aşteptări, mai mult 
ca o formă de a riposta faţă de abuzurile lui David. 
Investitorii îl considerau dur şi arogant, renunțând să îşi 
mai bage banii în compania lui. Membrii Consiliului 
director au apelat la mine ca să vadă dacă se poate face 
ceva în acest sens. Mă îndoiam profund înainte să mă 
întâlnesc cu ei, însă ştiam că trebuie să fac un efort ca să 
relaţionez cu el. 

În timp ce discutam cu David despre stilul său de 
management, l-am întrebat ca din senin: „Acasă la tine ce 
atitudine ai?” Mi-a răspuns: „E amuzant că mă întrebi 
asta”. Când am vrut să ştiu de ce, mi-a zis: „Am un băiat de 
15 ani care este foarte deştept, dar cam leneş. Nimic din 
ceea ce am încercat cu el nu a mers. la note proaste, iar 
soţia mea îi ţine partea. Îl iubesc foarte mult, dar nu mă 
mai simt deloc apropiat de el. L-am dus şi la un specialist, 
care ne-a spus că are un fel de problemă care îi cauzează 

dificultăţi de învăţare sau de atenţie. Profesorii au încercat 
să îl ajute, însă nu ţine cont de sugestiile lor. Cred că e un 
copil bun, dar nu ştiu cum să procedez”. 

I-am sugerat lui David câteva tehnici de comunicare 
şi i-am spus să le testeze deopotrivă acasă şi la serviciu. 
Am stabilit să ne întâlnim după o săptămână, însă după 
doar trei zile am primit un mesaj de la el: „Dr. Goulston, 
sună-mă, te rog, când poţi. Aş vrea să discutăm câte ceva”. 

M-am gândit: „Of, Doamne, ce naiba s-a întâmplat?”, 
după care l-am sunat înapoi. Am fost surprins să îi aud 
emoția din glas atunci când mi-a răspuns. 

„Doctore”, mi-a zis el, „cred că mi-ai salvat viaţa”. 

„Ce s-a întâmplat?” 

„Am făcut exact ceea ce mi-ai spus”. 

„Cu membrii Consiliului director?”, am întrebat eu. 
„Cum au...” M-a întrerupt. „Nu, cu ei nu am stat de vorbă 
încă. Dar cu fiul meu da. M-am dus acasă, am intrat în 
cameră la el şi i-am spus că trebuie să stăm de vorbă, după 
care i-am zis: „Pun pariu că simţi că niciunul dintre noi nu 
ştie cum e să ţi se spună că eşti inteligent, dar că nu îţi 
poţi folosi isteţimea astfel încât să obţii rezultate bune. Nu- 
i aşa?” l-au dat lacrimile - exact aşa cum mi-ai spus. 

David a continuat: „l-am pus şi a doua întrebare pe 
care mi-ai sugerat-o. «Şi mai pun pariu că uneori ţi-ai dori 
să nu mai fi aşa de inteligent, ca să nu mai avem toţi 
aşteptările acestea de la tine, iar tu să te simţi confortabil 
şi să nu mai depui eforturile astea, nu-i aşa?” A început să 
plângă de-a binelea... şi mi-au dat şi mie lacrimile. Apoi i- 
am zis: „Cred că te-ai simţit îngrozitor...” 

David a continuat cu o voce întretăiată: „Abia dacă 
mai putea să vorbească. Mi-a zis: «Mă simt din ce în ce 
mai rău... şi nu ştiu cât mai pot suporta. Dezamăgesc pe 
toată lumea, tot timpul.»”. 

David mi-a mărturisit că în acel moment plângea şi el 
în hohote. „De ce nu mi-ai spus că te simţi atât de rău?”. Şi 
mi-a povestit, cu durere în suflet, ce s-a întâmplat în 
continuare: 

„Fiul meu s-a oprit din plâns şi s-a uitat înspre mine 
cu durere şi resentimente - lucruri pe care, probabil, le 
simţea de ani de zile. «Fiindcă nu te-a interesat.» Şi avea 
dreptate”. 

„Şi cum ai procedat în continuare?”, am întrebat eu. 

„Nu îl puteam lăsa să treacă singur prin aşa ceva”, a 
spus David. „Aşa că i-am zis: «O să ne ocupăm şi de asta. 
Între timp, o să-mi aduc laptopul şi voi lucra de aici, ca să 
îţi ţin companie cât îţi faci temele. Nu te pot lăsa singur 
dacă te simţi atât de îngrozitor.» Am făcut acest lucru timp 
de câteva zile... şi cred că am reuşit să ajungem la un 
liman”. 

A făcut o pauză şi mi-a spus: „M-ai ajutat foarte mult, 
doctore. Ce pot face pentru tine în schimb?” 

l-am răspuns: „Aplică şi cu membrii Consiliului 
director ceea ce ai făcut cu familia ta”. 

„Ce vrei să spui?”, a întrebat. 

„L-ai permis fiului tău să îşi verse amarul”, i-am spus 
eu. „Şi când ai făcut acest lucru, ţi-a explicat ceea ce i s-a 
întâmplat cu adevărat - şi, spre meritul tău, te-ai descurcat 
foarte bine. Ai o mulţime de oameni - de la cei din Consiliu 
la echipa de manageri - care te privesc exact aşa cum 
făcea şi fiul tău, în sensul că trebuie să îşi verse frustrările 
şi să îţi spună ce îi nemulţumeşte”. 

David a stabilit două şedinţe, una cu membrii 
Consiliului director şi ăla cu echipa de directori. Le-a spus 
însă acelaşi lucru tuturor. A început direct: „Trebuie să vă 
spun că sunt foarte dezamăgit”, moment în care toţi s-au 
încruntat, pregătindu-se pentru un discurs moralizator. 
„Sunt foarte dezamăgit că m-am purtat aşa cu voi şi că nu 
v-am ascultat sugestiile în condiţiile în care voi nu făceaţi 
decât să apăraţi această companie și pe mine de mine. Nu 
am vrut să vă ascult, însă o fac acum”. 

David a continuat prin a le poesti ce i se întâmplase 
cu fiul său. Şi a sfârşit prin a spune: „Vă cer să îmi dați o a 
doua şansă, fiindcă sunt de părere că se pot remedia 
lucrurile. Dacă îmi spuneţi ce păreri aveţi încă o dată, vă 

voi asculta şi, cu ajutorul vostru, voi găsi o cale dea vă 
implementa ideile”. 

Oamenii nu numai că au decis să îi acorde o a doua 
şansă, ci l-au şi aplaudat. 

Care este morala acestei povestiri? Cuvintele 
potrivite au uluitoarea putere de a vindeca. In cazul lui 
David, câteva cuvinte i-au salvat jobul, compania şi relaţia 
cu fiul său. 

Însă mai putem trage şi alte învăţăminte. Să ne 
gândim la cele două poveşti de viaţă pe care le-am citit în 
acest capitol şi vom vedea că detectivul Kramer şi David 
au folosit aproape aceleaşi abordări în scopuri complet 
diferite. Detectivul a împiedicat un om cu probleme să se 
sinucidă, în timp ce David a reuşit să nu fie concediat şi să 
rezolve problemele din propria familie. Puterea acestor 
tehnici - dar şi a celorlalte pe care le vei învăţa - stă în 
faptul că se aplică cu orice fel de persoane şi în orice 
situaţie. 

Care este motivul pentru care un singur set de 
instrumente de comunicare au o asemenea putere 
universală? Fiindcă, deşi vieţile noastre şi problemele cu 
care ne confruntăm sunt diferite, creierele noastre 
funcţionează în moduri asemănătoare. In următorul 
capitol, vom vedea de ce minţile noastre devin sau nu 
interesate de anumite lucruri - şi de ce relaţionarea cu 
persoanele imposibile depinde de felul în care „vorbim” cu 
creierul nostru. 

2 

Puţină ştiinţă: 

Cum trece creierul de la „nu“ la „da”. 

„Ce se întâmplă atunci când oamenii vorbesc? Este o 
întrebare fundamentală, fiindcă acesta este contextul de 
bază în care are loc persuasiunea”. 

— MALCOLM GLADWELL. 

AUTORUL CĂRȚII THE TIPPING POINT 

Gândesc ca un doctor, aşa că prima variantă a acestui 
capitol era plină cu desene reprezentând părţi ale 

creierului şi cu discuţii referitoare la modul în care 
funcţionează creierul. Când am terminat, i-am arătat totul 
lui Ellen, editoarea mea, fiind convins că îmi va spune cât 
de grozav este. 

Ellen s-a uitat rapid peste el, după care a spus ferm: 
„Este groaznic”. 

I-am înţeles ideea. Celor mai mulţi dintre cititori nu 
le pasă de neuroni şi de neurotransmiţători - şi nici de 
materia albă şi de materia cenuşie. Dacă şi tu te numeri 
printre ei, înseamnă că vrei să afli cum poţi relaţiona cu 
ceilalţi. Şi nu te interesează ce se întâmplă în creierul lor 
atunci când faci acest lucru. 

lată însă care este ideea: în momentul în care înţelegi 
cum face creierul trecerea de la a opune rezistenţă la a fi 
acaparat de cineva, ai un mare avantaj - fiindcă, indiferent 
ce mesaj ai, trebuie să îi vorbeşti creierului. Este şi motivul 
pentru care le vorbesc celor care negociază eliberarea 
ostaticilor despre ştiinţa creierului, dar şi managerilor, 
părinţilor şi tuturor celor care vor să relaţioneze cu cei din 
jur. 

Cu toate acestea, am urmat sugestiile înțelepte pe 
care mi le dăduse Hellen şi am renunţat la prima variantă 
a capitolului. Aşa că desenele înfăţişând creierul uman şi 
lecţiile seci de anatomie au dispărut. Ce mai rămăsese? 
Trei concepte cruciale care te vor ajuta să înţelegi ce se 
întâmplă în spatele privirii interlocutorului atunci când 
încerci să îl faci să adopte punctul tău de vedere. Dacă le 
vei înţelege pe toate trei - cele trei părți ale creierului, 
deturnarea nucleului amigdalian şi neuronii-oglindă - vei 
avea la îndemână toate informaţiile de care ai nevoie ca să 
relaţionezi cu succes. 


Cele trei părţi ale creierului 

Câte creiere ai? Este o întrebare înşelătoare, fiindcă 
răspunsul (aşa cum ştii, probabil, dacă ai făcut cumva 
biologie la facultate) nu este unul singur, ci trei. 

Creierul tău are trei straturi care au evoluat de-a 

lungul mai multor milioane de ani: un strat primitiv, 
reptilian, un strat mai evoluat, de mamifer, şi un strat 
final, de primate. Toate sunt interconectate între ele, însă 
în realitate acţionează de cele mai multe ori ca şi cum ar fi 
trei părţi diferite - care se războiesc adesea unele cu 
celelalte. Iată cum se comportă fiecare dintre cele trei 
părţi ale creierului tău: 

Creierul inferior, reptilian, este acea parte a 
creierului tău bazată pe principiul „luptă sau fugi” Această 
regiune a creierului tău are legătură cu a acţiona şi a 
reacţiona, fără să fie implicată prea mult gândirea. De 
asemenea, te poate face să crezi că eşti blocat într-o aşa- 
zisă situaţie de criză - reacţia de panică. 

Creierul mijlociu, de mamifer, este locul emoţiilor. 
Aici apar sentimentele puternice - dragoste, bucurie, 
tristeţe, furie, supărare, gelozie, plăcere ş.a.m.d. 

Creierul superior, sau cel de primate, este acea parte 
care cântăreşte o situaţie la modul logic şi raţional şi 
generează un plan conştient de acţiune. Acest creier 
colectează date de la creierul reptilian şi de la cel de 
mamifer, le analizează şi ia decizii practice, inteligente şi 
etice. 

Pe măsură ce am evoluat, noile regiuni ale creierului 
nostru nu le-au eliminat pe cele vechi. În schimb, 
asemenea inelelor de pe trunchiul unui copac, fiecare 
regiune nouă s-a aşezat peste părţile mai primitive. 
Creierul mijlociu s-a suprapus peste creierul inferior, iar 
creierul superior peste creierul mijlociu. Şi toate trei îţi 
influenţează modul în care gândeşti şi acţionezi în fiecare 
zi 

Intr-o mică măsură, aceste trei creiere funcționează 
împreună. Intr-o măsură mai mare, totuşi, au tendința să 
funcționeze independent - în special în condiţii de stres. 
Atunci când se întâmplă acest lucru şi creierul reptilian 
sau cel de mamifer preia controlul, creierul uman care 
gândeşte este eclipsat - şi apar în prim plan funcțiunile 
creierului primar. 

Ce legătură au toate acestea cu relaţionarea? Simplu: 
ca să ajungi la cineva, trebuie să discuţi cu creierul uman 
superior - nu cu cel de şarpe şi nici cu cel de şobolan. Vei 
întâmpina probleme dacă încerci să convingi pe cineva 
care este furios, neîncrezător, supărat sau ameninţat, 
fiindcă, în aceste situaţii, creierul superior al acelei 
persoane nu reacţionează. Dacă discuţi cu un şef, cu un 
client, cu partenerul de viaţă sau cu un copil al cărui creier 
inferior sau mijlociu a preluat controlul, discuţi, de fapt, cu 
un şarpe încolţit sau, în cel mai bun caz, cu un iepure 
isteric. 

În această situaţie, ca să ai succes va trebui să 
discuţi cu creierul uman al acelei persoane - o tehnică 
despre care vom discuta mai târziu. Pentru moment, totuşi, 
să vedem de ce creierul primitiv poate prelua uneori 
controlul, anulând secole întregi de evoluţie. Factorul 
incriminat este o regiune a creierului numită nucleu 
amigdalian. 

Deturnarea nucleului amigdalian 

ŞI DISPARIŢIA GÂNDIRII RAŢIONALE 

Nucleul amigdalian, o zonă mică din interiorul 
creierului, intră în acţiune dacă simte o ameninţare la 
adresa ta - de exemplu, dacă un străin se apropie de tine 
noaptea, într-o parcare. Nu vorbim neapărat despre o 
ameninţare fizică - situaţiile în care ţi se spun cuvinte 
neplăcute, o problemă financiară sau chiar o provocare 
pentru propriul tău ego îl pot activa imediat. 

Cortexul frontal, partea logică a creierului tău, intră 
şi el în alertă în situaţii în care te simţi ameninţat. Totuşi, 
această regiune superioară a creierului vrea să analizeze 
ameninţarea, dar tu nu ai întotdeauna timp pentru aşa 
ceva. De aceea corpul îi dă nucleului amigdalian puterea 
de a apăsa pe un soi de întrerupător, direcţionând 
impulsuri fie de la cortexul frontal, fie către el. 

Uneori, când eşti cu adevărat speriat, nucleul tău 
amigdalian închide instantaneu creierul superior, făcându- 
te să acţionezi ghidat fiind de nişte impulsuri primitive. În 

cea mai mare parte a timpului, totuşi, nucleul amigdalian 
evaluează o situaţie înainte să se declanşeze. Pentru a 
înţelege acest proces, imaginează-ţi amigdala ca pe o oală 
plină cu apă, aflată pe foc. Dă focul mic, iar ea poate fierbe 
molcom timp de câteva ore. Dacă dai focul mare, în cele 
din urmă apa va fierbe şi va da pe afară. În mod similar, 
atâta vreme cât nucleul tău amigdalian rămâne pe fierbere 
uşoară şi nu e presat să dea pe afară, poţi continua să îţi 
accesezi creierul superior, ceea ce te va ajuta să faci o 
pauză, să reflectezi, să iei în considerare opţiunile şi să 
faci alegeri inteligente. Când nucleul tău amigdalian a dat 
pe afară, atunci nu mai e nimic de făcut. 

Numim acest punct de fierbere maximă deturnarea 
nucleului amigdalian - un termen inventat iniţial de 
psihologul Daniel Goleman, cel care a creat conceptul de 
inteligenţă emoţională. Sintagma „deturnare” este una 
adecvată, fiindcă în acel moment (şi îmi cer iertare dacă 
apelez pentru moment la altă metaforă), pilotul inteligent 
şi sensibil al creierului tău - şi anume cortexul frontal - nu 
mai deţine controlul. Capacitatea ta de a gândi raţional 
scade dramatic, memoria te lasă, iar hormonii stresului îţi 
inundă sistemul. Nivelul de adrenalină creşte şi te 
împiedică să gândeşti clar timp de câteva minute - şi poate 
dura câteva ore pentru ca efectul să dispară. Fără îndoială 
că Goleman a studiat acest concept, fiindcă atunci când te 
confrunţi cu o deturnare a nucleului amigdalian, 
inteligenţa ta emoţională dispare pe fereastră. 

Dacă încerci să discuţi cu o persoană care se 
confruntă cu deturnarea nucleului amigdalian 
prezentându-i fapte şi motive, îţi pierzi timpul. Însă dacă 
intervii înainte ca nucleul amigdalian să ajungă la punctul 
de fierbere şi să dea pe afară, creierul superior al 
persoanei respective va rămâne cel dominant. (Este ca şi 
cum ai adăuga sare în apă în timp ce o încălzeşti. Când faci 
acest lucru, creşti punctul de fierbere al apei). 

Multe dintre tehnicile despre care vom discuta şi cu 
ajutorul cărora vei putea relaţiona cu persoane furioase, 


100 


temătoare sau încăpăţânate, se referă exact la acest lucru: 
prevenirea deturnării nucleului amigdalian. În momentul 
în care faci acest lucru, ajungi să discuţi cu creierul uman, 
iar cuvintele pe care le rosteşti vor ajunge acolo unde 
trebuie. 

Un expert în prevenirea deturnării nucleului 
amigdalian a fost Earl Woods, tatăl marelui campion la 
golf, Tiger Woods. 

Se prea poate ca Earl Woods să fie cel mai bun tată 
din lume, dar era cu siguranţă unul dintre cei mai buni 
antrenori. 

Aşa cum se ştie, componenta emoţională este 
esenţială dacă vrei să faci performanti în momentul în care 
jucătorii de goli se simt stresaţi, nucleul lor amigdalian 
începe să dea pe afară - şi, ca urmare, aceştia dau greş. 
Însă nu şi Tiger. Urmăreşte-l când este stresat şi vei vedea 
că în loc să îşi piardă atenţia, devine şi mai concentrat. 
Când ceilalţi jucători trec de la stres la pierderea 
concentrării şi la ratare, Tiger trece de la stres la alertă şi 
la determinare. 

Chiar şi Tiger se poate confrunta însă într-o zi mai 
proastă cu deturnarea nucleului amigdalian. Una dintre 
poveştile mele favorite din sport este cea în care Tiger 
înscrisese patruzeci de puncte la cele nouă găuri de 
deschidere, în prima rundă a Masters-ului din 1997. Era 
pentru prima dată când juca într-un turneu important ca 
profesionist, iar nervii (şi creierul) păreau să îl lase. Intr- 
un moment de panică, s-a îndreptat spre tatăl său şi i-a 
spus: „Nu ştiu ce mi se întâmplă”. 

Tatăl său a făcut o pauză, l-a privit fix şi i-a spus: 
„Tiger, ai mai trecut prin aşa ceva. Fă ceea ce trebuie să 
faci”. 

În acel moment, nu numai că rotiţele au început să se 
pună în mişcare din nou, însă Tiger a câştigat şi turneul, 
înregistrând două recorduri care nu au mai fost egalate de 
atunci. Câteva cuvinte simple rostite de tatăl său în 
momentul potrivit au prevenit ceea ce se numeşte 

„deturnarea nucleului amigdalian” - şi au transformat un 
potenţial dezastru într-una dintre cele mai frumoase 
victorii sportive. 

Neuronii-oglindă 

Te crispezi atunci când un coleg se taie la un deget 
cu o foaie de hârtie şi te înveseleşti când eroul din film 
reuşeşte să o cucerească pe fata visurilor. Asta fiindcă, 
pentru o clipă, este ca şi cum aceste evenimente ti s-ar 
întâmpla ţie personal - şi, într-un fel, aşa şi este. 

În urmă cu mai mulţi ani, oamenii de ştiinţă care 
studiau celulele nervoase ale cortexului prefrontal al 
maimuţelor macaci au descoperit că celulele se inflamau 
atunci când maimuţelor li se arunca o minge sau când 
mâncau o banană. Însă iată şi surpriza: aceleaşi celule se 
inflamau şi atunci când o maimuţă vedea o altă maimuţă 
făcând aceste lucruri. Cu alte cuvinte, atunci când 
Maimuţa nr. 1 o vedea pe Maimuţa nr. 2 cum prinde o 
minge, creierul primei maimuțe reacţiona ca şi cum ea 
însăşi ar fi prins mingea. 

Oamenii de ştiinţă au numit iniţial aceste celule ca 
fiind neuroni de tip „maimuța vede, maimuța face” Ulterior 
le-au schimbat denumirea în neurom-oglindă, fiindcă 
aceste celule le permit maimutelor să oglindească acţiunile 
altei fiinţe în propriile lor minţi. 


Noua denumire este mult mai exactă, fiindcă s-a 
descoperit că oamenii, asemenea maimuţelor, au neuroni 
care acţionează ca nişte oglinzi. De fapt, studiile sugerează 
că aceste celule remarcabile formează baza empatiei 
umane. Şi asta fiindcă, de fapt, ne transportă în mintea 
altei persoane, făcându-ne să simţim ceea ce simte şi ea. 
Intr-un articol din 2007 intitulat „Neurologia 
autoconştientizării”, publicat în revista Edge, VS. 
Ramachandran, un pionier al cercetărilor referitoare la 
neuronii-oglindă, a comentat: „Le mai spun şi «neuronii 
empatiei» sau «neuroni Dalai Lama», fiindcă elimină 
barierele dintre sine şi ceilalţi”. 

Pe scurt, aceste celule se pot dovedi a fi una dintre 
modalităţile prin care natura ne face să ne pese de cei din 
jur. Dacă privim însă neuronii-oglindă din alt unghi, apar 
noi întrebări. De ce aproape întotdeauna când cineva este 
amabil cu noi suntem impresionați? De ce avem un 
sentiment de căldură atunci când cineva ne înţelege? De 
ce ne înduioşăm atât de mult atunci când cineva ne 
întreabă dacă suntem bine? 

Teoria mea, sprijinită de dovezile din practica 
personală, este că ne oglindim constant în cei din jur, că ne 
conformăm nevoilor lor, că încercăm să le câştigăm 
dragostea şi aprobarea. Şi de fiecare dată când ne 
oglindim, se creează dorinţa reciprocă de a se oglindi şi ei 
în noi. Dacă această dorinţă nu ne este îndeplinită, 
dezvoltăm ceea ce eu numesc „deficit al receptorilor 
neuroniloroglindă”. 

În lumea în care trăim, este uşor să ne imaginăm că 
deficitul despre care vorbim este în creştere. Mulţi dintre 
cei cu care lucrez - de la CEO şi manageri, la soţi nefericiţi 
şi până la pacienţi afectaţi de depresie - simt că dau tot ce 
pot, doar ca să fie întâmpinați zi de zi cu apatie, ostilitate 
sau (cel mai rău dintre toate) fără niciun fel de reacţie. 
După părerea mea, acest deficit explică de ce ne simţim 
atât de copleşiţi atunci când cineva ne recunoaşte fie 
suferinţele, fie victoriile. Este şi motivul pentru care multe 
dintre cele mai puternice tehnici despre care vom discuta 
în această carte implică oglindirea sentimentelor celor din 
jur - chiar dacă nu eşti de acord cu ei. 

lată un exemplu din propria mea experienţă care 
ilustrează puterea surprinzătoare a acestei abordări. Este 
vorba despre Jack, un pacient paranoic extrem de 
inteligent, pe care l-am avut acum câţiva ani. Înainte să 
ajungă la mine, mai fusese văzut de alţi patru psihiatri. 

„Inainte de a sta de vorbă”, mi-a spus Jack din prima, 
„aş vrea să ştii că cei care locuiesc deasupra mea fac 
gălăgie toată noaptea, ceea ce mă scoate din minţi”. Şi 
zâmbea într-un fel ciudat. 

„Probabil că te exasperează”, i-am răspuns eu 
empatic. 

Zâmbind într-un fel superior, ca şi cum m-ar fi prins 
într-o capcană, a adăugat: „Ah, şi am omis să-ţi spun că 
stau la ultimul etaj şi că nimeni nu poate avea acces pe 
acoperiş”. Apoi a privit spre mine cu o faţă jucăuşă, care 
îmi aducea aminte de un comediant care încearcă să 
smulgă publicului câteva aplauze. 

M-am gândit imediat: „Hmm... Aş putea spune: «Şi 
ce?» şi aş declanşa o confruntare. Aş putea spune: 
«Povesteşte-mi mai multe» şi să-l fac să îşi adâncească 
deziluzia paranoidă. Aş putea spune: „Sunt sigur că ţi se 
pare că aşa ţi se întâmplă în realitate, dar o parte din tine 
ştie că nu este aşa...», însă probabil că aşa ar fi procedat şi 
ceilalţi psihiatri”. 

M-am întrebat pe mine: „Ce mi se pare mie cel mai 
important? Să fiu un profesionist calm şi obiectiv şi să îl 
determin să îşi dea seama de realitate, mai exact să 
primească aceleaşi indicaţii precum cele pe care i le-ar fi 
dat colegii mei? Sau să încerc să îl ajut, chiar dacă asta ar 
fi însemnat să nu ţin cont de realitate?” 

Am decis să adopt ultima variantă. Astfel, am 
renunţat să spun adevărul şi i-am zis încercând să par cât 
mai sincer: „Jack, te crea”. 

S-a uitat înspre mine şi a tăcut puţin. După care m-a 
privit fix. A început să plângă, scoțând nişte sunete de 
parcă ar fi fost o pisică hămesită de foame. M-am gândit 
dacă procedasem bine, însă l-am lăsat să plângă. După 
câteva minute, s-a mai potolit, sunetele semănând mai 
degrabă cu cele scoase de un om, nu de un animal. Într-un 
final, s-a oprit de tot, ştergându-se la ochi cu mâneca de la 
cămaşă şi suflându-şi nasul într-o batistă. S-a uitat din nou 
la mine, părând mult mai uşurat, ca şi cum ar fi scăpat de 
o povară uriaşă... ba chiar mi-a oferit un zâmbet larg şi 
atoatecunoscător. „Sună cam aiurea, nu-i aşa?” 

Am zâmbit amândoi când am realizat că îşi dăduse 
seama de realitate, iar pacientul meu a făcut astfel primul 

pas spre vindecare. 

Ce anume s-a întâmplat astfel încât Jack a putut să 
renunţe la nebunia lui? S-a simţit oglindit în mine. În 
experienţele sale, lumea îi cerea să se oglindească şi să fie 
de acord cu ea, indiferent că era vorba despre un doctor 
care îi spunea „Ai nevoie de acest medicament” sau de un 
psihiatru care îl întreba: „Îţi dai seama că sunt iluzii, nu-i 
aşa?” în acel scenariu, lumea era întotdeauna sănătoasă şi 
dreaptă, iar Jack era mereu bolnav şi se înşela. Iar 
nesănătos şi greşit sunt două lucruri foarte neplăcute pe 
care să le experimentezi. 

Faptul că l-am ajutat să se oglindească în mine l-a 
făcut pe Jack să se simtă mai puţin singur, astfel încât a 
putut avea senzaţia că s-a eliberat de o povară. În 
condiţiile acelea de eliberare, s-a putut relaxa la nivel 
mental. Prin urmare, s-a simţit recunoscător, după care a 
fost mult mai dispus să îşi deschidă mintea în faţa mea şi 
mai degrabă să colaboreze cu mine decât să ne 
confruntăm. 

Cu toate acestea, probabil că nu vei avea de-a face cu 
foarte mulţi schizofrenici şi paranoici în viaţa de zi cu zi, în 
afară de situaţia în care nu cumva eşti psihiatru. Însă vei 
întâlni, zilnic, oameni care au un „deficit al receptorului 
neuronilor în oglindă”, fiindcă lumea nu le dă înapoi ceea 
ce ei transmit în exterior. (Bănuiala mea, de fapt, este că 
vorbim despre o caracteristică aproape universală a 
umanităţii.) înţelegerea dorințelor unei persoane şi 
reacţionarea în consecinţă este unul dintre cele mai 
puternice instrumente pe care le poţi descoperi pentru a 
relaţiona cu absolut orice persoană cu care intri în contact 
în viaţa ta personală şi profesională. 

Dorinţa de a te oglindi poate ajunge cu mult dincolo 
de conversațiile faţă în faţă. Îmi amintesc de o întâmplare 
care s-a petrecut în urmă cu douăzeci de ani. Urmăream 
un speaker neinteresant, despre care nu ai fi spus 
niciodată că ar putea să te captiveze nu numai cum 
relaţiona cu un public de 300 de persoane, ci fiind mult 

mai eficient decât coprezentatorul său carismatic, care 
avea o personalitate mult mai puternică. 

Participam la o conferinţă de două zile, la care se 
discutau probleme din sfera psihoterapiei. Vorbeau doi 
speakeri, un psihiatru canadian şi unul britanic, care erau 
într-un fel pionieri ai acelui domeniu. Fiecare dintre ei a 
ţinut discursuri, a prezentat materiale video în care erau 
înfăţişate şedinţe cu pacienții, după care urmau 
comentarii, întrebări şi discuţii. 

La prima vedere, părea foarte clar că speakerul 
canadian era puternic, concentrat, determinat şi plăcut. In 
schimb, cel de-al doilea psihiatru, deşi la fel de bun, era 
mai calm, mai colocvial și mai britanic - ceea ce însemna 
că îţi era mai greu să îl urmăreşti. 

După cele două zile, s-a întâmplat însă ceva destul de 
curios. Speakerul canadian şi-a început prezentarea ca un 
Boeing zgomotos care rulează pe pistă înainte să decoleze. 
Englezul era mai degrabă ca un mic avion cu două 
motoare, care încearcă să se desprindă de pe pistă într-un 
ritm mult mai plăcut. Entuziasmul canadianului l-a făcut să 
depăşească timpul alocat prezentărilor, intrând în cel 
rezervat pentru pauze, ceea ce i-a determinat pe 
organizatori să le scurteze şi să ne zorească să intrăm 
înapoi în sală pentru următoare prezentare. Faptul că o 
mare parte a publicului era obosită, se uita permanent la 
ceas şi se grăbea în pauze să ia câte o gustare nu a părut 
să îl deranjeze sau să îl impresioneze. El voia doar să 
termine ceea ce avea de spus, indiferent că nu îl asculta 
nimeni şi că nu i se acorda atenţie. 

În schimb, psihiatrul englez îşi începea discursurile 
bătând uşor în microfon şi întrebând dacă îl aude toată 
lumea din sală. Era foarte atent la orice indiciu care i-ar fi 
arătat că publicul nu îl mai ascultă. În asemenea momente, 
ne demonstra practic una dintre cele mai semnificative 
situaţii de oglindire la care mă pot gândi - şi o făcea în faţa 
unui public destul de numeros. Chiar dacă era la mijlocul 
frazei, se oprea şi spunea: „Am discutat suficient. Să facem 

o pauză şi reluăm peste zece minute”. 

Prima dată ni s-a părut destul de ciudat, dar până la 
sfârşitul conferinţei, publicul nu mai era deloc atras de 
carismaticul canadian, plin de sine, apreciindu-l şi 
ascultându-l în schimb pe britanic, care făcuse efortul să 
se oglindească cu acuratețe. Medicul englez a câştigat de 
partea lui o sală plină de oameni - şi fără niciun efort 
notabil. 

De la teorie la acţiune 

Ştiinţa creierului despre care am discutat în acest 
capitol este însoţită de o atenţionare: nu se aplică oricui. 
Vei întâlni - mai rar, e-adevărat - oameni care sunt blocaţi 
în creierul reptilian sau în cel de mamifer şi care nu pot 
gândi logic, indiferent cât de tare încerci să îi ajuţi. (Mulţi 
dintre ei, dar nu toţi, intră în categoria „bolnavi mintal”). 
Şi vei cunoaşte şi persoane care nu dau doi bani dacă le 
oglindeşti sau nu sentimentele, fiindcă sunt sociopaţi sau 
narcisişti cărora nu le pasă de tine decât dacă faci ceea ce 
vor ei - fiind şi motivul pentru care această carte cuprinde 
şi tehnici pentru a le putea face faţă unor asemenea 
oameni. 

În aproape fiecare situaţie, oamenii pe care îi cunoşti 
sunt dispuşi să relaţioneze dacă poţi trece dincolo de 
zidurile pe care le-au ridicat, tocmai ca să evite să fie răniţi 
sau controlati. În următoarele capitole, îţi voi arăta cum să 
oglindeşti eficient emoţiile retrăite de aceste persoane, dar 
şi cum să împiedici o deturnare a nucleului amigdalian în 
cazul lor - prin simpla aplicare a unor reguli şi tehnici. Şi 
îţi voi spune cum să îţi controlezi propriul creier, astfel 
încât să nu îţi pierzi niciodată calmul şi să spui mereu ceea 
ce trebuie în loc să cedezi presiunilor. 

În momentul în care poţi face toate aceste lucruri, vei 
fi uimit să vezi cât de uşor poţi relaţiona cu oamenii - dar 
şi de cât de mult ţi se va îmbunătăţi viaţa profesională şi 
cea personală. 

SECŢIUNEA A II-A 

Cele nouă reguli de bază 

PENTRU A RELAŢIONA 

1 

CU ABSOLUT ORICINE 

Cum se conectează între ele dispozitivele electronice 

Trăim cu toţii într-o lume în care am devenit experţi 
în „sincronizarea high-tech” - în care reuşim ca diferite 
dispozitive electronice, cum ar fi, de exemplu, telefonul 
Blackberry şi computerul, să intre în legătură unele cu 
celelalte. Cu toate acestea, foarte puţini dintre noi suntem 
experţi atunci când vine vorba despre sincronizarea cu 
semenii noştri. Dacă vei stăpâni cele nouă reguli de bază 
din această secţiune, vei şti şi secretele relaţionării cu 
ceilalţi - la serviciu, acasă şi în fiecare etapă a vieţii tale. 

Odată ce ai învăţat aceste reguli, vei fi pregătit 
pentru Secţiunea a Il-a, în care vom discuta despre 
douăsprezece modalităţi rapide de a relaţiona cu ceilalţi, 
indiferent în ce etapă a Ciclului Persuasiunii s-ar afla. Poţi 
sări direct la acele tehnici uşor de folosit, însă îţi recomand 
să citeşti mai întâi această secţiune şi asta fiindcă puterea 
tehnicilor prezentate aici nu stă doar în cuvintele pe care 
le rosteşti - ci şi în a şti de ce, când şi cum să le foloseşti. 
Şi, aşa cum vei vedea, constă şi în a şti cum să îţi pavezi 
drumul către succes. 

3 

Cum să treci de la derută 

LA ÎNŢELEGERE PROFUNDĂ 


„Cheia succesului este să îţi păstrezi calmul în 
condiţii de stres”. 

— PAUL HAWKEN. 

PAUL. BROWN, ANTRENOR AL  ECHIPELOR 
CLEVELAND BROWNS ŞI CINCINANŢI BENGALS 

Mark, sunt extrem de încântat”, mi-a spus prin 
telefon Jim Mazzo, CE-O şi preşedinte al Advanced Medical 
Optics. 

Jim este unul dintre cei mai eficienţi lideri pe care îi 
cunosc, unul cu o etică ieşită din comun. Insă chiar şi din 


100 


partea unui individ atât de remarcabil, comentariul mă 
surprindea - fiindcă în acea zi din 2007, compania lui Jim 
se afla în toiul a ceea ce majoritatea dintre noi am numi 
situaţie de criză. 

Fără să mai aştepte permisiunea din partea 
Consiliului director, Jim dăduse directive pentru retragerea 
de pe piaţă a unei soluţii oftalmice despre care aflase că 
poate provoca infecţii la cornee. îl sunasem pe Jim să îi 
spun că sunt mândru de ceea ce făcuse, reamintindu-mi în 
acest context de modul în care procedase James Burke, 
când scosese de pe piaţă loturi întregi de Tylenol, în 
momentul în care se descoperise că fuseseră contaminate 
cu cianidă. 

Jim a răspuns: „Suntem o companie extraordinară, 
care dă dovadă de transparenţă totală, care se conduce 
după un set de valori şi care are un cod de conduită pe 
care îl respectăm cu toţii. Sunt încântat fiindcă ştiu că este 
una dintre puţinele situaţii care ne dau ocazia să devenim 
mai buni, dar şi să aflu cum trebuie să procedăm”. 

După care a spus ceva care m-a impresionat şi mai 
mult: „Atunci când se întâmplă ceva rău, dacă rezişti 
tentaţiei de a face ceva care să înrăutăţească lucrurile şi 
mai mult, vei descoperi aspecte valoroase despre 
compania ta şi despre tine, pe care nu le-ai fi aflat 
niciodată dacă nu ai fi întâmpinat acele probleme”. 

Este vorba însă şi despre curaj - iar recompensele au 
fost pe măsură pentru AMO, care a depăşit cu bine 
„furtuna”; pe tot parcursul ei, compania şi-a îmbunătăţit 
reputaţia, care era şi aşa una bună, ajungând să fie 
considerată de încredere de către investitori şi 
consumatori. 

Care este diferenţa dintre Jim şi liderii de companii 
care intră în panică, mint, încearcă disperaţi să acopere 
problemele sau pur şi simplu le trec cu vederea atunci 
când apar? Jim a avut abilitatea de a depăşi criza şi de a 
face ceea ce trebuie. Asta fiindcă era inteligent şi dădea 
dovadă de etică - dar şi pentru că atunci când au apărut 

problemele, şi-a reprimat imediat reacţia de teamă (una 
universală a fiinţelor umane atunci când se confruntă cu 
necazuri). Fără îndoială că Jim s-a speriat la fel de tare ca 
oricine altcineva atunci când s-a descoperit problema, însă 
nu a stat cu mâinile în sân. În schimb, valorile sale profund 
înrădăcinate l-au împiedicat să intre în panică şi să facă 
ceva nesăbuit. Prin urmare, deşi alţii ar fi fost tentaţi să se 
ascundă, să dea vina pe altcineva sau să îşi piardă 
controlul, el a putut reacţiona rapid, comunicând foarte 
eficient. 

CONTROLEAZĂ-ŢI MAI ÎNTÂI DE TOATE PROPRIILE 
TALE EMOŢII 

Controlarea propriilor emoţii nu este o simplă soluţie 
prin care poţi deveni un lider bun, asemenea lui Jim, ci şi 
soluţia dacă vrei să relaţionezi cu cei din jur, în special în 
perioade de stres sau de nesiguranţă. Este şi motivul 
pentru care un negociator calm şi stăpân pe sine poate 
ajunge să stabilească o relaţie cu cineva care pare 
inabordabil - şi, invers, motivul pentru care o persoană 
care se vaită sau ţipă tot timpul îl va irita chiar şi pe cel 
mai liniştit şi mai empatic ascultător. 

În capitolele care urmează, vei afla o mulţime de 
tehnici impresionante dacă vrei să îi schimbi pe cei de 
lângă tine. Însă unul dintre cele mai relevante aspecte pe 
care le vom afla este cum să îţi controlezi propriile gânduri 
şi emoţii - fiindcă, în cea mai mare parte a timpului, aşa 
începe o comunicare de succes. Dacă înveţi cum să te 
controlezi pe tine, îţi vei schimba viaţa, fiindcă doar aşa nu 
vei mai fi cel mai mare inamic al tău atunci când trebuie să 
relaţionezi cu cei din jur în situaţii stresante. 

Desigur, nu tot ceea ce ţi se întâmplă este stresant. 
Însă de cele mai multe ori da - şi este vorba despre situaţii 
care îţi pot defini cariera sau relaţiile. Mai mult, 
întâmplările stresante sunt cele pe care de obicei eşti cel 
mai nepregătit să le gestionezi. Să convingi un potenţial 
client să cumpere de la tine, să răspunzi cerinţelor unui 
client supărat, să te duci la un interviu dificil, să te 

confrunţi cu partenerul de viaţă furios, să faci faţă unui 
adolescent insolent - toate acestea îţi pot afecta emoţiile 
până în punctul în care nu mai gândeşti deloc clar. Şi, când 
ţi se întâmplă acest lucru, nu ai decât de pierdut. 

Aşa că prima şi cea mai importantă regulă dacă vrei 
să îţi păstrezi controlul în situaţii stresante este 
următoarea: controlează-te mai întâi pe tine. (De aceea, 
însoțitorii de zbor îţi spun să îţi pui tu mai întâi masca de 
oxigen înainte de a i-o pune copilului tău.) Vestea cea bună 
ar fi aceea că este mai simplu decât crezi să îţi păstrezi 
controlul asupra ta. 

Viteza este totul în realitate, probabil că ştii cum să 
gestionezi o situaţie tensionată în mod profitabil. Ştii exact 
cum să treci cât mai inteligent de la modul de atac la 
modul emoţional. Din nefericire, probabil că nu ştii cum să 
o faci rapid. 

lată ce anume se întâmplă de cele mai multe ori. La 
câteva minute după un eveniment stresant, te calmezi 
puţin, pulsul îţi mai scade şi începi să respiri normal. După 
câteva ore, probabil că ţi-ai recăpătat suficient controlul 
încât să începi să te gândeşti ce opţiuni ai. lar după ceva 
vreme, începi să-ţi spui: „Hei... iată ce mod inteligent de a 
rezolva problema”. 

Se poate însă să fie prea târziu. Ai ratat deja o 
vânzare, ai enervat un şef sau un coleg sau ţi-ai iritat 
iubitul. Sau pur şi simplu ai ratat momentul în care puteai 
rosti un comentariu perfect sau puteai face o primă 
impresie extraordinară. 

Aşadar, care este soluţia? în urma unui eveniment 
stresant, ca să nu ratezi şansa de a relaţiona eficient, 
trebuie să îţi recapeţi controlul asupra gândurilor şi 
emoţiilor în câteva minute - nu ore. Pe scurt, trebuie să 
treci aproape instant de la a-ţi folosi creierul reptilian sau 
pe cel de mamifer la a-l utiliza pe cel uman. Pare imposibil, 
dar nu este. 

De fapt, prin practică, o poţi face în doar două 
minute, fiindcă doar aşa vei avea un avantaj în comparaţie 


100 


cu ceilalţi, dat fiind că eşti singura persoană care 
gândeşte, de fapt, corect. 

Procesul de trecere de la „Oh, la naiba!” la „Ok”. 

Pentru a înţelege cum îţi afectează stresul puterea de 
a relaţiona eficient, trebuie să ştii care sunt paşii mentali 
pe care trebuie să îi urmezi într-o situaţie de stres sau de 
criză. Interesant este că, deşi fiecare situaţie tensionată ţi 
se pare diferită, mintea ta le tratează aproape la fel. Nu 
contează despre ce este vorba - un contract ratat la 
serviciu, o ceartă cu iubitul sau copilul tău adolescent care 
îţi spune că prietena lui este însărcinată - treci prin aceste 
etape cam în aceeaşi ordine, de fiecare dată când eşti 
supărat. 

Când tensiunea este una mai mică, poţi începe de la 
mijlocul procesului. Într-o situaţie de criză reală, o iei de la 
început. lată despre ce este vorba. 

Procesul de trecere de la „Oh, la naiba!” la „Ok”. 

„Oh, la naiba!” (Faza reacției): 

Ce dezastru... m-am nenorocit, ce naiba s-a 
întâmplat, nu pot să rezolv aşa ceva... s-a terminat totul. 

„Oh, Doamne” (Faza eliberării): 

Oh, Doamne, ce mizerie... o să mor până rezolv asta. 
Rahat! Numai mie mi se întâmplă aşa ceva. 

„Oh, Iisuse!” (Faza reorientării): 

In regulă, pot remedia asta. Însă nu va fi deloc 
distractiv. 

„Oh, bine!” (Faza refocusării): 

Nu voi permite ca acest lucru să îmi distrugă 
viaţa/cariera/ziua/ relaţia - şi iată ce trebuie să fac chiar 
acum ca să fie bine. 

„OK” (Faza reimplicării): 

Sunt pregătit să rezolv asta. 

Şi acum, iată secretul: când devii conştient cu 
adevărat de aceste etape şi le poţi identifica mental pe 
fiecare pe măsură ce apar, poţi gestiona modul în care 
reacţionezi emoţional în fiecare dintre ele. Prin urmare, 
poţi ajunge până la final în doar câteva minute. Unii 

oameni, precum Jim Mazzo, ştiu să facă acest lucru din 
momentul în care s-au născut - însă dacă nu este şi cazul 
tău, poţi învăţa acum cum să procedezi. 

Evident că nu pretind că poţi rezolva o situaţie de 
criză în doar câteva minute. Fiindcă nu poţi. Spun doar că 
te poți gândi la o posibilă soluție foarte rapid. Când faci 
acest lucru, treci de la modul de panică la cel de rezolvare 
a problemelor. Consecința este că vei putea să spui ceea ce 
trebuie şi să eviţi să te comporti greşit. 

Puterea lui „Oh, la naiba!” 

Un element absolut crucial pentru ca propriul tău 
creier să treacă de la starea de panică la cea de logică este 
să transpui în cuvinte ceea ce simţi în fiecare etapă. O poţi 
face în gând dacă te afli în public sau cu voce tare dacă 
eşti singur, însă, indiferent de situaţie, acest lucru este 
esenţial dacă vrei să îţi recapeţi controlul rapid. 

Care este motivul? Cercetările conduse de Matthew 
Lieberman de la UCLA ne arată că atunci când oamenii îşi 
transpun în emoţii cuvintele - „teamă”, „furie” - nucleul 
amigdalian, acest mic senzor biologic de ameninţare, poate 
face creierul să se calmeze aproape imediat. In acelaşi 
timp, o altă parte a creierului - şi anume cortexul 
prefrontal, care este zona „inteligentă” a creierului - 
începe să funcţioneze. Această parte a creierului pare să 
inhibe reacţiile emoţionale, astfel încât persoana în cauză 
să se calmeze şi să se gândească în linişte la ceea ce s-a 
întâmplat. Şi exact acest lucru îţi doreşti şi tu să faci. 

Aşadar, surprinzător, nu acum este momentul să te 
minţi şi să-ţi spui: „M-am calmat, sunt foarte bine” De fapt, 
este momentul să îţi spui (cel puţin într-o primă fază): „Oh, 
la naiba!” sau „Sunt speriat de moarte!” 

Antrenament rapid pentru a trece de la „Oh, la 
naiba!” la „Ok”. 

Deşi simplul act al denumirii emoţiilor pe care le 
resimţi în fiecare etapă într-o situaţie de criză este o parte 
a soluţiei, reprezintă totuşi doar primul pas. Este şi 
motivul pentru care cei ce trec printr-o situaţie de criză şi 

nu fac decât să se plângă şi să strige „Vai, la naiba!”, de 
obicei nu rezolvă nimic. Au făcut doar primul pas ca să 
iasă din gândirea tipică pentru creierul unui animal, dar nu 
ajung prea departe. 

Aşa că poţi spune „La naiba!” într-o primă fază, însă 
nu rămâne în acest stadiu. În schimb, odată ce ţi-ai 
transpus în cuvinte emoţiile şi ai dat un impuls lobilor tăi 
frontali, începe să avansezi şi să treci de la starea de 
panică la cea în care deţii controlul. lată cum poţi proceda. 

Antrenament rapid pentru a trece de la „Oh, la 
naiba!” la „Ok”. 

„Oh, la naiba!” (Faza reacției): 

NU nega că eşti supărat sau că ţi-e frică. Dimpotrivă, 
identifică-ţi sentimentele şi recunoaşte-le, folosind cuvinte 
pentru a le descrie. („Sunt chiar speriat Mi-e atât de teamă 
că mi-aş putea pierde jobul...”). Spune acest lucru cu voce 
tare, fiindcă actul fizic de a te exterioriza în timp ce 
vorbeşti te ajută să te calmezi. 

Dacă este posibil să ieşi puţin afară un minut sau 
două, atunci fă-o. Dacă nu, nu vorbi cu nimeni în primele 
câteva secunde. Trebuie să te concentrezi doar pe 
identificarea furiei. Dacă poţi închide ochii timp de câteva 
secunde, atunci fă-o. 

„Oh, Doamne!” (Faza eliberării): 

După ce ai recunoscut emoţiile puternice pe care le 
simţi, respiră adânc şi lent pe nas, cu ochii închişi, şi lasă 
emoţiile să curgă. Continuă să faci acest lucru atâta vreme 
cât este nevoie. După ce ai scăpat de emoţii, respiră în 
continuare profund, ca să te re-l-a-x-e-z-i. Acest lucru îţi va 
permite să îţi redobândeşti echilibrul interior. 

„Oh, Iisuse!” (Faza reorientării): 

Continuă să respiri adânc şi, de fiecare dată, treci de 
la starea de alertă I înapoi la 2, 3, 4 şi 5. În timp ce faci 
acest lucru, poate fi util să spui şi următoarele cuvinte: 
„Oh, la naiba!”, „Oh, Doamne!”, „Oh, lisuse!”, „Oh, bine!” 

„Oh, bine!” (Faza refocusării): 

Începe să te gândeşti la ceea ce poţi face ca să 

controlezi pagubele şi să ieşi cât mai bine din acea situaţie 
neplăcută. 

„OK” (Faza reimplicării): 

Dacă până acum ai ţinut ochii închişi, atunci 
deschide-i. După care fă ceea ce trebuie să faci. 

Într-o primă fază, ţi se va părea dificil să treci rapid 
de la o etapă la alta - fiindcă creierului tău nu-i stă în fire 
să se mişte cu fluiditate de la regiunile primitive către cele 
superioare. (Este mult mai firesc să stea blocat ore întregi 
în etapa „Oh, la naiba!”) 

Cu toate acestea, dacă repeţi etapele în minte şi apoi 
le şi pui în practică în viaţa reală, vei ajunge să fii din ce în 
ce mai bun şi mai rapid. În şase luni, vei descoperi că, 
indiferent cât de stresante sunt situaţiile în care te găseşti, 
tu eşti cel care preia conducerea şi găseşte soluţiile 
corecte. 

Această abilitate este importantă în mod special dacă 
eşti genul acela de persoană afectată de ceea ce eu 
numesc „agresiune pe fond de teamă” Este ceva obişnuit 
în rândul căţeilor, când un shih-tzu sau un bichon inofensiv 
se repede să latre ameninţător un ditamai dulăul. 
Căţeluşul nu latră fiindcă este agresiv, ci fiindcă este 
speriat de silueta câinelui mai mare şi de zgomotul pe care 
îl face şi intră în etapa „Oh, la naiba!” Ca psihiatru, 
întâlnesc tot timpul oameni cuprinşi de agresiune pe fond 
de teamă. Dacă detectezi aceste semne de stres şi la tine - 
dacă ridici tonul în situaţii neplăcute, dacă ai o voce 
stridentă sau mânioasă, dacă simţi că îţi pulsează o venă la 
tâmplă - atunci treci rapid de la etapa „Oh, la naiba!” la 
„OK” ca să îţi salvezi jobul sau chiar căsnicia. 

De asemenea, vei descoperi cât de importantă este 
această abilitate dacă eşti genul acela de persoană care 
izbucneşte foarte uşor în lacrimi. Dacă îţi vei însuşi 
sfaturile mele, vei putea să observi imediat când ai această 
tendinţă şi să te controlezi mai bine. 

Indiferent că gestionezi însă stresul aşa cum trebuie, 
încearcă să îţi dezvolţi această abilitate - fiindcă te vei 

putea descurca şi mai bine. De cele mai multe ori, 
recăpătarea controlului chiar şi cu câteva secunde mai 
devreme poate face diferenţa între relaţionare şi lipsa 
acesteia. 

Cel mai bun exemplu de persoană care şi-a păstrat 
calmul într-o situaţie extrem de stresantă este cel al 
fostului secretar de stat Colin Powell. În 1996, Powell a 
fost speakerul principal la conferinţa naţională la care 
participau producătorii de top ai unui mare dezvoltator 
imobiliar. In perioada aceea, Powell se bucura de o 
popularitate foarte mare în rândul publicului american şi 
era considerat un potenţial candidat la preşedinţie. 

Mă aflam şi eu în public în ziua aceea, iar generalul 
Powell ne făcuse pe toţi cei din public să îi mâncăm din 
palmă. Ne îndemnase să oferim ceva comunităţilor în care 
trăiam. Ne vorbise cu pasiune despre recunoştinţa faţă de 
familie, despre copilărie şi despre prieteni. Şi ne sfătuise 
să „ajungem sus făcând bine”. 

La sfârşitul discursului, ne-a cerut să îi punem 
întrebări. Resimţind încă căldura cuvintelor pe care le 
rostise şi care ne inspiraseră profund, eram complet 
nepregătiţi pentru ceea ce avea să urmeze. 

„Domnule general”, a întrebat un individ, „am înţeles 
că soţia dumneavoastră a suferit mai demult de depresie, a 
fost nevoită să ia tratament medical şi a fost chiar 
internată într-un spital de boli mintale. Cum comentaţi?” 

Aproape că îi puteai auzi pe cei opt mii de oameni din 
public suspinând din cauza întrebării neadecvate - ca să 
nu spun crude. În tăcerea care a urmat, ne întrebam cu 
toţii cum va reacţiona Powell. Edmund Muskie îşi aruncase 
pe apa sâmbetei orice speranţă de a candida la preşedinţie 
atunci când un reporter l-a întrebat despre starea de 
sănătate a soţiei sale, iar el a izbucnit în lacrimi. Cum avea 
să procedeze generalul într-o situaţie similară? 

lată ce atitudine a adoptat. S-a uitat înspre cel care 
pusese întrebarea. A făcut un moment de pauză. După care 
i-a răspuns simplu: „Imi cer scuze - persoana pe care o 

iubeşti cel mai mult pe lume trăieşte un calvar şi tu nu faci 
tot ceea ce depinde de tine ca să o ajuţi. Aveţi o problemă 
cu asta, domnule?” 

Eram extaziat. Dăduse un răspuns strălucit. Era 
calm. Era perfect. 

Şi crede-mă: nu asta a vrut să facă într-o primă fază. 
Pentru o secundă, şi-ar fi dorit să coboare de pe podium, să 
îl ia de gât pe idiotul care îi pusese întrebarea şi să îi dea 
câţiva pumni în faţă. Fiindcă aşa am fi vrut fiecare dintre 
noi să reacţionăm. 

Însă nu a căzut pradă furiei (chiar dacă avea tot 
dreptul să o facă). Şi nici nu a izbucnit în lacrimi, precum 
senatorul Muskie. În schimb, a trecut de la „Oh, la naiba” 
la „OK” mai repede decât ar fi făcut-o oricine altcineva. 

Într-un final, m-a impresionat mult mai mult decât a 
făcut-o cu ajutorul discursului ţinut. A relaţionat cu toţi cei 
din public şi a ajuns la sufletul lor. Şi nu am nicio îndoială 
că l-a impresionat şi pe cel care îi pusese inoportuna 
întrebare mai mult decât dacă i-ar fi dat un pumn în faţă - 
şi asta fără să ridice un deget. 

Este vorba despre păstrarea calmului în situaţii 
presante. Şi dacă îţi poţi păstra calmul, vei reuşi să 
depăşeşti orice situaţie, indiferent cât de stresantă ar fi. 

Perspectiva utilă 

Atunci când treci de la „Oh, la naiba!” la „OK”, nu te 
mai afli în punctul în care eşti convins cum ar trebui să fie 
ceilalţi, dar ştii că nu vor fi aşa niciodată, ci treci la etapa 
în care eşti pregătit să faci faţă lucrurilor aşa cum sunt ele. 

Etapa acțiunii 

Gândeşte-te la cea mai stresantă situaţie prin care ai 
trecut în ultimul an cu un coleg sau cu persoana iubită. 
Treci prin etapele de la „Oh, la naiba!” la „OK”, în timp ce 
retrăieşti mental incidentul. Data viitoare când ai o dispută 
cu o persoană, încearcă să aplici aceeaşi tehnică. 

4 

Obişnuieşte-te 

SĂ ASCULŢI 

I 

„Viaţa este în mare o chestiune de percepţie - de cele 
mai multe ori, de percepţie greşită”. 

— DAVE LOGAN, COAUTORUL LUCRĂRILOR 
TRIBAL LEADERSHIP ŞI THE THREE LAWS OF 
PERFORMANCE 

Câţi dintre voi sunteţi de părere că ştiţi să ascultați 
bine - sau cel puţin satisfăcător?”, am întrebat eu publicul. 

Era întrunirea anuală naţională a agenţilor şi 
brokerilor imobiliari, la care participau cinci sute de 
persoane. 

Toată lumea a ridicat mâna. „Câţi dintre voi aţi fi de 
acord cu mine dacă v-aş spune că nu ascultați, niciodată 
chiar?” 

Am făcut un moment de pauză, în care m-am uitat de 
jur-împrejurul sălii. „Chiar aşa? Interesant. Nu a ridicat 
nimeni mâna”. 

În calitate de psihiatru care le vorbea unor indivizi 
cât se poate de determinaţi, aveam deja două bile negre 
îndreptate Împotriva mea. In primul rând, nu mă ocupam 
de vânzări. In al doilea rând, sunt psihiatru, iar cei care 
studiază tot ceea ce are legătură cu psihologia şi oamenii 
de vânzări au tendința să fie în contradictoriu, în acel 
moment, când publicul probabil că se gândea „Ce ticălos 
arogant!”, „câştigasem” şi cea de-a treia bilă neagră. 

Am continuat: „Dacă v-aş putea dovedi că niciunul 
dintre voi nu ascultați niciodată - şi după aceea să vă arăt 
cum să remediaţi această problemă ca să fiţi mai eficienţi - 
câţi dintre voi veţi dori să aflaţi mai multe?” Mulţi dintre 
cei din public au ridicat mâna, însă privirea lor transmitea 
un mesaj clar: „Foarte bine, dar ai o singură încercare, 
după care salut!” 

Gândindu-mă la acea şansă, am spus: „Aş vrea să vă 
imaginaţi o secretară care nu termină la timp ceea ce are 
de făcut şi într-un final primiţi un raport plin de greşeli 
gramaticale. Acum, imaginaţi-vă că această persoană se 
supără şi are o atitudine defensivă sau începe să plângă 

dacă încercaţi să discutaţi despre situaţie”. 

Am întrebat: „Câţi dintre voi se pot gândi la o 
persoană care se potriveşte acestei descrieri?” Aproape 
toată lumea din încăpere a ridicat mâna. („Hei, se pare că 
i-am recâştigat”, m-am gândit eu). 

„Acum, fără să vă gândiţi prea mult, ce calificative aţi 
acorda unei asemenea persoane?”, am întrebat eu. „Voi 
începe eu prin a spune «înceată»”. 

„Leneşă”, „indisciplinată”, „nu se concentrează”, „cu 
o atitudine necorespunzătoare, tipică acestui mileniu” (şi 
s-a auzit un râs de confirmare). „lraţională”, a spus la un 
moment dat cineva. 

„Imaginaţi-vă acum”, am continuat eu, „că este luni 
dimineaţă şi întrebaţi: «Mi-ai pregătit documentele pe care 
ţi le-am cerut vineri ca să le trimitem prin curier firmei 
X?», iar persoana respectivă răspunde: «Nu». Aşa-i că 
primul cuvânt care vă vine în minte este incompetent?” 
Toată lumea din sală a ridicat mâna. 

„Şi cum procedaţi în continuare? Vă iritaţi şi începeţi 
să ridicaţi tonul? Vă plângeţi unui coleg? îi spuneţi şefului 
că nu vreţi ca acea persoană să se mai ocupe de 
tranzacţiile voastre? Sau plecaţi de acolo supărat, 
dezamăgit de calitatea necorespunzătoare a oamenilor din 
companie?”, am întrebat eu. _ 

Vedeam pe faţa lor că le atrăsesem atenţia. În mod 
clar, mulţi dintre ei se confruntau zilnic cu asemenea 
situaţii. Şi fiindcă se regăseau în cele descrise, erau atenţi 
la ceea ce spuneam... cel puţin până în momentul acela. 

„Să ne gândim acum la o variantă”, am spus eu. „Să 
presupunem că aţi spune calm: «De ce nu le-ai terminat?», 
iar persoana ar izbucni în lacrimi şi ar spune: «De fapt am 
muncit foarte mult la ele în weekend. Imi propusesem să le 
termin până astăzi de dimineaţă - şi chiar le-aş fi terminat 
- dar bunicul meu, care suferă de Alzheimer, m-a sunat 
plângând aseară. Mi-a spus că bunica a făcut un atac 
vascular şi că a fost luată cu ambulanta la spital. Părinţii 
mei au murit amândoi, iar eu sunt singura care a mai 

rămas să aibă grijă de ei. Aşa că am lăsat totul baltă ca să 
mă ocup de ei şi nu am dormit deloc toată noaptea. Ştiu că 
nu e prima dată când o dau în bară - dar chiar mi-e foarte 
greu să am grijă de amândoi, iar uneori mă simt 
copleşită»”. 

„Va schimba acest lucru părerea pe care o aveţi 
despre acea persoană şi chiar şi modul în care 
reacţionaţi?”, am întrebat eu. 

Am auzit un murmur - care denota că se gândesc. 
„Sigur”, au spus câţiva. 

„Ei bine, atunci am terminat ceea ce am avut de 
spus. Nu ascultați. Procedaţi şi voi ca toată lumea. Aveţi 
câteva informaţii din primele interacțiuni cu o persoană, vă 
repeziţi să trageţi concluzii şi vă formaţi percepții care se 
transformă în convingeri, precum leneş, încet, ratat, 
incompetent. Aceste cuvinte devin un filtru prin care auziţi 
ceea ce vi se spune fără să ascultați”. 

Soluţia este următoarea: renunţaţi la filtru. Ceea ce 
credeţi //// 

deja despre cineva - leneş, ratat, slab, ostil, imposibil 
- blochează, în realitate, ceea ce trebuie să ştiţi. Eliminaţi 
acest blocaj mental şi veţi fi pregătiţi să relaţionaţi cu 
absolut oricine. 

„Dar eu chiar ascult... nu-i aşa?” 

Se poate să te gândeşti: „Mark, nu fac decât să ascult 
tot timpul. Ascult la şedinţe. Imi ascult colegii. Îmi ascult 
soţia. Imi ascult copiii. Toată lumea vorbeşte încontinuu”. 

Şi este perfect adevărat. Însă problema este că, deşi 
auzi, nu asculți, indiferent cât de bine intenţionat eşti şi 
cât de tare te străduieşti. Motivul: creierul tău nu te lasă. 

Să ne reamintim de modelul creierului format din trei 
părţi, despre care am discutat anterior - creierul de 
mamifer aflat deasupra celui reptilian şi creierul uman 
aflat deasupra celui de mamifer, fiecare dezvoltându-se 
pornind de la cel care a apărut primul pe scara evoluţiei. 
Judecăţile de valoare pe care le avem vizavi de diverse 
persoane sunt şi ele la fel, fiindcă se bazează foarte mult 

pe trecut. Asta nu înseamnă că sunt complet eronate (de 
fapt, instinctul iniţial este foarte valoros). Insă nu 
înseamnă nici că sunt adevărate în întregime. 

Agenţii şi brokerii din exemplul despre care am 
discutat anterior şi-au format imediat o opinie - aceea că 
secretara nu e bună de nimic -, fără să le treacă nicio 
secundă prin cap că acel comportament avea o explicaţie 
diferită. De ce? Fiindcă toată viaţa lor au auzit cum 
persoanele care nu îşi făceau treaba aşa cum trebuie erau 
catalogate ca fiind leneşe sau incompetente. Colega lor 
corespundea acelui tipar, aşa că i-au aplicat aceleaşi 
etichete. 

Percepţiile pe care le avem ni s-au întipărit în minte 
atât de rigid dintr-un motiv simplu: informaţiile noi se 
construiesc pornind de la vechile informaţii. Mergem în 
două picioare după ce învăţăm să înotăm. Alergăm după ce 
am învăţat să mergem. Apăsăm acum fără efort pe un 
Blackberry fiindcă anterior ne-am chinuit mai multe luni pe 
tastatura aceea minusculă. Putem şofa pe pilot automat 
deoarece creierul nostru îşi aminteşte cum am procedat 
până acum. 

În mod similar, evaluăm o persoană imediat fiindcă 
ne bazăm pe tot ceea ce am auzit sau am aflat despre acea 
persoană în trecut. Ne menţinem apoi acea percepţie 
pentru totdeauna şi apreciem fiecare interacţiune cu acea 
persoană prin acel filtru, fiindcă este vorba (din nou) 
despre ceea ce am fost învăţaţi să facem. 

Problema este că, deşi suntem convinşi că prima 
impresie referitoare la o persoană se bazează exclusiv pe 
logică, nu este chiar aşa. În realitate, este vorba despre un 
mix - conştient sau inconştient - de adevăr, ficţiune şi 
prejudecată. Astfel, de la bun început, avem de-a face cu o 
creaţie fictivă - nu cu o persoană reală. Cu toate acestea, 
acea primă impresie ne va determina sentimentele vizavi 
de acea persoană luni la rând, dacă nu chiar ani. În acelaşi 
timp, este afectat şi modul în care ascultăm acea persoană, 
fiindcă vom distorsiona tot ceea ce spune ea astfel încât să 

se încadreze în noţiunile noastre preconcepute. 

Câte filtre ai? 

Prietenul meu, Rick Middleton, fondatorul companiei 
de comunicaţii Executive Expression, cu sediul în Los 
Angeles, foloseşte modelul SGNNE pentru a descrie modul 
în care încadrăm oamenii în cutii mentale înainte de a-i 
cunoaşte cu adevărat. Rick spune că, fără să ne dăm 
seama, clasificăm imediat oamenii pe categorii, după 
următoarea secvenţă: 

Sex 

Generaţie (vârstă) 

Naţionalitate (sau etnie) 

Nivel de educaţie 

Emoţii 

Secvența urmează această ordine fiindcă vedem mai 
întâi de ce sex este persoana respectivă, cam ce vârstă 
are, de ce naţionalitate este, apoi aflăm care este nivelul 
de educaţie şi abia în al treilea rând ce fel de emoţii 
resimte. 

Gândeşte-te permanent la modelul SGNNE, fiindcă te 
va ajuta să îţi dai seama de filtrele subconştiente care te 
împiedică să asculţi - şi să relaţionezi - cu cei din jur. 

De ce pare să funcţioneze mintea umană într-un fel 
atât de ilogic la prima vedere? Fiindcă, de cele mai multe 
ori, formarea unor opinii rigide despre oameni chiar 
funcţionează. De exemplu, imaginează-ţi că ai reuşit să te 
strecori într-un metrou foarte aglomerat. Prima impresie 
îţi spune că ar trebui să te îndepărtezi de tipul acela ciudat 
şi să stai lângă doamna aceea în vârstă, dar şi să eviţi 
contactul cu adolescentul acela ostil, cu un machiaj 
strident. Luate individual, fiecare dintre aceste concluzii 
pot fi greşite - adolescentul machiat poate fi un copil 
strălucit şi sensibil care are nevoie de un zâmbet, ciudatul 
poate fi un excentric inofensiv, iar bunicuţa poate lucra 
pentru Al Quaeda - însă nu ai timp să analizezi fiecare 
persoană pe care o întâlneşti. În schimb, creierul tău 
judecă pe baza experienţelor din trecut şi a instinctului 

nativ, pentru a lua decizii care îţi pot salva viaţa. 

Aşa că o analiză rapidă nu este neapărat un lucru 
rău, doar dacă nu cumva este inexactă şi te face să ajungi 
la concluzii greşite. Din nefericire, acest lucru ni se 
întâmplă în fiecare zi, fiindcă creierele noastre se pricep 
mult mai bine să tragă concluzii decât să se oprească puţin 
şi să analizeze lucrurile. 

Să percepi inseamnă să crezi. 

Să percepi greşit înseamnă să decepționezi. Şi, mai 
rău, te împiedică să realizezi ceva. 

Soluţia? Gândeşte-te la ceea ce ai gândit. Când ai 
analizat conştient ideile pe care ţi le-ai format despre o 
persoană şi compari aceste percepții cu realitatea, îţi poţi 
reantrena creierul şi îţi poţi construi percepții noi, mult 
mai exacte. După care vei comunica cu persoana care stă 
realmente în faţa ta - nu cu personajul fictiv creat de 
falsele tale percepții. 

Pentru a exemplifica practic acest proces, să revenim 
la agenţii şi brokerii imobiliari şi la frustrările lor cauzate 
de secretara incompetentă. Iniţial, cei mai mulţi dintre 
aceşti oameni de succes judecau destul de rigid acea 
persoană: rezultate slabe + scuze/ atitudine defensivăzvină 
= de ce să ne mai deranjăm măcar să mai avem de-a face 
cu o asemenea persoană? Când i-am rugat însă să îşi 
imagineze că acea „incompetentă” ar putea avea un motiv 
real pentru rezultatele slabe, au fost obligaţi să-şi pună 
sub semnul întrebării propriile concepții adânc 
înrădăcinate în minte. Acest lucru i-a forţat să înțeleagă 
mult mai exact acea persoană. 

Cât de bine îi cunoşti pe cei din jur? 

„Mark”, ai putea spune tu, „e şi bine, e şi rău. Ce se 
întâmplă totuşi cu cei pe care îi cunosc de ani de zile? Nu 
am păreri false despre ei. De fapt, îi cunosc la fel de bine 
ca pe mine”. _ 

Răspunsul meu este următorul: „Nu, nu îi cunoşti”. În 
fiecare săptămână am de-a face cu oameni care trăiesc sau 
lucrează împreună de câteva decenii. De cele mai multe 

ori, habar nu au care sunt preocupările reale sau 
motivațiile celorlalţi. Prin urmare, confundă nesiguranța 
cu aroganţa, teama cu încăpăţânarea şi supărarea 
justificată cu ticăloşenia. Şi stau de vorbă permanent, fără 
să vorbească cu adevărat unul cu celălalt - în condiţiile în 
care 


nu au nevoie decât să vadă cine anume stă în 
realitate în faţa lor. 


Soții Jackson sunt un exemplu relevant. Cei doi sunt 
căsătoriţi de 55 de ani şi au apelat la mine la insistența 
doamnei, când certurile lor atinseseră o asemenea 
intensitate încât domnul a spus „Atunci de ce nu pleci de 
aici?” 

Mai spusese acest lucru de mai multe ori până 
atunci, însă acum, nu se ştie din ce motiv, doamna Jackson 
se supărase foarte rău, îşi făcuse bagajele şi îşi anunţase 
soţul că se mută. Şi nu a mai dat înapoi. Soţul ei a intrat în 
panică, fiindcă la 82 de ani, câţi avea, era într-o măsură 
destul de mare dependent de ea. Femeia i-a spus că se va 
mai gândi doar dacă el este de acord să apeleze la un 
consilier. 

În timp ce îi ascultam, mi-am dat seama că încă se 
mai iubesc şi că sunt devotați unul altuia - însă nu se mai- 
plăceau reciproc. 

După circa douăzeci de minute, am considerat că am 
auzit suficient şi le-am spus să se oprească. 

Luaţi prin surprindere, au tăcut brusc amândoi. l-am 
spus doamnei Jackson: „Ştiţi că soţul dumneavoastră este 
de părere că această căsnicie este cel mai bun lucru pe 
care l-a făcut vreodată?” 

Doamna Jackson, evident surprinsă, a spus: „Poftim?” 

Fără să clipească, bărbatul a răspuns: „Are perfectă 
dreptate. Eu am întreţinut casa, însă ea m-a făcut să simt 
că vin acasă. Fără ea nu aş fi aparţinut nicicui şi fără ea nu 
aş fi avut niciun fel de relaţii cu copiii, fiindcă eu sunt 

inginer şi, prin urmare, nu prea mă pricep la comunicare”. 

Doamna Jackson îl privea perplexă. Mi-am îndreptat 
atenţia către soţul ei şi i-am spus: „In ceea ce vă priveşte, 
ştiţi că soţia dumneavoastră crede că sunteţi cel mai bun 
bărbat pe care l-a cunoscut?” 

Am crezut că îi pică faţa - la modul propriu. „Cred că 
glumiţi... se ia mereu de mine din diverse motive şi îmi 
spune ce să fac şi ce să nu fac”, mi-a spus el uimit. 

„Este perfect adevărat”, mi-a confirmat femeia. „Este 
cel mai bun bărbat pe care l-am cunoscut. Într-adevăr, nu 
prea se pricepe să comunice. Însă nu a băut niciodată şi 
nici nu a umblat cu femei. Şi a muncit foarte mult ca să ne 
întreţină pe mine şi pe copii”. 

„Şi atunci de ce toată cicăleala asta?”, a întrerupt-o 
soţul ei. N 

Doamna Jackson a răspuns: „li cicălesc pe toţi. Aşa 
sunt eu. Şi pe copii îi scot din minţi, însă, aşa cum am 
spus, probabil că este cel mai bun lucru care mi s-a 
întâmplat în viaţă”. 

Discutăm aici despre doi oameni care s-au auzit, dar 
care nu s-au ascultat timp de câteva decenii! Din 
nefericire, fiecare dintre ei s-a simţit oarecum tolerat, în 
condiţiile în care în realitate era foarte prețuit. Şi iată ce s- 
a întâmplat într-un final, când chiar s-au ascultat. Au venit 
la mine atât de supăraţi încât abia dacă se puteau privi 
unul pe celălalt, însă au plecat de acolo ca doi oameni care 
se îndrăgostiseră din nou unul de celălalt. Şi a fost nevoie 
de doar câteva minute de ascultare reală - ceva ce nu mai 
făcuseră de peste cincizeci de ani. 

După mai bine de jumătate de secol de stat 
împreună, soţii Jackson ştiau mii de lucruri unul despre 
celălalt. El ştia ce fel de sos de roşii îi place ei. Ea ştia cum 
îl chema pe câinele pe care el îl avusese în copilărie. Îşi 
cunoşteau unul altuia problemele de sănătate şi emisiunile 
favorite. Cu toate acestea, când venea vorba despre 
aspectele de ansamblu, erau ca doi străini. 

Ce îţi spune acest lucru? Că probabil ştii mult mai 

puţin decât ţi-ai imagina despre oamenii cu care vrei să 
relaţionezi, indiferent că au intrat de curând în viaţa ta sau 
că îi cunoşti de când lumea. Că tot ceea ce crezi că ştii 
poate fi eronat. Şi că relaţionarea cu acei oameni nu 
înseamnă ca ei să se deschidă în faţa ta, ci mai ales ca tu 
să îi vezi aşa cum sunt în realitate. 

Aşadar, atunci când cunoşti oameni problematici, 
trebuie să fii conştient de faptul că există cu siguranţă un 
motiv pentru care se comportă aşa cum o fac. Poate fi o 
problemă nouă: ceva legat de sănătate, de bani sau de 
presiunile de la locul de muncă. Sau poate fi o problemă 
mai veche: stresul că nu este suficient de bun la serviciu, 
supărarea provocată de faptul că nu este respectat sau 
teama că nu este considerat atrăgător sau inteligent. Şi, 
da: se poate întâmpla să fie vorba în realitate despre un 
ticălos (dar de obicei nu este vorba despre asta). Deschide- 
ţi mintea şi caută motivele din spatele unui anumit 
comportament, fiindcă doar aşa vei face primul pas către 
eliminarea barierelor din calea comunicării cu o persoană 
„imposibilă”. 

Perspectiva utilă 

Dacă vrei să deschizi calea comunicării, deschide-ţi 
mai întâi mintea. 

Etapa acțiunii 

Gândeşte-te la o persoană problematică pe care nu o 
cunoşti foarte bine - cineva care nu respectă niciodată 
termenele limită, care se enervează aparent fără motiv, 
care are o atitudine ostilă, este excesiv de sensibil la critici 
sau te scoate din sărite. Fă o listă mentală a cuvintelor pe 
care le foloseşti pentru a descrie acea persoană: leneş, 
necioplit, ticălos etc. 

Gândeşte-te acum la cele cinci secrete care ar putea 
justifica un anumit comportament al persoanei respective 
(de exemplu: „este speriată din cauza unei boli”, „se teme 
că nu o vom respecta, din cauza vârstei”, „incearcă să 
renunţe la alcool şi mai are şi zile proaste”, „suferă de 
stres posttraumatic”, „a fost înşelată de fostul partener de 

afaceri şi acum nu mai are încredere în oameni”). 
Imaginează-ţi cum s-ar schimba sentimentele tale 
referitoare la persoana respectivă în fiecare dintre 
scenariile la care te-ai gândit. 

Odată ce ai apelat la acest exerciţiu ca să îţi deschizi 
mintea, stabileşte o întâlnire cu persoana respectivă - şi 
vezi dacă poţi afla motivul real pentru problema de 
comportament pe care o observi. 

5 

Fă-i pe cei din jur să 

SIMTĂ CĂ EMPATIZEZI CU El 

„Oamenii stăpâni pe ei au un profund sentiment al 
identității personale, dar şi simpatie şi afecțiune pentru 
oameni în general. Se simt foarte legaţi de ei, ca şi cum ar 
fi membrii unei singure familii”. 

— ABRAHAM MASLOW, PSIHOLOG 

Cât o să mai dureze? Am şi altceva mai bun de făcut”, 
a mormăit Hank, partener senior la o prestigioasă firmă de 
avocatură din Los Angeles, trecut de vârsta a doua. Cei de 
acolo apelaseră la mine ca să aplanez conflictele dintre 
Hank şi Andrey, un alt partener senior. Andrey, al cărei 
nume îl preceda pe al lui Hank în denumirea firmei, 
câştiga cele mai multe contracte pentru companie. Era un 
avocat foarte bun, considerată esenţială în bunul mers al 
companiei. Hank era şi el un jurist strălucit, dar prefera să 
facă orice altceva decât să aducă clienţi noi în firmă. 

Din nefericire, în loc să o admire pe Andrey şi să îi 
aprecieze talentele, Hank o considera un fel de „gură- 
bogată” care năvălea mereu la el în birou, extrem de 
surescitată după un eveniment la care participase, după 
vreo emisiune de televiziune la care fusese invitată sau 
după vreun interviu acordat unei reviste. Problema era că 
Andrey ţinea ca Hank să o aprecieze mai mult decât 
oricine altcineva din firmă - o reminiscență a faptului că îşi 
dorise toată viaţa respectul tatălui ei, dar nu îl avusese 
niciodată. 

Încăpăţânarea lui Hank îşi avea în parte rădăcinile în 

copilărie. Mama lui, o persoană care te copleşea din punct 
de vedere emoţional, îi făcuse lui Hank, fraţilor lui şi 
tatălui său viaţa mizerabilă. Când Hank se mutase de 
acasă, jurase că nu va mai permite nimănui să intre cu 
buldozerul în viaţa lui - iar pe Andrey aşa o considera: un 
buldozer. 

De vreme ce lucrau împreună la aceleaşi cazuri, era 
important să coopereze mai bine, mai ales că disputele lor 
îi afectau şi pe ceilalţi din firmă. Sarcina mea era să îi fac 
să stea de vorbă şi să lucreze ca o echipă. 

In acel moment, bătălia se înteţise însă. Schimbul de 
replici dintre cei doi luase amploare, iar vocea lui Andrey 
era deja acuzatoare. Hank îi vorbea de sus când erau şi 
alţii de faţă, a spus ea. Şi îi ironiza comentariile, făcând-o 
să se simtă umilită. 

Hank a replicat sarcastic: „Hei, ea e cea care nu are 
nevoie de niciun fel de ajutor ca să mă umilească. Se 
descurcă destul de bine şi singură”. 

„Vezi! Ce ţi-am spus?”, a răspuns Andrey. 

Andrey a continuat să vorbească timp de câteva 
minute, în timp ce Hank stătea cu ochii în tavan sau se uita 
la ceas, spunând din când în când: „Chiar am treabă. Pot 
pleca acum?” Unul dintre serviciile pe care le ofer firmelor 
este ceea ce eu personal numesc „Apelează la un adult”. În 
acel moment eram convins că singurul adult din încăpere 
sunt eu, iar răbdarea mea era deja pe sfârşite. 

Pe măsură ce îi ascultam, mi-am dat seama că 
problema nu era convingerea lui Andrey că Hank refuză să 
o asculte. Nici măcar atitudinea lipsită de respect a lui 
Hank Ideea era că Andrey simţea că ceilalţi nu 
empatizează cu ea. Când am înţeles acest lucru, m-am 
întrebat ce anume simţea ea - după care am întrevăzut 
soluţia. 

Le-am spus să înceteze. După care m-am uitat la 
Hank şi l-am întrebat: „Ştii că Andrey crede că o consideri 
repulsivă şi dezgustătoare în cea mai mare parte a 
timpului?” 

La naiba! Atinsesem un punct sensibil, iar Andrey a 
început să plângă atât de tare încât nu mai putea lua parte 
la stupida luptă pe viaţă şi pe moarte. Suspinele ei trădau 
o suferinţă destul de mare, dar şi eliberarea dată de faptul 
că cineva o înţelesese. 

În condiţiile în care disputa se sfârşise atât de brusc, 
Hank era aproape dezarmat şi foarte sincer. „Uite cum stă 
treaba”, a spus el, „nu cred că Andrey este repulsivă şi nici 
dezgustătoare. Are rezultate excepţionale. Este unul dintre 
cei mai buni avocaţi din oraş specializat în dezvoltarea 
afacerilor, un lucru de care mie nu-mi place absolut deloc 
să mă ocup”. A repetat: „Nu o consider repulsivă sau 
dezgustătoare. Ba chiar o plac. Doar că uneori intră la 
mine în birou şi este atât de agitată încât deranjează tot. 
Iar eu... ei bine, aşa cum ai observat şi tu... prefer să fie 
ordine”. A privit spre Andrey, care plângea şi mai tare, şi a 
adăugat: „Andrey, nu te mint... chiar nu cred că eşti 
repulsivă şi dezgustătoare. Câteodată mă scoţi însă din 
minţi”. 

M-am uitat spre Andrey şi am întrebat-o: „Tu 
personal ce trăsături neplăcute vezi la Hank?” 

Mi-a răspuns: „Este unul dintre cei mai inteligenţi 
avocaţi pe care îi cunosc. Chiar dacă e morocănos în 
marea majoritate a timpului, îşi dă seama imediat ce e în 
neregulă la un anumit caz şi îndrumă fiecare avocat din 
firmă, inclusiv pe mine, astfel încât să avem succes. 
Bănuiesc că de aceea este atât de important pentru mine 
ca el să creadă că sunt un jurist competent”. 

Odată cu aceste două schimbări seismice, tensiunea 
a început să crească şi o parte din căldura pe care aceşti 
camarazi de arme o resimţeau dincolo de supărarea 
proprie a început să iasă la suprafaţă. În câteva minute, au 
trecut de la opoziţie („Te urăsc”) la a se gândi că e posibil 
să se înşele („Poate că ne-am putea înţelege”), parcurgând 
astfel etapele Ciclului Persuasiunii. 

În acel moment, Hank a adăugat: „Andrey, eşti un 
avocat bun”, după care a zâmbit, incapabil să facă un 

compliment fără să ia ceva la schimb: „Doar că uneori poţi 
fi un adevărat ghimpe-n coastă”. 

„Trebuia să spui tu neapărat asta, nu?”, am comentat 
eu ca răspuns la sarcasmul lui Hank. 

Într-un moment de sinceritate, Hank a replicat: „Aşa 
cum o zebră nu îşi poate schimba dungile, nici ticăloşii nu 
se vor schimba vreodată”. 

După această şansă de a spune ce au pe suflet, cei 
doi au ajuns în punctul în care şi-au luat angajamentul să 
comunice mai bine. 

Pentru Hank, însemna să fie mai puţin caustic; 
pentru Andrey, însemna să se calmeze înainte de a ajunge 
la birou după o întâlnire plină de adrenalină. Rezultatul 
încercării lor: un mediu de lucru mai cooperant şi mai 
productiv şi mai puţin timp petrecut luptându-se unul cu 
celălalt. 

Povestea lui Andrey şi a lui Hank este atât de comună 
încât poate fi considerată universal valabilă. Gândeşte-te la 
colegii tăi şi probabil că vei vedea cel puţin un cuplu de 
oameni inteligenţi şi competenţi care nu suportă să stea 
împreună în acelaşi birou. Dacă te uiţi la nivelurile 
ierarhice superioare, poţi detecta un CEO cari îi tratează 
pe membrii devotați din echipa sa ca pe nişte duşmani şi 
care se confruntă cu o fluctuaţie uriaşă de personal. Dacă 
lucrezi în vânzări sau în domeniul relaţiilor cu clienţii, 
gândeşte-te la clienţii care sunt mai interesaţi să te facă să 
te simţi mizerabil decât să beneficieze de servicii optime. 
În fiecare dintre situaţii, priveşte dincolo de faţadă şi vei 
detecta probabil nevoia celor analizaţi de a simţi că 
empatizezi cu ei. De asemenea, vei identifica şi 
oportunitatea de a remedia lucrurile. 

De ce se schimbă oamenii dacă au 

SENTIMENTUL CĂ EMPATIZEZI CU El? 

Să îi faci pe ceilalţi să simtă că empatizezi cu ei 
înseamnă pur şi simplu să te pui în locul lor. Dacă reuşeşti 
să faci acest lucru, poţi schimba aproape instantaneu 
dinamica unei relaţii. În acea clipă, nu numai că îl 

determini pe cel de lângă tine să dea ce e mai bun în el, ci 
ajungi de fapt la acel progres care duce la cooperare, 
colaborare şi la o comunicare eficientă. 

Sfârşitul Războiului Rece reprezintă un exemplu 
relevant de asemenea empatie. Intr-un moment de acum 
deja legendar, preşedintele Ronald Reagan discuta cu 
omologul său sovietic, Mihail Gorbaciov, iar liderul 
american şi-a dat seama că, dincolo de figura încăpăţânată 
a adversarului său, se afla un preşedinte care chiar îşi 
iubea oamenii. Într-un moment de o strălucitoare 
simplitate, l-a rugat pe Gorbaciov să îl tutuiască: „Spune- 
mi Ron” (şi nu „Să ne luptăm ca de la preşedinte la 
preşedinte, fermi pe poziţie, fără să ajungem nicăieri”). 
Liderul sovietic nu numai că a acceptat invitaţia, ci i s-a şi 
alăturat lui Reagan în efortul lui de a pune capăt 
Războiului Rece. Şi a fost un succes de proporţii globale! 

Una dintre explicaţiile eficienţei situaţiilor în care îi 
facem pe ceilalţi să simtă că empatizăm cu ei stă în 
neuronii-oglindă despre care am discutat mai devreme. 
Atunci când oglindeşti sentimentele celuilalt, persoana 
aceea este programată să te oglindească pe tine la rândul 
ei. Spune: „Înţeleg ceea ce simţi”, iar interlocutorul îţi va fi 
recunoscător şi îşi va exprima recunoştinţa în mod 
spontan, având dorinţa sinceră de a te înţelege şi el pe 
tine. Este o nevoie biologică irezistibilă, care îi îndreaptă 
pe cei din jur către tine. 

In ciuda beneficiilor acestui tip de comportament, 
oamenii sunt reticenţi de cele mai multe ori să îl 
folosească, fiindcă ezită să intre în intimitatea 
sentimentelor celorlalţi - în special atunci când este vorba 
despre legăturile de serviciu. Dacă însă relaţia cu o altă 
persoană pare că nu se îndreaptă nicăieri, atunci situaţia 
în care o faci să simtă că empatizezi cu ea este cea mai 
bună variantă pentru a progresa. 

Am apelat la această abordare la o întâlnire pe care 
am avut-o cu John, un bărbat în vârstă de 45 de ani, a cărui 
asprime părea să se transforme uneori în ostilitate. 

John era CEO al unei companii incluse în topul 
Fortune 100. În momentul în care firma sa a fuzionat cu 
una mai mică, în compania nou formată trebuiau făcute 
schimbări de sus în jos - care au dus inclusiv la împotriviri 
din partea unora. Unul dintre lucrurile de care mă ocup 
este să ajut firmele să depăşească neplăcerile aferente 
perioadelor de tranziţie - şi aşa am ajuns să îmi ofer 
serviciile şi în acest caz. 

Anterior, John angajase o importantă firmă de 
consultanţă să se ocupe de această sarcină. Cei de acolo 
au făcut anumite recomandări, care păreau extraordinare 
pe hârtie, dar care s-au dovedit însă complet 
nefuncţionale. John a ieşit teafăr din acest dezastru, 
fiindcă a folosit o strategie indicată în asemenea situaţii: a 
angajat o prestigioasă firmă de consultanţă. În condiţiile în 
care lucrurile nu ieşeau bine, putea spune: „Nu eu sunt de 
vină: la urma urmei, se presupune că ei sunt experţii/ 
Vestea cea bună este că el personal nu a avut probleme. 
Vestea cea proastă: trebuia în continuare să rezolve 
problema, cu un buget mai mic de această dată - motiv 
pentru care a şi ajuns să stea de vorbă cu mine. 

Ştiam ceea ce se întâmplase şi am intuit emoţiile din 
spatele antagonismului său. De fapt, le-am şi putut simţi o 
dată sau de două ori. Aşa că în loc să încep să îmi prezint 
serviciile, am făcut o pauză şi i-am spus: „Ai fost păcălit de 
cineva, nu-i aşa?” 

„Poftim?”, mi-a răspuns John complet uluit. 

Am repetat: „Consultanţii pe care i-ai angajat 
înaintea mea ţi-au făcut nişte promisiuni pe care nu şi le- 
au respectat. Poate că le-ai şi explicat şefilor tăi de ce 
deciziile pe care le-ai luat nu au funcţionat. Şi, după ce ai 
reuşit să scapi basma curată, ţi-ai spus: «Nu mă voi mai 
afla niciodată într-o poziţie atât de vulnerabilă». lar acum 
nu ştii sigur dacă ceea ce îţi ofer îţi va aduce şi rezultatele 
pe care ţi le promit, nu-i aşa?” 

A dat uşor din cap în semn de aprobare, amintindu-şi 
fără îndoială ceea ce i se întâmplase şi dându-şi seama că 

nu se poate ascunde de mine. 

„Nu-ţi face probleme”, l-am reasigurat. „Toată lumea 
ia decizii pe care le regretă. Și eu am luat decizii pe care le 
regret”. M-a aprobat dând din nou din cap. 

„lată ce îţi propun”, am continuat eu. „Ştiu cum e să 
crezi în promisiuni făcute de oameni care nu le respectă - 
şi ştiu cât de îngrozitor este acest lucru - aşa că nu voi 
face niciodată aşa ceva. Şi cred că dacă ţi-aş face ţie acest 
lucru, m-ai da afară. Acum, acestea fiind spuse, să ştii că 
există întotdeauna şi obstacole pe drum în timp ce lucrez 
cu o companie. De cele mai multe ori are legătură cu 
faptul că reprezentanţii companiei sunt de acord din punct 
de vedere conceptual cu ceva care se dovedeşte că nu 
funcţionează. Şi când se întâmplă acest lucru, am 
descoperit că cea mai bună modalitate de a depăşi acest 
obstacol este să...” Şi i-am explicat detaliat cum am reuşit 
să depăşesc momentele dificile. 

Intr-un final... am obţinut contractul. 


Cum aşa? Un lucru pe care îl ştiam despre cei care la 
prima vedere par să aibă încredere în sine - şi în special 
despre cei care lucrează în companiile mari - este că de 
obicei mai degrabă se tem să nu cumva să facă vreo 
greşeală decât să îşi dorească să facă ceva aşa cum trebuie 
(valabil mai ales pentru manageri sau CEO cari au depăşit 
vârsta de patruzeci de ani şi în general în cazul bărbaţilor). 
Motivul este că se tem ca nu cumva să aibă de suferit dacă 
lucrurile merg prost şi se tem că respectul de sine le va fi 
afectat dacă o dau în bară. 

Atunci când aceşti oameni fac greşeli şi se simt 
criticaţi, jenaţi sau umiliţi, de cele mai multe ori îşi promit: 
„Nu o să mă mai aflu niciodată în poziţia de a fi învins în 
acest mod”. Acest lucru îi împiedică în mod inconştient să 
ia o decizie nouă care se poate dovedi a fi eronată. 

Este extrem de important să ştim acest lucru, în 
special în situaţiile în care faci o prezentare clară, concisă 
şi rezonabilă în faţa cuiva care pare să accepte ceea ce 

spui, însă ulterior te refuză. În acest punct, cei mai mulţi 
oameni de vânzări sau manageri încearcă să discute 
posibile obstacole care ar putea interveni pe parcurs. 
Uneori funcţionează, dar de cele mai multe ori nu-şi asta 
fiindcă cealaltă persoană gândeşte, dar nu îţi spune, ceva 
de genul: „Mă tem - şi sunt chiar înspăimântat - să nu 
cumva să fac vreo greşeală”. 

Dacă abordezi discuţia în acest fel, dacă arăţi că 
înţelegi şi accepţi ceea ce simte cealaltă persoană şi dacă 
simţi şi tu acelaşi lucru, îi faci pe aceşti clienţi 
înspăimântați să simtă că empatizezi cu ei. În aceste 
circumstanţe, se simt mai puţin singuri şi, în consecinţă, 
mai puţin neliniştiţi şi temători - ceea ce îi face să se 
deschidă în faţa mesajului pe care încerci să îl transmiti. 
Se trece astfel de la o atitudine defensivă („Fugi de aici!”) 
la evaluare şi analiză, fiind capabili să îţi asculte mesajul şi 
să îl cântărească aşa cum trebuie. 

Paşii necesari pentru a-i face pe cei din jur 

SĂ SIMTĂ CĂ EMPATIZEZI CU El 

Poţi gândi în felul următor: „Mark, ţie ţi-e uşor să 
vorbeşti. Eşti psihiatru şi, mai mult, ai treizeci de ani de 
experienţă la activ”. Răspunsul meu este: „Nu te păcăli 
singur. Nu ai nevoie de o diplomă în medicină ca să faci 
ceva atât de simplu”. Iată cum trebuie să procedezi. 

1. Ataşează o emoție sentimentelor pe care crezi că 
le are cealaltă persoană, de exemplu „frustrat”, „supărat” 
sau „temător”. j 

2. Spune următorul lucru: „Incerc să pricep ceea ce 
simţi şi cred că este vorba despre (şi denumeşti emoția la 
care te-ai gândit). Aşa este? Dacă nu, atunci ce anume 
simţi?” Aşteaptă ca persoana respectivă să te corecteze 
sau să te aprobe. 

3. După aceea, spune: „Cât de frustrat (supărat, 
mânios etc.) eşti?” Acordă-i persoanei respective timp să 
răspundă. Fii pregătit, cel puţin într-o primă fază, să 
asculţi un torent de emoţii - în special dacă cel cu care stai 
de vorbă şi-a reprimat ani de zile frustrările. Nu este 

momentul să ripostezi şi nici să spui cum te simţi tu 
personal. 

4. Continuă cu: „Care este motivul pentru care eşti 
atât de frustrat (supărat, mânios etc.)? Şi în acest caz lasă 
persoana respectivă să se gândească la răspuns. 

5. Spune apoi: „Te rog să îmi explici ce ar trebui să se 
întâmple ca să te simţi mai bine”. 

6. Continuă: „Ce rol pot avea eu astfel încât să te ajut 
să faci asta?” 

Acest scenariu nu este bătut în cuie; foloseşte-te de 
întrebările pe care ţi le-am propus ca punct de plecare şi 
vezi încotro se îndreaptă conversaţia. lată un exemplu: 

Carmen încearcă să afle de ce Debbie, angajata ei, nu 
avansează 

DELOC LA UN PROIECT NOU, DEOSEBIT DE 
IMPORTANT: „Debbie, am senzaţia că ai nişte 
resentimente faţă de mine fiindcă ţi-am propus să te ocupi 
de acest proiect”. 

Debbie: Ei bine... da, cred că da. 

Carmen: încerc să îmi dau seama de ceea ce simţi şi 
mă întreb dacă nu cumva eşti puţin speriată că încerci 
ceva atât de nou şi de diferit. Sau poate chiar foarte 
speriată. E adevărat? 

Debbie (începând să fie mai deschisă): Mi-a fost 
teamă să spun ceva, dar... ştii că nu prea mă pricep la 
grafice şi sunt prea multe informaţii de învăţat deodată. Şi 
presiunea e atât de mare... iar bona lui Johnny tocmai m-a 
anunţat că va pleca de la noi, aşa că totul a luat-o razna 
acasă şi... probabil că mă simt cam copleşită. Ştiu că este o 
oportunitate extraordinară, însă chiar mi-e teamă să nu o 
dau în bară. 

Carmen: îmi dau seama că ai o mulţime de lucruri de 
gestionat în acelaşi timp. Mă întreb ce anume ar trebui să 
se întâmple ca să îţi fie mai uşor. Te-ar ajuta să îl rog pe 
Theo să te instruiască puţin astfel încât să lucrezi mai 
repede în în Design? El e destul de priceput. 

Debbie: Chiar m-ai ajuta foarte mult. Aş avea mult 

mai multă încredere în mine dacă nu aş fi nevoită să învăţ 
totul singură. 

Carmen: Extraordinar. O să-i spun. Mai există ceva 
care te-ar ajuta să te ocupi mai uşor de acest proiect? 

DebblE, RELAXÂNDU-SE ŞI ÎNCEPÂND SĂ SE 
GÂNDEASCĂ POZITIV LA NOUL ei rol: Mi-ar plăcea să 
urmez un curs de grafică şi de layout, în cazul în care vrei 
să îmi încredinţezi şi pe viitor asemenea proiecte. Crezi că 
există buget pentru aşa ceva? 

Uneori, răspunsul interlocutorului atunci când aduci 
în discuţie un sentiment puternic s-ar putea să te 
surprindă. 

Acum câţiva ani, după câteva luni în care am încercat 
să stabilesc o întâlnire cu un CEO, reuşisem în sfârşit. La 
întâlnirea propriu-zisă însă, îl vedeam neatent şi rece. 
Frustrat fiind, într-un final am izbucnit: „Cât timp ai la 
dispoziţie pentru această întâlnire?” 

S-a uitat la mine cu o privire care parcă spunea: „Nu 
ştiu, dar cel mai probabil că se va termina repede!”. Am 
crezut că o să mă dea afară în acel moment. Şi-a răsfoit 
însă agenda într-o manieră evident ostilă şi mi-a răspuns: 
„Douăzeci de minute”. 

Am tras aer adânc în piept. „Uite ce e”, am spus eu, 
„ceea ce am eu de zis merită atenţia dvs. deplină, pe care 
nu mi-o puteţi acorda, fiindcă vă preocupă ceva mai 
important decât această întâlnire. Aşa că iată ce vă 
propun. Să ne oprim acum în minutul trei şi să ne întâlnim 
altă dată, când îmi veţi putea acorda atenţie, iar aceste 
şaptesprezece minute care v-au rămas acum să daţi 
telefoane sau să vă ocupați de ceea ce vă preocupă, fiindcă 
nu e drept faţă de ceilalţi ca mine şi nici măcar faţă de dvs. 
faptul că nu puteţi asculta”. 

S-a lăsat o tăcere apăsătoare, apoi s-a uitat direct la 
mine - cu atenţie -, după care i-au dat lacrimile. Mi-a spus: 
„Mă cunoşti doar de trei minute şi fiindcă sunt o persoană 
discretă când vine vorba despre problemele personale, 
vreau să ştii că există oameni care mă cunosc de zeci de 

ani şi nu ştiu ceea ce îţi voi spune ţie. Într-adevăr, mă 
preocupă ceva. Soţia mea s-a dus să îşi facă o biopsie - şi 
nu are şanse prea mari să iasă bine. 

Ea e mai puternică decât mine şi mi-a spus că ar fi 
mai bine să vin la serviciu. Aşa că sunt aici, fără să fiu în 
realitate prezent”. I-am spus: „Îmi pare rău să aud aşa 
ceva. Şi poate că nu ar trebui să te afli aici”. 

Asemenea unui câine care îşi scutură blana de apă, 
George a continuat: „Nu. Nu sunt atât de puternic precum 
soţia mea, dar sunt totuşi stăpân pe mine. Am fost în două 
rânduri să îmi fac datoria în Vietnam. Mă pricep mai bine 
să stau aici şi să mă ocup de afaceri. Te voi asculta cu 
toată atenţia, toate cele 20 de minute, aşa cum am stabilit 
iniţial”. 

Care este morala acestei poveşti? Este mai simplu să 
te concentrezi intenţionat pe a obţine ceva de la 
interlocutor - să faci un coleg să muncească mai bine, 
şeful să te respecte mai mult, să închei un contract cu un 
client - decât să treci cu vederea faptul că în interiorul 
fiecăruia se află o persoană care are nevoile şi dorinţele ei, 
asemenea tuturor celorlalţi. Dacă ignori sentimentele celor 
din jur, te vei lovi de acelaşi zid de furie, antagonism sau 
apatie. Fă cealaltă persoană să simtă că empatizezi cu ea 
şi aproape sigur te vei transforma dintr-un străin sau un 
duşman într-un prieten sau un aliat. Vei primi mai mult 
sprijin în tot ceea ce faci - iar mesajul tău va fi înţeles aşa 
cum trebuie. 

Sună prea simplu ca să fie adevărat, însă încearcă. 
Vei fi surprins. 

Perspectivă utilă 

În adâncul sufletului fiecărei persoane - indiferent 
cât de faimoasă sau de importantă este - există nevoia de a 
avea senzaţia că cei din jur empatizează cu ea. Dacă 
această nevoie va fi satisfăcută, te vei transforma dintr-o 
simplă figură din mulţime într-un prieten sau un aliat. 

Etapa acțiunii 

Gândeşte-te la o persoană cu care încerci să 

relaţionezi, care fie îşi găseşte scuze, fie dă înapoi - 
indiferent de modul în care o face. 

Pune-te în locul ei şi întreabă-te: „Cum m-aş simţi 
dacă aş fi în locul acestui om? Frustrat? Supărat? Speriat?” 

Abordează acea persoană şi spune: „Trebuie să 
discutăm despre ceva anume. Am fost atât de ocupat să mă 
enervez pe tine şi să îmi manifest nerăbdarea şi iritarea 
încât nu am stat niciun moment să mă pun în locul tău. 
Când mi-am dat seama, m-am gândit că dacă aş fi fost într- 
o asemenea situaţie, m-aş fi simţit (frustrat, speriat, 
supărat etc.). Este adevărat?” 

Atunci când persoana de lângă tine îţi spune ce 
simte, află ce anume o face să se simtă aşa şi de ce are 
nevoie astfel încât să se simtă mai bine şi să aibă rezultate 
mai bune. 

6 

Arată-te mai 

DEGRABĂ INTERESAT DECÂT INTERESANT 

„Plictiseala este ceea ce mi se întâmplă atunci când 
nu reuşesc să fac ceva interesant”. 

— WARREN BENNIS, PREŞEDINTE ŞI FONDATOR 
AL USC LEADERSHIP INSTITUTE 

Eşti ostaticul nu numai al celor care îţi opun 
rezistenţă, te enervează, te plictisesc sau se supără pe 
tine. Ci şi al propriilor tale greşeli, în situaţiile în care nu 
reuşeşti să relaţionezi cu oameni care fie (a) nu te cunosc 
deloc, fie (b) nu se poartă ca şi cum şi-ar dori să te 
cunoască în vreun fel. 

Ţi-a trecut vreodată prin minte în momentele în care 
eşti frustrat: „Aş putea obţine ceva dacă aş reuşi să fac ca 
această persoană să fie interesată de mine”? Exact despre 
asta vorbesc. lată însă care este adevărul: în acest enunţ 
se află încorporat şi motivul pentru care nu relaţionezi. 

De ce? Fiindcă îţi îndrepţi toată atenţia asupra 
lucrurilor pe care le poţi spune astfel încât interlocutorul 
tău să creadă că eşti inteligent sau că ai prezenţă de spirit. 
Şi exact aici intervine şi greşeala pe care o faci. Pentru a 

înţelege mai bine problema, să vedem cum se comportă 
doi dintre cei mai de succes oameni din lume. 

„Ascultarea profundă” este una dintre cele mai 
folosite sintagme pentru a-l descrie pe Warren Bennis, 
preşedintele fondator al Leadership Institute, de la 
Universitatea Southern California. Warren este unul dintre 
cei mai interesanţi oameni pe care îi cunosc, însă în 
momentul în care te afli în preajma lui - indiferent că eşti 
cel care îi parchează maşina sau CEO la Google - el este 
cel interesat de tine. 

I-am observat acest talent de curând, când am fost 
invitat la cină cu unii dintre prietenii săi apropiaţi - nişte 
oameni extrem de inteligenţi, de profunzi şi de 
determinaţi. În timp, dialogul însufleţit s-a transformat 
într-o dezbatere aprinsă. Una peste alta, aceşti indivizi 
străluciți îşi aruncau unul altuia săgeți, ajungând în cele 
din urmă în punctul în care auzeam mai mult vorbindu-se 
decât ascultându-se. 

În tot acest timp, Warren stătea foarte atent, fără să 
spună absolut nimic. La un moment dat pe parcursul 
conversaţiei, când toţi făcuseră o pauză ca să îşi încarce 
din nou muniţia verbală, Warren a intervenit şi le-a spus 
participanţilor la dezbatere: „Bill, explică-mi mai multe 
despre punctul tău de vedere referitor la filosoful acela”. 
Prin faptul că nu luase parte la discuţie şi îl invitase pe 
unul dintre meseni să spună ce are pe suflet, Warren a 
schimbat brusc tonalitatea în care se desfăşura discuţia, 
iar conversaţia a continuat normal. 

Jim Collins este şi el, la rândul lui, unul dintre cei mai 
interesanţi oameni pe care îi poţi întâlni vreodată. Este 
autorului bestsellerului Good to Great, una dintre cele mai 
de succes cărţi de business din toate timpurile, publicată 
în 35 de limbi. A fost onorat cu Distinguished Teaching 
Award de către cei de la Stanford. Într-un articol publicat 
pe I decembrie 2005 de revista Business 2. O, intitulat „My 
Golden Rule”, Collins a explicat de ce regula sa este să nu 
spună aceste fapte interesante celor pe care îi cunoaşte: 

Am învăţat această regulă de aur de la un mare lider 
din sfera civică, John Gardner, care mi-a schimbat viaţa în 
30 de secunde. Gardner, fondatorul organizaţiei Common 
Cause, secretar de stat pe probleme de sănătate, educaţie 
şi bunăstare în administraţia Johnson, dar şi autorul unor 
lucrări clasice precum SelfhRenewal, şi-a petrecut ultimii 
ani de viaţă ca profesor şi mentor la Universitatea 
Stanford. La începutul carierei mele de profesor de 
facultate - cred că era prin 1988 sau 1989 - Gardner m-a 
luat deoparte. „Jim, mie mi se pare că te străduieşti prea 
mult să fii interesant”, a spus el. „De ce nu investeşti mai 
mult timp încercând să te intereseze ce e în jur?” 

Dacă vrei să ai o conversaţie interesantă în timp ce 
iei masa cu cineva în oraş, arată-te interesat de cel cu care 
stai de vorbă. Dacă vrei să ai lucruri interesante despre 
care să scrii, arată-te interesat. Dacă vrei să cunoşti 
oameni interesanti, fii interesat de cei pe care îi cunoşti - 
de viaţa lor, de experienţa lor, de povestea lor. De unde 
sunt? Cum au ajuns acolo? Ce anume au învăţat? Dacă te 
străduieşti să fii interesat de cei din jur, atunci majoritatea 
oamenilor îţi pot fi nişte profesori fascinanţi - fiindcă 
fiecare dintre noi avem câte o poveste interesantă de spus. 

Ceea ce ştiu instinctiv oameni precum Warren Bennis 
(şi, fără îndoială, şi Dale Carnegie) şi ceea ce învaţă 
permanent indivizi ambiţioşi precum Jim Collins sau chiar 
şi eu însumi este că modalitatea de a-ţi face prieteni 
adevăraţi şi de a-i influenţa pe ceilalţi în bine este să te 
arăţi mai degrabă interesat să asculţi pe cei de lângă tine 
decât să îi impresionezi. 

Din perspectiva  neuroştiinţei, iată care este 
explicaţia: cu cât eşti mai interesat de cealaltă persoană, 
cu atât diminuezi mai mult deficitul receptorului de 
neuroni-oglindă al persoanei respective - acea dorinţă 
biologică ca sentimentele sale să fie oglindite de lumea din 
afară (vezi capitolul 2). Cu cât faci mai mult acest lucru, cu 
atât mai interesată va fi şi persoana respectivă de tine şi 
cu atât mai multă empatie îţi va arăta. Prin urmare, ca să 

fii considerat interesant, nu te strădui prea mult să pari 
aşa, ci arată-te pur şi simplu interesat de cei din jur. 

Nesimţiţii „interesanţi”. 

lată un alt exemplu care să te ajute să îţi dai seama 
cât de importantă este această regulă. Imaginează-ţi că e 
perioada concediilor, te duci să îţi verifici cutia poştală şi 
sortezi corespondenţa. Alegi o scrisoare la întâmplare: 

„Bob şi cu mine am fost cu familia la Machu Picchu 
în acest an - pur şi simplu ceva de neuitat!!! 

Ne aflăm acum într-o sală de bal, unde meşteşugarii 
coc pâine. 

Poţi să zici că suntem nebuni, însă nu am fost 
niciodată aşa de ocupați, cu toate activităţile noastre 
caritabile. 

Nu m-a surprins când cei de la spital mi-au acordat 
luna trecută premiul Voluntarul Anului. Bob tocmai a fost 
promovat vicepreşedinte - cel mai tânăr din istoria 
companiei. Echipa de fotbal în care joacă Jessie a luat 
locul întâi în campionatul statal, plus că era să leşinăm de 
bucurie când micuțul Brandy a primit aplauze la scenă 
deschisă pentru rolul principal din „Spărgătorul de nuci” - 
a moştenit în mod clar talentul actoricesc al familiei! 
Sperăm că tu eşti bine... ne-ar plăcea să ne vedem data 
viitoare când venim în oraş...” 

Următoarea este o scrisoare de la un alt prieten, care 
conţine următorul text. 

„Hei - cum îţi mai merge? Nate şi cu mine ne-am 
gândit la tine zilele trecute, când am văzut o vechitură de 
maşină care semăna cu rabla pe care ai avut-o tu pe când 
eram la facultate. 

Apropo, ce ai făcut cu monstruozitatea aceea? (Și 
cum naiba reuşeai să agăți atât de multe fete când te aflai 
la volanul ei?) 

Sperăm să ajungem prin oraş în curând şi să ieşim 
împreună la masă. Ne-ar plăcea să vină şi cei mici. Lisa și- 
a depus dosarul să intre la Julliard? Ascultăm tot timpul 
caseta cu spectacolul ei de anul trecut- şi ne relaxăm de 

fiecare dată. Ce voce uimitoare! Spune-i că abia aşteptăm 
să o ascultăm pe Broadway. 

Cât despre noi, copiii sunt bine... Nate şi cu mine 
muncim în continuare mult şi câştigăm cam puţin - însă ne 
simţim bine în general. Sărbători fericite! Ne e dor de voi)! 

Să ne gândim puţin la aceste două scrisori. Cei care 
au scris prima scrisoare pot câştiga cu siguranţă premiul 
pentru cei mai interesanţi oameni. Au bani. Au hobby-uri 
costisitoare. Sunt inteligenţi şi călătoresc foarte mult şi cu 
siguranţă că au foarte mult succes. Cei care au trimis a 
doua scrisoare probabil că au, prin comparaţie, nişte vieţi 
obişnuite. În jocul „Cine e mai interesant?”, în mod evident 
ar pierde. 

Insă nu e chiar aşa. Câştigă - şi încă de departe. De 
ce? Fiindcă sunt interesaţi de tine. Prin urmare, probabil 
că vei accepta dacă te vor invita la masă. Dar dacă te 
invită primul cuplu? Probabil că le vei spune ceva de genul 
„Ne pare rău, dar suntem plecaţi din oraş săptămâna 
aceasta”, după care vei respira uşurat când vei închide 
telefonul. Punctul slab al acelui cuplu este că ei doi se 
străduiesc mult prea mult să pară interesanţi şi... ca 
urmare, par nişte nesimţiţi. 

Acelaşi lucru este valabil şi când stai de vorbă cu 
cineva faţă în faţă. Cu cât încerci să convingi mai mult că 
eşti şarmant sau talentat, cu atât ceilalţi te vor considera 
plictisitor sau egoist. Este valabil în mod special dacă nu 
laşi oamenii să termine ceea ce au de spus şi te repezi să 
povesteşti ce ţi s-a întâmplat ţie. 

Dacă te străduieşti din răsputeri să pari interesant, 
urmările pot fi şi mai dureroase în condiţiile în care încerci 
să relaţionezi cu persoane sus-puse: CE-O ai unor 
corporaţii sau alţi indivizi de succes. Aceşti oameni ştiu 
sigur că sunt interesanți - şi la fel şi cei care îi admiră. 
Dacă faci tot ce poţi să îi impresionezi - asemenea 
parveniţilor care îşi afişează ostentativ averile şi îi irită pe 
cei din vechile familii înstărite - îi vei plictisi şi îi vei 
îndepărta de tine. 

Nu ACŢIONA ÎN MOD INTERESAT, CI ARATĂ-TE 
INTERESAT 

Aşa cum spune o glumă mai veche, „nu poţi mima 
sinceritatea” Nu te poţi preface că eşti interesat, aşa că 
nici măcar nu încerca. Cu cât îţi doreşti mai mult să 
influenţezi şi să relaţionezi cu oameni de succes, cu atât 
mai sincer trebuie să fie interesul tău fată de ei. 


De curând, am luat masa cu un specialist în 
asigurări, cam la 35 de ani, şi cu o avocată de 30 de ani. 
Bărbatul a pus toate întrebările potrivite: „De unde eşti?”, 
„Cum te-ai apucat de ceea ce faci acum?”, „Ce anume îţi 
place la ceea ce faci?”, „Care ar fi cel mai bun client 
pentru tine?” 

Am fost impresionat de întrebările pe care le-a pus, 
iar femeia a răspuns la ele cu foarte mare entuziasm. 
Singura problemă era că nu părea interesat de răspunsuri, 
ca şi cum ar fi urmărit un scenariu învăţat la un curs de 
vânzări. Se descurca suficient de 


bine ca să o impresioneze pe tânăra oarecum 
neexperimentată care ne însoțea, însă potenţialii clienţi 
stăpâni pe ei, care au un soi de dispozitiv de detectare a 
aburelilor - ar fi sesizat imediat lipsa de sinceritate şi l-ar 
fi mâncat de viu. 

Aşadar, cum ajungi să stăpâneşti arta de a fi 
interesat - şi sincer atunci când o faci? Prima soluţie este 
să încetezi să mai consideri 


că o conversaţie este un meci de tenis. (El a înscris 
un punct, aşa că acum trebuie să înscriu şi eu unul.) In 
schimb, trateaz-o ca pe un joc de detectivi, în care scopul 
tău este să afli cât mai multe despre cealaltă persoană. 
Lansează-te în conversaţie convins fiind că acea persoană 
are ceva interesant de spus - şi propune-ţi să descoperi 
acele lucruri. 

Dacă faci acest lucru, se va vedea din privire şi din 


100 


limbajul corporal. Vei pune în mod instinctiv întrebări care 
să îi permită interlocutorului să îţi spună o poveste 
interesantă, în loc să încerce să înflorească lucrurile. Şi vei 
asculta ceea ce are de spus el în loc să te gândeşti doar la 
ceea ce urmează să spui tu mai departe. 

A doua soluţie pentru a arăta că te interesează este 
să pui întrebări care să demonstreze că vrei să afli mai 
multe. Cu siguranţă că nu este întotdeauna uşor să faci 
cealaltă persoană să îşi deschidă sufletul astfel încât să 
poți fi interesat realmente de ceea ce ţi se povesteşte. In 
cazul întâlnirilor de afaceri, cea mai bună modalitate pe 
care am descoperit-o este să pui întrebări precum cele de 
mai jos: 

„Cum ai început să faci ceea ce faci acum?” (Această 
întrebare mi-a sugerat-o Jeff Kichaven, un mediator din Los 
Angeles, care mi-a spus că niciodată nu dai greş cu ea 
dacă vrei ca oamenii să nu se mai oprească din vorbit.) 

„Ce te încântă cel mai mult din ceea ce faci?” 

„Ce anume încerci să realizezi, un lucru care este 
important pentru tine în carieră (sau în afaceri, în viaţă 
etc.) 

„De ce este atât de important acest lucru pentru 
tine?” „Dacă ai realiza acest lucru, ce ar însemna pentru 
tine şi ce ţi-ar permite să faci mai departe?” 

În relaţiile personale - de exemplu la o petrecere sau 
prima dată când ieşi în oraş cu iubitul - întrebări ca 
acestea pot declanşa de cele mai multe ori un răspuns din 
inimă: 

„Care e partea bună (sau neplăcută) a faptului că... 
(antrenezi echipa de fotbal a copilului tău, eşti departe de 
casă etc.)? 

„Ce persoană a avut cea mai mare influenţă asupra ta 
în viaţă?” 


„Este şi persoana căreia îi eşti cel mai recunoscător? 
Dacă nu, cine este acea persoană?” 
„Ai avut vreodată şansa să îi mulţumeşti acelei 

persoane?” (Dacă interlocutorul te întreabă de ce eşti 
curios să afli aceste detalii, poţi spune: „Sunt de părere că 
dacă le dai oamenilor şansa să vorbească despre 
persoanele cărora le poartă recunoştinţă, scoţi la iveală ce 
e mai bun în ei.”) 

„Aş vrea să îţi imaginezi că viaţa e perfectă... Ce 
anume îţi vine în minte? (Acest sfat mi l-a sugerat Monica 
Urquidi, specialist în resurse umane. Dacă persoana 
respectivă te întreabă de ce vrei să ştii aşa ceva, spune: 
„Am descoperit că dacă ştii care sunt speranţele şi visurile 
oamenilor, afli şi ce e important pentru ei - şi asta e foarte 
bine, nu-i aşa?”). 

În momentul în care cunosc pe cineva, încerc să port 
conversații în care pun acelor persoane întrebări care să le 
determine să răspundă: „Simt cutare lucru”, „Cred cutare 
lucru” sau „Am făcut aşa şi pe dincolo” Ştiu că atunci când 
cei cu care stau de vorbă îmi pun întrebări care să 
genereze unul dintre aceste trei răspunsuri, simt că mă pot 
cunoaşte mai bine, aşa cum nu o putem face dacă vorbim 
exclusiv despre ce simţim, sau ce credem, sau ce am făcut, 
sau ce am face. O mare parte din ceea ce suntem este 
reprezentată de ceea ce simţim, credem sau facem, astfel 
că, pe parcursul conversaţiilor, când vorbim despre aceste 
lucruri, ne simţim satisfăcuţi. 


În cele din urmă, una dintre întrebări va declanşa un 
declic şi vei vedea că interlocutorul este nerăbdător să îţi 
povestească diverse întâmplări. Într-o asemenea situaţie, 
cel mai indicat este să taci şi să asculţi cu atenţie. Când se 
opreşte din povestit, pune o altă întrebare care să 
dovedească faptul că ai ascultat ceea ce ţi-a spus. 

De exemplu, dacă persoana cu care stai de vorbă îţi 
spune că profesorul de matematică de la universitate a 
avut o mare influenţă asupra sa în viaţă şi îţi explică de ce, 
nu începe să povesteşti şi tu despre propriul tău profesor. 
În schimb, pune o întrebare de genul: „Sunt curios - de ce 
ai hotărât să mergi la facultatea aceea?” sau „Ce s-a 

întâmplat cu acel profesor? Aţi mai păstrat legătura?” 
O altă modalitate de a-ţi manifesta interesul este să 
rezumi 


ceea ce spune cel cu care stai de vorbă. De exemplu, 
persoana respectivă ţi-a povestit o vacanţă de coşmar? 
Dacă da, repetă unele dintre cuvintele cheie: „Doamne 
sfinte! Ţi-ai rupt piciorul, dar cu toate acestea ai zburat cu 
avionul. De necrezut!” (O altă abordare indicată, dacă pe 
parcursul conversaţiei apare această oportunitate, este să 
îi ceri un sfat persoanei respective: „Uimitor! îţi cultivi 
singur condimentele? Spune-mi, cum faci să nu se usuce 
coriandrul?” Oamenilor le place să dea sfaturi din 
experienţa proprie, fiindcă acest lucru îi face să pară 
interesanţi şi înţelepţi.) 

La un moment dat, dacă faci acest lucru cum trebuie 
şi dând dovadă de sinceritate, cealaltă persoană - care îţi 
este recunoscătoare pentru că o asculţi cu adevărat, lucru 
care nu se întâmplă aproape niciodată în lumea asta - se 
va întoarce spre tine şi te va întreba: „Dar despre tine, ce- 
mi poţi povesti?” 

Şi aici intervine ceea ce căutai, fiindcă în acel 
moment interlocutorul îţi va arăta acelaşi interes, fiind 
interesat de tine. 

„Aş avea o întrebare”, am spus eu chiar cu puţin timp 
înainte ca moderatorul workshop-ului să ne anunţe că 
urmează sesiunea specială de întrebări - şi chiar şi înainte 
de a şti eu însumi ce întrebare vreau să pun. 

Participam la o conferinţă organizată într-unul dintre 
magazinele Staples din zona Wilshire a Los Angesului, cu 
un singur scop - şi anume acela de a-i pune prima 
întrebare - cea pe care şi-ar fi dorit să i-o pun şi cea pe 
care publicul ar fi vrut să o audă - lui Tom Stemberg, 
fondator şi CEO al companiei Staples. 

Unul dintre partenerii mei de afaceri, Patrick Henry, 
profesor care preda noţiuni de antreprenoriat la USC şi un 
expert în networking, a spus la un moment dat că una 

dintre cele mai indicate modalităţi de a relaţiona cu o 
persoană influentă este să îi pui prima întrebare după ce 
acea persoană a ţinut un discurs în faţa unui public 
cuprinzător. Aşa cum explica Patrick, cei din public îţi vor 
aprecia curajul de a fi cel care sparge gheaţa - iar 
speakerul fiindcă ai demarat totul printr-o întrebare 
relevantă, prevenind astfel acea pauză ciudată ce poate 
apărea în momentul în care începe sesiunea de întrebări şi 
nimeni nu scoate niciun cuvânt. 

Ideea este, totuşi, să pui întrebarea potrivită. 

În general reacţionez destul de rapid, mai ales că am 
participat în calitate de invitat la peste două sute de 
emisiuni de radio şi televiziune, aşa că cele cinci secunde 
care au trecut până mi s-a înmânat microfonul au fost mai 
mult decât suficiente ca să formulez o întrebare. M-am 
gândit: „Ce anume ar vrea publicul să audă şi la ce 
întrebare ar vrea Tom să răspundă?”. Imediat ce 
moderatorul mi-a dat microfonul, aveam şi răspunsul: 
„Domnule Sternberg, dacă ar fi să o luaţi de la capăt, ce 
anume aţi face diferit astfel încât să vă scutească de 
probleme ulterior pe parcursul carierei?” 

Tom Sternberg este un antreprenor strălucit, însă în 
ziua aceea parcă ar fi fost un peşte pe uscat. Cu toate 
acestea, după ce mi-am rostit întrebarea, şi-a revenit 
imediat, acceptând în mod clar provocarea. A răspuns 
entuziasmat: „Aş aştepta mai mult ca să adun banii 
necesari pentru investiţie. Nu mi-am dat seama la început 
că atunci când ai o idee nouă, de care aude şi comunitatea 
celor care investesc, inviţi concurenţa să vă luaţi la 
întrecere. Dacă ar fi să iau totul de la început, aş mai fi 
amânat momentul startului, ca să mă asigur că totul va ieşi 
bine, în loc să am 25 de firme concurente pe care să fiu 
nevoit să le depăşesc în condiţiile în care abia intrasem pe 
piaţă”. 

Cineva a vrut să pună următoarea întrebare, dar Tom 
abia se înfierbântase, aşa că a luat microfonul înapoi. „Un 
alt aspect”, a adăugat el cu şi mai mare entuziasm, „este 

că am început mai târziu decât concurenţii noştri să facem 
livrări la domiciliu sau la birou. Ne mândrim însă cu faptul 
că personalizăm la comandă produsele noastre. Aşa că 
Office Depot ne-a luat-o puţin înainte, dar recuperăm noi”. 

Şi, aşa cum îmi spusese Patrick, atât publicul, cât şi 
Tom au apreciat faptul că spărsesem gheaţa cu întrebarea 
mea... Mai mult, Tom mi-a vorbit direct mie în momentul în 
care a dat răspunsul. Acest lucru mi-a permis să ţin 
legătura cu el ulterior. 

Abordarea mea a funcţionat, fiindcă nu am procedat 
precum ceilalţi. Nu am pus o întrebare care să mă facă să 
par deştept sau sofisticat. Dimpotrivă, am pus o întrebare 
la care Tom să îşi dorească să răspundă - una care să îl 
facă să pară interesant în ochii publicului. Şi am putut 
astfel să ies în evidenţă din mulţime şi să mă transform 
într-o persoană pe care şi eu aş fi considerat-o - să 
îndrăznesc să spun? - interesantă. 

Perspectivă utilă 

Măsura încrederii în sine este cât de profund şi de 
sincer interesat eşti de cei din jur; măsura nesiguranţei 
este cât de tare încerci să îi impresionezi pe ceilalţi. 

Etapa acțiunii 

Mai întâi de toate, selectează două sau trei persoane 
pe care le consideri plictisitoare şi propune-ţi să descoperi 
ceva cu adevărat fascinant la ele. După aceea, procedează 
exact invers. Alege o persoană pe care o consideri 
interesantă... cineva care ai vrea să te placă şi să te 
respecte mai mult. Atunci când ai ocazia, la o întâlnire sau 
la o petrecere, pune întrebări gândite astfel încât să îi 
arate persoanei respective că eşti mai degrabă interesat 
de ea decât interesant 

Bonus: eşti căsătorit sau locuieşti cu cineva? Dacă 
da, data viitoare când sunteţi împreună acasă, seara, 
întreabă: „Cum a ieşit proiectul acela de care te ocupai?” 
Acest lucru arată nu numai că îţi pasă de partenerul de 
viaţă, ci şi că vrei să ştii ce i se întâmplă - şi că eşti 
interesat de asta. Iar după ce i-ai pus această întrebare, 

ascultă cu atenţie ceea ce are de spus. 

7 

Fă-i pe cei din jur 

SĂ SE SIMTĂ VALOROŞI 

„Toată lumea are agăţat undeva de gât un semn 
invizibil pe care scrie «Fă-mă să mă simt important»”. 

— MARY KAY ASH. 

FONDATOR MARY KAY COSMETICS, INC. 

Voi începe acest capitol prin a-ţi spune ceva ce ştii 
deja. Şi voi mai vorbi despre ceva care pare că nu are 
niciun fel de sens - dar nu este deloc aşa. 

Eşti pregătit? 

lată ceea ce ştii deja. Oamenii au nevoie să simtă că 
valorează ceva. Avem nevoie de acest lucru la fel ca de 
hrană, aer şi apă. Şi nu este suficient să ştim în adâncul 
sufletului că valorăm ceva, ci trebuie să vedem cum 
valoarea noastră se reflectă în ochii celor din jur. 

Este o diferenţă între a-i face pe oameni să se simtă 
valoroşi şi a-i face să simtă că empatizezi cu ei sau să se 
simtă interesanti, fiindcă ajungi la ei într-un mod mult mai 
profund. Atunci când faci pe cineva să simtă că valorează 
ceva, este ca şi cum i-ai spune acelei persoane: „Ai un 
motiv să te afli aici. Ai un motiv să te dai jos din pat în 
fiecare dimineaţă şi să faci ceea ce faci. Ai un motiv să faci 
parte din această familie, din această companie şi din 
această lume. Lucrurile chiar stau diferit fiindcă te afli tu 
aici”. 

În momentul în care îi faci pe oameni să se simtă 
valoroşi, le oferi un dar de nepreţuit. In schimb, aceştia 
vor fi dispuşi să meargă până la capătul lumii pentru tine. 
De aceea, dacă ai un coeficient ridicat de inteligenţă 
emoţională, vei găsi o cale de a le arăta celor pe care îi 
apreciezi (părinţi, copii, partenerul de viaţă, şef, colegi) cât 
de importanţi sunt pentru tine. Vei descoperi modalităţi de 
a le spune că îţi fac viaţa mai fericită, mai amuzantă, mai 
sigură, mai puţin stresată, mai distractivă sau pur şi 
simplu mai bună. 

Presupun că până acum eşti de acord cu tot ceea ce 
am spus. Sunt lucruri de bun-simţ şi poţi vedea deja că 
funcţionează. Până aici, toate bune şi frumoase. 

Însă a fost doar partea mai uşoară. O să îţi spun 
acum ceva ce poate fi destul de greu de crezut. Aş vrea să 
te conving că e bine să încerci să îi faci şi pe cei care te 
irită - persoane care se vaită tot timpul sau care îţi pun 
obstacole - să se simtă importanţi. 

Probabil că te gândeşti: „Eşti nebun? De ce aş vrea 
să îi fac pe cei care îmi dau viaţa peste cap să se simtă 
valoroşi, în condiţiile în care nu sunt?” 

Răspunsul este simplu. Unul dintre lucrurile pe care 
le au în comun aceste persoane dificil de mulţumit, care se 
supără foarte uşor şi cu care îţi e greu să relaţionezi este 
că au senzaţia că lumea nu îi tratează suficient de bine. Pe 
scurt, nu se simt importanţi sau speciali pe această lume, 
de obicei fiindcă personalitatea lor dificilă stă în calea 
propriului succes. 

În capitolul 2, am vorbit despre felul în care creierul 
nostru îi „oglindeşte” pe cei din jur şi despre modul în care 
ei îşi doresc să fie oglindiţi, la rândul lor. Cei care se vaită 
tot timpul şi îţi fac probleme au de cele mai multe ori un 
deficit serios la nivelul neuronilor-oglindă - şi, cu cât cei 
din jur îi evită sau îi ignoră, cu atât lucrurile se înrăutăţesc 
mai mult. În fiecare zi, ei încearcă să îi impresioneze pe 
ceilalţi... şi niciodată nu reuşesc să obţină reacţiile pe care 
şi le-ar dori. Sunt dornici să primească atenţie şi, dacă nu 
găsesc un mod corespunzător de a dobândi acest 
sentiment de importanţă, atunci apelează la mijloace mai 
puţin ortodoxe. (Să îi spunem Regula graffiti). 

Cu alte cuvinte, aceste persoane te scot din minţi 
dintr-un motiv foarte simplu: au nevoie să simtă că sunt 
importante. Vrei să îi faci să se potolească? Atunci trebuie 
să le satisfaci acea nevoie. 

lată un exemplu. Cu ceva vreme în urmă, am avut o 
conversaţie cu un manager de nivel mediu, pe nume Janet. 
În timp ce vorbeam, Anita - o secretară cunoscută pentru 

faptul că profita de timpul tuturor - a năvălit în birou 
spunând: „Trebuie să discutăm chiar acum!” 

După ce Anita a ieşit din încăpere, plângându-se la 
nesfârşit de o problemă minoră, Janet a început să îmi 
spună că mereu o întrerupe fără motiv. Temându-se ca 
problema să nu se agraveze, Janet ezita să îi spună ceva. 
In schimb, fierbea în tăcere de fiecare dată când Anita o 
deranja. 

I-am sugerat următoarele: „Când intră Anita la tine în 
birou, las-o să spună câteva fraze, după care precizează-i 
ferm: «Anita, ceea ce îmi spui este mult prea important 
pentru mine astfel încât să nu îţi acord atenţie deplină - 
ceea ce nu pot face acum, fiindcă trebuie să termin 
neapărat ceva. Aşa că aş vrea să vii la mine peste vreo 
două ore, când o să te ascult cinci minute şi o să te ajut cu 
problema ta. Însă între timp gândeşte-te la ceea ce vrei să 
îmi spui, ce ai vrea să fac eu şi dacă pot face ceea ce îţi 
doreşti, date fiind condiţiile de la noi din companie. De 
asemenea, gândeşte-te dacă este corect faţă de ceilalţi 
care ar putea fi afectaţi şi dacă se încadrează în scopurile 
noastre generale. Analizează toate aceste detalii, iar eu te 
voi sprijini bucuroasă”. 

La câteva zile am vorbit din nou cu Janet, care 
încercase să aplice abordarea pe care i-o sugerasem. Mi-a 
spus că Anita nu o mai deranjase şi că lucrurile începuseră 
să se liniştească de la sine. 

l-am explicat lui Janet că mulţi dintre oamenii 
problematici fac aceste lucruri doar pentru că se simt 
frustraţi din cauză că au senzaţia că nu sunt importanţi 
pentru companie. Atunci când un superior ierarhic le 
spune că sunt valoroşi, sentimentele se pot estompa. De 
asemenea, i-am precizat că subordonații care se vaită de 
cele mai multe ori nu au şi soluţii, aşa că dacă impui 
această condiţie pentru continuarea ulterioară a 
conversaţiei, de cele mai multe ori renunţă. 


Acest lucru este valabil atât în mediul profesional, cât 

şi în viaţa personală. Asemenea colegilor care te irită, ai cu 
siguranţă vecini mai certăreţi sau rude mai dificile, care se 
comportă aşa doar fiindcă îşi doresc să îi observi şi să îi 
apreciezi. Aşa că oferăle ceea ce îşi doresc. 

Pentru a ilustra ceea ce am spus, să ne gândim puţin 
la o problemă aproape universală: rudele neplăcute care îţi 
transformă petrecerile de sărbători într-un coşmar. Te 
simţi obligat să inviţi aceste persoane la masă, însă ştii că 
îi vor irita pe ceilalţi meseni, fiindcă se plâng tot timpul, se 
ceartă sau se contrazic. i se pare o problemă de 
nerezolvat? Nu este deloc aşa. Iată de ce, dacă gândeşti 
totul foarte bine de dinainte, poţi face adevărate minuni. 

lată ce trebuie să faci. Sună fiecare dintre aceste 
persoane problemă cu o săptămână înainte - sau, dacă eşti 
femeie, vezi dacă nu cumva îţi poţi pune soţul să dea 
aceste telefoane, fiindcă le dezarmează şi mai mult dacă 
un bărbat le cere ajutorul. Spune ceva de genul: „Te sun ca 
să îţi cer o favoare, dat fiind că eşti un oaspete important 
la masa noastră de sărbătoare. Mulţi dintre meseni nu se 
întâlnesc şi nici nu vorbesc între ei decât cu această 
ocazie, aşa că nu ştim dacă vreunul dintre ei a avut vreo 
problemă gravă, dacă nu cumva s-a îmbolnăvit sau dacă se 
confruntă cu probleme financiare. Aşa că aceste mese pot 
fi foarte ciudate uneori. De vreme ce eşti un oaspete atât 
de important, speram să poţi întâmpina oamenii şi să îi 
ajuţi să intre în atmosferă întrebându-i ce mai fac, astfel 
încât să descoperi cum le-a mai mers în ultima vreme”. 

Dacă faci acest lucru şi dacă le oferi acestor oameni 
care au senzaţia că sunt înşelaţi de viaţă şansa de a se 
simţi importanţi, nu numai că este flatant, ci îi şi 
dezarmezi. Le va fi greu să răspundă: „Nu, mulţumesc. Imi 
propusesem să vin şi să stric tuturor masa de sărbătoare, 
aşa cum fac în fiecare an 

Apoi, în seara cea mare, întâmpină acest oaspete 
problemă la uşă, ia-l de braţ şi spune-i: „Sper să pot conta 
pe tine să îi faci pe ceilalţi să se simtă confortabil/7 înainte 
să îţi poată răspunde, adaugă: „Of, îmi cer scuze. Trebuie 

să mă ocup de ceva/7 Lasă-l, aşadar, pe noul tău 
ambasador al bunăvoinţei să răspândească bucuria. S-ar 
putea să te surprindă, dar probabil că se va descurca 
foarte bine. 

Dacă procedezi aşa de fiecare dată, vei vedea că 
problema ta se rezolvă. De fapt, acea persoană care până 
acum îţi făcea probleme, se poate transforma într-un aliat 
(„Există cineva care mă apreciază şi pe mine! 77) şi va face 
tot ceea ce îi stă în puteri ca evenimentul să fie un succes. 

Concluzia? Oamenii buni din viaţa ta au nevoie şi 
merită să îi asiguri permanent că sunt valoroşi - iar cei 
enervanţi se poate să nu merite, însă au nevoie de acest 
lucru într-o măsură şi mai mare. Oferă-le tuturor ceea ce 
îşi doresc - sentimentul că valorează ceva -, fiindcă doar 
aşa ei îţi vor oferi ţie ceea ce îţi doreşti. 

Perspectiva utilă 

Toată lumea concurează pentru ceva la un moment 
dat, însă nimeni nu ar trebui să concureze pentru 
importanţă. 

Etapa acțiunii 

Identifică o persoană, din mediul profesional sau din 
viaţa ta personală, care creează în mod constant probleme 
ce nu există. 

Data viitoare când acea persoană se vaită, spune-i: 
„Ceea ce îmi zici este atât de important încât mi-ar plăcea 
să îţi asumi responsabilitatea de a veni cu o soluţie. Dacă 
ai vreo idee, sună-mă, ne vom întâlni şi vom analiza 
soluţiile. Chiar apreciez că mă ajuţi”. 

Identifică apoi câteva persoane pe care le apreciezi, 
dar care se poate să se simtă neglijate. Sună-le şi spune-le 
cât de importante sunt ele în viaţa ta - sau mulţumeşte-le. 

Ajută-i pe oameni 

SĂ ÎŞI VERSE AMARUL, DIN PUNCT DE VEDERE 
EMOȚIONAL ŞI MENTAL 

„Uneori, cel mai important lucru pe care îl facem 
întreaga zi este pauza dintre două respiraţii profunde”. 

— ETIY HILLESUM, ÎN JURNALUL EI PUBLICAT 
POSTUL, ETTY 

Sstt... Ascultă!”, i-am spus pe un ton ferm lui Alex, un 
director extrem de stresat, la vreo patruzeci şi ceva de ani, 
care se plângea încontinuu de un sfert de oră spunându-mi 
cât de multe are el de făcut, termenele strânse pe care e 
nevoit să le respecte ş.a.m.d. 

S-a uitat uimit spre mine: „Ce să ascult?” 

„Ascultă liniştea”, i-am răspuns eu. 

„Poftim?”, a replicat 

„Liniştea”, am continuat eu. „Se află între zgomotul 
din capul tău şi zgomotul din viaţa ta şi chiar acum urlă la 
mine şi la tine spunând că vrea să fie auzită”. 

„Ce?”, a spus el, confunz în continuare. 

„Închide ochii”, l-am sfătuit eu, „şi respiră încet pe 
nas, iar în scurtă vreme vei începe să o auzi”. 

După câteva momente, Alex a început să plângă. A 
tinut-o aşa vreo cinci minute, după care a deschis ochii. 
Zâmbea. 

„Ce a fost asta?”, am întrebat eu. 

Alex a chicotit uşor: „Exact asta am căutat toată 
viaţa. Şi tot... vreau să spun tot ce m-a făcut să ajung aici 
mă va ajuta să ajung mai departe. Am o mulţime de lucruri 
la care să mă gândesc”. 

Şi a continuat să se gândească la ele - la liniştea pe 
care o resimţise în acel moment, dar şi la ce anume trebuia 
să facă astfel încât să trăiască din nou acea senzaţie. Asta 
fiindcă a avut mai degrabă şansa să răbufnească decât să 
se vaite pur şi simplu în continuare. 

Ajută-i pe cei din jur să nu mai sufere 

Stresul nu este neapărat un lucru rău, fiindcă de cele 
mai multe ori ne face să ne concentrăm mai mult, să fim 
mai determinaţi şi să ne testăm limitele. Însă atunci când 
stresul se transformă în extenuare, pierdem din vedere 
scopurile pe termen lung, încercând să găsim soluţii care 
să ne ajute să scăpăm doar pentru moment de probleme. 
În acel moment, suntem mult prea ocupați să căutăm o 

ieşire de urgenţă pentru a ne elibera de suferinţă. 

Am discutat într-un capitol anterior despre cum să îi 
faci pe oameni să simtă că empatizezi cu ei. Într-adevăr, 
este mai uşor de zis decât de făcut, însă, atunci când ai de- 
a face cu oameni suferinzi, care sunt depăşiţi de situaţiile 
stresante cu care se confruntă, lucrurile stau diferit. In 
asemenea situaţii, primul pas este să ajuţi respectivele 
persoane să iasă din această stare şi să intre într-una în 
care creierele lor să fie capabile să te asculte. 

Dacă încerci să relaţionezi cu oameni extenuaţi, 
amplificarea stresului cu care se confruntă aceştia poate fi 
dezastruoasă. Este una dintre greşelile care fac ca 
situaţiile în care sunt luaţi ostatici să ajungă să fie unele 
fatale - şi care pot distruge, de asemenea, o afacere sau o 
relaţie. Faci un pas greşit şi cei extenuaţi (sau deja în 
situaţii limită) vor reacţiona într-unul dintre aceste feluri: 

Strigă tare, fără să te gândeşti („Oh, da! Ei bine, asta 
este!” - poate chiar să arunci cu un obiect sau să dai nişte 
pumni imaginari). Este rezultatul deturnării nucleului 
amigdalian, despre care am vorbit în capitolul 2, când 
acesta apasă asupra părţii responsabile cu raţiunea a 
creierului şi determină persoana respectivă să reacționeze 
ostil.) 

Răbufnire („Nu ştii absolut nimic despre mine”). Nu 
poţi reacţiona cu o persoană care răbufneşte, fiindcă vei 
sfârşi prin a te apăra sau a iniţia un contraatac. 

Suprimare („Nu e nimic în neregulă”, rostit printre 
dinţi). O persoană care alege această atitudine te va bloca 
în loc să te facă să te apropii de ea. 

Mai există însă şi o altă modalitate la care pot apela 
cei extenuaţi şi depăşiţi de situaţiile stresante, dacă le 
arăţi cum să procedeze: să îşi verse amarul. Doar aşa vor 
putea aceşti oameni să experimenteze şi să îşi exprime 
sentimentele - ca şi cum ar curăța o rană - astfel încât să 
nu îşi facă rău singuri sau să îi atace pe cei din jur. Este 
singura reacţie care îi calmează pe cei extrem de stresaţi 
şi îi ajută să fie mai deschişi la soluţiile propuse de alţii. În 

schimb, acest lucru le oferă oportunitatea de a elimina 
sursa stresului şi de a o împiedica să revină. 

În momentul în care îi oferi unei persoane un spațiu 
în care să respire - un loc în care să îşi verse amarul - nu 
numai că situaţia revine la normal, ci se şi îmbunătăţeşte. 
Pe lângă faptul că persoana respectivă se calmează, 
construieşti şi un pod mental între ea şi tine. Şi în 
momentul în care ai construit acel pod, poţi începe să 
comunici cu adevărat. 

DI. Williams, un pacient din primii mei ani de carieră, 
fusese diagnosticat nu cu multă vreme în urmă cu cancer 
la plămâni şi îi refuzase pe ultimii doi psihiatri care 
încercaseră să stea de vorbă cu el despre boala de care 
suferea. 

„O să-l adori pe tipul ăsta”, mi-a spus sarcastic 
oncologul în timp ce intram în salonul unde era internat. 

Am păşit înăuntru şi l-am văzut stând în pat pufnind 
nemulţumit, gata să pocnească orice urmă de psiholog 
care ar fi îndrăznit să îi vorbească despre boala lui. Nu 
gestiona foarte bine situaţia - şi cine l-ar fi putut învinui! -, 
fiind foarte clar că are nevoie de ajutor din partea unui 
psiholog. Însă nu îşi dorea sub nicio formă acest lucru. 

Bănuind că m-ar fi dat afară dacă aş fi intrat în 
cameră şi i-aş fi spus că sunt psihiatru, m-am gândit la o 
altă soluţie. M-am dus repede la Registratură şi am cerut 
un ecuson cu un nume diferit - în loc de „Dr. Mark 
Goulston, Psihiatrie”, scria „Dr. Mark Goulston, 
Oncologie”. Aveam să mă comport ca un medic în carne şi 
oase. Şi jur, în momentul în care mi-am pus ecusonul, chiar 
mi se părea că sunt mai înalt. 

Am intrat în salonul domnului Williams, încercând să 
mă port ca un oncolog, nu ca un psihiatru, şi am spus: 
„Bună ziua, domnule Williams, sunt doctorul Goulston, 
unul dintre noii medici din echipa de oncologi”. Am 
început apoi să îi pun întrebări legate de modul în care se 
simţea şi ce temeri avea. îl puteam vedea totuşi strâmbând 
din nas, ca şi cum ar fi mirosit un şobolan. Am continuat să 

vorbesc, fiindu-mi foarte clar că e atent la mine. 

La un moment dat ne-am privit în ochi şi mi-am dat 
seama că vrea să îmi spună să ies afară de acolo. Şi am 
ştiut imediat că dacă las privirea în jos sau dacă mă uit în 
altă parte sunt pierdut, aşa că l-am fixat în continuare. Şi 
vedeam că în spatele privirii sale care nu prevestea nimic 
bun se petrec o mulţime de lucruri. Nu ştiu ce m-a apucat, 
dar m-am repezit să îl întreb: „Cât de râu e să te afli aici?” 

A ridicat mănuşa şi mi-a răspuns răstit: „N-ai vrea să 
ştii”. 

Am rămas pentru moment fără cuvinte, însă apoi i-am 
spus: „Probabil că ai dreptate - probabil că nu aş vrea să 
ştiu. Insă dacă o altă persoană în afară de tine nu va şti 
mai repede, o să o iei razna”. 

Surprins de propriul meu curaj, mai ales că stăteam 
de vorbă cu un om atât de bolnav, am continuat să îl 
privesc drept în ochi, fără să ştiu ce va spune. S-a uitat fix 
la mine, cu o intensitate extraordinară, după care un rânjet 
larg i s-a întipărit pe faţă şi mi-a spus: „Hei, atunci ia 
trage-ţi un scaun lângă mine!” 

A început să spună cât de supărat este şi cât de 
teamă îi e şi, pe măsură ce a făcut acest lucru, şi-a vărsat 
tot amarul. Ca urmare a discuţiei noastre, a început să 
coopereze cu personalul medical. Medicii săi mi-au spus că 
avea nevoie de mai puţine calmante. lar eu m-am 
transformat dintr-un inamic în persoana pe care domnul 
Williams o solicita în mod curent pentru a-şi exprima toate 
temerile şi sentimentele. 

Cum să arăţi unei persoane să îşi verse 

AMARUL 

Când l-am văzut pentru prima dată pe dl. Williams, 
nu a fost nevoie să îl întreb dacă se simte depăşit de 
situaţie şi se îndreaptă către o prăbuşire sigură - fiindcă 
mi-am dat seama imediat. Acest lucru se vedea prin toţi 
porii, limbajul corporal fiind extrem de expresiv: o expresie 
furioasă, umeri rigizi, braţele încrucişate... de parcă ar fi 
spus „Dispari!” 

Dacă detectezi acest fel de limbaj corporal la o 
persoană cu care încerci să relaţionezi, nu încerca să îi 
găseşti motivații sau să îi prezinţi fapte. Nu va funcţiona, 
fiindcă nu vei ajunge nicăieri până când persoana 
respectivă nu îşi varsă tot amarul. Trebuie să înţelegi că 
nu o poţi determina să facă acest lucru - ci doar să îşi 
dorească să îl facă. 

Să spunem, de exemplu, că ai o discuţie cu Dean, 
şeful tău, care ţipă la tine stând la birou, cu braţele 
încrucişate şi o sprânceană ridicată. Una dintre cele mai 
bune modalităţi de a-l face pe Dean să îşi verse amarul 
este să îl determini să îşi schimbe poziţia braţelor - atât 
cele fizice, cât şi cele din mintea lui. Nu uita: aşa cum osul 
şoldului este legat de femur, braţele încrucişate din mintea 
unei persoane sunt legate de poziţia încrucişată a braţelor 
din realitate. Dacă determini acea persoană să îşi schimbe 
poziţia braţelor, atunci şi le va schimba şi la nivel mental. 

În acest scop, pune-i lui Dean o întrebare care să îi 
producă o emoție puternică sau să îi trezească pasiunea. 
(De aceea l-am impulsionat pe domnul Williams - lucru 
care, la prima vedere, nu este indicat dacă ai de-a face cu 
un pacient foarte bolnav.) 

Cuvintele nu vor fi suficiente ca să îţi comunice ceea 
ce simte, aşa că va fi nevoie să se folosească de braţe ca să 
accentueze ceea ce 


spune. Este şi motivul pentru care de cele mai multe 
ori vezi oameni gesticulând ca să îşi susţină punctul de 
vedere, chiar şi atunci când vorbesc la telefon. 

În momentul în care Dean şi-a schimbat poziţia 
braţelor şi le-a folosit pentru a comunica, i s-a deschis şi o 
portiţă în minte. Problema este că atunci când acea uşă se 
deschide pentru prima dată, tu nu ai încă loc să intri, din 
cauza barajului care se află între portiţă şi tine. Aşa că iată 
cum poţi proceda: 

1. Oferă-i lui Dean suficient timp ca să exprime ceea 
ce spune. Atunci când oamenii răbufnesc, se vaită sau se 

plâng, încearcă să prevină o deturnare a nucleului 
amigdalian, care îi poate face să reacționeze în modul 
luptă-sau-fugi - ceea ce poate fi extrem de distructiv. 
Odată ce au prins viteză, nu vor să fie întrerupţi. (Este ca 
şi cum ai avea în sfârşit ocazia de a merge la toaletă după 
ce ai rămas blocat ore întregi pe autostradă, dar nu ţi-ai fi 
dorit să fii nevoit să opreşti înainte de a te fi eliberat 
complet!) Cel mai bun lucru pe care îl poţi face atunci 
când cineva răbufneşte, se vaită sau se plânge este să eviţi 
să îl întrerupi. 

2. Nu te agăța de nimic din ceea ce spune Dean, nu 
deveni defensiv şi nici nu demara o dispută. 

3. După ce el va răbufni complet, amândoi veţi fi 
epuizați. Nu este vorba despre o stare de relaxare. 
Diferenţa dintre epuizat şi relaxat este următoarea: în 
momentul în care eşti epuizat, te simţi golit pe dinăuntru şi 
obosit, fără să fii deschis către o discuţie constructivă. Poţi 
avea senzaţia că acum este rândul /// 

tău să vorbeşti - dar nu este. Este cea mai des 
întâlnită greşeală pe care o fac oamenii. Dacă începi să 
vorbeşti acum, Dean se va închide în el, fiindcă este mult 
prea epuizat ca să asculte. 

În schimb, fă o scurtă pauză după ce şi-a exprimat 
supărarea şi spune pur şi simplu: „Dă-mi mai multe detalii” 
Acest lucru are mai multe efecte pozitive: 

În momentul în care îşi dă seama că nu vrei să începi 
o dispută cu el, va fi dezarmat. Nu mai este nevoit să se 
lupte cu tine dacă tu însuţi nu te angajezi într-o luptă. 

„Dă-mi mai multe detalii” denotă că ai ascultat şi că 
ai auzit ceea ce îl deranjează. De asemenea, se diminuează 
şi paranoia că încerci să schimbi vorba şi să îl faci să uite 
motivul pentru care s-a luat de tine. 

Dacă nu faci caz de problema din cauza căreia Dean 
a răbufnit, într-un final va începe să îşi verse de tot 
amarul. Vei vedea în postura pe care o adoptă, pe faţa lui 
şi chiar şi după felul în care respiră că se relaxează şi iese 
din starea de stres. 

Dacă îi permiţi lui Dean să îşi verse de tot amarul şi 
apoi să dai dovadă de empatie vizavi de ceea ce îl supără, 
se va simţi eliberat, îţi va fi recunoscător şi, în majoritatea 
cazurilor, va fi dispus să aibă şi el aceeaşi atitudine faţă de 
tine. De ce? Gândeşte-te la neuronii-oglindă despre care 
am discutat în capitolul 2. În momentul în care iei o povară 
foarte mare de pe umerii cuiva, acea persoană îşi doreşte 
să oglindească această atitudine, făcând pentru tine ceva 
similar. 

Uneori poţi ajuta o persoană care răbufneşte să îşi 
verse tot amarul dacă îi spui la un moment dat: „Închide 
ochii şi respiră/ (Am folosit această abordare cu Alex.) 
Acest lucru a declanşat ceea ce Herbert Benson, un pionier 
al cercetărilor din domeniul medicinei corpului şi a minţii, 
a descris ca fiind reacția de relaxare - aceeaşi reacţie pe 
care o invoci atunci când practici meditaţia. În această 
stare fiziologică, ritmul cardiac al unei persoane, 
metabolismul, respiraţia şi undele cerebrale încetinesc - 
opusul a ceea ce se întâmplă în situaţiile de tipul luptă sau 
fugi. Acest lucru declanşează o cascadă chimică de 
calmare, care îi permite unei persoane să îşi verse amarul 
şi să „asculte liniştea”. (lţi recomand această abordare 
dacă ai de-a face cu un copil sau cu un adolescent care 
răbufneşte şi pe care nu îl poţi controla.) 

Cea mai bună modalitate prin care poţi ajuta o 
persoană să răbufnească şi să îşi verse amarul este să laşi 
lucrurile să se desfăşoare de la sine. Cei mai mulţi 
periclitează acest proces în timpul etapei răbufnirii 
adoptând o atitudine defensivă („Nu doar pe mine trebuie 
să mă învinuieşti”), încercând să ofere soluţii („Ei bine, 
atunci poate că ar trebui să îţi cauţi alt job dacă ăsta îţi 
displace atât de mult”) sau enervându-se şi încercând să 
îndulcească situaţia („Ok, ştiu că e greu, dar să lăsăm 
deoparte aceste lucruri pentru câteva ore şi să mergem să 
mâncăm”). Nu face niciuna dintre aceste greşeli, fiindcă, 
exact ca atunci când cureţi o rană infectată, sarcina de a 
lăsa o persoană să îşi verse amarul nu este finalizată până 

când nu termină complet. Doar aşa poţi culege 
recompensele - de obicei sub forma unei legături 
consolidate, bazată pe emoţii puternice şi pe recunoştinţă. 

lată câteva sfaturi de final pentru părinţi... în special 
pentru cei cu adolescenţi. Aş vrea să discut despre aceste 
lucruri fiindcă o relaţie sănătoasă cu adolescentul tău te 
poate scuti de multe probleme. 

Dacă ai copii adolescenţi, ştii că de cele mai mult ori 
par nişte extratereştri - şi, dintr-un anumit punct de 
vedere, chiar aşa şi sunt. In comparaţie cu adulţii, 
adolescenţii reacţionează mult mai puternic în faţa 
neplăcerilor, eliberând mai mulţi hormoni de stres. De 
asemenea, au niveluri diferite ai neurotransmiţătorilor 
dopamină şi serotonină, care îi fac să fie şi mai impulsivi. 

Ei încă mai au tendinţa de izolare, nu au ajuns să dea 
dovadă de maturitate în gândire, iar circuitele lor 
responsabile cu luarea deciziilor nu sunt încă pe deplin 
dezvoltate. Prin urmare, trec repede de la stres la 
extenuare, fiind depăşiţi de situaţie, nu judecă aşa cum 
trebuie, nu îşi pot comunica sentimentele în mod matur şi 
se enervează repede, se supără sau îţi spun că te urăsc. 

Aceste lucruri explică atitudinea lor. Dar în cazul tău, 
ce anume se întâmplă? Cu toţii facem greşeli ca părinţi - 
suntem prea cicălitori, prea protectori, prea neliniştiţi, ca 
şi cum am fi labili psihic -, iar ele îi pot face pe copiii 
noştri, care şi aşa sunt înclinați spre impulsivitate, să 
reacționeze necorespunzător, astfel încât ne sfidează sau 
ne resping sfaturile. 

Ca să verifici dacă acest lucru se întâmplă şi în 
familia ta, oferă-i copilului tău adolescent şansa de a-ți 
povesti ceea ce i se întâmplă - şansa de a-şi deschide 
sufletul. Aşteaptă până când mergeţi împreună la o 
plimbare cu maşina, astfel încât să nu aibă unde să se ducă 
(dat fiind că celor mici nu le place deloc o discuţie de la 
suflet la suflet nesolicitată, fiindcă li se pare asemenea 
unei predici), după care pune-i următoarele întrebări: 

„Când te-ai simţit cel mai frustrat din cauza mamei 

tale sau a mea?” 

„Cât de tare te-a afectat?” 

„Te-a determinat să îţi doreşti să faci ceva?” 

„Ce anume ai făcut?” 

După aceea, dacă propriul tău copil îţi răspunde 
sincer la întrebări, spune-i (vorbind cât se poate de serios): 
„Îmi pare rău, nu mi-am dat seama că te-ai simţit atât de 
rău”. 


Să nu fii surprins dacă vei vedea nişte lacrimi de 
eliberare în cazul în care îi permiti să îşi deschidă sufletul 
în faţa ta într-o asemenea manieră. Mai mult, se poate ca 
lacrimile să fie urmate de cea mai onestă discuţie pe care 
aţi avut-o vreodată - fiindcă faptul că îşi varsă amarul îl va 
ajuta pe adolescentul tău să îşi controleze creierul său 
ciudat, schimbător şi impulsiv - cel puţin pentru câteva ore 
binecuvântate. 

Perspectivă utilă 

Lasă la o parte blândeţea. Dacă vrei să îmblânzeşti 
bestia cea sălbatică, las-o să îşi verse amarul. 

Etapa acțiunii 

Dacă încerci să relaţionezi cu cineva care nu îţi 
dezvăluie ceea ce simte, întreabă: „i-am dat vreodată 
senzaţia că nu te respect?” sau „Te-am făcut vreodată să 
simţi că nu meriţi să te ascult?” 

Pregăteşte-te să primeşti un răspuns emoţional la 
aceste întrebări şi nu îţi întrerupe sub nicio formă 
interlocutorul. Permite-i acelei persoane să răbufnească şi 
să îşi deschidă sufletul în faţa ta. In acel moment, emoţiile 
pozitive vor umple golul lăsat de cele negative de-a lungul 
timpului. 

9 

Evită discrepantele t 

„Oamenii cei mai de succes sunt cei care ştiu foarte 
clar cine sunt”. 

— BUD BRAY, AUTORUL LUCRĂRII IS IT TOO LATE 
TO RUN AWAY AND JOIN THE CIRCUS? 

Jack este avocat specializat în fiscalitate, mai exact în 
impozitele persoanelor fizice. In afară de faptul că este 
specializat în drept civil, este şi o persoană extrem de 
manierată, respectuoasă, chiar temperată şi calmă în 
gestionarea relaţiilor dintre clienţii săi şi Fisc. Avusese 
până atunci un succes foarte mare, prin prisma pregătirii 
sale excepţionale, nicidecum că ar fi avut vreo 
personalitate puternică. 

În ciuda succeselor pe care le avusese în viaţa 
profesională, a apelat la un moment dat la mine fiindcă nu 
reuşea să mai atragă clienţi noi atât de mulţi precum 
colegii săi mai puţin competenţi. Nu mi-a luat mult până să 
îmi dau seama care era motivul. 

„Când oamenii angajează un contabil autorizat care 
să îi reprezinte în relaţia cu Fiscul”, am spus eu, „îşi 
doresc în subconştient să găsească un soi de gladiator, 
fiindcă vor să simtă că acea persoană ar putea «ucide» 
pentru ei, dacă este cazul”. Cu tot talentul său, Jack nu 
părea deloc un criminal. Aşa că, deşi le spunea 
potenţialilor clienţi că îi poate reprezenta cu succes 
împotriva Fiscului, aceştia nu vedeau şi nici nu auzeau 
nimic convingător la el. 

Jack mi-a spus că nu credea că şi-ar fi putut schimba 
personalitatea. „Nici nu e nevoie”, i-am zis eu. „Nu trebuie 
decât să elimini discrepanţa creată de modul în care te 
percep ceilalţi”. 

l-am sugerat ca atunci când se întâlneşte cu 
potenţiali clienţi şi simte vreo urmă de ezitare din partea 
lor, să le spună: „Apropo, dacă vă hotărâți să mă angajaţi 
pe mine ca să vă reprezint în faţa Fiscului, trebuie să ştiţi 
că sunt un asasin, dar nu un criminal”. 

I-am spus că, dacă vede că sunt uimiţi de ceea ce le-a 
zis, să le explice: „Mulţi dintre cei care angajează un 
avocat sunt înspăimântați că într-adevăr au dat-o în bară, 
iar Fiscul o să-i distrugă. Vor pe cineva care să discute de 
la egal la egal cu cei de acolo şi să câştige. Fiindcă par atât 
de politicos, oamenii pot crede că nu sunt în stare să 

«ucid» pentru ei, dacă e nevoie. Dar se înşală. Sunt chiar 
foarte pregătit să îmi «ucid» clienţii - prin experienţa şi 
pregătirea mea excepţională, care îi dă gata pe cei de la 
Fisc, însă nu sunt un criminal care este încântat să 
distrugă pe cineva doar de dragul de a o face”. 

Jack a încercat această abordare - şi a avut succes. 
Mi-a spus că a reuşit să convingă mai mulţi oameni să îl 
angajeze - ceea ce l-a făcut să aibă mai multă încredere că 
se va descurca şi în continuare atunci când va discuta 
pentru prima dată cu potenţialii clienţi. Care a fost 
problema care l-a determinat pe Jack să apeleze la mine? 
Discrepanţa. 

Discrepanţa apare atunci când crezi că eşti într-un 
anumit fel, dar oamenii te consideră complet diferit. Jack, 
de exemplu, credea că pare destul de competent, însă 
ceilalţi îl considerau timid, până când au ajuns să îl vadă 
într-o lumină complet diferită. 

Discrepanţele mai apar şi atunci când tu te consideri 
înţelept, iar ceilalţi cred că eşti şmecher - sau când crezi 
că eşti pasionat de ceva, iar ceilalţi te consideră maniac. 
Când se întâmplă acest lucru, rezultatul este respingerea. 

Discrepanţa funcţionează şi invers: atunci când tu 
personal crezi că percepi pe cineva exact, dar cealaltă 
persoană nu este de acord. Nu există nimic mai enervant 
pentru interlocutor decât să te audă spunând: „Ştiu de 
unde vii”, când, în realitate, habar nu ai. De cele mai multe 
ori acest lucru se întâmplă atunci când nu asculţi suficient 
de bine astfel încât să ştii ce anume încearcă să îţi 
transmită cel cu care stai de vorbă. 

Discrepanţa poate face pe cineva să înceteze să se 
mai gândească: „Ce poate face această persoană pentru 
mine?” şi să înceapă să se întrebe: „Ce are de gând să îmi 
facă această persoană?” De asemenea, te împiedică să 
relaţionezi cu cei din jur - sau, din punct de vedere 
neurologic, să dovedeşti o empatie a neuronilor oglindă - 
tocmai fiindcă nu transmiţi mesajul pe care crezi că îl 
transmiţi. Oamenii nu îţi pot reflecta încrederea dacă ei o 

consideră, de fapt, aroganță. Nu îţi pot reflecta grija dacă 
o consideră isterie. Nu îţi pot oglindi calmul dacă îl văd ca 
apatie. Şi dacă tu însuţi îi percepi greşit - de exemplu, 
dacă vei confunda plângerile lor întemeiate cu isteria - 
rezultatul poate fi fatal în ceea ce priveşte relaţia. 

Discrepanţa este o cauză des întâlnită şi în disputele 
maritale. Să vedem exemplul lui Robert şi al lui Susan, 
amândoi în vârstă de treizeci şi ceva de ani, care au venit 
să îmi ceară ajutorul. Cei doi se certau adesea din cauză că 
Robert uita mereu să o sune pe Susan să o anunţe că 
întârzie la cină, considerând-o mult prea rigidă şi genul 
acela care vrea să deţină controlul. (i se pare cunoscut?) 

Pe tot parcursul discuţiei, Susan lansa frecvent 
acuzaţii de genul: „Nu mă suni niciodată să îmi spui când 
ajungi acasă. Nu îţi pasă deloc de mine”. 

Robert răspundea: „Faci tot timpul presiuni. Vrei 
mereu să controlezi tot”. 

Într-un final i-am oprit şi i-am rugat pe fiecare să 
repete ceea ce auzise din ce spusese celălalt. 

Amândoi au răspuns că celălalt spusese: „Eu am 
dreptate, iar tu nu”. 

Le-am spus: „Chiar aşa? Fiecare aţi spus «Eu am 
dreptate, iar tu nu»?” 

Susan s-a uitat la mine şi mi-a răspuns: „Nu, nu am 
spus aşa ceva”. Şi Robert a fost de acord la rândul lui. 

„Aşadar, ce anume aţi spus?”, am întrebat eu. 

Amândoi mi-au răspuns: „Am spus că nu greşesc 
chiar mereu!” 

„Aşadar, fiecare dintre voi se apără de fapt de 
criticile aduse mai mult decât îl atacă pe celălalt?”, am 
întrebat eu. 

„Absolut”, au fost amândoi de acord. 

„Hm...”, le-am răspuns eu. „Deci atunci când 
încercaţi să vă protejaţi să nu fiţi atacați, cealaltă persoană 
se simte atacată”. 

Robert a râs, dându-şi seama cum a funcţionat 
această dinamică de fiecare dată. Şi a adăugat: „Mda... şi 

într-un final am plătit câteva sute de dolari unui psiholog 
ca să ieşim la liman”. 

Principala cauză a discrepanţelor este faptul că 
oamenii se comportă cel mai rău atunci când se simt cel 
mai lipsiţi de putere. Aşa că în momentul în care o 
persoană se răsteşte la partenerul de viaţă, atunci când un 
părinte se ceartă cu copilul său, când un şef ţipă la un 
subordonat sau când un consumator ridică tonul la un 
angajat de la relaţii cu clienţii, acest lucru se întâmplă 
fiindcă cel care ţipă simte că nu este auzit sau luat în 
considerare. Cu alte cuvinte, persoana care se răsteşte nu 
se simte intimidată sau înspăimântată (deşi interlocutorul 
aşa percepe). În schimb, se simte lipsit de putere. Este o 
discrepanţă dusă la extrem, care de cele mai multe ori se 
sfârşeşte foarte rău. 

Discrepanţele te împiedică să relaţionezi cu cei din 
jur şi îi împiedică pe aceştia să stabilească o legătură cu 
tine. Aşa cum au descoperit Susan şi Robert, discrepanţa 
poate crea o ruptură într-o relaţie - sau, aşa cum a văzut şi 
Jack, viaţa ta profesională poate ajunge într-un punct mort. 
De aceea trebuie să identifici propriile discrepanțe şi să le 
remediezi. 

Din experienţa mea, primele zece cel mai des 
întâlnite perceptii greşite care duc la discrepanțe sunt 
următoarele: 

SĂ CREZI CĂ EŞTI ÎN CONDIŢIILE ÎN CARE 

CEILALŢI TE PERCEP CA Iscusit Şmecher încrezător 
în sine Arogant 

Cu simţul umorului Inadecvat 

Plin de energie Obositor 

O persoană cu opinii puternice încăpățânat Pasionat 
Impulsiv 

Puternic Rigid 

Orientat către detalii Chiţibuşar 

Liniştit Pasiv sau indecis 

Sensibil Având nevoie de încurajări 

Intervine însă şi o provocare: cum poţi şti cum te 

percep ceilalţi? Răspunsul este simplu, dar inconfortabil: 
întreabă „experţii” - prietenii şi familia. Nu e deloc 
amuzant şi va trebui să rezişti eventualelor şocuri. Însă cea 
mai rapidă cale de a rezolva problemele legate de 
discrepanțe este să găseşti doi sau trei oameni oneşti, care 
să te cunoască foarte bine şi în a căror judecată să ai 
încredere, pe care să îi rogi să îţi descrie defectele. 

De obicei, chiar şi cei mai direcţi oameni vor ezita să 
facă acest lucru. Pentru a-i determina să te ajute, nu îi 
întreba: „Am anumite trăsături care te irită sau te 
jignesc?”, fiindcă vor spune pur şi simplu nu. În schimb, 
prezintă-le o listă şi spune: „Te rog să bifezi principalele 
trei trăsături ale mele care îi pot deranja pe ceilalţi”. Iată o 
posibilă listă: 

Arogant Arţăgos 

„Obositor” Hipersensibil 

Având nevoie de încurajări Şmecher încăpățânat Nu 
se poate baza nimeni pe tine 

Impulsiv Melodramatic 

Rigid Nepoliticos 

Chiţibuşar Timid 

Pasiv Pesimist 

Nehotărât Necioplit 

Exigent Infatuat 

Ostil Obtuz 

Dacă rogi trei oameni să facă acest lucru, există 
şansa să aleagă aceleaşi trăsături. Dacă doi bifează 
„necioplit”, atunci să fii convins de acest lucru - chiar dacă 
tu eşti sigur că nu te comporţi aşa. Probabil că îşi vor 
cosmetiza comentariile în termeni precum: „O, tu nu eşti 
chiar aşa, dar... Ei bine, unii te pot considera necioplit. Nu 
eu, stai liniştit. Însă cred că există persoane care aşa te 
văd”. Nu te păcăli singur, inclusiv ei cred că eşti necioplit. 
Şi dacă prietenii tăi spun aceste lucruri despre tine, 
probabil că este adevărat. 

Dacă te ţin puterile, roagă aceleaşi persoane să 
detalieze puţin defectele pe care le-au identificat. De 

exemplu, întreabă: „Ce anume fac de oamenii mă 
consideră necioplit?” sau „Cât de des fac acest lucru?” ori 
„Aş părea mai puţin necioplit dacă aş spune aşa şi pe 
dincolo?” (Nu te certa cu ei şi nici nu le întoarce 
răspunsurile. Altfel pe lista de defecte se va mai adăuga şi 
„obtuz”). După ce ţi-au răspuns la întrebare, analizează 
modul în care relaţionezi cu ceilalţi în zilele următoare şi 
încearcă să detectezi criticile care ţi s-au adus. În 
momentul în care devii conştient de ele, le poţi remedia. 

După ce ai făcut acest lucru, ţi se va părea mult mai 
uşor să relaţionezi cu ceilalţi, fiindcă discrepanţa îi 
determină iniţial să creadă că e ceva în neregulă cu tine 
sau că nu dai senzaţia de încredere, opunând astfel 
rezistenţă. Elimină aceste discrepanțe şi lipsa de încredere 
va dispărea de la sine. 

Etape de urmat 

Una dintre cele mai bune modalităţi pentru a elimina 
trăsăturile care duc la discrepanţele pe care le-ai 
identificat este să apelezi la ceea ce expertul în leadership 
Marshall Goldsmith numeşte  „feedforward” iată cum 
funcţionează. 

Mai întâi, alege comportamentul pe care vrei să îl 
schimbi. (De exemplu: „Aş vrea să accept mai uşor 
criticile, astfel încât ceilalţi să nu mă mai considere ostil.”) 

După aceea, abordează pe toată lumea - soţie, 
prieteni, chiar şi o persoană necunoscută - şi roagă-i să îţi 
sugereze două lucruri pe care le poţi face pe viitor astfel 
încât să îţi remediezi acest defect. Indicat ar fi să spui 
persoanei respective că încerci să devii un şef mai bun 
(sau un subordonat, un prieten etc. mai bun). Spune-i că ți- 
ar plăcea să îţi dea nişte sugestii specifice legat de ceea ce 
ai putea face diferit astfel încât să ai o relaţie mai bună cu 
cei din jur. 

Dacă interlocutorul tău te cunoaşte, roagă-l să nu 
discutaţi despre ceea ce ai greşit în trecut, ci doar despre 
ce poţi face mai bine începând din acest moment. Ascultă 
ceea ce îţi spune persoana respectivă şi nu rosti decât 

două cuvinte: „Mulţumesc”. 

Apoi repetă procesul şi cu alţii. 

Elementul extraordinar la această abordare este că, 
în timp ce majoritatea oamenilor nu sunt dispuşi să 
tolereze criticile referitoare la greşelile din trecut, aproape 
toţi sunt mult mai dispuşi să primească idei legate de 
modul în care pot avea succes pe viitor. Aşa cum spunea 
Goldsmith: „Funcţionează fiindcă putem schimba viitorul, 
dar nu şi trecutul”. 

Şi, apropo, dacă vrei să eficientizezi şi mai mult 
procesul denumit  „feedforward”, citeşte cartea lui 
Goldsmith: „Ce te-a adus aici nu te va duce mai departe”. 
Chiar nu recomand cărţi ca să mă aflu în treabă, însă 
aceasta este o lectură obligatorie pentru orice manager (şi 
nu numai). Autorul ne descrie douăzeci de comportamente 
care te pot împiedica să avansezi şi ne arată cum să le 
gestionăm pe fiecare în parte folosind procesul 
„feedforward”, dar şi alte tehnici. Trei dintre 
comportamentele mele preferate din carte sunt „să adaugi 
prea multă valoare”, „să începi cu un, dar sau totuşi” şi „să 
le spunem celor din jur cât de inteligenţi suntem” îmi plac 
fiindcă: a) poţi identifica imediat deficitul receptorului 
neuronilor-oglindă pe care îl creează; 

b) reprezintă nişte exemple relevante de situaţii în 
care nu asculţi; 

c) uneori se întâmplă să mă port şi eu aşa. Nu 
exagerez deloc când spun că dacă ai asemenea 
comportamente  contraproductive sau toxice la care 
trebuie să renunti, această carte îţi poate schimba viaţa. 

Pericolele discrepanţelor în domeniul 

CORPORAŢIILOR 

Asemenea cuplurilor căsătorite, companiile pot cădea 
şi ele în capcana discrepanţelor dacă cei de acolo cred că 
transmit angajaţilor un mesaj, iar angajaţii aud ceva 
complet diferit. Preşedinţi de companii care sunt de părere 
că firma pe care o conduc este un loc extraordinar în care 

să lucrezi sunt uimiţi să audă din 


partea subordonaţilor că muncesc într-o atmosferă 
neprietenoasă, în care nu există sisteme de recompensare 
sau pur şi simplu îngrozitoare. Este destul de periculos, 
fiindcă se formează o breşă: nu există niciun fel de 
feedback pentru a remedia această discrepanţă, aşa că ea 
devine din ce în ce mai mare în timp. 

De cele mai multe ori preşedintele companiei se 
înrăieşte şi mai mult, decide că „aceşti oameni se vaită tot 
timpul şi sunt ineficienţi” şi implementează măsuri 
punitive care agravează şi mai mult problemele. Angajaţii, 
în schimb, devin din ce în ce mai supăraţi. Dacă nu se 
remediază, problema se transformă într-o adevărată 
catastrofă, iar cel care se află la conducerea companiei le 
oferă angajaţilor din ce în ce mai puţine stimulente, în 
timp ce aceştia muncesc doar cât să nu fie daţi afară - o 
situaţie în urma căreia compania poate ajunge la faliment. 

După ce am asistat la acest scenariu de mai multe 
ori, mi-am dezvoltat o procedură numită Provocarea PEM 
CE-O pentru a rezolva problema. Este destinată liderilor 
de corporaţii, însă o poţi folosi şi pentru a diagnostica şi a 
remedia discrepanţele dintr-o echipă mai mică - sau chiar 
din familia ta, dacă membrii ei sunt dispuşi să o facă. Se 
impune însă şi o atenţionare: acest instrument nu va fi pe 
placul celor care, ca să folosim cuvintele lui Jack Nicholson 
din pelicula Oameni de onoare, „nu suportă adevărul”. 

Am creat Provocarea PEM CE-O cu ajutorul 
preşedintelui unei companii care se ocupă de editarea de 
cărţi pentru copii (să îl numim Manuel). Conduce o firmă 
extraordinară, însă e conştient că se poate şi mai bine. L- 
am rugat să trimită un memo tuturor angajaţilor în care să 
scrie următoarele: 

1. Am nevoie de ajutorul vostru pentru ca această 
companie să devină mai bună. Tot ceea ce îmi veţi spune 
va rămâne în totalitate sub semnul anonimatului. 

2. Să presupunem că vă aflaţi la o petrecere şi auziţi 

pe cineva că îşi descrie propria companie ca fiind de nota 
zece în ceea ce priveşte Pasiunea, Entuziasmul şi Mândria. 
Cum v-aţi simţi dacă sentimentele voastre vizavi de 
compania noastră ar primi o notă mai mică? Dacă eu 
personal m-aş afla în această situaţie, m-aş simţi invidios, 
dar şi nefericit din cauza locului în care lucrez. 

3. Dacă vi s-ar cere să vă evaluaţi propriul scor în 
ceea ce priveşte nivelul de Pasiune, Entuziasm şi Mândrie 
vizavi de jobul vostru şi de compania la care lucraţi, pe o 
scară de la 1 la 10, ce anume aţi spune? 

4. Dacă scorul vostru nu este 10 - 10 - 10, ce anume 
ar trebui schimbat şi cum astfel încât scorul să crească? 
Răspunsurile pot fi anonime şi vă rog să nu vă folosiţi de 
acest chestionar ca să numiţi persoane de care nu sunteţi 
mulţumiţi. 

5. În momentul în care vom primi răspunsurile 
voastre, vom identifica sugestiile cel mai des raportate 
referitoare la schimbările necesare pentru a avansa, vă 
vom spune care sunt ele şi vom reacţiona în consecinţă, iar 
voi veţi avea la dispoziţie timpul necesar pentru a 
implementa modificările. 

Vă mulţumim că ne ajutaţi să transformăm această 
companie într-un loc vizavi de care să simţim cu toţii 
Pasiune, Entuziasm şi Mândrie. 

I-am explicat lui Manuel că Provocarea PEM CE-O 
pare simplă, dar în realitate dezvăluie adevăruri profunde, 
care pot schimba viitorul companiei, dat fiind că: 

Pasiunea se referă la viziunea pe care o are 
compania. Oamenii vor să creadă că se ocupă de ceva 
important, care le schimbă viaţa în bine clienţilor şi care îi 
face să se simtă bine. 

Entuziasmul se referă la execuţie. Chiar şi în 
condiţiile în care există o viziune extraordinară, oamenii îşi 
pierd entuziasmul şi nu reuşesc să aibă un randament 
maxim dacă liderii lor nu sunt entuziasmați. 

Mândria se referă la etică, fiindcă puţini oameni se 
simt mândri de compania lor dacă acolo se petrec lucruri 

mai puţin cinstite. De asemenea, înseamnă să faci ceva 
semnificativ, fiindcă pe măsură ce oamenii înaintează în 
vârstă, este mult mai important să contribuie la crearea 
unei lumi mai bune. 

Manuel a urmat sugestiile mele şi a aplicat acest 
exerciţiu în compania lui. Oamenii au răspuns la 
chestionar spunând că îşi doresc ca meritele să le fie 
recompensate pe măsură, iar cei care fac jocuri de culise 
să nu mai fie luaţi în calcul la acordarea de stimulente. 
Voiau să existe mai puţine bârfe şi mai multă cooperare. 
Iar atunci când a venit vorba despre produsele companiei, 
îşi doreau să muncească mai bine, mai exact să scoată 
nişte cărţi care să îi ajute pe părinţi să îşi înveţe copiii cum 
să aibă succes şi să fie fericiţi într-o lume atât de 
competitivă şi de cinică. 

Manuel, la rândul lui, şi-a luat angajamentul să 
rezolve toate aceste probleme. Deznodământul a fost unul 
fericit: rezultatele companiei s-au îmbunătăţit, iar profitul 
a crescut cu 40% în anul următor. A ţinut cont în special de 
sugestia referitoare la jocurile de culise şi i-a îndepărtat pe 
cei care făceau aşa ceva. Cel mai important este că el 
personal şi-a dublat scorul referitor la Pasiune, Entuziasm 
şi Mândrie. 

Poţi folosi acelaşi instrument pentru a le cere 
angajaţilor, membrilor echipei, directorilor, clienţilor sau 
furnizorilor să evalueze anonim cât de multă Pasiune, 
Entuziasm sau Mândrie resimt vizavi de produsele şi 
serviciile oferite, de compania în sine şi de tine personal, 
pe o scară de la 1 la 10. Dacă îl modifici puţin şi dacă te 
simţi suficient de curajos, îl poţi folosi pentru a ruga 
partenerul de viaţă sau copiii să îţi spună cât de mândri, 
de entuziasmați sau de pasionaţi sunt de familia lor. Se 
poate ca răspunsurile să nu fie întotdeauna cele pe care 
vrei să le auzi. Îţi garantez însă că sunt exact ceea ce 
trebuie să ştii. 

Atunci când nu poţi evita discrepanţele. 

ANTICIPEAZĂ-LE 


100 


Până acum am discutat despre acele tipuri de 
nepotriviri pe care le poţi preveni. Insă nu toate 
discrepanţele apar din vina ta şi nu toate pot fi evitate. In 
condiţiile în care călătoreşti în străinătate sau dacă lucrezi 
ori locuieşti alături de oameni care provin din mai multe 
culturi, în cele din urmă vei spune sau vei face ceva care 
să deranjeze pe cineva - chiar dacă te străduieşti din 
răsputeri să nu. 

Nu poţi face nimic ca să eviţi acest lucru. Dacă nu 
vorbeşti fluent o anumită limbă străină, poţi face 
nenumărate greşeli jenante atunci când încerci să vorbeşti. 
Sau poţi face un gest cu mâna care în cultura ta înseamnă 
„0ok” sau „stop”, dar care are o semnificaţie complet 
diferită (şi foarte negativă) în altă cultură. Sau poate 
vorbeşti prea mult sau pari necioplit, chiar dacă în cultura 
ta este vorba despre un comportament politicos. Aşa că 
iată-te, radiind de bunăvoință şi de amabilitate, în timp ce 
interlocutorul tău se gândeşte: „Un nesimtit care nu mă 
respectă deloc”. 

Nu este deloc o problemă de neglijat. Afaceri de 
proporţii şi uneori şi relaţii personale pot fi afectate 
pornind de la asemenea mărunţişuri - de exemplu să 
stabileşti un contact vizual îndelungat - sau, dimpotrivă, să 
nu îţi priveşti deloc interlocutorul ori faptul că ai luat un 
rulou la masă cu mâna stângă, şi nu cu cea dreaptă. 

Din fericire, prevenirea unor asemenea probleme 
este surprinzător de simplă. Faptul că eşti capabil să 
avertizezi că s-ar putea să comiţi diverse stângăcii dă bine 
indiferent de cultură, aşa că iată ce trebuie să faci: 
recunoaşte pur şi simplu deschis că e posibil să o dai în 
bară. De exemplu, poţi spune ceva de genul: „M-am 
documentat în legătură cu ceea ce este valabil în cultura 
voastră şi cu diferenţele dintre noi, aşa că sunt sigur că s- 
ar putea să spun lucruri nepotrivite. Nu mi-am propus să 
fac aşa ceva, dar e posibil să se întâmple - şi ultimul lucru 
pe care mi-l doresc este să mă fac de râs în faţa voastră, 
după care să vă explic comportamentul meu ofensiv. Dacă 

îmi spuneţi câteva aspecte care se fac sau care nu se fac în 
cultura mea şi care v-ar putea jigni, atunci mă voi strădui 
să nu le fac”. 

Acest tip de bun-simţ îi dezarmează întotdeauna 
complet pe cei mai mulţi oameni. De asemenea, elimină 
discrepanţele chiar înainte ca ele să se materializeze, 
fiindcă părerile tale de rău prezentate înainte vor scuza 
aproape orice greşeală, de la folosirea necorespunzătoare 
a furculiţei la faptul că îi spui din întâmplare soţiei gazdei 
că e o vacă. Aşa că dacă eşti genul de persoană care 
călătoreşte foarte mult şi în special dacă ai întâlniri de 
afaceri la care participă oameni din diverse culturi, nu uita 
niciodată de arta  „dezamorsării preventive a 
discrepanţelor”. 

Perspectivă utilă 

Ca să îl parafrazăm pe Warren Bennis: „Atunci când 
înţelegi exact de unde provin oamenii - şi ei şi-au dat 
seama că tu ştii acest lucru - există şanse mai mari să te 
lase să îi conduci acolo unde vor să ajungi”. 

Etapa acțiunii 

Data viitoare când te lansezi într-o dispută (în special 
dacă este vorba despre una dintre certurile care nu apar 
din senin, ci au loc constant), opreşte-te şi spune-i 
persoanei de lângă tine: „În acest moment simt că mă ataci 
şi bănuiesc că tu simţi că eu te atac pe tine. În realitate 
însă cred că amândoi ne apărăm. Aşa că aş vrea să ştii că 
nu încerc să îţi fac rău - şi ştiu că nici tu nu vrei să îmi faci 
rău mie. Dacă putem renunţa la dispută, pun pariu că vom 
reuşi să rezolvăm această problemă împreună”. În 
momentul în care procedezi astfel, vei înlocui discrepanţa 
reciprocă („acest individ este un ticălos”) cu respectul 
reciproc („această persoană vrea cu adevărat să ne rezolve 
problema”). 

Când totul pare 

PIERDUT, EXPUNE-ŢI PUNCTELE VULNERABILE 

„Nu îţi fie teamă să îţi arăţi punctele slabe. 

Vulnerabilitatea nu te face mai slab, ci te face accesibil. 
Trebuie să ştii că vulnerabilitatea poate fi un atu al tău”. 

— KEITH FERRAZZI, AUTORUL LUCRĂRII WHO'S 
GOT YOUR BACK 

În mod normal, este nevoie de muncă pentru a şti ce 
se petrece în mintea unei persoane. Atunci când pacienţii 
se aşază lângă mine pentru prima dată, habar nu am ce le 
face plăcere (sau ce nu). În primele minute sunt adevărate 
mistere pentru mine, aşa cum şi eu sunt pentru ei. 

Dar nu aşa au stat lucrurile şi cu Vijay. El nici măcar 
nu a ajuns la mine la cabinet. De fapt, se afla de cealaltă 
parte a planetei, în India. Nu ne-am întâlnit niciodată faţă 
în faţă. Mi-a trimis un e-mail după ce mi-a citit blogul şi mi- 
a găsit adresa de e-mail pe internet. 

Nu a contat însă. Imediat ce i-am citit mesajul, am 
ştiut exact cum se simte Vijay. Asta fiindcă în urmă cu 
treizeci de ani mă aflasem şi eu în aceeaşi situaţie şi eram 
pur şi simplu înspăimântat. Şi, la fel ca şi el, nu ştiam ce să 
fac. 

lată ce mi-a scris: 

Mi-aş dori să nu mă fi născut niciodată, mi-aş dori să 
mă arunc pur şi simplu în gol de pe acoperiş, mă trezesc 
dorindu-mi să nu mă mai fi sculat niciodată din somn. Mi- 
am jurat însă să nu mă sinucid, indiferent de situaţie, 
fiindcă mie chiar mi-e teamă de moarte şi fiindcă nu am 
realizat nimic până acum, astfel că murind în acest 
moment ar fi mai inutil decât să trăiesc. 

De asemenea, nu aş vrea să îi împovărez pe ai mei. 
Nu vreau să treacă prin această suferinţă teribilă sau, mai 
rău, să le dau senzaţia că tot efortul asiduu pe care l-au 
depus pentru mine şi pentru sora mea a fost în zadar. 

Ar fi prea mult pentru ei... însă, doctore, eu chiar nu 
mai sunt interesat să trăiesc. Toate aceste gânduri au 
început pe 15 mai, odată cu examenul de bacalaureat. Am 
pus o presiune foarte mare pe mine să iau note mari, astfel 
încât părinţii mei să fie fericiţi. Tata mi-a spus întotdeauna 
că, de vreme ce nu am făcut foarte bine la primele două 

subiecte, este important să mă descurc la ultimele trei. 
Simţeam că dacă aş lua 9 în loc de 10, părinţii mei nu mă 
vor mai iubi... 

Dr. Goulston, te rog să îmi răspunzi la e-mail... Am 
toate aceste probleme fiindcă nu ştiu cu cine să vorbesc în 
linişte. Te implor, doctore... 

Ştiu mai bine decât orice pe lume cât de mult se 
teme Vijay să nu cumva să ia un 9 la şcoală. Sute de copii 
se sinucid în fiecare an în urma unor asemenea crize 
neînsemnate - şi riscul este cu atât mai mare într-o cultură 
precum cea a Indiei, unde rezultatele obţinute la şcoală 
sunt luate foarte în serios. 

Aşadar, i-am răspuns cât am putut de repede. l-am 
spus că îmi pare rău să aud că se simte atât de rău. După 
aceea, ştiind cât de singur se simte, i-am redat propria 
mea poveste. 

Când am intrat la şcoala de medicină, ajunsesem în 
scurt timp într-un punct în care simţeam că nu mai puteam 
continua. 

Treceam examenele, dar nu aveam senzaţia că aş 
învăţa ceva, fiindcă mintea mea era blocată. Subliniam cu 
markerul cărţi întregi, sperând că vor intra în creier printr- 
un soi de osmoză. Intram în panică doar la gândul că într-o 
bună zi voi avea un pacient şi nu voi şti ce să fac concret. 

Aşa că m-am dus la tatăl meu şi i-am spus că renunţ. 
Ca şi în cazul lui Vijay, nici tatăl meu nu era genul acela de 
persoană care să pună mare preţ pe emoţii şi le considera 
un fel de pretext sau scuză. Când i-am spus ce hotărâsem, 
s-a uitat la mine dispreţuitor şi a zis: „Ai picat examenele?” 

I-am spus: „Nu, le-am trecut. Insă nimic din ceea ce 
citesc nu pare să îmi intre în creier şi să-mi rămână acolo”. 
Am început să ne certăm, iar după câteva minute am 
renunţat şi priveam pur şi simplu în pământ. 

A continuat să vorbească, spunându-mi că ar trebui 
să îmi găsesc meditatori sau orice altceva care să mă ajute 
să trec anul. A terminat zicând: „Aşadar, ne-am înţeles, te 
vei pregăti suplimentar cu un profesor şi vei rămâne la 

şcoală”. 

Mă gândeam: „Nu mă pot întoarce. Dacă revin la 
şcoală, se va întâmpla ceva rău. Mă tem să nu înnebunesc 
sau să vreau să sfârşesc cu tot”. 

Aşa că am ridicat pur şi simplu capul din pământ, l- 
am privit în ochi şi i-am spus din suflet: „Se pare că TU nu 
înţelegi. Mi-E TEAMĂ” Era singurul lucru pe care îl ştiam 
sigur. Nu îmi dădeam seama dacă am măcar dreptul să mă 
tem sau de ce anume mi-e frică - eram conştient că pentru 
mine ar fi rău să mă întorc la şcoală. Una peste alta, ştiam 
sigur că mi-e frici După ce am spus aceste cuvinte, am 
început să plâng. Lacrimile mele nu aveau nicio legătură 
cu găsirea de scuze sau cu faptul că mi-era milă de mine. 
Aveau de-a face în totalitate cu frica şi cu nevoia arzătoare 
de a scăpa de respectiva povară. 

Norocul meu a fost că, sub exteriorul dur al unui tată 
cu o logică ascuţită şi extrem de orientat spre scopuri era 
un părinte căruia îi păsa de fiul său. Mă aşteptam oarecum 
să spună: „Eşti slab şi m-ai dezamăgit, pleacă de aici” - 
ceea ce m-ar fi împins la capătul puterilor. În schimb însă, 
şi-a încleştat maxilarele, apoi furia i s-a mai risipit şi a 
spus: „Fă ceea ce trebuie să faci. Eu şi mama ta te vom 
ajuta cu tot ceea ce putem”. 

A fost cel mai puternic moment din toată viaţa mea şi 
a avut loc când ajunsesem în punctul cel mai de jos. A 
schimbat totul, fiindcă fusesem cât se poate de sincer, 
dezvăluindu-mi sentimentele cele mai profunde, de teamă 
şi de ruşine. Aşa că i-am spus lui Vijay să facă acelaşi 
lucru. 

Arată-le punctele tale slabe. 

IAR EI ŢI LE VOR ARĂTA PE ALE LOR 

Asemenea celor mai mulţi tineri (bărbaţi în mod 
special), credeam mai demult că, dacă vrei ca ceilalţi să te 
respecte, nu trebuie niciodată să îţi dezvălui punctele 
slabe - în special în faţa tatălui meu. Acest lucru însemna 
să îmi ascund greşelile şi să îmi acopăr teama bravând. Am 
învăţat însă câteva lucruri din această ex 

perienţă profundă. 

Primul este acela că oamenii te vor ierta şi chiar vor 
încerca să te ajute dacă îţi recunoşti sincer greşeala. Altul 
este că dacă nu spui adevărul, ceilalţi se vor supăra şi vor 
fi dezamăgiţi. 

Am mai învăţat şi că e mult mai bine să ceri ajutor 
înainte ca totul să se transforme într-un dezastru. Dacă 
aştepţi până ai dat-o complet în bară şi apoi ceri ajutor, 
ceilalţi pot considera că ai procedat aşa ca să eviţi să fii 
pedepsit. Chiar şi aşa, e mai bine să încerci să comunici 
după ce ai greşit decât să nu comunici deloc. 

Dezvăluirea propriei vulnerabilităţi îţi conferă putere. 
Previne o deturnare a nucleului amigdalian care poate 
duce la decizii pripite şi la alegeri extrem de proaste. De 
asemenea, îţi permite să îţi verşi amarul în loc să 
explodezi. În schimb, dacă pretinzi că totul e în regulă în 
condiţiile în care mai ai puţin şi clachezi, poate fi periculos 
şi chiar fatal. 

„Vulnerabilitatea asertivă” nu înseamnă numai să 
răbufneşti, ci şi să relaţionezi. Pentru a înţelege de ce, să 
revenim la discuţia despre neuronii oglindă - celulele 
creierului despre care am vorbit în capitolul 2, care ne 
permit să simţim ceea ce simt cei de lângă noi. 

Când eşti speriat, rănit sau umilit, însă nu arăţi acest 
lucru, din cauză că ţi-e teamă să nu pierzi respectul cuiva, 
iată ce se întâmplă: 

Propriul tău deficit al receptorului neuronilor-oglindă 
se amplifică. Nu te simţi înţeles, fiindcă nu poți fi înțeles. 
Asta fiindcă nimeni nu are habar ce ţi se întâmplă. Eşti pe 
cont propriu şi este o rană care sângerează pe dinăuntru. 
Persoana al cărei respect te temi că îl pierzi (un părinte, 
un şef, un copil, un partener) nu îţi poate oglindi stresul 
sever şi nu îl poate înţelege. În schimb, îţi va oglindi 
atitudinea pe care o afişezi pentru a-ţi masca stresul. Dacă 
te înfurii ca să îţi acoperi senzaţia de teamă, vei primi în 
schimb tot furie. Dacă ai o atitudine de genul „du-te naibii” 

pentru a-ţi ascunde sentimentul de neajutorare, vei primi 
înapoi o atitudine de genul „foarte bine, du-te şi tu naibii”. 

Cu toate acestea, când îţi arăţi punctele slabe - când 
găseşti curajul de a spune „Mi-e frică” sau „Sunt singur” 
sau „Nu ştiu cum o să trec peste asta”, cealaltă persoană 
va oglindi imediat adevăratele tale sentimente. Este o 
chestiune de biologie pură, aşa că nu are ce să facă. 
Persoana respectivă va şti cât de rău te simţi şi va resimţi 
chiar aceeaşi durere. Prin urmare, acea persoană îşi va 
dori ca suferinţa ta să dispară (fiindcă, într-o anumită 
măsură, este şi suferinţa sa). Acest lucru îi face să îşi 
dorească să te ajute... iar dorinţa de a te ajuta duce la 
găsirea unei soluţii. 

Interesant, dar acest lucru este adevărat şi atunci 
când îţi expui punctele vulnerabile în faţa celor de care nu 
îţi place foarte mult Una dintre sarcinile pe care trebuie să 
le rezolv cel mai des este să mă ocup de ticăloşi: lideri de 
corporaţii care au nişte abilităţi excepţionale, dar şi 
eşecuri răsunătoare. De obicei aceşti oameni sunt 
nepoliticoşi şi aroganti, îi fac pe ceilalţi să demisioneze şi 
creează un mediu atât de toxic încât nimeni nu se poate 
desfăşura în el. Luni sau chiar ani de zile îşi chinuie 
oamenii - făcându-i să se simtă mici, slabi, speriaţi, 
neimportanţi, degradaţi sau umiliţi - iar când apar şi eu în 
peisaj, aceştia speră doar un singur lucru: să se răzbune. 

După aceea se întâmplă însă un lucru remarcabil. 
Odată ce aceşti manageri cu probleme îşi dau seama de 
eşecurile lor şi le spun că viitorul lor depinde de 
remedierea acestora, sunt de acord cu mine şi întreabă: 
„Cum?” lar primul meu sfat este următorul: expune-ţi 
punctele vulnerabile. Spune-le celor cu care lucrezi că ştii 
că ai fost un nesimţit. Spune-le că te vei strădui să te 
schimbi. Pune totul pe masă şi poţi spera că vor da dovadă 
de empatie. 

Şi, în mod cât se poate de surprinzător, cei mai mulţi 
aşa fac. În ciuda tuturor celor întâmplate, iartă. Prin 
urmare, cei mai mulţi dintre cei care până atunci au fost 

nişte ticăloşi primesc o a doua şansă, iar unii se 
împrietenesc foarte strâns cu cei pe care anterior i-au 
rănit. 

Expunerea propriei vulnerabilităţi poate crea, de 
asemenea, legături suficient de puternice pentru ca 
oameni complet străini să se transforme în prieteni. 
Partenerul meu, Keith Ferrazzi, foloseşte această abordare 
la sesiunile de training pentru a-i face pe oameni să lase 
garda jos - sau, aşa cum spune el, să împărtăşească altora 
lucruri care să îi facă mai umani” Iată ce spune: 

„Am auzit atât de multe poveşti impresionante de la 
oameni care au avut curajul să încerce. De exemplu, un 
tânăr lucra de şase luni în vânzări, dar nu reuşea să îşi 
atingă targetul. Ca urmare, primea un comision foarte mic. 
Atât de mic, de fapt, încât a fost nevoit să îşi vândă casa şi 
să se mute cu soţia şi cu cei doi copii într-un apartament 
mult mai mic. Un alt tânăr mi-a spus că are un copil autist 
pe care îl iubeşte mai mult decât orice pe lume. Ne-a 
povestit despre provocarea constantă de a şti că orice oră 
pe care o petrece jucându-se cu copilul contribuie la 
dezvoltarea acestuia şi îl împiedică să cadă iar în negura 
care îl înconjoară. Era însă întotdeauna împărţit între 
timpul pe care îşi dorea să îl petreacă cu copilul şi faptul 
că trebuia să muncească pentru a-şi plăti facturile. 

Trec prin situaţii destul de grele. Şi multora le este 
teamă să povestească. Însă atunci când ai curajul să îţi 
expui punctele vulnerabile, se întâmplă două lucruri. 
Inevitabil, ne dăm seama că partenerii noştri de 
conversaţie au vulnerabilităţi sau probleme similare. In al 
doilea rând, sunt atât de empatici vizavi de tine încât vor 
să te ajute imediat. Îţi oferă sfaturi sau îţi indică persoane 
care te pot ajuta. Şi vei avea pe loc relaţii mult mai 
profunde cu noii tăi prieteni, probabil mult mai strânse 
decât cele de dinainte”. 

Ai mai multe şanse să găseşti sprijin şi empatie dacă 
îţi arăţi vulnerabilitatea în faţa cuiva căruia îi pasă de tine. 
Părinţii sunt „setaţi” la nivel biologic să aibă grijă de tine - 

indiferent cât de exigenţi sunt de obicei. Dezvăluie-le 
rănile ascunse, fiindcă doar aşa nu vor începe să verse 
sare peste ele. De cele mai multe ori vor sări să te ajute să 
ţi le vindeci. 

Toate acestea mă trimit înapoi cu gândul la Vijay. 
După ce a citit mesajul meu, s-a dus la tatăl lui şi i-a spus 
cât îi era de teamă că dă greş şi că toată familia va fi 
dezamăgită. Şi - spre surprinderea sa - tatăl său nu i-a 
spus că e dezamăgit de el. Nu l-a criticat defel. Nu a făcut 
niciunul dintre lucrurile de care se temea Vijay. Ci l-a 
înţeles pur şi simplu. Şi şi-a expus şi el propria 
vulnerabilitate, explicându-i că îşi dădea seama că uneori 
era nerăbdător şi că propriile-i puncte slabe îl împiedicau 
să îşi asculte copilul. Au discutat împreună despre situaţia 
în care se afla şi au găsit soluţii. Tatăl lui Vijay avea să fie 
mai puţin exigent. Vijay, pe de altă parte, urma să nu se 
mai gândească niciodată că tatăl său s-ar fi putut supăra în 
halul acela. Şi, indiferent de notele pe care Vijay avea să le 
ia la examene, amândoi aveau să fie în regulă. 

După această discuţie, Vijay mi-a trimis un e-mail în 
care îmi spunea: „Nu am ştiut că e ok să îţi fie teamă. 
Eram speriat că tatăl meu sau oricine altcineva nu ar fi 
acceptat ca eu să fac o greşeală”. În schimb, a învăţat ceea 
ce cu toţii aflăm la un moment dat: să spui „am dat-o în 
bară” sau „mi-e frică” este adesea cea mai înţeleaptă 
mişcare pe care o poţi face atunci când trebuie să 
relaţionezi cu cineva. Cu alte cuvinte, faptul că îţi exprimi 
vulnerabilitatea nu este un punct slab, ci denotă putere. 

Perspectivă utilă 

Când eşti pus la colţ şi simţi că ai vrea să ripostezi, 
caută adânc în interiorul tău, astfel încât să îţi poţi simţi 
emoţiile şi să îţi arăţi vulnerabilitatea. 

Etapa acțiunii 

Data viitoare când ţi-e teamă sau eşti stresat, nu 
pretinde că nu este aşa. În schimb, identifică-i pe cei în 
faţa cărora încerci să îţi ascunzi emoţiile - şi spune-le 
adevărul. 

Data următoare când bănuieşti că cineva se teme sau 
este stresat, încurajează acea persoană să îţi vorbească 
despre ceea ce simte. 

Fă astfel încât să ştie că o respecţi, pentru a putea 
avea curajul să îţi spună „Sunt speriat” sau „Am făcut o 
greşeală”. 

Scapă de 

OAMENII TOXICI 

„O persoană toxică îţi diminuează stima de sine şi 
demnitatea şi te afectează profund, în esenţă”. 

— LILIAN GLASS, PSIHOLOG 

V! 

Îmi place foarte mult să stabilesc legături cu oamenii 
şi chiar mă străduiesc în acest sens. Sunt un mare 
admirator al motto-ului partenerului meu de afaceri, Keith 
Ferrazzi, „Nu mânca niciodată singur”, şi sunt extrem de 
recunoscător fiecărei persoane pe care o cunosc şi care îmi 
îmbunătăţeşte viaţa. 

Uneori însă relaţionarea este o greşeală. Este o lecţie 
pe care într-un final am învăţat-o pe pielea mea, destul de 
dur chiar. 

Acum patru ani, am fost nevoit să suport de urgenţă 
o operaţie importantă. In perioada de recuperare, am avut 
ocazia să mă gândesc serios la ceea ce mă făcea să fiu 
stresat - factori care îmi afectaseră sănătatea şi care mă 
împiedicau să mă bucur pe deplin de viaţă. Şi, deşi poate 
părea ciudat în condiţiile în care vine din partea unui 
psihiatru, cuvântul din topul listei era „oamenii”. 

Cu toate acestea, nu despre oameni în general era 
vorba. Cei mai mari factori de stres din viaţa mea erau 
oamenii toxici: cei 


care se supărau uşor şi care erau greu de mulţumit, 
care mă dezamăgeau în mod repetat, care nu puteau 
coopera sau care nu puteau juca corect, sau care îşi căutau 
în mod constant scuze ori dădeau vina pe alţii. 

În acel moment, pe patul de spital, am luat o decizie, 
aceea ca pe viitor să scap de aceşti oameni. Mi-am ţinut de 
atunci promisiunea şi, prin urmare, sunt mai sănătos, mai 
fericit şi am mai mult succes. Aşadar, dacă îţi vei însuşi 
tehnicile mele de relaţionare, sper să îţi faci şi tu aceeaşi 
promisiune. 

Deşi cartea de faţă îţi explică cum să relaţionezi cu 
oamenii care îţi pot face viaţa mai bună, unii chiar nu vor 
să îţi înfrumuseţeze ţie cu ceva viaţa, ci, dimpotrivă, să ţi-o 
distrugă. O parte dintre ei vor să te sece de energie, în 
timp ce alţii îşi doresc să te combată, să te intimideze sau 
să te facă ţap ispăşitor pentru toate greşelile lor. Pentru a 
ieşi învingător, trebuie să le iei acestor oameni puterea de 
a te răni. 

Există trei modalităţi de a face acest lucru. Prima 
este să te / 

confrunţi direct cu ei. Cea de-a doua este să îi 
neutralizezi, iar cea de-a treia este să o iei înainte şi să te 
asiguri că nu te urmăresc. 

Ştiu ce gândeşti în acest moment: „Uşor de spus, 
greu de făcut”. Uneori eşti atât de zăpăcit încât îţi e greu 
să faci ceea ce eu numesc „alungarea nesimţiţilor” Însă, 
dureros sau nu, gestionarea relaţiei cu asemenea persoane 
(sau îndepărtarea lor completă din viaţa ta) este esenţială 
pentru succesul şi sănătatea ta mentală. Iată cum îi poţi 
detecta - şi cum să te aperi împotriva lor. 

Neajutoraţii 

Există oameni care au nevoi simple - ceea ce nu ar fi 
o mare problemă - şi mai există apoi şi cei care, metaforic 
vorbind, au nevoie de sângele tău. De persoanele din a 
doua categorie trebuie să te fereşti. 

Oamenii permanent neajutoraţi te pot afecta foarte 
tare din punct de vedere emoţional şi financiar. Sunt cei 
care îţi trimit mesaje de genul: „Am nevoie de tine să îmi 
rezolvi o problemă”, „Nu pot trăi fără tine”, „Fericirea mea 
depinde în totalitate de tine”, „Dacă mă părăseşti, voi 
muri” Spre deosebire de cei aflați la nevoie - care îţi cer 

ajutorul doar atunci când au nevoie de el şi sunt 
recunoscători când îl primesc, neajutoraţii îţi solicită în 
mod constant ajutorul şi atenţia, te şantajează emoţional 
ca să le primească şi îţi sunt recunoscători doar atunci 
când mai au nevoie de ceva. 

Oamenii permanent neajutoraţi te seacă de energie, 
fiindcă indiferent ce ai face pentru ei, nu este niciodată 
suficient. Nu apelează la tine ocazional pentru sprijin, ci de 
fiecare dată când te întâlnesc. Şi, odată ce te-au prins în 
laţ, nu te mai lasă aşa uşor (şi de ce ar face-0?). Încearcă 
să scapi de ei şi te vor prinde şi mai strâns. 

Oamenii neajutoraţi refuză să ia decizii sau să îşi 
gestioneze singuri problemele. Vor să stai cu ei ore întregi 
şi să îi ţii de mână, ajutându-i să îşi facă ordine în viaţă. 
Rezolvi o situaţie de criză doar ca să afli că suspină fără să 
se poată controla fiindcă a apărut altceva. Şi sapi din ce în 
ce mai adânc în nişte nisipuri în realitate mişcătoare, de 
fiecare dată când încerci să îi rezolvi problemele. 

Mai mult, te simţi deprimat şi lipsit de putere dacă 
petreci prea mult timp în preajma unei persoane 
neajutorate, fiindcă tu te străduieşti din răsputeri şi nu 
auzi altceva decât: „Nu mai am niciun leu. Sunt tot trist. 
Nu ai reuşit nimic. Mi-ai promis că mă salvezi, dar nu ai 
făcut-o”. Este reţeta clasică pentru deficitul receptorului 
neuronilor oglindă despre care am discutat în capitolul 2. 

Cum îţi poţi da seama dacă ai de-a face cu o persoană 
care se simte permanent neajutorată? Dacă bănuieşti că te 
afli în această situaţie fără scăpare, evaluează persoana 
respectivă pe o scară de la 1 la 3, răspunzând la 
următoarele întrebări: (1 = niciodată; 2 = uneori; 3 = 
aproape întotdeauna): 

Persoana respectivă se vaită? 

Se plânge de anumite lucruri? 

Vrea să pară o victimă? 

Iti dă senzaţia că îţi spune „Să îţi pară rău pentru 
mine?” Vrea ca celorlalţi să le fie milă de ea? 

Plânge sau se poartă ca şi cum ar fi profund rănită 

atunci când ceva nu iese aşa cum îşi doreşte? încearcă să 
te facă să te simţi vinovat? 

Ţi se pare că este un fel de groapă fără fund plină de 
nevoi care nu pot fi satisfăcute niciodată? îţi doreşti să 
eviţi această persoană? 

Simţi un nod în stomac de fiecare dată când primeşti 
un mesaj sau un e-mail de la acea persoană? 

Simţi că vrei să ţipi la ea ca să îşi revină? 

Te simţi vinovat fiindcă te trezeşti uneori că ai o 
părere proastă despre ea? 

lată şi interpretarea scorului: 

12 = efort scăzut: o persoană pe care merită să o 
păstrezi în viaţa ta. 


13 - 24 = efort mediu: merită să investeşti timp în 
această relaţie? 


25 - 36 = efort ridicat: pleacă (dacă poţi) înainte ca 
această persoană să te sece complet de energie. 

Dacă ai o relaţie cu o persoană neajutorată cronic, 
răspunsul evident este să te îndepărtezi de ea. Dacă însă 
relaţia este importantă pentru tine şi vrei să o salvezi, una 
dintre opţiuni este să îi dai persoanei respective şansa să 
se schimbe. : 

Iată un exemplu. În perioada de început a relației, lui 
Derrick îi plăcea atunci când iubita lui, Jada, îi cerea 
părerea despre jobul ei, despre viaţă şi chiar despre modul 
în care îşi asorta hainele, într-un final şi-a dat seama însă 
că nevoile ei nu se mai termină niciodată, aşa că ajunsese 
să se sature să îşi asume responsabilitatea pentru propria 
ei viaţă, de solicitările de sprijin emoţional şi de faptul că 
se plângea absolut tot timpul de ceva. 

Derrick a apelat la mine ca să găsească o soluţie, iar 
eu l-am sfătuit să folosească o abordare numită 
„confruntarea crispată” l-am zis să îi spună Jadei 
următoarele lucruri, conştient fiind că nu îi va fi uşor. 

„Aproape că am ajuns să te evit, fiindcă de fiecare 

dată când te întreb de ce nu ai făcut ceva îţi găseşti un 
pretext sau dai vina pe altcineva. Şi aproape de fiecare 
dată când avem o discuţie mai aprinsă legată de ceea ce ar 
trebui să faci ca să ne îmbunătăţim relaţia, fie îmi spui că 
eşti rănită, fie începi să plângi, fie te superi foarte tare. Cu 
toţii ne simţim dezamăgiţi uneori, chiar răniţi sau supăraţi, 
însă dacă reacţionezi atât de rău de fiecare dată, mi se 
pare epuizant să mă aflu în preajma ta. Ai dreptul să 
reacţionezi aşa cum crezi de cuviinţă, însă şi eu am dreptul 
să te evit - ceea ce şi fac -, lucru care nu va ajuta relaţia 
noastră. Aşa că sper să începi să îţi asumi 
responsabilitatea vizavi de tine şi să găseşti o modalitate 
de a nu te mai supăra în halul acesta atunci când ne 
certăm”. 

O asemenea situaţie se poate termina în două 
moduri. Dacă persoana respectivă este suficient de 
inteligentă încât să îţi ia mesajul în serios, vei vedea o 
schimbare în bine. Pe de altă parte, poate refuza să se 
schimbe sau chiar să fie şi mai neajutorată, caz în care se 
poate să hotărăşti că, la urma urmei, relaţia nu merită să 
fie salvată. 

Poate semăna cu un medicament destul de puternic 
şi nu este ceva ce artrebui să le spui celor din jur. Cu toate 
acestea, în cazul celor neajutoraţi, ai nevoie de un remediu 
forte. Neajutorarea în sine este o acţiune, iar dictonul „la 
cuvinte răspunzi prin cuvinte, iar la acţiuni prin 
contraacţiuni” este de două ori adevărat atunci când ai de- 
a face cu un asemenea comportament toxic. 

Dacă trebuie să faci faţă unei persoane neajutorate, 
se impune un avertisment: indivizii care au tot timpul 
nevoi pe care nu şi le pot rezolva singuri pot suferi de o 
tulburare de personalitate borderline. lată câteva 
comportamente tipice acestora: 

Cer mai mult decât simplele plângeri pe care le au. 

Se tem foarte tare să nu fie abandonați. 

Oscilează între a te idealiza („Eşti motivul pentru 
care trăiesc”) şi a te devaloriza („Eşti egoist, la fel ca toți 

ceilalţi?). Nu au o personalitate. Par goi pe dinăuntru, 
fiindcă într-adevăr sunt goi pe dinăuntru, iar pentru a 
umple golul, se agaţă precum paraziţii de orice simt că le 
este aproape. Acţionează impulsiv. De exemplu, fac sex 
neprotejat sau conduc cu viteză mult prea mare. 

Işi schimbă frecvent dispoziţia, au ieşiri de furie şi 
pot ameninţa cu sinuciderea. 

Pot acţiona paranoic („Te porţi cu mine ca şi cum ti- 
ar păsa, dar chiar mă răneşti.) 

Dacă ai de-a face cu o persoană care acţionează în 
acest fel, atunci ai probleme. Cea mai sigură opţiune, dacă 
nu eşti implicat prea mult şi relaţia nu este una importantă 
pentru tine, este să scapi de ea - cu atenţie însă, fiindcă 
cei care suferă de o asemenea tulburare de personalitate 
se pot transforma în vânători. 

Această boală poate fi tratată, însă chiar şi 
specialiştilor le e greu să ajute aceste persoane. Încearcă 
să salvezi singur un individ cu personalitate borderline şi 
veţi ajunge amândoi să aveţi mari probleme. 

Cei care vor să te intimideze 

La un moment dat pe parcursul procesului, renumitul 
avocat al apărării, F. Lee Bailey, l-a întrebat pe Mark 
Fuhrman - cel care investigase crima şi pe care apărarea îl 
ataca tot timpul - dacă mă cunoaşte. 

Arătându-mă în sală, Bailey a insinuat în mod fals că 
l-aş fi instruit pe Fuhrman cum să depună mărturie. M-am 
trezit imediat în lumina reflectoarelor şi că apar pe 
posturile naţionale de televiziune. 

Ulterior, la o întâlnire cu procurorii, Bailey a încercat 
să îmi arunce aceeaşi acuzaţie în faţă. Insă mă pricepeam 
foarte bine să pun la punct oameni ca el, astfel că nu am 


2D ată fiind profesia mea, întâlnesc tot timpul oameni care vor să 
intimideze, însă doar foarte rar pe mine personal. Ultima dată când m- 
am confruntat totuşi cu aşa ceva a fost chiar memorabil. 
Mă aflam la procesul în care O.J. Simpson era judecat pentru crimă, 
urmărind procedurile la cererea procurorilor. Avocaţii voiau să le ofer 
câteva sugestii (pe care de cele mai multe ori nu prea le luau în 
seamă... dar asta e altă poveste). 

făcut nimic din ceea ce aştepta. 

Timp de câteva minute, Bailey a spus lucruri precum: 

„Dr. Goulston, nu ştim exact de ce vă aflaţi aici, dar 
ştim că aţi asistat la cea mai mare partie a procesului”. În 
timp ce vorbea, l-am privit direct în ochi. În loc să spun sau 
să fac ceva, din când în când clipeam pur şi simplu. 

Într-un final, un alt avocat s-a uitat spre mine şi mi-a 
spus: „Mark, nu ai scos niciun cuvânt”. l-am răspuns: 
„Fiindcă nu mi s-a pus nicio întrebare”. Şi m-am uitat din 
nou la Bailey, iar el a tresărit uşor. 

Bailey m-a întrebat apoi dacă nu cumva l-am drogat 
pe Fuhrman sau dacă nu i-am spălat creierul ca să îl 
pregătesc pentru a depune mărturie. Mi-am adus aminte 
cum îl încolţise pe Fuhrman în timpul interogatoriului 
încrucişat. Evident că Bailey spera să intru în panică şi să 
spun ceva stupid, de care ar fi putut profita. 

Chiar şi atunci când eşti nevinovat, este destul de 
intimidant să fii pus la colţ de F. Lee Bailey. Cu toate 
acestea, avantajul meu era acela că îi cunoşteam jocul: 
scopul lui era să mă dezarmeze, să îmi provoace frustrări 
şi să mă facă să îmi pierd cumpătul. 

Aşa că atunci când m-a întrebat dacă l-am drogat pe 
Fuhrman - o întrebare revoltătoare - am numărat mai întâi 
în gând până la şapte, după care am tuşit ca să îmi dreg 
vocea. În momentul acela, toată lumea din încăpere 
aştepta cu răsuflarea tăiată să audă ce aveam de spus. Am 
numărat încă o dată până la şapte, după care am răspuns: 
„Îmi cer scuze, domnule Bailey, mă gândeam la altceva. 
Puteţi repeta întrebarea?” 

Era absolut stupefiat. Cum îndrăznea cineva să îl 
considere pe cel mai intimidam avocat din lume atât de 
plictisitor încât să nu audă ce spune? După care a dat 
înapoi - ceea ce dovedeşte că dacă nu îi faci jocul, o 
asemenea persoană nu are de obicei un plan de rezervă. 

Lecţia este una destul de simplă: cei care vor să te 
intimideze vin după tine deoarece îşi imaginează că eşti o 
ţintă uşoară. Dacă refuzi să le urmezi scenariul, de obicei 

vor renunţa şi vor căuta pe altcineva, mai simplu de 
intimidat. 

Uneori, desigur, nu există niciun mod de a ţine piept 
unei asemenea persoane. De exemplu, dacă ai neapărat 
nevoie de jobul tău curent, iar şeful tău are puterea de a 
face angajări sau concedieri dintr-un simplu capriciu, 
singura ta opţiune reală este să te ascunzi, să intri cât mai 
puţin în legătură cu el sau să cauţi un mediu de lucru mai 
puţin toxic. Chiar şi în acest caz, vei fi o ţintă mai puţin 
dezirabilă dacă încetezi să mai pari vulnerabil. 

Atunci când o asemenea persoană încearcă să te 
intimideze atacându-te verbal, procedează în felul următor. 
Stabileşte un contact vizual. Poartă-te cât se poate de 
politicos, dar fă astfel încât să pari puţin plictisit, ca şi cum 
te-ai gândi la altceva. Limbajul corporal trebuie să 
transmită acelaşi mesaj: stai drept, fii relaxat şi ţine-ţi 
capul puţin aplecat, ca şi cum ai asculta, dar nu foarte 
atent. Braţele trebuie să îţi atârne uşor pe lângă corp, în 
loc să le ţii încrucişate peste piept. De cele mai multe ori, 
această postură îi face pe cei care vor să te intimideze să 
se simtă inconfortabil sau chiar prost, ceea ce îi determină 
să dea înapoi. 

Dacă îţi poţi permite să îţi asumi anumite riscuri, ai 
câteva opţiuni suplimentare atunci când vine vorba despre 
gestionarea relaţiilor cu aceste persoane. Abordarea mea 
preferată, care îi prinde mai mereu cu garda jos, este să 
ripostezi imediat. Aceşti oameni se poartă astfel fiindcă 
nimeni nu îi înfruntă, însă în adâncul sufletului cei mai 
mulţi dintre ei ştiu că nu este o strategie ideală. Uneori 
este nevoie ca cineva să le spună drept în faţă cum stau 
lucrurile. 

„Singurul lucru de care sunt cel mai fericit acum este 
că nu lucrez pentru tine”, i-am spus eu empatic. 

„Poftim?”, a fost replica surprinsă a celui cu care 
luam cina. 

Abia ce îl cunoscusem pe Frank, un bărbat în vârstă 
de 43 de ani, senior vicepreşedinte de vânzări la o 

companie cu dezvoltare rapidă. Făcuse deja un comentariu 
condescendent, cu o conotaţie sexuală, la adresa 
chelneriţei care ne servea la renumitul restaurant Polo 
Lounge, din incinta Beverly Hills Hotel. Femeia nu putea 
reacţiona altcumva decât să îi zâmbească în mod evident 
inconfortabil, după care să privească spre mine, ca şi cum 
m-ar fi întrebat: „Cine e prietenul tău cel idiot?” 

L-am privit pe Frank drept în faţă. „Exact, nu mi-aş 
dori să lucrez pentru tine, fiindcă mi-ar fi o teamă 
extraordinară să nu cumva să-mi spui că am făcut o 
greşeală. Asta fiindcă ai un soi de dispreţ pentru tot şi 
pentru toate, care se poate transforma foarte uşor în abuz. 
Viaţa este pur şi simplu prea scurtă ca să ne înconjurăm de 
persoane ca tine”. 

I-a picat faţa, literalmente. Privind spre mine fără să 
îi vină să creadă, mi-a spus: „Nimeni nu mi-a vorbit 
vreodată în felul acesta”. 

„Ei bine”, i-am spus eu, de vreme ce chiar încercam 
să îl intimidez în acel moment, „poate că era nevoie. Cel 
mai important este însă dacă e adevărat sau nu ce ţi-am 
zis”. 

„Este complet adevărat. M-a costat căsnicia, relația 
cu propriii mei copii şi un job”, mi-a mărturisit Frank. Apoi 
s-a aplecat înspre mine şi, ca şi cum nu ar mai fi vrut să ne 
mai audă cineva, mi-a şoptit: „Este vindecabil?” 

I-am răspuns, fără să clipesc: „Este o dependenţă. 
Cel mai bun stadiu în care poţi ajunge este un tiran în 
perioada de recuperare. Va trebui să lucrezi în fiecare zi la 
asta, fiindcă altfel vei reveni imediat la obiceiurile proaste. 
Probabil însă că va merita, fiindcă la finalul vieţii vei fi mai 
puţin antipatic şi vei avea mai mulţi prieteni, iar, la 
înmormântarea ta, oamenii nu vor fi nevoiţi să mintă ca să 
spună lucruri drăguţe despre tine. 

Vei realiza mai multe decât crezi că e posibil”. 

A început să râdă. „Mă poţi ajuta?” 

M-am gândit un moment la situaţia în care se afla. 
„Încerc să îmi imaginez dacă eşti un tiran până în măduva 

oaselor. Dacă te bucuri atunci când îi intimidezi pe ceilalţi, 
mai ales pe cei care nu pot riposta, cum a fost şi cazul 
chelneriţei, atunci nu te voi ajuta”, i-am spus eu. „Asta 
fiindcă ai luat deja de la viaţă mai mult decât meritai. De 
fapt, îi voi ajuta pe toţi cei pe care i-ai sâcâit să te învingi 
însă dacă te comporţi aşa fiindcă nu ştii cum să procedezi 
altfel, atunci mai există o speranţă. S-ar putea ca soluţiile 
mele să funcţioneze în cazul tău”. 

Acestea fiind spuse, am făcut o pauză să văd ce 
reacţie are. 

Iar el m-a angajat pe loc. 

Asemenea individului din povestea noastră, mulţi 
dintre cei care vor să intimideze sunt atât de obişnuiţi ca 
victimele lor să se conformeze - şi atât de mulţumiţi când 
se întâmplă acest lucru - încât se blochează complet în 
momentul în care li se întâmplă şi lor acelaşi lucru. Este o 
mişcare riscantă, însă recompensa poate fi foarte mare. Cu 
toate acestea, încearcă această abordare doar în condiţiile 
în care nu eşti afectat de faptul că poţi pierde un client sau 
un contract. De asemenea, asigură-te că ai o strategie de 
rezervă. 

Cei care vor să primească tot timpul 

Ştii foarte bine genul acesta de persoane. Sunt cele 
care îţi cer în fiecare zi câte un favor („Poţi răspunde tu la 
telefon?”, „îmi iei şi mie copiii de la antrenamentul de 
fotbal?”, „Strângi tu masa?”). Ciudat este, totuşi, că ei 
personal nu par să aibă niciodată timp sau energie ca să te 
ajute, la rândul lor. 

Aceşti oameni nu îţi vor ruina viaţa, dar îţi pot strica 
ziua. Te pot face să pari neproductiv (fiindcă te ocupi de 
treburile lor, nu de ale tale), să ai resentimente şi să te 
îndepărtezi de lucrurile pe care chiar vrei să le faci. 

Evită-i ori de câte ori este posibil, însă dacă nu se 
poate, neutralizează-i. Cum? Este cel mai simplu truc 
prezentat în carte. Data viitoare când o asemenea 
persoană îţi cere un favor, spune-i ceva de genul: 

EI: Hei, îmi poţi face şi mie graficele astea pentru 

prezentarea în 

Power Point? Ştiu că eu ar trebui să mă ocup de ele, 
dar am o mulţime de treburi. 

Tu: Sigur. Nicio problemă! Mă poţi ajuta şi tu şi să te 
ocupi de raportul pe care trebuie să îl predau joi. 

EI: Hmmm... 

Tu: Presupun că nu te deranjează să îmi faci un favor 
în schimb, nu? 

El: Păi... 

Procedează aşa o dată sau de două ori - şi insistă de 
fiecare dată cerând un favor la schimb - iar persoana 
respectivă se va îndrepta către o ţintă mai facilă. De 
asemenea, identifică dinainte persoanele care nu vor decât 
să primească ceva tot timpul şi fii pregătit întotdeauna să 
le ceri şi tu ceva. Este un mod foarte bun de a proceda, 
fiindcă nu le refuzi direct şi nici nu le oferi un motiv să se 
simtă jignite. Astfel, nu îţi faci duşmani, ci pur şi simplu le 
trimiţi să îşi caute altă victimă. 

Narcisiştii 

Aceşti oameni nu au intenţia să te rănească, dar nici 
nu dau doi bani pe tine - cu excepţia situaţiilor în care îi 
asculţi povestindu-ţi cât de minunaţi sunt. Narcisiştii nu îţi 
oglindesc sentimentele şi emoţiile, fiindcă sunt mult prea 
ocupați să se întrebe: „Oglindă, oglinjoară, cine e cel mai 
bun din ţară?”, după care îşi răspund, evident, singuri: „Eu 
sunt!” Un prieten de-al meu, Edward Hollander, îi numeşte 
„onanişti mentali”, fiindcă ei personal nu vor decât să se 
mângâie singuri. 

Motto-ul unui narcisist este: „Gata... am vorbit destul 
despre tine” (valabil chiar dacă nu ai apucat nici măcar să 
deschizi gura!). Narcisiştii sunt întotdeauna în centrul 
atenţiei, aşteptându-te să stai pe margine şi să le faci 
galerie. Te întrerup când povesteşti ceva, îţi ignoră 
reuşitele în timp ce şi le trâmbiţează sus şi tare pe ale lor 
şi se aşteaptă să consideri că problemele lor sunt mult mai 
importante decât mărunţişurile tale personale. 

Cu toate acestea, narcisiştii (spre deosebire de 

psihopaţi, despre care vom discuta mai târziu) nu sunt 
neapărat oameni răi la suflet. De cele mai multe ori, sunt 
pur şi simplu răsfăţaţi. Uneori e chiar plăcut să lucrezi cu 
ei, dacă le înţelegi comportamentul. De exemplu, dacă 
partenerul tău de afaceri este un narcisist, nu te aştepta 
niciodată ca el să facă ceva care nu serveşte direct 
propriului interes. Astfel, nu vei fi luat prin surprindere 
atunci când se comportă narcisistic. 

Cum îţi poţi da seama dacă ai de-a face cu un 
narcisist? Fă următorul exerciţiu, evaluând persoana pe o 
scară de la 1 la 3 (1 = arareori; 2 = uneori; 3 = frecvent): 

Cât de des simte persoana respectivă nevoia de a 
avea dreptate cu orice preţ? 

Cât de des dă dovadă de nerăbdare în relaţia cu tine 
fără 


niciun motiv întemeiat? 

Cât de des te întrerupe persoana respectivă chiar în 
momentul în care povesteşti ceva, şi totuşi se supără dacă 
tu procedezi la fel? 

Cât de des se aşteaptă persoana respectivă să laşi 
baltă imediat tot ceea ce făceai ca să o asculţi - dar se 
simte jignită dacă tu ai aceleaşi aşteptări? 

Cât de des se întâmplă ca persoana respectivă să 
vorbească mai mult decât să asculte? 

Cât de des spune persoana respectivă „Da, dar... /, 
„Nu e adevărat”, „Şi totuşi” sau „Care e problema ta?” 

Cât de des se întâmplă ca persoana respectivă să nu 
vrea să facă ceva care pentru tine este important, doar 
fiindcă nu îi e uşor? 

Cât de des se aşteaptă persoana respectivă să faci 
pentru ea ceva care ide nu îţi convine? 


Cât de des se aşteaptă persoana respectivă să îi 
accepti un comportament pe care ea personal nu l-ar 
tolera la tine? Cât de des uită acea persoană să îţi spună 
„Mulţumesc”, „îmi cer scuze”, „Felicitări” sau „îmi pare 

rău” atunci când este cazul? 

În vederea obţinerii scorului, calculează totalul: 

10 - 16 = Persoana respectivă este cooperantă 17 - 
23 = Persoana respectivă dă dovadă de logică 24 - 30 = 
Persoana respectivă este narcisistă 

Dacă nu poţi schimba un narcisist, trebuie să renunţi 
sau să încerci mai departe? Depinde, fiindcă narcisiştii pot 
fi nişte parteneri încântători într-o relaţie personală sau de 
afaceri. Aproape toţi politicienii sunt narcisişti (cine 
altcineva şi-ar putea face familia să treacă prin aşa ceva?). 
La fel sunt şi cei mai mulţi actori, avocaţi sau CEO. 

Fi 

Narcisiştii au adesea un succes foarte mare, iar 
faptul că stai în preajma lor poate fi o experienţă 
ameţitoare. Uneori, te vor ajuta să ajungi foarte sus. 
Alteori, te vor umili (aşa cum a aflat pe pielea ei şi soţia lui 
Eliot Spitzer, când a căzut la o învoială pentru grațiere. Tu 
alegi - dar nu te aştepta la o relaţie în care să vă aflaţi 
mereu pe poziţii similare. 

Psihopaţii 

Acum câţiva ani, cercetătorul Robert Hare a trimis 
un articol către o revistă ştiinţifică şi a primit înapoi un 
răspuns foarte ciudat. Articolul, scris de Hare şi de 
doctoranzii săi, conţinea imagini ale unor 
electroencefalograme (care urmăresc undele cerebrale) 
aparţinând unor bărbaţi adulţi care rezolvau o simplă 
sarcină ce ţinea de limbaj. Editorul a respins pe loc 
articolul, spunând că electroencefalogramele „nu puteau 
aparţine unor persoane reale”. 

Dintr-un anumit punct de vedere, editorul avea 
dreptate. Scanările creierelor înfăţişate acolo proveneau 
de la nişte psihopaţi: oameni cu sânge rece, nemiloşi, 
cărora părea să le lipsească o piesă cheie, cea care i-ar fi 
făcut oameni. Aceşti oameni sunt diferiţi de noi, restul, din 
punct de vedere biologic, dar şi emoţional. 

Aproape unul din o sută de oameni este psihopat, iar 
cei mai mulţi dintre ei nu sunt după gratii. De fapt, 

trăsăturile principale ale unui psihopat clasic - răceala, 
lipsa de empatie, egocentrismul, lipsa de compasiune - îi 
fac să fie unii dintre cei mai de succes lideri de companii, 
din punct de vedere financiar. Cei mai puţin inteligenţi 
sfârşesc în închisoare, însă cei mai inteligenţi ajung adesea 
CEO. De asemenea, au un comportament sexual neobişnuit 
şi sunt chiar fermecători în aparenţă, aşa că mulţi dintre ei 
au relaţii amoroase. Majoritatea sunt bărbaţi, însă şi 
femeile sunt numeroase, fiind cele care demonstrează cel 
mai mult sânge rece. 

Există posibilitatea să interacţionezi cu asemenea 
oameni la un moment dat în viaţă. Dacă da, urmează 
această regulă: îndepărtează-te. Pleacă. Fugi cât poţi de 
repede. Mişcă-ţi piciorul ca să scapi din capcană, dacă este 
cazul. Fiindcă asemenea persoane te vor ruina din punct 
de vedere financiar, te vor zdrobi emoţional şi îţi vor 
distruge viaţa dacă ei personal au ceva de câştigat - şi nu 
vor privi niciodată în urmă. 

Cei mai mulţi fac greşeala de a încerca să rezoneze 
cu un psihopat sau să îi atingă corzile sensibile. Însă nu 
poţi atinge asemenea persoane la nivel emoţional. Nu îi 
poţi atrage de partea ta, nu îi poţi determina să le pară rău 
pentru tine sau să te ajute în vreun fel. Pot pretinde că le 
pasă de tine (de fapt, sunt extraordinar de buni când vine 
vorba să te păcălească), însă nu o fac. Nu pot - fiindcă le 
lipseşte acest mecanism. (Există o teorie care afirmă că 
neuronii lor oglindă, despre care am discutat în capitolul 2, 
nu funcţionează aşa cum ar trebui.) 

Cum poţi detecta un psihopat? Este mai greu decât 
îţi imaginezi, dar iată câteva indicii: manipulează oamenii 
ca şi cum ar fi nişte pioni pe o tablă de şah, fără să le pese 
dacă îi fac să sufere. Mint cu uşurinţă şi nu se sinchisesc 
dacă sunt prinşi. Sunt volubili, carismatici şi încântători. 
Tânjesc după putere şi fac tot ce le stă în putinţă să o 
obţină. Se folosesc de oameni pentru a obţine satisfacţii 
sexuale sau foloase materiale, după care se descotorosesc 
de ei. 

Repet, nu face greşeala să crezi că poţi gestiona 
relaţia cu asemenea persoane. Eu îmi câştig traiul 
relaţionând cu oamenii şi sunt foarte bun la asta - însă 
niciuna dintre abordările şi tehnicile despre care am 
discutat nu vor funcţiona în cazul unui psihopat. E simplu, 
acestor oameni le lipseşte mecanismul neurologic pentru a 
reacţiona faţă de tine dând dovadă de morală sau de etică. 
Gândeşte-te la un psihopat ca la un animal exotic, dar 
feroce - un scorpion, să spunem - şi scapă de el. Fă acest 
lucru chiar dacă înseamnă să pierzi bani, o promovare sau 
un job. Indiferent de costuri, vei plăti un preţ mult mai 
mare dacă vei păstra legătura cu el. 

O SCURTĂ VERIFICARE ÎN OGLINDĂ: CARE ESTE 
PROBLEMA? 

Cei despre care am discutat aici sunt câteva dintre 
persoanele toxice pe care le-am cunoscut de-a lungul vieţii. 
Mai există şi alţii, însă cu cei mai mulţi dintre ei este uşor 
de relaţionat şi se pot schimba destul de simplu (şi chiar şi 
mai simplu pot fi evitaţi, dacă eşti isteţ). In capitolele care 
urmează, vei găsi câteva metode cu ajutorul cărora să îi 
neutralizezi, să scapi de ei şi chiar să îi transformi în nişte 
active valoroase. 

Cu toate acestea, în momentul în care întâlneşti 
oameni toxici şi încerci să le analizezi problemele, nu uita 
niciodată un lucru. Este oare posibil ca persoana care are 
probleme să fii chiar tu? 

De exemplu, dacă eşti un bărbat care crede că 
fiecare fată cu care se întâlneşte este nebună, atunci poate 
că trebuie să te priveşti puţin în oglindă ca să vezi sursa 
problemei. Pe de o parte, poţi fi atras doar de ratate, cu 
care nu ai decât relaţii nefericite. Pe de altă parte, poţi 
pune pe seama lor propriile tale probleme. Poate că par 
isterice fiindcă tu chiar ai tendinţa să le ignori, dependent 
şi văicăreţ fiindcă ai făcut promisiuni pe care nu ţi le-ai 
respectat, paranoic fiindcă eşti nesincer şi evaziv sau cu 
nervii întinşi la maximum fiindcă fie vrei să deţii controlul, 
fie vrei să abandonezi tot. (Cum îţi poţi da seama de acest 

lucru? Cea mai bună modalitate de a şti sigur acest lucru 
este să verifici dacă toate aceste aşa-zise nebune sunt 
căsătorite acum şi fericite sau au relaţii de lungă durată. 
Dacă da, atunci este un indiciu destul de bun.) 

Atunci când te analizezi atât de serios în oglindă, este 
posibil să îţi dai seama că tu eşti cel puţin cam nebun. Nu 
îţi face griji însă. Cu toţii o mai dăm în bară din când în 
când, iar ceea ce îi diferenţiază pe oamenii buni de cei 
toxici este capacitatea de a face faţă acestor eşecuri şi de 
a învăţa ceva din ele. Ascultaţi-l pe unul care ştie ce spune. 

Conduceam spre casă cuprins de nelinişte. Cu şapte 
minute în urmă, soţia mea încălcase o regulă. Mă 
întrerupsese în mijlocul unei şedinţe de psihoterapie cu un 
pacient foarte problematic. In timpul unor asemenea 
întâlniri, am tendinţa să fiu extrem de concentrat. O 
avertizasem în mai multe rânduri să nu mă sune în aceste 
momente. (Se pare că în perioada aceea nu mă puteai face 
să te ascult decât dacă mă plăteai.) 

Am ridicat receptorul, mi-am dat seama că este ea şi 
am spus: „Ce e?” (pe un ton care voia să transmită „De ce 
naiba m-ai deranjat?”). Am simţit din vocea ei că ştie că nu 
îmi face plăcere. 

În următoarea secundă, mi-a spus: „Te rog să nu te 
superi pe mine”, iar vocea îi tremura. „Am căzut în baie şi 
nu mă mai pot mişca”, a continuat ea. Imediat mi-am dat 
seama că o preocupă un lucru mult mai grav decât faptul 
că mă deranjase. Era înspăimântată. 

„Plec chiar acum!”, i-am spus cu o voce fermă, care 
să-i denote că mă ocup de situaţie, l-am cerut scuze 
pacientului, spunându-i că a intervenit o urgenţă în familie 
şi că vom continua şedinţa cu prima ocazie. M-am urcat în 
maşină, am sunat la Salvare şi am fost pus pe aşteptare. 

În timp ce conduceam, frustrarea pe care o 
resimţeam vizavi de operatorul de la Urgenţe era o nimica 
toată în comparaţie cu furia faţă de mine însumi - cum 
putusem să fiu atât de ipocrit şi să îi spun soţiei mele că nu 
mă poate suna în asemenea situaţii? Plus că mi-era extrem 

de frică de ceea ce se putea întâmpla. 

Când am ajuns acasă, am alergat pe scări până în 
baia de la etaj, unde am găsit-o pe soţia mea, care mi-a 
spus: „lţi mulţumesc că ai venit acasă... te rog să nu fii 
supărat pe mine”. 

Din câte îmi puteam da seama, nu fusesem niciodată 
abuziv, dar graniţa fermă pe care o stabilisem în legătură 
cu sunatul în timpul programului se transformase clar într- 
un abuz sau cel puţin într-un eşec în ceea ce priveşte rolul 
meu de protector al celor dragi. 

„Nu-ţi fie teamă, e în regulă... şi nu-ţi mai cere 
scuze”, i-am spus eu, uluit fiind de cât de egoist putusem 
să fiu astfel încât soţia mea să ajungă în situaţia în care să 
se teamă să mă sune la serviciu în condiţiile în care se 
temea pentru viaţa ei. 

Apropo, s-a dovedit a fi un chist ovarian şi, în cele din 
urmă, totul a fost bine. Mi-am dat seama însă în acel 
moment că soţia şi copiii mei ar trebui să aibă cel puţin 
privilegiul pe care îl acordam pacienţilor mei - acela de a 
mă suna oricând, de fiecare dată când se aflau într-o 
situaţie limită. 

Mă  comportasem stupid  neacordându-le acel 
privilegiu? Da. Fusese comportamentul meu unul toxic? Cu 
siguranţă. 

Însă, aşa cum am mai spus, cu toţii o dăm în bară 
uneori. În momentul în care îţi dai seama că ai un 
asemenea comportament toxic, soluţia este să te asiguri că 
nu mai repeţi niciodată aceeaşi greşeală. În cazul meu, 
mesajul era unul foarte clar: doctore, vindecă-te singur. 

Perspectivă utilă 

Dacă eziţi să spui „Nu”, poţi fi nevrotic. Dacă îţi e cu 
adevărat teamă să spui „nu”, atunci probabil că ai de-a 
face cu o persoană toxică. Şi dacă nimeni nu îţi spune 
„nu”, niciodată, atunci acea persoană toxică ai putea fi tu. 

Etapa acțiunii 

Fă o listă cu oamenii care joacă un rol important în 
viaţa ta. În afară de nume, răspunde şi la următoarele 

întrebări. Mă pot baza pe această persoană ca să îmi ofere 
ajutor? Dar suport emoţional? Dar sprijin financiar? Un 
ajutor prompt atunci când am nevoie? De fiecare dată când 
vezi mai mulţi „nu”, gândeşte-te că poţi avea aşteptări mai 
mari de la acea persoană sau că, dimpotrivă, poate ar 
trebui să nu mai investeşti în acea relaţie. 

Urmează acum partea mai grea. Fă o listă cu cei care 
se pot baza pe tine şi răspunde la aceleaşi întrebări. Le 
oferi acestor persoane ajutor? Dar suport emoţional? Dar 
sprijin financiar? Un ajutor prompt atunci când au nevoie? 
Dacă eşti sincer, probabil că unele răspunsuri îţi dau 
dureri de cap. În această situaţie, fă tot posibilul să devii o 
persoană pozitivă - nu să rămâi una toxică. 

SECŢIUNEA A MI-A 

I 

I 2 MODALITĂȚI RAPIDE 

1 

ŞI UŞOARE PENTRU 

A RELAŢIONA EFICIENT 


În condiţiile în care ştii deja regulile de bază pentru a 
relaţiona eficient cu cei din jur, eşti pregătit să te înarmezi 
cu nişte instrumente puternice astfel încât ei să urmeze 
pas cu pas Ciclul Persuasiunii. 

Următoarele tehnici îţi iau doar câteva minute, însă 
pot schimba semnificativ cursul unui proiect, al unei 
vânzări, al unei relaţii şi chiar viaţa. Adaugă-le la arsenalul 
comunicării şi vei relaţiona cu persoane cu care chiar nu 
credeai că este posibil. 

Am identificat punctele cheie în Ciclul Persuasiunii, 
în care fiecare intervenţie este cea mai eficientă, însă este 
vorba totuşi despre nişte etape flexibile - aşa că apelează 
la ele ori de câte ori ai ocazia, în orice situaţie, atunci când 
scopul tău este să convingi pe cineva să facă imposibilul. 

12 

Problema imposibilității 

Beneficiu: trecerea de la a asculta la a lua în 
considerare - şi de la „Da... dar...” la „Dar 

„Cele mai multe dintre lucrurile care merită făcute 
pe lumea asta au fost considerate imposibile la început”. 

— LOUIS D. BRANDEIS. 

CURTEA SUPREMĂ DE JUSTIŢIE 

Păsările zboară, însă oamenii nu. Nu poţi înregistra 
muzică. 

Nu poţi vinde un Pet Rock. Şi cu siguranţă că nu poţi 
fi multimilionar vânzând cărţi on-line. 


De ce? Fiindcă toată lumea susţine acest lucru... sau 
cel puţin la un moment dat aşa susțineau... Desigur, până 
ca lucrurile respective să fie făcute de cineva. 

Dacă eşti acel cineva - Thomas Edison, Wilbur 
Wright, Gary Dahl sau Jeff Bezos, care au încercat să îşi 
transforme viziunea în realitate - cea mai mare problemă 
nu este să îţi dai seama că scopul tău este posibil. Ci să îi 
convingi pe cei din jur de asta. Înseamnă să îi faci pe 
colegii tăi, pe clienţi, pe angajaţi, pe şeful tău, pe 
investitori sau pe membrii familiei să treacă de la „nu se 
poate face” la „poate că vom fi capabili” sau la „hai să ne 
apucăm de treabă”. 

Cu mai mulţi ani în urmă, Dave Hibbard, 
cofondatorul firmei Dialexis, m-a învăţat unul dintre cele 
mai bune trucuri dacă vrei să întorci în favoarea ta o 
situaţie în care eşti ostaticul celor care nu sunt capabili să 
treacă peste „nu pot” Denumeşte această situaţie 
Problema imposibilității, însă mie îmi place să îi spun „un 
şut în fund”. 

Problema imposibilității funcţionează în cazul unei 
persoane care se află undeva la mijloc între a opune 
rezistenţă şi a asculta, dar care nu este gata însă să ia în 
considerare problema. De obicei, persoana respectivă 
oscilează între teamă („este o idee înspăimântătoare, care 
mă va duce la faliment”) şi apatie („poate fi o idee bună, 
dar la prima vedere presupune un efort foarte mare din 

partea mea”). Dacă ai noroc, poate exista şi o urmă de 
interes („Hm... oare ar merge? Cine ştie?”). Insă fără un 
impuls, ideea ta nu va ajunge nicăieri. Acest instrument 
puternic este reprezentat de Problema imposibilității. 

Iată cum funcţionează: 

Tu: Spune-mi un lucru pe care îţi e greu să îl faci, dar 
pe care, dacă l-ai face, şansele de succes s-ar mări 
semnificativ. 

Interlocutorul: Dacă aş putea să dar mi-e imposibil. 

Tu: Foarte bine. ia să vedem, cum anume ar fi posibil 
acest lucru? 

N lată, este vorba despre doar două întrebări scurte: 
„Imi spui un lucru care ţi se pare imposibil?” şi „Cum 
anume ar putea fi pus în practică?” 

Ce au aceste întrebări atât de puternic în ele? Fac o 
persoană să treacă de la o poziţie defensivă sau de la 
egoism şi căutarea de scuze la o atitudine deschisă. Şi o 
pot ajuta să îşi imagineze viziunea ta ca devenind realitate, 
cooperând din punct de vedere strategic pentru 
transformarea ei în realitate. 

Când rogi oamenii să numească un lucru care li se 
pare imposibil, în esenţă îi faci să îţi spună ceva pozitiv: 
„Cred că e imposibil” Gândirea şi rostirea propriu-zisă îi 
ajută să înceapă să fie de acord cu tine şi să aibă o 
atitudine pozitivă. Odată ce s-au îndreptat spre „Da” sau 
cel puţin spre „Da, dar... iar tu eşti de acord cu ei, dar 
adaugi „Şi cum anume ar fi posibil acest lucru?”, încep să 
fie dispuşi să coopereze. 

Această abordare se aseamănă puţin cu o tactică de 
arte marţiale, în care te foloseşti de o mişcare ofensivă a 
oponentului, trăgându-l după tine şi făcându-l să îşi piardă 
echilibrul. Funcţionează fiindcă în loc să te opui mişcării 
lui, îl oglindeşti şi îl inviţi către tine, făcându-l să se 
dezechilibreze. Odată ce se întâmplă acest lucru, persoana 
încetează să mai opună rezistenţă şi începe să se 
gândească la tine şi te să ia în considerare. 

Asta nu înseamnă că persoana respectivă va fi de 


100 


acord cu tine pe loc. Uneori, primul răspuns va fi mai 
degrabă ostil: „Ei bine, dă-mi un milion de dolari şi o 
echipă de optzeci de oameni şi va fi posibil” Însă dacă ai 
răbdare şi aştepţi, în mintea interlocutorului se va înfiripa 
întrebarea pe care i-ai pus-o şi va începe să se gândească 
cum să îţi răspundă. De fapt, ai creat o mâncărime mentală 
care trebuie scărpinată, iar singura modalitate de a face 
acest lucru este să-ţi răspundă la întrebare. Când obţii 
răspunsul, eşti aproape de reuşită. 

În urmă cu câţiva ani, am folosit Problema 
imposibilității cu producătorul unei emisiuni de 
televiziune, The View. S-a descurcat de minune în 
momentul în care m-a pregătit pentru un episod în care eu 
eram expert invitat, moment în care am discutat şi despre 
visul lui de a deveni producător executiv. Era inteligent, 
creativ şi talentat, însă vedeam că se blocase pe „Nu pot” - 
„Nu pot face asta, fiindcă există o concurentă foarte mare, 
este un domeniu în care nu au loc decât vârfurile, iar eu nu 
am niciun avantaj competitiv”. 

Aşa că l-am întrebat: „Spune-mi un lucru care ţi se 
pare imposibil, dar pe care, dacă l-ai face, ai avea mult mai 
multe şase de a reuşi în carieră şi de a deveni producător 
executiv?” 

La început era destul de ezitant, însă apoi mi-a 
răspuns: „Dacă aş putea şti unde se află Chandra Levy” 
(asta se întâmpla înainte să fie descoperită decedată în 
Washington, DC) „şi aş reuşi să aranjez un interviu în 
exclusivitate cu ea la emisiunea Barbarei Walters, atunci 
aş intra în vizorul celor care trebuie şi aş progresa foarte 
mult în îndeplinirea scopului”. 

l-am răspuns: „Aşadar, fără să mai faci altceva în 
plus, dacă poţi aranja un interviu exclusiv pentru Barbara 
Walters, cu acest invitat extrem de căutat, poţi obţine 
acelaşi lucru. Corect?” 

„Corect”, mi-a răspuns el... după care a dat să iasă 
din cameră, dar s-a oprit, s-a întors spre mine şi mi-a spus: 
„Lucrez în branşă de peste zece ani, dar niciodată un 

invitat nu mi-a mai pus o asemenea întrebare utilă. Îţi 
mulţumesc!” Fără să-mi fi propus acest lucru, am reuşit să 
fac imposibilul şi pentru mine însămi - mai exact, să fiu 
ţinut minte de un producător care probabil că avea de-a 
face cu sute de oaspeţi ca mine pe an. 

Cum poţi aplica în cazul tău Problema imposibilității? 
Puterea acestei întrebări constă în flexibilitatea ei: 
funcţionează în orice situaţie, fie din mediul profesional, 
fie din cel personal, în care întotdeauna este nevoie de 
îmbunătăţiri, dar oamenii spun „Nu se poate” Iată câteva 
exemple rapide: 

e I: Problema imposibilității în vânzări 

Managerul de vânzări: Care ar fi acel lucru care ţi se 
pare imposibil de realizat, dar pe care, dacă l-ai putea 
face, te-ar ajuta să închei mult mai multe vânzări? 

Agentul de vânzări: Dacă i-aş putea convinge pe cei 
de la Compania X să testeze noul nostru sistem de 
management al plăţilor, care este mult mai performant 
decât cel pe care îl folosesc acum, aş putea ajunge la un 
nou nivel de clientelă. 

Managerul de vânzări: Ok, cum anume ar putea fi 
realizat acest lucru? 

Agentul de vânzări: Ce-ar fi dacă directorul nostru 
general ar găsi o cale de a sta de vorbă cu CEO-ul 
companiei X, dat fiind că amândoi au o funcţie 
asemănătoare? Şi, poate cineva de la noi de la marketing 
s-ar gândi la o modalitate de a invita CEO de la alte 
companii la o întâlnire - poate la o întrunire distractivă, 
organizată de noi. 

Managerul de vânzări: Hmmm... nu e o idee rea. Nu 
e uşor de pus în practică, dar nici imposibil nu e. 

2: Problema imposibilității în domeniul serviciilor 
acordate 

CLIENŢILOR 

Managerul senior al unui departament de relaţii cu 
clienţii 

DINTR-O COMPANIE CARE VINDE APLICAŢII 

SOFTWARE PENTRU FIRME! Ce lucru ţi se pare imposibil 
de făcut, dar pe care dacă l-ai face, gradul de satisfacţie al 
clienţilor vizavi de produsele noastre s-ar mări 
semnificativ? 

Angajat al departamentului: Să pot ghici gândurile 
consumatorului şi să prevăd care dintre ei sunt ca un 
ghimpe în coastă după ce cumpără produsul, fiindcă 
aceştia sunt cei care au tendinţa să ne vorbească de rău 
tuturor cunoscuţilor. 

Senior Manager: Cum anume ar fi posibil acest 
lucru? 

Angajat al departamentului: Ce-ar fi să îi întrebăm pe 
clienţii care ne cumpără produsele dacă îi putem suna 
după o săptămână ca să verificăm dacă produsul 
funcţionează aşa cum trebuie şi să le oferim şi alte sfaturi 
astfel încât satisfacția să fie maximă? Putem afla astfel 
cine întâmpină probleme, pe care să le rezolvăm în timp 
util. 

Managerul senior: Extraordinar. Să trecem la treabă. 

Este foarte simplu şi se poate aplica indiferent de 
situaţie: de la coleg la coleg, de la şef la angajat şi chiar de 
la angajat la şef. Nu aplica însă această tehnică doar la 
serviciu, căci este un instrument deosebit de util şi la tine 
acasă. 

De exemplu, întreabă-ţi partenerul de viaţă: „Cum am 
putea să petrecem mai mult timp alături de copii şi să 
muncim mai puţin peste program, dar să fim în continuare 
în regulă din punct de vedere financiar?” Sau întreabă-ţi 
copilul adolescent: „Cum ai putea face să fii în siguranţă, 
dar să te ocupi în continuare de lucrurile care îţi plac?” 
Sau, în cazul în care locuieşti cu părinţii, întreabă: „Ce te- 
ar face să fii mai puţin nefericit din cauză că ai renunţat să 
conduci maşina?” 

În momentul în care faci acest lucru, cei cu care intri 
în contact vor rezolva problemele pe care tu le-ai crezut 
imposibile. De fapt, vor înceta să mai reprezinte ei înşişi o 
problemă şi vor începe să devină o soluţie - iar 

posibilităţile pe care le vei avea la îndemână vor fi 
nenumărate. 

Perspectiva utila 

Roagă-i pe oameni să îţi spună ce anume cred că este 
imposibil, iar ei vor lăsa garda jos, astfel încât să ia în 
considerare ce anume este posibil. 

Etapa acțiunii 

Roagă pe cineva de la tine de acasă sau de la serviciu 
să îţi specifice un scop imposibil de realizat, pe care şi-ar 
dori să îl îndeplinească. Răspunde: „Sunt de acord cu tine. 
Pare imposibil, dar cum anume crezi că ar putea fi pus în 
practică?” După care ajută persoana respectivă să se 
gândească la paşii pe care trebuie să îi urmeze dacă vrea 
să transforme scopul în realitate. 

Paradoxul magic 

Beneficiu: persoana încetează să mai opună 
rezistență şi începe să asculte - de la „nimeni nu înţelege” 
la „tu înţelegi. 

„Fă lucruri la care nimeni nu se aşteaptă. 

Lucrurile previzibile sunt plictisitoare”. 

— STEVE STRAUSS, AUTORUL LUCRĂRII THE 
SMALL BUSINESS BIBLE 

Magia se bazează în mare parte pe scamatorii, însă 
Paradoxul Magic este o prestidigitaţie a minţii. Atunci când 
te porţi ca şi cum scopul tău ar fi exact opus celui pe care 
încerci să ţi-l îndeplineşti, apare un fel de Paradox Magic - 
şi, aşa cum arată şi numele, este o magie foarte puternică. 

Această tehnică îţi permite să ajungi la diverse 
persoane în cea mai dificilă parte a comunicării: chiar în 
etapa de început, când trebuie să îi determini să înceteze 
să mai opună rezistenţă şi să înceapă să asculte, după care 
să ia în considerare ceea ce spui. Este un prim pas clasic 
atunci când vine vorba, de exemplu, de eliberarea 
ostaticilor şi este la fel de puternic şi într-o situaţie de 
criză apărută într-o companie. 

Pentru a vedea mai clar cum funcţionează Paradoxul 

Magic, să ne imaginăm următorul scenariu. Eşti 
managerul lui Art, iar el nu are randament, deci nu prea 
produce nimic. Ştii că tocmai trece printr-un divorţ şi 
încerci să îl menajezi pe cât poţi, însă acum chiar are o 
stare foarte proastă şi, ca atare, proiectul tău are foarte 
mult de suferit. Nu vrei să îl concediezi pe Art, fiindcă ştii 
că se poate ocupa foarte bine de acel job şi oricum nu mai 
ai timp să instruieşti pe cineva nou. Insă trebuie să îl faci 
să se apuce din nou de treabă, fiindcă altfel toată lumea va 
avea probleme. 

lată ce să nu faci dacă eşti cât de cât inteligent. Nu 
te duci la Art să îi spui ceva de genul: „Uite, ştiu că e greu, 
dar trebuie să îţi revii. Ştii cum să îţi faci treaba şi ştiu că 
te poţi descurca. Stabileşte-ţi pur şi simplu nişte targeturi, 
căci sunt sigur că le poţi atinge pe viitor. Cu toţii ne 
confruntăm cu presiuni şi să ştii că noi contăm pe tine”. 

Dacă procedezi astfel (cum fac, de altfel, toţi 
managerii), există riscul ca Art să adopte o atitudine 
defensivă şi să spună: „Aşa e, dar...” (de exemplu: „Aşa e, 
dar nu am suficient timp” sau „Da, dar nu mă ajută 
nimeni”). Dacă vei continua aşa, atitudinea lui va deveni şi 
mai defensivă şi fie va ieşi enervat din încăpere, fie îşi va 
da demisia. 

Şi nu asta vrei. Nu de asta are Art nevoie. Aşa că, în 
schimb, procedează aşa cum Art se aşteaptă cel mai puţin: 
empatizează cu sentimentele sale negative. 

De exemplu, spune: „Pun pariu că simţi că nimeni nu 
ştie cum e să fii atât de speriat încât să nu poţi duce un 
proiect până la capăt. Şi pun pariu că te gândeşti că 
suntem cu toţii dezamăgiţi de tine. Mai mult, pariez şi că ai 
senzaţia că nimeni nu poate înţelege cât de greu este să 
gestionezi tot ceea ce ţi se întâmplă în viaţă”. 

Şi acum priveşte magia. Fiindcă ai empatizat cu 
emoţiile lui Art, vei elimina deficitul acestuia de receptor 
ai neuronilor-oglindă şi îl vei face să se simtă înţeles. Şi 
iată primul paradox: spunând explicit că ştii ce sentimente 
are pentru că nimeni nu îl înţelege, îl vei face să îşi dea 

seama că tu îl înţelegi. 

lată şi cel de-al doilea paradox: când vorbeşti despre 
motivele pentru care Art are acea atitudine negativă, îl vei 
face să adopte una pozitivă. La început probabil că va 
oscila între cele două, spunând: „Mda... e chiar groaznic 
acum. Ştiu însă că ai nevoie ca eu să mă ţin de treabă. Nu 
te aştepta însă la miracole”. In acest moment, ai câştigat 
suficient teren ca să îl determini să accepte ceea ce îi spui: 
„Ştiu că am dat-o în bară. Însă mă pot descurca. Chiar pot. 
Dacă îmi mai dai câteva zile, pot recupera timpul pierdut”. 

O CASCADĂ DE „DA”. 

Cum funcţionează Paradoxul Magic? Punând în 
mişcare o cascadă de „da” din partea celeilalte persoane 
(„Da, ai dreptate, viaţa mea e un dezastru şi nu mai 
suport”), îi schimbi atitudinea interlocutorului, de la 
dezacord la acord. Odată ce ai stabilit acest rapport, 
persoana este dispusă din punct de vedere emoţional să 
coopereze în loc să riposteze. Să ne reamintim scenariul cu 
ostaticii prezentat în capitolul 1 şi vei recunoaşte aceeaşi 
abordare pe care detectivul Kramer a folosit-o pentru a 
dezamorsa o situaţie ce se putea solda cu morţi. 

Asemenea lui Kramer, am folosit Paradoxul Magic 
pentru a schimba pe loc atitudinea cuiva în situaţii de viaţă 
şi de moarte. La un moment dat în cariera mea, de 
exemplu, am tratat o femeie care suferea de depresie 
profundă şi care încercase de două ori să se sinucidă după 
ce fusese victima unui viol brutal. A venit la mine timp de 
şase luni, spunând foarte puţine, fără să aibă niciodată 
contact vizual. La un moment dat însă, în timp ce îmi 
vorbea despre lucrurile îngrozitoare care i se întâmplaseră 
în viaţă, am experimentat şi eu personal propria-mi 
schimbare emoţională şi deodată am simţit întreaga 
greutate a disperării ei atârnând pe umerii mei. Eram 
extrem de copleşit şi abia dacă mai puteam respira. 

Fără să mă gândesc nici măcar o secundă, am 
izbucnit: „Nu mi-am dat seama până acum că e atât de rău. 
Şi nu te pot ajuta astfel încât să te împiedic să te omori, 

dar dacă o faci, tot voi avea o părere bună despre tine. Îmi 
vei lipsi şi poate că voi înţelege de ce a trebuit să faci 
asta”. Imediat ce am rostit aceste cuvinte, m-am îngrozit - 
aproape că îi dădusem unui pacient permisiunea să se 
sinucidă. Insă în timp ce vorbele mele pluteau în aer între 
noi, femeia s-a întors spre mine şi m-a privit pentru prima 
dată în ochi, după care a zâmbit şi mi-a spus: „Dacă poţi 
înţelege cu adevărat de ce simt nevoia să mă sinucid, 
poate că nu ar trebui să o fac”. Şi nu a făcut-o. De fapt, s-a 
căsătorit, a avut copii şi a devenit psiholog. Şi m-a ajutat 
să descopăr puterea Paradoxului Magic. 

Şi această tehnică poate fi folosită atât la serviciu, 
cât şi acasă, în situaţii mai tensionate, în care vrei să 
împiedici o persoană apropiată să facă o greşeală ce poate 
avea consecinţe serioase. lată un exemplu despre Rose şi 
fiica ei adolescentă, Lizzie, care ieşea în oraş cu un tip 
despre care mama ei ştia că poate avea o influenţă proastă 
asupra ei. 

Lizzie (ridicând tonul, evident supărată): Gata! M-am 
săturat de tine şi de regulile tale! Mă mut cu Ryan, am 18 
ani acum şi nu mă poţi împiedica. 

Rose (trăgând aer în piept şi impunându-şi să nu 
ridice tonul): 

Hai să stăm de vorbă un minut. Ştii, pun pariu că ai 
senzaţia că nimeni nu ştie cum e să te simţi sufocat de 
regulile pe care îţi cerem să le urmezi. 

Lizzie: Aşa e! Chiar mă simt sufocată! 

Rose: Şi pun pariu că eşti supărată fiindcă tu crezi că 
nu putem înţelege cât de greu îţi este în perioada asta, 
când eşti aproape un adult, dar trebuie să locuieşti în 
continuare cu părinţii. 

Lizzie (începând să se liniştească): Mda... 

Rose: Mai mult, pun pariu că simţi că habar nu avem 
la ce presiuni eşti supusă sau cât de grele sunt deciziile pe 
care încerci să le iei în viaţă. 

Lizzie (răbufnind): Dar chiar sunt grele. Şi nu pot 
discuta cu tine despre ele, fiindcă tu şi tata aveţi propriile 

voastre probleme, în special acum, când a fost concediat. 

Rose: E foarte greu acum, însă problemele tale sunt 
la fel de importante ca ale noastre. De fapt, poate dacă am 
sta puţin şi am discuta despre tot ceea ce se întâmplă, ne 
vom simţi amândouă mai bine. Ai câteva minute să bei cu 
mama 0 ceaşcă de ceai? 

Lizzie: Da, sigur. 

La începutul acestei conversații, Lizzie o considera 
pe Rose un inamic. Folosind însă Paradoxul Magic, mama a 
impulsionat mai mulţi „da” în cascadă”, care au făcut-o pe 
Lizzie să îşi lase mai jos garda emoţională, până la nivelul 
la care a fost dispusă să facă pace. Pe scurt, Lizzie a 
încetat să mai opună rezistenţă şi a început să asculte şi să 
ia în considerare ceea ce i se spunea - şi toate acestea 
după o foarte scurtă discuţie - ca urmare, mama ei a putut 
să o împiedice să facă o mare greşeală. 

O MIŞCARE CARE ÎŢI CONFERĂ ÎNCREDERE 

Paradoxul Magic nu este doar un instrument pentru a 
ajuta pe cineva să îşi verse amarul sau pentru a convinge o 
persoană să facă mutarea corectă în loc de un pas greşit. 
Poţi apela la el şi dacă trebuie să câştigi încrederea cuiva 
care de obicei nu este genul de fiinţă care crede în ceilalţi 
sau dacă lucrezi într-un mediu toxic şi vrei ca toţi ceilalţi 
să ştie că nu tu eşti responsabil pentru problemele 
existente. 

Jack era partener şi director la o firmă de avocatură 
din Los Angeles. Firma voia să coopteze drept parteneri şi 
femei, însă avea reputaţia că le cere acestora să lucreze 
foarte mult, într-o atmosferă de stres extrem - în special 
celor care aveau şi copii mici. Aceste femei se simțeau 
întotdeauna vinovate că îşi lasă micuţii în grija bonelor şi 
că nu petreceau foarte mult timp cu ei. 

Într-o zi, Shannon, partener de trei ani la firmă, era 
foarte stresată, fiindcă fiul ei de trei ani îi spusese pentru a 
nu ştiu câta oară: „Nu îmi place că trebuie să te duci la 
serviciu şi nu îmi mai place de tine”. Incidentul o făcuse pe 
Shannon să fie cu nervii la pământ. Cum stătea ea cu capul 

pe birou şi plângea, Jack a trecut pe acolo şi a văzut-o prin 
uşa întredeschisă. 

Partenerul pe care îl avusese până atunci ignora de 
obicei asemenea scene, însă Jack avea sentimente diferite, 
fiindcă lui îi plăceau copiii şi era profund recunoscător că 
soţia lui putea sta acasă cu ei. Se străduia ca firma să fie 
mult mai prietenoasă cu cei care aveau familii, însă ştia că 
e nevoie de timp, conştient fiind, pe de altă parte, că 
mamele tinere erau cât se poate de stresate. 

Jack a ciocănit la uşă şi a spus politicos: „Hei, 
Shannon, te deranjez dacă intru?” 

Shannon şi-a ridicat capul de pe birou şi a spus: „Nu, 
poţi intra, dar sunt bine acum”. 

Jack ştia că Shannon e în stare să se adune, însă era 
deranjat de faptul că cei de la firmă pretindeau că sunt 
prietenoşi cu femeile, însă nu îşi respectau promisiunea. 
Aşa că a intrat în birou şi a închis uşa în urma lui. 

S-a uitat cu atenţie la ea şi i-a spus: „Shannon, pun 
pariu că simţi că nu există nicio clipă în care să nu 
dezamăgeşti pe cineva. Dacă nu pe copilul tău, atunci pe 
cei de la birou; dacă nu pe colegi, atunci pe copilul tău. 
Aşa este?” 

Shannon a privit spre el, a făcut un moment de 
pauză, apoi a izbucnit în lacrimi şi i-a spus: „Urăsc să îmi 
supăr copilul şi să nu pot face ceea ce partenerii aşteaptă 
de la mine... şi detest faptul că m-am apucat din nou de 
fumat şi că m-am îngrăşat zece kilograme”. 

S-a oprit brusc, uşor alarmată că îi împărtăşise 
aceste amănunte din viaţa privată unui coleg. Apoi, Jack a 
adăugat: „Şi pun pariu că simţi că lucrurile merg spre mai 
rău, nu spre mai bine, nu-i aşa?” 

Shannon a început să plângă şi mai tare. Jack nu a 
încercat deloc să o oprească, fiindcă ştia că simte nevoia 
să îşi verse furia şi frustrarea. Singurul lucru pe care i i-a 
spus a fost: 

„Chiar e greu să fii şi partener la firmă, şi mamă”. 

Shannon a încuviinţat dând din cap, însă în câteva 

minute aproape că nu mai plângea deloc. Pe măsură ce se 
potolea, acelaşi lucru se întâmpla şi cu senzaţia de eşec şi 
cu faptul că se simţea neajutorat! După un moment, s-a 
ridicat de la birou, s-a îndreptat spre Jack, l-a îmbrăţişat şi 
i-a spus: „Îţi mulţumesc mult, eşti un şef bun şi un tip de 
treabă!” Jack i-a zâmbit puţin jenat şi i-a răspuns: „lar tu 
eşti un avocat bun și o mamă bună!” Până atunci, Shannon 
îl considera pe Jack responsabil în parte pentru problemele 
din firmă: pur şi simplu un alt individ care aştepta ceva 
imposibil şi căruia nu îi păsa de eventualele pagube 
colaterale. În momentul în care a ieşit din birou, îl vedea 
într-o lumină complet diferită: un coleg care îşi oferea 
sprijinul, care o respecta şi care merita respectul ei, 
depunând tot efortul de care era capabil. 

Jack a trecut prin această transformare - una care a 
modificat complet relaţia pe care o avea cu colegii în anul 
următor - în mai puţin timp decât le ia unor manageri să 
îşi comande masa de prânz. Cum a procedat? înțelegând 
secretul Paradoxului Magic - dacă vrei ca oamenii să facă 
ceva la care nu te aştepţi, începe tu primul. 

Perspectivă utilă în momentul în care începi o 
conversaţie spunând „Nu” pentru altă persoană, o ajuţi de 
fapt să spună „da”. 

Etapa acțiunii 

Alege un coleg de serviciu care nu este foarte 
cooperant când trebuie să lucreze cu tine şi care fie îşi 
găseşte scuze să nu facă ceva, fie îţi răspunde cu „Da, 
dar...” (Asigură-te că persoana respectivă este capabilă să 
îndeplinească sarcina în discuţie şi că are suficient timp şi 
resurse să o ducă la bun sfârşit.) 

1. Spune-i acelei persoane: „Pun pariu că eşti de 
părere că sub nicio formă nu vei putea face ceea ce îţi cer 
eu, nu-i aşa?”. Dacă presupunerea ta este corectă, 
interlocutorul va încuviinţa şi se va simţi uşor dezarmat de 
faptul că ai înţeles. 

2. Adaugă: „Şi pun pariu că eziţi să îmi spui direct că 
acest lucru nu se poate face, am dreptate?” Interlocutorul 

tău va încuviinţa din nou şi va spune din nou „Da”. 

3. Intr-un final, spune: „De fapt, s-ar putea să te 
gândeşti că singura modalitate de a duce la bun sfârşit 
acest lucru este să” (Şi lasă persoana respectivă să 
completeze spaţiile albe.) 

4. Colaborează apoi cu acea persoană astfel încât 
soluţia să devină realitate. 

Şocul empatiei 

Beneficiu: dintr-un singur pas, o persoană încetează 
să mai opună rezistenţă şi este dispusă să acţioneze, 
modificându-se şi dinamica relației. 

„O supărare foarte mare este mai distructivă decât o 
sabie”. 

— PROVERB INDIAN 

La începutul carierei mele, mă săturasem să îmi văd 
colegii, cuplurile şi pe membrii familiei că nu se ascultă 
unii pe ceilalţi. Incepusem să urăsc din răsputeri 
războaiele de tipul „el a spus / ea a spus”. 

Imi displăceau jocurile din care nimeni nu avea de 
câştigat. In aceste dezbateri infantile, cel mai bun lucru pe 
care îl puteam face era un armistițiu temporar. De cele mai 
multe ori, mă simţeam ca şi cum aş fi pus un bandaj 
temporar pe o rană adâncă, care tot sângera. Aveam şi un 
nume pentru cei implicaţi în acest gen de situaţii: „vinovaţi 
ignoranţi”. Erau oameni care considerau comunicarea ca 
pe un sport sângeros, care îşi atacau fără încetare 
adversarul, fără să se gândească absolut deloc la felul în 
care se simte acesta. („Bob depăşeşte mereu termenele 
limită, la toate proiectele în care e implicat. Şi nu ia 
niciodată în considerare sugestiile mele, fiindcă crede că le 
ştie pe toate. Şi se poartă de parcă ar fi Dumnezeu pe 
pământ. Nimănui nu îi place de el, fiindcă nu ţine cu 
echipa. Şi să-ţi mai spun ceva...) 

Mai mult, aceste persoane considerau întotdeauna de 
cuviinţă să îmi spună atât mie, cât şi „adversarilor”, care 
era scorul. Nu erau câtuşi de puţin curioşi să afle ce 

gândesc partenerii, colegii sau copiii lor. Din punctul lor de 
vedere, scopul nu era împărtăşirea experienţei şi a 
informaţiilor, ci accentuarea fiecărui punct slab al 
celeilalte persoane. 

Încercarea de a calma asemenea oameni sau de a-i 
face să-i asculte şi pe ceilalţi se dovedea doar foarte rar 
eficientă. La un moment dat însă, am avut o experienţă 
care a schimbat totul. 

Acest lucru s-a întâmplat în momentul în care familia 
Franklin a apelat la mine fiindcă Harry, fiul lor de 15 ani, 
refuza să îşi facă temele, să ajute la treburile gospodăreşti 
sau să coopereze în vreun fel. Pedepsele, interzicerea 
accesului la internet sau faptul că era trimis în cameră la 
el nu aveau prea mare efect, făcându-l doar să devină şi 
mai interiorizat. Mama sa, Joan, părea mult mai afectată 
de situaţie decât tatăl său, Robert. 

În momentul în care cei trei au venit la mine în birou, 
i-am întrebat de ce au apelat la mine. Joan a început să îmi 
înşire o mulţime de plângeri la adresa lui Harry. Robert 
tăcea, transmiţându-ne astfel că este de acord cu ceea ce 
spunea Joan, dar, de asemenea, îşi dădea seama că Harry 
era extenuat din cauza faptului că mama lui se lua mereu 
de el. În tot acest timp, Harry stătea cu braţele încrucişate 
şi cu şapca de baseball trasă peste ochi, dându-ne de 
înţeles că ultimul loc în care voia să se afle în acel moment 
era cabinetul meu. 

Trebuia să găsesc o modalitate de a-i antrena în 
discuţie pe Harry şi pe Robert, fără să o deranjez pe Joan. 
Aşa că am încercat o abordare nouă. 

„Joan”, i-am spus eu pe un ton ferm, fără vreo urmă 
de ostilitate sau de frustrare în voce, „dacă ar fi să îl întreb 
pe Harry de ce crede el că această şedinţă este o pierdere 
de timp şi de bani, ce crezi că ar spune?” 

„Poftim?”, a răspuns Joan, mai având o mulţime de 
plângeri la adresa lui Harry pe care nu apucase să le 
formuleze. 

Am repetat întrebarea, adăugând: „Joan, te rog să te 

pui în locul lui Harry şi spune-mi de ce crezi că această 
şedinţă este o pierdere de timp, fiindcă nu vom reuşi să 
ajungem la o concluzie”. 

În acel moment, s-au întâmplat câteva lucruri 
interesante. 

Joan a făcut o pauză, Robert mi-a aruncat o privire 
curioasă, iar 

Harry şi-a schimbat poziţia braţelor şi a tras uşor aer 
în piept, dându-ne de înţeles că e interesat de discuţie. 


Joan s-a gândit un moment şi a spus: „Probabil că va 
spune că e o pierdere de timp fiindcă e convins că într-un 
final mama are să-i ţină o predică, iar tata va fi de acord cu 
ea şi nu va scoate niciun cuvânt. Exact aşa se întâmplă şi 
acasă”. 

„Chiar aşa?”, am spus eu, încercând să accentuez 
semnificaţia faptului că Joan trecuse de la atac la 
înţelegere. Am adăugat: „Şi dacă ar fi să îl întreb pe Harry 
cât de frustrat este din cauza acestui lucru, ce ar spune?” 

Joan mi-a răspuns: „Ar zice că nu mai poate suporta”. 

„Şi dacă ar fi să îl întreb ce face sau ce ar vrea să 
facă drept urmare a acestei situaţii, ce ar spune?”, am 
adăugat eu. 

„Ar spune că vrea să renunţe la tot şi să încerce să 
plece cât mai curând”, a răspuns Joan. 

În tot acest timp, atât Harry, cât şi Robert fuseseră 
atenţi la dialogul dintre mine şi Joan. 

M-am întors către Robert şi i-am spus: „Robert, dacă 
ar fi să o întreb pe Joan ce o necăjeşte cel mai mult la felul 
în care gestionezi situaţia cu Harry, ce ar spune?” 

În acest moment, Joan şi chiar şi Harry au devenit 
extrem de interesaţi de ceea ce avea să spună Robert. 

Bărbatul a făcut o pauză, după care a răspuns: „Joan 
ar spune probabil că o sabotez fiind de acord la suprafaţă 
cu ea, dar comunicându-i lui Harry că sunt de acord cu el 
despre cât de departe poate ajunge Joan”. 

„Şi dacă ar fi să o întreb pe Joan cum se simte, ce ar 

spune? am întrebat eu. 

Robert a spus: „Complet singură, având senzaţia că 
toată lumea e împotriva ei şi că nimeni nu o ajută”. 

În acel moment Joan a început să plângă şi a spus: 
„Nu îmi place deloc că m-am transformat într-o asemenea 
scorpie, însă viaţa este compusă din mărunţişuri şi, dacă 
toată lumea le ignoră, Harry va ajunge un neisprăvit”. 

În acest moment, i-am văzut în sfârşit ochii lui Harry 
de sub şapcă, schimbându-şi în acelaşi timp şi poziţia 
braţelor. L-am întrebat: „Harry, dacă ar fi să îi întreb pe 
părinţii tăi dacă sunt mai degrabă dezamăgiţi şi frustraţi 
din cauza ta în loc să fie îngrijoraţi pentru tine, ce crezi că 
ar spune?” 

Harry a ezitat puţin, după care a răspuns de parcă ar 
fi avut o revelaţie: „Cred că amândoi ar spune că îşi fac 
griji pentru mine”. 

„Din ce cauză ar spune că îşi fac griji?”, am întrebat 
eu. 

„Că voi ajunge un ratat şi că voi avea o viaţă 
mizeră... însă vor să mă controleze tot timpul, iar eu parcă 
simt că nu mai pot respira”, a răspuns el. 

„Ştiu că stilul lor lasă de dorit, dar să revenim la 
primul lucru pe care l-ai spus. De ce ar fi afectaţi de faptul 
că poţi deveni un ratat şi că poţi avea o viaţă mizeră?” 

„Fiindcă... mă iubesc”, a răspuns Harry, ca şi cum şi- 
ar fi dat seama de acest lucru pentru prima dată după 
multă vreme. 

Doar de atâta a fost nevoie. Restul şedinţei a 
continuat în condiţiile în care toţi au dat dovadă de 
cooperare, fără să se mai lanseze atacuri şi fără să se mai 
ridice tonul. Membrii familiei Franklin au discutat între ei 
ca nişte oameni cărora le păsau unii de ceilalţi, în loc să se 
hăituiască asemenea unor câini hămesiţi. 

După obţinerea unor asemenea progrese, am început 
să folosesc această tehnică pentru a acoperi breşele de 
comunicare şi pentru a remedia rupturi între parteneri la 
firme, manageri de nivel înalt, manageri sau subordonați. 

(Un exemplu relevant a fost prezentat la începutul 
capitolului 8, când am vorbit despre cei doi avocaţi care se 
ciondăneau tot timpul.) Am denumit această abordare 
„comunicare empatogenică”, fiindcă declanşează 
instantaneu empatia în rândul celor care până atunci se 
antipatizau sau chiar se urau. Să considerăm abordarea ca 
pe un şoc al empatiei. 

Cum funcţionează 

Empatia este o experienţă senzorială; mai exact, ea 
activează partea senzorială a sistemului nervos, inclusiv 
neuronii în oglindă despre care am discutat. Supărarea, pe 
de altă parte, este ca un motor în acţiune - de obicei o 
reacţie de percepere a jignirilor sau acţiunilor necugetate 
îndreptate împotriva ta. Aşadar, dacă îi împaci pe cei din 
jur şi îi determini să aibă un comportament empatic, Şocul 
empatiei face trecerea de la creierul motorizat la cel 
senzorial. 

Altfel spus, supărarea şi empatia - asemenea 
materiei şi antimateriei - nu pot exista simultan în acelaşi 
loc. Dacă îi faci loc uneia, cealaltă va ieşi. Aşadar, atunci 
când un „combatant” intră în starea de empatie, stopează 
iritarea celeilalte persoane. Dar cel care este în defensivă? 
Iniţial, acest sac de box uman este frustrat fiindcă orice ar 
încerca să oglindească în afară - îmi pare rău, sunt confuz, 
sunt speriat, am un motiv întemeiat pentru ceea ce am 
făcut - combatantul ignorant este ca şi cum ar fi legat la 
ochi. Prin urmare, persoana atacată resimte de cele mai 
multe ori o stare de furie abia controlată. 

Brusc şi pe neaşteptate, totuşi, cel care dă vina pe 
ceilalţi îşi dă seama cât de trist, supărat, speriat sau singur 
se simte adversarul său şi se transformă în mod spontan 
într-un aliat al acestuia. În momentul în care cel atacat se 
simte înţeles de partener şi ştie că se află de aceeaşi parte 
a baricadei, nu mai are de ce să se apere. Zidul de apărare 
al acestuia, dar şi toată supărarea şi frustrarea, se 
evaporă. Faptul că s-a eliberat de sentimentul de teamă 
declanşează spontan recunoştinţa şi - într-un mod aproape 

miraculos - furia mascată se transformă în iertare, fiecare 
dintre ei fiind dispuşi să colaboreze pentru a găsi cea mai 
bună soluţie. 

Când să apelezi la şocul empatiei 

Şocul empatiei este un instrument puternic pe care îl 
poţi folosi atunci când doi oameni din viaţa ta se înfruntă 
între ei brutal, în loc să comunice - sau cel puţin unul 
dintre ei este mai interesat să îl atace pe celălalt decât să 
asculte. Este un prim semn că un conflict este pe cale să 
scape de sub control. 

lată un exemplu. 

Managerul unei echipe de software: Ne-am propus să 
lansăm acest produs săptămâna viitoare, însă am auzit că 
există o problemă. 

Simon: Da, a apărut o problemă. Kim nu mi-a lăsat 
suficient timp la dispoziţie. Termenele limită stabilite de ea 
nu sunt realiste. Nimeni nu ar putea termina aşa ceva atât 
de repede. 

Kim (furioasă): Simon ar fi putut dacă ar fi făcut ceea 
ce i-am cerut. Am întârziat fiindcă a alocat trei zile 
suplimentare să adauge o mulţime de elemente grafice de 
care nimănui nu-i pasă. Ar fi trebuit să vindem acest 
produs cât de curând, dar în schimb avem o mulţime de 
caracteristici inutile şi nimic de comercializat. Să nu daţi 
vina pe mine pentru aceste neplăceri. Managerul de 
software: Foarte bine. Înainte de a discuta ce se întâmplă 
cu lansarea, aş vrea să fac ceva. Ştiu că amândoi sunteţi 
foarte buni în ceea ce faceţi. De fapt, sunteţi printre cei 
mai buni specialişti cu care am lucrat. Şi mai ştiu că vă e 
foarte greu să lucraţi împreună. Aşa că aş vrea să vă pun 
amândurora o întrebare, ca să vedem dacă putem 
îmbunătăţi cu ceva situaţia, astfel încât să vă fie mai bine. 

Kim şi Simon (ambii cu o atitudine defensivă): în 
regulă. 

Managerul de software: Să începem cu tine, Kim. 
lată ce vreau să îmi spui: dacă ar fi să îl întrebi pe Simon 
ce îl deranjează cel mai mult la tine, ce crezi că ar spune? 

Kim (surprinsă de întrebare): Hm... Ei bine... Hm... 
Cred că ar putea spune că nu îi respect talentul. Sau că 
sunt mai interesată în a stabili deadline-uri decât să 
perfecţionez produsul cât mai mult posibil. 

Managerul de software: Aşadar, ce crezi că îşi 
doreşte în urma acestui lucru? 

Kim: Să o ia razna. Fiindcă, uite, ştiu că el chiar e 
interesat să creeze un produs cât mai bun, cel mai bun de 
pe piaţă, şi nu poate. Înţeleg asta, chiar înţeleg, dar 
compania noastră nu funcţionează aşa. 

Managerul de software: Mulţumesc. Apreciez foarte 
mult că mi-ai răspuns. Aş vrea acum să-i pun aceeaşi 
întrebare lui Simon. Simon, dacă ar fi să o întreb pe Kim ce 
o deranjează cel mai mult când lucrează cu tine, ce crezi 
că ar spune? 

Simon (dezarmat de bunăvoința lui Kim): Ei bine... 
hm... foarte bine... cred că ar spune că superiorii ei se 
aşteaptă ca ea să îşi respecte deadline-urile, fiindcă ea 
este considerată vinovată dacă am întârziat, dat fiind că eu 
am petrecut timp suplimentar ca să adaug acele 
caracteristici pe care şefii nu ni le-au cerut. 

Chiar înţeleg acest lucru. Vreau să spun că din 
punctul meu de vedere este ceva greşit să trimit pe piaţă 
un produs imperfect, dar văd că asta îi creează probleme 
lui Kim. 

Managerul de software: Şi cum o face să se simtă 
acest lucru? 

Simon:  Speriată, probabil, de consecinţe. Sau 
supărată pe mine fiindcă din cauza mea nu merg lucrurile 
aşa cum artrebui. 

Managerul de software: Vă mulţumesc că aţi răspuns 
atât de sincer. 

Pentru moment trebuie să ne concentrăm să lansăm 
cât mai repede acest produs. Aşa că vom face o planificare 
pentru a vedea dacă o putem respecta. Sunteţi dispuşi să 
vă întâlniți după aceea şi să vedeţi dacă există vreo 
modalitate ca scopul lui Simon, acela de a avea cel mai 

bun produs posibil, să se potrivească cu dorinţa lui Kim de 
a respecta termenele limită? 

Eu chiar cred că veţi putea găsi o soluţie împreună. 

În momentul în care foloseşti şocul empatiei, evită 
greşeala de a-ţi exprima propriile opinii pe parcursul 
discuţiei - chiar dacă sunt unele pozitive („Chiar sunt de 
acord cu ceea ce ai spus referitor la talentul lui Simon”). 
Scopul tău este să îi faci pe cei doi să se oglindească, iar ei 
nu pot face acest lucru dacă te aşezi între ei. Aşa că 
facilitează, dar nu interveni. 

De asemenea, trebuie să înţelegi că nu încerci să 
rezolvi pe loc problema în discuţie (un copil care a 
întârziat peste ora permisă, un coleg care nu respectă un 
deadline etc.). În schimb, îi conduci pe interlocutori într-un 
loc unde ei pot rezolva problema respectivă - sau pe cele 
care vor apărea. 

Dacă procedezi aşa cum trebuie, vei avea mai puţine 
probleme de rezolvat, fiindcă oamenii care apelează la 
şocul empatiei nu îşi vor mai dori pe viitor să se lupte, ci să 
facă ce e mai bine pentru amândoi. Asta fiindcă au trăit pe 
pielea lor neplăcerile şi ştiu ce au simţit. 


Puterea analogiei 

De cele mai multe ori poţi folosi şocul empatiei 
pentru a-ţi face interlocutorul să îţi înţeleagă propriile 
sentimente. De exemplu, unui coleg care te lasă mereu 
baltă în mijlocul unui proiect îi poţi spune: „Nu e frustrant 
când un client îţi promite că îţi face plata la timp şi nu se 
ţine de cuvânt, iar noi ne facem griji dacă nu cumva ne va 
păcăli - dar trebuie să fim totuşi politicoşi, fiindcă riscăm 
să îl jignim?” 

Dacă respectiva persoană încuviinţează, adaugă: „Şi 
nu cumva te face să simţi că ţi-e teamă să mai faci afaceri 
cu ea pe viitor?” 

A După ce persoana respectivă spune „Da”, continuă: 
„In condiţiile în care ştii cum e să fii lăsat baltă în felul 
acesta, ţi se pare în regulă să te porţi aşa cu alţii?” Cel mai 

probabil ţi se va răspunde „Nu, sigur că nu”, moment în 
care poţi adăuga: „Ei bine, să ştii că aşa mă simt şi eu când 
mă bazez pe tine să termini un proiect la timp şi nu sunt 
sigur dacă o faci sau nu. Nu aş vrea să îţi rănesc 
sentimentele, dar mă simt frustrat şi speriat atunci când 
nu ştiu sigur dacă mă pot baza pe tine sau nu”. 

Există şanse mari ca persoana respectivă să tragă o 
concluzie, iar pe viitor să coopereze mult mai bine cu tine. 
Foloseşte şocul empatiei şi în cazul tău personal 

„Eşti tipul vinovat ignorant? Adevărul este că fiecare 
dintre noi suntem la un moment dat în viaţă în acest fel. 
Dacă te trezeşti mai mereu că eşti implicat în dispute 
inutile, în care foloseşti pe post de arme vina sau furia, ia 
măsuri: scoate la suprafaţă propria empatie. 

lată cum să procedezi. 

1. Gândeşte-te la o persoană care te enervează, te 
afectează, te dezamăgeşte sau te face să ai frustrări. Poate 
fi cineva din familia ta, de la serviciu sau un prieten. 

2. Imaginează-ţi acea persoană făcând unul dintre 
lucrurile care te irită. Alege un comportament care, pe o 
scală de gravitate de la I la IO, este de cel puţin 8. 
Imaginează-ţi scena derulându-se şi conştientizează modul 
în care te face să te simţi. 

3. Pune-te acum în locul celeilalte persoane. 
Imaginează-ţi ce ar spune ea dacă o întrebi ce o supără, o 
răneşte sau ce îi provoacă cele mai mari frustrări din ceea 
ce faci. Imaginează-ţi că eşti în locul ei şi spune exact ce 
crezi că ar răspunde ea, de exemplu că eşti excesiv de 
critic, că îi judeci pe ceilalţi, că faci întotdeauna pe victima 
sau că vrei mereu să deţii controlul. Fii sincer vizavi de 
ceea ce faci negativ în această relaţie. 

4. În continuare, imaginează-ţi că întreb acea 
persoană cât de mult o deranjează să fie atât de frustrată 
şi de supărată din cauza ta. Pune-te încă o dată în locul ei 
şi spune: „Foarte mult”. _ 

5. Imaginează-ţi acum că o întreb: „Imi poţi da 
exemplu de un lucru care te-a deranjat la X?” Gândeşte-te 

la ceva deranjant ce ai făcut în această relaţie şi cum s-a 
simţit persoana respectivă - şi răspunde ca şi cum ai fi în 
locul ei. 

6. La final, pe aceeaşi scală de la I la 10, evaluează 
cum notezi acum nivelul de deteriorare a relaţiei cu 
această persoană. 

Ce anume s-a întâmplat? Cel mai probabil, te-ai 
simţit furios la începutul acestui exercițiu, însă 
intensitatea furiei a scăzut pe măsură ce te-ai pus în locul 
celeilalte persoane. De obicei, fac acest exerciţiu cu 
pacienţii mei, care încep de la 8 sau 9 şi sfârşesc prin a 
evalua cu 3 sau 4. Acest lucru se întâmplă fiindcă nu poţi 
experimenta ceea ce simte cealaltă persoană şi, în acelaşi 
timp, să fii şi furios pe ea. 

Aşa că data viitoare când simţi că te-ai enervat din 
cauza cuiva, respiră adânc, găseşte un loc liniştit şi fă 
acest exerciţiu. Există şanse ca amândoi să fiţi scutiţi 
astfel de o mulţime de probleme. 

Perspectivă utilă 

Nu poţi fi şi curios, şi gata de atac în acelaşi timp. 

Etapa acțiunii 

Pentru ca manifestarea empatiei să devină ceva firesc 
pentru tine, aplică în fiecare zi tehnica intitulată şocul 
empatiei. De exemplu, în momentul în care un coleg pe 
care nu îl agreezi foarte mult vorbeşte la telefon cu un 
client dificil, observă situaţia şi întreabă-te: „Cum m-aş 
simţi dacă aş fi în locul lui în acest moment? Discuţia m-ar 
enerva, m-ar face să fiu frustrat sau nefericit?” Sau dacă 
şeful tău este într-o anumită zi mai morocănos decât de 
obicei, întreabă-te: „Cum m-aş simţi dacă aş avea pe 
umerii mei toate aceste responsabilităţi şi griji?” Cu cât 
faci mai mult acest lucru, cu atât mai mic va fi stresul şi 
frustrarea pe care le vei resimti vizavi de cei din jurul tău - 
şi cu atât mai repede le vei putea depăşi. 

15 

Jocul revers (Şocul empatiei nr. 2) 

Beneficiu: o persoană care are în mod constant 

rezultate slabe ajunge la etapa „sunt dispus să fac”, prin 
crearea empatiei. 

„Modestia este cel mai evident semn de putere”. 

— THOMAS MERTON, AUTOR ŞI CĂLUGĂR 

Vince este un leneş. Este suficient de inteligent şi de 
bine pregătit încât să îşi facă cu succes treaba de jurist, 
însă cam trage chiulul. De cele mai multe ori lucrează 
neglijent sau îi pune pe alţii să îi termine proiectele. Deşi 
colegii lui stau frecvent peste program ca să respecte 
deadline-urile, el pleacă întotdeauna devreme. 

Vince fusese angajat fiind considerat un activ de 
valoare pentru firmă, însă se dovedise a fi în schimb o 
pacoste. Iar conducerea firmei era foarte dezamăgită. 

Într-o zi, şeful lui Vince l-a chemat pe acesta în birou 
la el. Vince îşi făcea probleme: observaseră într-un final 
superiorii săi că trage mâţa de coadă? Avea sentimente 
amestecate - o atitudine defensivă, furie şi teamă. 

Tyrell, şeful lui Vince, l-a întâmpinat la uşă, l-a rugat 
să ia loc şi l-a servit cu o cafea. După care l-a luat complet 
prin surprindere pe Vince. _ 

Tyrell i-a spus exact ceea ce îl sfătuisem eu: „Imi 
pare rău. 

Cred că fac anumite lucruri care îţi produc mari 
frustrări şi îmi cer scuze, lată care cred eu că sunt aceste 
lucruri...” 

Jumătate de oră mai târziu, Vince a revenit la el în 
birou. A muncit din acel moment mai mult decât o făcuse 
vreodată. Iar acum se simte cât se poate de fericit. 

Ce anume a făcut Tyrell să îl transforme pe Vince 
dintr-un angajat problemă într-o adevărată forţă în doar 30 
de minute? A folosit o abordare care ia pe toată lumea prin 
surprindere. Eu o numesc Jocul revers (fiindcă este exact 
opusul a ceea ce aşteaptă oamenii) şi este versiunea 
„trântită drept în faţă” a şocului empatiei despre care am 
discutat în capitolul 14. 

Recomand cu tărie Jocul revers dacă ai de-a face cu 
cineva care are aptitudinile şi abilitatea de a se descurca 

într-un anumit job, însă nu o face 100%. Iată cum trebuie 
să procedezi. 

1. Mai întâi de toate, spune-i acelei persoane că vrei 
să vă vedeţi zece minute. Alege un moment în care ştii că 
îţi poate acorda atenţie deplină; dacă persoana respectivă 
vrea să vă întâlniți imediat, spune-i respectuos: „Nu, 
fiindcă tocmai te ocupai de ceva şi nu este o chestiune de 
viaţă şi de moarte. Voi aştepta până când nu vei mai fi 
distras de nimic altceva”. 

2. Pregăteşte-te pentru întâlnire gândindu-te la trei 
modalităţi specifice şi legitime în care cealaltă persoană ar 
putea fi dezamăgită sau frustrată din cauza ta. De 
exemplu: Tina este de părere că ei îi dau întotdeauna cele 
mai neinteresante proiecte. Probabil că este frustrată că 
nu îi aprob un buget suficient ca să-şi cumpere 
echipamentul pe care şi l-ar dori. Și sigur e supărată 
fiindcă a moştenit o mulţime de probleme create de cel 
care a ocupat postul înaintea ei, mai ales că eu mai dau 
vina pe ea câteodată. 

Nu contează cât de frustrat sau de dezamăgit eşti; 
lasă toate problemele tale deoparte şi gândeşte ca 
persoana cu care vei sta de vorbă. 

3. La momentul întâlnirii, persoana respectivă se va 
aştepta să o critici sau să aveţi o confruntare. În schimb, 
spune-i: „Probabil crezi că voi întinde pe masă o listă de 
plângeri, aşa cum fac de obicei. M-am gândit însă la 
motivele pentru care ai putea fi dezamăgit de mine. Poate 
că ţi-e teamă să îmi spui lucrurile astea, fiindcă îţi 
imaginezi că mă supăr. Cred că e vorba despre...” După 
care enumeri trei lucruri care crezi că o dezamăgesc pe 
acea persoană. 

4. La sfârşit, spune: „E-adevărat? Dacă nu, ce îţi 
provoacă cele mai mari frustrări din ceea ce fac eu?” 
Ascultă ce are persoana respectivă de spus, apoi adaugă: 
„Cât de mult te deranjează aceste lucruri?” 

5. După ce îţi răspunde (probabil cu timiditate), 
spune-i cu onestitate: „Sincer... nu ştiu acest lucru şi 

probabil că nu am vrut să-l ştiu. Îmi pare rău şi o să încerc 
să mă străduiesc pe viitor”. 

6. După aceea opreşte-te. Dacă persoana respectivă 
te întreabă: „Mai e şi altceva?”, spune sincer: „Nu, doar 
atât am vrut să îţi spun - chiar apreciez ceea ce mi-ai zis”. 
Dacă insistă şi întreabă de ce ai deschis această discuţie, 
răspunde-i ceva de genul: „Ştiu că am făcut mai multe 
greşeli şi ştiu că oamenii pot avea ezitări să îmi spună aşa 
ceva. Şi ştiu că aş putea evolua, creând şi un mediu de 
lucru mai bun, dacă sunt conştient de erorile pe care le 
fac”. 

De ce ar trebui să procedezi aşa, deşi e ultimul lucru 
pe care vrei să îl faci? Fiindcă funcţionează acolo unde alte 
tehnici nu reuşesc. Ignoră un leneş şi problema va exista în 
continuare şi probabil că se va şi agrava. Confruntă-te cu 
acea persoană, aşteptându-te să ţi se ceară scuze şi să ţi se 
promită o schimbare, şi probabil că îţi vei face un duşman 
care va căuta orice oportunitate de a te sâcâi. 

Fă însă ceva la care nu se aşteaptă, cerânducţi tu 
însuţi scuze, şi se va întâmpla ceva diferit: persoana 
respectivă va renunţa la atitudinea defensivă şi va începe 
să oglindească modestia, grija şi înţelepciunea ta. Faptul 
că îţi asumi responsabilitatea pentru propriile tale acţiuni 
şi că te angajezi să îţi remediezi greşelile demonstrează şi 
atenţie, generozitate şi afecţiune, transformându-te într-o 
persoană demnă de admiraţie. 

Prin urmare, aceeaşi persoană care te-a ignorat îşi va 
schimba complet atitudinea. Ai făcut-o să te respecte şi să 
te admire şi, drept consecinţă, nu îşi va mai face griji că te 
va dezamăgi. De cele mai multe ori, vei vedea o schimbare 
imediată de atitudine, inclusiv în ceea ce priveşte 
performanţa profesională. 

Poţi folosi această tehnică şi acasă, cu propriii tăi 
copii (caz în care se va dovedi deosebit de eficientă), dar şi 
cu prietenii sau familia. De exemplu, iată cum a reuşit 
Dana să salveze o prietenie cu o persoană ce cândva îi 
fusese extrem de apropiată, dar care în timp o dezamăgise 

în repetate rânduri. 

ShARON (ÎNTÂRZIIND LA MASA DE PRÂNZ ŞI 
AVÂND DEJA O ATITUDINE 

defensivă): Bună, îmi pare rău că am întârziat. 
Adaugă pur şi simplu şi asta la lista lucrurilor care 
probabil te enervează la mine. Ştiu că te-ai supărat că am 
lipsit de la petrecerea pe care ai organizat-o pentru Joe şi 
că am uitat să-ţi aduc înapoi rochia aceea pe care voiai să 
o porţi... 

Dana: Nu-ţi face probleme, că nu e o sărbătoare a 
scorpiilor. De fapt, voiam să fac exact contrariul. M-am 
gândit mult la prietenia noastră şi mi-am dat seama că, în 
ultima vreme, nu am fost o prietenă atât de bună precum 
ar fi trebuit. 

Sharon: Poftim? 

Dana: Da, pun pariu că te-ai săturat să mă auzi 
mereu cum mă plâng de mărunţişuri, cum ar fi, de 
exemplu, rochia. Şi nu apreciez că eşti mai spontană decât 
mine şi că nu îţi place că vreau să îţi planific viaţa. Şi că 
vorbesc prea mult despre mine şi despre Joe, iar ţie nu-ţi 
acord atenţie... 

Sharon: Draga mea, e în regulă! Ei bine, mda, poate 
că unele dintre aceste lucruri mă deranjează, însă nu mă 
aştept să fii perfect! Dar, dacă tot ai adus vorba, te 
apreciez că înţelegi cum mă simt. Şi mă supăr puţin când îl 
aduci şi pe Joe de fiecare dată când ne vedem, deşi eu aş 
vrea să avem o discuţie ca între fete. 

Dana: îmi pare rău. Te enervează rău acest lucru? 

Sharon (râzând): Da, dar probabil nu la fel de tare 
cum te enervezi tu când eu anulez întâlnirile în ultimul 
moment. Chiar îmi pare rău, eu chiar încerc să fiu mai 
organizată, dar ştii că sufăr de deficit de atenţie. O să 
încerc să remediez asta... Prietenia noastră înseamnă 
foarte mult pentru mine... şi ştiu că trebuie să mă 
străduiesc. 

Pe lângă faptul că poţi apela la Jocul revers ca să 
dezarmezi şi să motivezi din nou un subordonat sau un 

prieten recalcitrant, poţi folosi această abordare şi pentru 
a remedia o relaţie în care tu ai greşit faţă de celălalt. 

Am făcut şi eu acest lucru cu un fost prieten cu care 
mă certasem, în perioada rezidenţiatului. Tânăr şi excesiv 
de sensibil, mă simţisem extrem de rănit din cauza unui 
lucru inofensiv pe care îl făcuse la un moment dat. Prin 
urmare, nu am mai ţinut legătura cu el atunci când, după 
terminarea rezidenţiatului, s-a mutat la 100 de kilometri 
distanţă, în alt oraş. 

Pe scurt, am pierdut legătura timp de aproape 20 de 
ani. Într-o bună zi mi-am dat seama că greşisem că 
păstrasem  ranchiună atât de mult timp şi că îmi 
încălcasem promisiunea făcută, aceea de a nu avea 
resentimente fată de cineva, mai ales în condiţiile în care 
văzusem atât de mulţi oameni nefericiţi din această cauză. 


L-am sunat pe prietenul meu din senin şi i-am spus: 
„Frank, te-am apelat fiindcă sunt convins că m-am supărat 
pe tine atâţia ani pentru o chestie atât de minoră încât nu 
mai ştiu despre ce este vorba. Nu cred că ai făcut tu ceva 
neapărat, ci că am reacţionat eu exagerat. Aşa că am decis 
să te sun şi să văd ce mai faci tu şi familia ta, fiindcă am 
fost cei mai buni prieteni în perioada rezidenţiatului/7 

La vremea aceea, Frank era unul dintre cei mai 
normali, mai plăcuţi şi mai respectaţi oameni (obținuse şi 
premiul pentru cel mai bun rezident) - şi nu se schimbase 
absolut deloc. Aşa că mi-a răspuns ca şi cum nu am fi 
pierdut niciodată legătura: „Hei, Mark, îmi pare tare bine 
să te aud. Chiar nu m-am gândit vreodată că a fost o 
ruptură între noi, ci că ne-am mutat din oraş şi avem nişte 
vieţi foarte pline”. 

După ce am mai sporovăit puţin, am terminat 
convorbirea câteva minute mai târziu. Să mai vorbim 
despre situaţiile în care te simţi prosteşte - aveam senzaţia 
că sunt un psihiatru afectat de nevroză („Nu aşa sunt 
toţi?”, te gândeşti tu în acest moment). 

Iar povestea nu se sfârşeşte aici. Telefonul pe care l- 

am dat şi scuzele prezentate trebuie să-l fi impresionat pe 
Frank, fiindcă, după două zile, m-a sunat şi mi-a spus: 
„Salut, Mark, ce faci în weekendul acesta? Dacă eşti în 
oraş, mi-ar plăcea să vin cu familia în Los Angeles şi să ne 
vedem”. 

Deşi de obicei apelez la Jocul revers ca să remediez o 
neplăcere pe care am creat-o eu însumi, o folosesc totuşi şi 
în cazul celor care fac ei înşişi probleme. Jocul revers 
poate determina o persoană să treacă de la neîncredere la 
cooperare într-o fracțiune de secundă, însă asigură-te că ți- 
ai ales „ţintele” corecte atunci când utilizezi această 
abordare. Ea funcţionează cel mai bine cu oameni 


care pot fi modelaţi - cei care au nevoie doar de un 
mic stimulent ca să îşi schimbe comportamentul în bine. 
Nu are rezultate extraordinare (sau deloc) cu cei care iau 
tot timpul câte ceva şi cu narcisiştii despre care am 
discutat în capitolul 11, fiindcă aceştia nu rezonează la 
ideea de reciprocitate. 

Cu toate acestea, atunci când nu eşti sigur dacă să 
continui o relaţie sau să renunţi la ea, poţi încerca să 
foloseşti Jocul revers ca test de diagnostic. Cei care vor 
reacţiona prin creşterea performanţei şi care se vor 
strădui să îţi câştige respectul merită păstraţi în jurul tău. 
Şi, dimpotrivă, cei care continuă să te dezamăgească 
trebuie să dispară din viaţa ta cât mai repede posibil. 

Perspectivă utilă 

Scuzele, fie ele oricât de neînsemnate, te scutesc de 
resentimente şi de performanţă sub aşteptări. 

Etapa acțiunii 

Gândeşte-te la o persoană care te-a dezamăgit şi 
invit-o să luaţi masa împreună. Înainte de asta, evaluează 
dezamăgirea pe care ţi-a provocat-o pe o scară de la I la 5 
(5 însemnând „extrem de dezamăgit”). În timpul întâlnirii, 
apelează la Jocul revers ca să-ţi ceri scuze pentru tot ceea 
ce ai făcut şi pentru lucrurile care au deranjat sau au jignit 
acea persoană. 

La o lună după aceea, gândeşte-te la comportamentul 
acelei persoane de la întâlnirea voastră şi până în acel 
moment şi evaluează nivelul de dezamăgire. Este cu mult 
mai mic? Atunci înseamnă că abordarea ta a funcţionat. 
Este acelaşi sau mai mare? Dacă da, gândeşte-te să 
renunti la relaţia cu ea - fiindcă ai de-a face, probabil, cu 
un narcisist care nu îţi va face decât probleme pe viitor. 

„Chiar crezi asta?” 

Beneficiu: o persoană încetează să mai opună 
rezistenţă şi începe să asculte, diminuându-i-se teama sau 
supărarea. 

„O exagerare este un adevăr care şi-a pierdut 
temperamentul”. 

— KHALIL GIBRAN, POET ŞI FILOSOF 

lată un mic truc amuzant pe care l-am învăţat de la 
prietenul meu, Scott Regherg, a cărui firmă din Los 
Angeles, Regherg & Associates, organizează evenimente 
de rang înalt, de la dezbateri televizate în care sunt 
prezenţi candidaţii la alegerile prezidenţiale, la conferinţe 
naţionale foarte importante. Dacă ai participat vreodată la 
acest tip de planificări, atunci ştii că ai nevoie de nervi de 
oţel şi de abilitatea organizaţională a generalului Patton. 

Însă, la urma urmei, aşa cum îţi poate spune şi Scott, 
pentru organizarea unor asemenea evenimente de 
amploare (astfel încât să pară că nu ai depus prea multe 
eforturi) este nevoie de capacitatea de a comunica eficient 
şi de a-ţi linişti oamenii atunci când deadline-urile sunt 
foarte strânse. Printre aceştia se numără clienţi, specialişti 
în planificare, designeri, graficieni şi sute de persoane cu 
diferite roluri. 

Unul dintre lucrurile la care Scott se pricepe foarte 
bine atunci când vine vorba despre managerierea 
proiectelor este calmarea celor care îşi pierd cumpătul din 
cauza unor probleme minore, uşor de rezolvat. (Dacă ai 
organizat vreodată o recepţie de nuntă sau un bar mitzvah, 
ştii despre ce fel de persoane vorbesc.) lată cum 

procedează Scott. Atunci când cineva intră în panică şi se 
plânge cât de îngrozitoare este o problemă sau are 
senzaţia că vine sfârşitul lumii, Scott spune pur şi simplu 
cu calm: „Chiar crezi asta?” 

Este o întrebare extrem de eficientă, fiindcă atunci 
când o pui într-un mod calm, îi face pe cei care 
hiperbolizează sau exagerează un incident să îşi 
reevalueze poziţia. De cele mai multe ori, dau înapoi 
spunând ceva de genul: „Ei bine, nu chiar, dar sunt foarte 
frustrat din această cauză”. Poţi replica: „Înţeleg, dar 
trebuie să ştiu care este adevărul, fiindcă dacă ştii că este 
adevărat 100%, atunci avem o problemă serioasă, pe care 
trebuie să o rezolvăm de urgenţă”. În acest moment, 
persoana respectivă începe să bată în retragere şi puterea 
a trecut de partea ta. 

Trucul este să nu pui întrebarea („Chiar crezi asta?” 
într-o manieră ostilă sau degradantă, ci direct şi pe un ton 
calm. Intenţia ta nu e să te cerţi cu interlocutorul, ci să îl 
faci să se oprească puţin şi să se gândească: „Chiar fac din 
ţânţar armăsar. Probabil că par un idiot”. 

De cele mai multe ori, nu ai nevoie decât de o 
singură propoziţie - „Chiar crezi asta?” - urmată de una 
sau două întrebări. lată un exemplu: 

Partenerul tău: Doamne, nu-mi vine să cred că ne 
certăm iar din cauza banilor. Dă-i naibii! Nu pot avea 
câştig de cauză, fiindcă de fiecare dată când îţi spun că 
sunt îngrijorat că nu avem bani, ieşi în oraş, cumperi ceva 
şi îmi zici că nu e mare lucru. Nu eşti mulţumită până când 
nu dăm faliment! 

Tu: Chiar crezi asta? Că de fiecare dată când îmi spui 
că eşti îngrijorat din cauza banilor, eu ies în oraş, cumpăr 
ceva şi îţi zic că nu e mare lucru? Şi că nu mă potolesc 
până când nu dăm faliment? 

Partenerul tău: Mda. Căci aşa te porţi. Hai, bine, nu 
chiar aşa faci. Însă senzaţia asta mi-o laşi. 

Tu: înţeleg ceea ce-mi spui, dar chiar trebuie să ştiu 
dacă într-adevăr crezi că nu îmi pasă de situaţia noastră 

financiară şi că îmi doresc realmente să ajungem la 
faliment. Fiindcă, dacă aşa stau lucrurile, cred că avem o 
neînțelegere serioasă de lămurit. 

Partenerul tău (deja mai puţin ostil): Iisuse, nu asta 
am vrut să spun. Bine, am exagerat puţin... Doar că uneori 
mă simt frustrat din cauza ta. De fiecare dată când încerc 
să discutăm despre vreuna dintre temerile mele, tu mă 
repezi. 

Tu: „Uneori” nu înseamnă „întotdeauna”. 

Partenerul tău (zâmbind, prins în capcana 
hiperbolei): Foarte bine, nu mereu, dar foarte des. Şi din 
cauza asta am nişte frustrări. 

În acest moment, cearta în care vă vorbiţi de sus se 
transformă 

r într-o conversaţie în care amândoi interlocutorii 
oferă şi primesc ceva, începând să vorbească unul cu 
celălalt. Dacă cel cu care stai de vorbă se vaită de felul lui 
tot timpul, iar tu te afli într-o poziţie de autoritate, în care 
nu trebuie să îţi faci griji că îţi periclitezi jobul sau relaţia, 
poţi încerca o altă versiune a acestei tehnici. lată un 
exemplu: 

Bill, un vânzător de maşini foarte bun, năvălind pe 
neaşteptate în biroul managerului său: Ce naiba trebuie să 
fac ca să mi se aprobe naibii un ordin de achiziţie? Toţi 
ăştia de aici habar nu au ce fac! Sunt cu toţii nişte imbecili 
şi nişte incompetenţi! 

Frank (managerul de vânzări): Chiar crezi asta? 

Bill (prins cu garda jos, fără ca nici măcar să îşi mai 
amintească ce spusese la nervi): Ce să cred? 

Frank (pe un ton calm, dar ferm): Chiar crezi că toată 
lumea care lucrează aici nu ştie ce face şi că suntem de la 
cap la coadă nişte imbecili şi nişte incompetenţi? Vrei să 
spui că nu lucrează nimeni în această firmă care ştie ce 
face? 

Bill (prins în capcana exagerării): Ei bine, nu toţi, dar 
chiar e greu să obţii ceva atunci când ai nevoie. 

Frank (continuând să pună întrebări): Bill, vorbesc 

serios. Dacă toţi cei de aici sunt nişte incompetenti, atunci 
avem o problemă serioasă, iar rolul meu este să te ajută să 
o rezolvăm. 

Bill (calmându-se uşor): Ei, nu, măi, dar ştii tu... eram 
chiar nervos. Nu toată lumea este incompetentă. 

Frank: înţeleg că erai iritat, însă chiar am nevoie de 
ajutorul tău ca să rezolv această problemă. Când crezi că 
putem face asta? 

Bill: Nu, chiar nu e cazul. Sunt destul de ocupat. Am 
fost frustrat şi mi-am vărsat şi eu amarul. 

Frank: Oh, mă bucur că te simţi mai bine. Spune-mi, 
deci, ce anume vrei să se remedieze, fiindcă eu chiar nu 
vreau să fii atât de frustrat. 

Bill (începând să ceară ajutor): Mai întâi de toate, am 
nevoie de... 

Observă cât de repede a dat înapoi Bill. Mai mult, 
probabil că îşi va aminti această discuţie data viitoare când 
se enervează - ceea ce îl va ajuta să nu îşi piardă de tot 
cumpătul. 

Desigur, la fiecare câţiva ani vei fi şocat când cineva 
îţi răspunde la întrebarea „Chiar crezi asta?” cu un „da” 
foarte ferm. Într-o asemenea situaţie, dă dovadă de 
empatie şi ascultă cu atenţie ce îţi povesteşte. Cineva care 
este suficient de curajos să răspundă afirmativ şi să îşi 
susţină răspunsul are, probabil, motive legitime şi va fi 
fericit şi mult mai productiv dacă îi vei rezolva problemele. 
Aşadar, indiferent de răspunsul pe care îl primeşti - „da” 
sau „nu” - vei rezolva nişte probleme serioase cu ajutorul 
acestei întrebări simple. 

Perspectivă utilă înainte de a te îngrijora că trebuie 
să rezolvi problemele altora, află dacă chiar exista o 
problemă în realitate. 

Etapa acțiunii 

Gândeşte-te la o persoană cu care ai de-a face şi care 
exagerează mereu atunci când îşi spune părerea, care te 
epuizează şi care te face să îţi doreşti să o iei în altă 
direcţie de fiecare dată când vă întâlniți. Data viitoare 

când se ambalează, nu-ţi mai face probleme. Fă o pauză de 
cinci secunde după ce a terminat şi spune: „Chiar crezi 
asta?” O să vezi că începe să dea înapoi. După aceea, roag- 
o să îţi dea mai multe detalii despre problema reală (dacă 
există în realitate). 

Puterea lui „Hmmm...” 

Beneficiu: calmează o persoană supărată sau 
furioasă, care încetează să mai opună rezistenţă şi începe 
să asculte şi să ia în considerare un anumit lucru. 

„Cei mai nemulţumiţi clienţi ai tăi reprezintă sursa 
din care poţi învăţa cel mai bine”. 

— BILL GATES, PREŞEDINTE MICROSOFT 

Să spunem că lucrezi în vânzări. Cei de la compania 
ta, îngrijoraţi de scăderea abruptă a încasărilor, apelează 
la mine pentru a te instrui pe tine şi pe colegii tăi să 
folosiţi tehnicile mele astfel încât să aveţi vânzări mai 
mari. Nu te încântă ideea - ba chiar eşti destul de iritat. 

În momentul în care luăm masa împreună, îmi spui: 
„Nu ştiu de ce trebuie să învăţ toate aceste porcării 
psihologice despre cum să relaţionezi cu ceilalţi. De ce nu 
pot să-mi fac pur şi simplu jobul pentru care m-am 
pregătit? De ce să nu-mi întreb clienţii ce anume caută şi 
câţi bani vor să cheltuiască, după care să le arăt unde să 
plătească? Nu am nici timp, nici energie să învăţ toate 
chestiile astea”. 

Te aştepţi cumva să mă enervez sau să adopt o 
atitudine defensivă. Fiindcă, la urma urmei, despre 
„porcăriile mele psihologice” vorbeşti. 

Însă nu o fac. În schimb, spun: „Hmmm...”, cu un ton 
care te îndeamnă să îmi dai mai multe detalii. 

Aşadar, tu adaugi: „Chiar nu-mi place deloc să învăţ 
toate aceste lucruri ca să fac vânzări. Nu au nicio legătură 
cu nivelul meu de competenţi în plus, am citit deja câteva 
cărţi despre acest subiect. Erau destul de bune şi am 
încercat deja câteva tehnici care chiar au funcţionat. Insă 
după o vreme am uitat să le fac, aşa că nu a fost o 

schimbare de durată”. 

„Chiar aşa...”, spun eu. Iar tu eşti surprins, fiindcă e 
ca şi cum te-aş îndemna să îmi dai mai multe detalii. Şi 
chiar aşa şi faci. 

„Mda...”, adaugi tu. „Este frustrant. Adică ţie 
lucrurile acestea ţi se par fireşti, însă eu sunt agent de 
vânzări. Şi în condiţiile în care presiunile sunt foarte mari 
şi trebuie să fac faţă nenumăratelor provocări, e greu să- 
mi amintesc ce am citit în această carte acum şase luni”. 

„Aşa că...”, răspund eu înţelegător, invitându-te să 
continui, lăsânduc-ţi însă responsabilitatea conversatiei. 

Tu continui: „Aşa că... ei bine, ştiu că poate părea că 
mă vait tot timpul. Şi ştiu că aceste lucruri au funcţionat 
când le-am încercat înainte. Poate că, de fapt, ar trebui să 
iau o decizie. Bănuiesc că dacă încerc sugestiile tale şi 
descopăr că ele chiar funcţionează, trebuie să mă hotărăsc 
dacă acum e momentul să perseverez şi să le folosesc tot 
timpul. Fiindcă aşa nu va mai trebui să învăţ din nou 
totul”. 

Eu răspund: „Ai petrecut o mulţime de timp 
încercând să foloseşti aceste sugestii la întâmplare, aşa că 
aşteaptă-te la rezultate pe măsură. Pot înţelege că eşti 
frustrat, fiindcă o consideri o povară”. 

„Da, aşa este”, răspunzi tu, „însă, uite, ştiu că eu am 
greşit. Şi nu îmi place deloc să mă victimizez. Ar trebui să 
îmi pun mintea la contribuţie şi să mă angajez să folosesc 
permanent sugestiile tale”. 

„Ştii”, îţi spun eu, „iată un lucru care te-ar putea 
ajuta. Un sfat pe care îl dau pacienţilor sau clienţilor mei 
este acela că, dacă continuă să se comporte la fel timp de 
douăzeci şi unu de zile, acel comportament se va 
transforma într-un obicei mult mai uşor de menţinut. Se 
aseamănă puţin cu aţa dentară”. Te gândeşti puţin la asta 
şi încuviinţezi din cap. 

„Aşadar, ce îţi doreşti să faci?”, întreb eu. Faci o 
pauză, gândindu-te la situaţia ta: vânzări puţine, clienţi 
pretenţioşi, facturi pe care nu ţi le poţi plăti dacă nu îţi 

îndeplineşti targetul. Meditezi puţin, după care tragi 
concluzia: „Nu este ceea ce vreau să fac - este ceea ce 
trebuie să fac”. 

Am făcut o pauză, astfel încât cuvintele rostite de el 
să plutească cumva în aer, în timp ce îmi beam cafeaua. 
După aceea, am întrebat: „Când vei şti sigur dacă, în 
sfârşit, este momentul să faci asta?” Tu te gândeşti puţin şi 
spui: „Probabil că acum ori niciodată”. „Foarte bine”, spun 
eu. Şi înainte să vină comanda la masă, suntem doi aliaţi 
care au căzut de acord să colaboreze. 

Ce anume s-a întâmplat? 

La începutul discuţiei erai supărat, frustrat şi aveai o 
atitudine defensivă, aşteptându-te ca lucrurile să nu 
meargă deloc bine. După fiecare lucru neplăcut pe care l-ai 
spus, ai făcut o pauză, aşteptându-te instinctiv să îţi ţin o 
predică, să pornesc o dispută sau să mă concentrez asupra 
unui comportament contraproductiv. Dacă aş fi făcut 
vreunul dintre aceste lucruri, probabil că te-ai fi enervat şi 
te-ai fi certat cu mine - chiar dacă în adâncul sufletului 
erai de acord cu ceea ce ţi-am spus. N 

Aşa că am procedat exact invers. In loc să te reduc la 
tăcere, te-am încurajat să aprofundezi problema, folosind 
cuvinte precum „Hmmm...”, „Chiar aşa...” sau „Şi- 
atunci...” De fiecare dată când am făcut acest lucru, te-ai 
mai liniştit puţin. Prin urmare, la sfârşitul discuţiei, nu ai 
încercat să mă convingi că nu am dreptate. De fapt, te-ai 
străduit să mă convingi că vei avea succes. 

„Hmmm...” este un instrument pe care îl poţi folosi 
atunci când te confrunţi cu o persoană furioasă, cu o 
atitudine defensivă, care este convinsă că tu eşti un individ 
rău intenţionat. Funcţionează într-o gamă largă de situaţii 
- de la negocieri pentru eliberarea ostaticilor la discuţiile 
cu clienţi nemulţumiţi - fiindcă 


transformă imediat o conversaţie neplăcută într-un 
dialog constructiv. lată şi motivul. 
Cei mulţi procedează greşit atunci când au de-a face 

cu o persoană supărată. Spun lucruri bine intenţionate, de 
exemplu „Ok, calmează-te” - sau îşi pierd cumpătul şi se 
supără ei înşişi. („A, da? Ei bine, n-ai decât să crezi că 
ideile mele sunt nişte prostii, însă să ştii că te înşeli şi îţi 
pot demonstra asta/) Ambele abordări au în general 
rezultate dezastruoase. Dacă te superi pe interlocutorul 
tău, vei începe o dispută în toată regula. Roag-o politicos 
să se calmeze şi nu vei reuşi decât să primeşti un răspuns 
condescendent şi plin de resentimente: „Eu mă comport 
normal, iar tu chiar ai luat foc”. In fiecare dintre situaţii, 
răspunsul îl va determina pe interlocutor să îţi opună 
rezistenţă. 

Dimpotrivă, „Hmmm... este un factor care poate 
atenua un potenţial conflict. Când foloseşti această 
abordare, nu încerci să reduci la tăcere pe cineva, ci, de 
fapt, îi spui: „Eşti important pentru mine şi la fel este şi 
problema ta”. Ceea ce ne aduce înapoi la discuţia despre 
neuronii-oglindă. 

Atunci când oamenii pornesc la atac, o fac de obicei 
fiindcă simt (îndreptăţit sau nu) că au fost trataţi în mod 
necorespunzător. Este valabil în mod special atunci când ai 
de-a face cu clienţi supăraţi sau frustraţi. De cele mai 
multe ori, oamenii au probleme în diverse laturi ale vieţii 
lor, însă nu îşi revarsă furia de teamă să nu fie concediaţi, 
să nu divorţeze sau să nu fie arestaţi. 

Atitudinea defensivă sau contraatacul îţi reîntăreşte 
pur şi simplu ideea că aceşti oameni greşesc sau că nu 
sunt importanţi (considerându-i chiar stupizi), ceea ce le 
amplifică deficitul receptorului neuronilor oglindă, dar şi 
supărările. 

Atunci când faci o mişcare contrară aşteptărilor lor şi 
îi încurajezi să vorbească despre problemele pe care le au, 
procedezi exact în mod invers: oglindeşti respectul şi 
interesul, iar ei se simt îndreptăţiţi să îţi răspundă la fel. 

„Hmmm „este ceea ce eu numesc un element care 
aprofundează relaţia. Le transmite oamenilor că tot ceea 
ce spun ei este important, că merită să fie ascultați şi că e 


n” 

bine să acţioneze. Vei observa, totuşi, că tu nu te angajezi 
să faci nimic. Singurul scop este să linişteşti persoana 
respectivă până în punctul în care să poţi identifica actuala 
problemă şi să vii cu o soluţie realistă. 

Din aceste motive, recomand ca abordarea 
„Hmmm...” să fie prima linie de apărare dacă ai de-a face 
cu un client supărat. lată un exemplu din care îţi poţi da 
seama cum funcţionează. 

Clientul (având o atitudine războinică): Compania 
voastră mi-a vândut o porcărie ultima dată! Produsele 
voastre sunt oribile, serviciile oferite sunt foarte proaste, 
iar voi sunteţi o adunătură de mincinoşi. 

Tu (pe UN TON ÎNCURAJATOR, CA ŞI CUM AI VREA 
SĂ AFLI MAI MULTE): Hmmm... 

Clientul (mânios): Ce vrei să spui cu acest 
Hmmm...?2” 

Tu (ferm şi calm): Mă gândeam cât de important este 
să remediem, să corectăm sau să facem ceva în acest sens 
cât mai repede posibil, până să se înrăutăţească şi mai 
mult situaţia. Nu cred că ar fi bine. Nu sunteţi de acord? 

Clientul (începând să dea înapoi şi să se calmeze): 
Ei... mda. Aş fi chiar uimit dacă într-adevăr m-aţi ajuta. 
Habar nu ai câte probleme am avut din cauza voastră. 

Tu (pe un ton care sună a invitaţie): Aş vrea să aflu 
mai multe. 

Clientul: Da? Ai cumva toată ziua la dispoziţie? 
Foarte bine, tu ai vrut-o. În primul rând, GPS-ul pe care l- 
am cumpărat de la voi nu funcţiona. Şi când l-am trimis 
înapoi să îl reparaţi, mi-aţi dat unul mai vechi, zgâriat 
peste tot şi care arăta ca naiba. 

Tu: îmi dau seama că sunteţi supărat. Ce altceva îmi 
mai puteţi spune despre problemele pe care le-aţi avut cu 
noi? 

Clientul (începând să se înmoaie): Ei bine... of... 
celelalte au fost mărunţişuri. Articolul acela vechi mi-a fost 
schimbat când am făcut reclamaţie. Însă acum nici GPS-ul 
pe care l-am cumpărat pentru soţia mea nu funcţionează. 

V-am trimis un e-mail ca să vă semnalez problema, dar nu 
mi-a răspuns nimeni. 

Tu: în regulă, o să mă asigur că vă rezolvăm 
problema cât mai repede posibil. Cred că are legătură cu o 
eroare de software pe care am remediat-o între timp... 
Puteţi face download la aplicaţie, ca să vă actualizaţi 
programul. 

În caz că nu funcţionează, vă dau numărul meu direct 
de telefon astfel încât să găsim o soluţie. Dar înainte să 
ajungem la asta, mai există ceva despre care aţi vrea să ne 
povestiţi, legat de experienţele pe care le-aţi avut cu noi? 

Clientul: Da... să ştiţi că nu am fost impresionat de 
serviciul de relaţii cu clienţii. Ei bine, cu excepţia zilei de 
azi. Cine ştie, poate se îmbunătăţesc lucrurile. Oricum, îmi 
pare rău că am ţipat la tine, fiindcă ştiu că nu a fost vina 
ta. 

Tu: Nu e nicio problemă. Înţeleg prin ce aţi trecut. Să 
vedem acum ce facem cu GPS-ul stricat... 

Citeşte încă o dată acest dialog şi vei descoperi un 
detaliu interesant. Iniţial, „gloanţele” clientului erau 
îndreptate către tine: produsele tale sunt oribile, serviciile 
oferite de tine sunt proaste, tu eşti un mincinos. Eşti un 
dezastru. După câteva minute însă, lucrurile încep să se 
schimbe subtil. Undeva pe parcurs, clientul se înfurie pe 
„compania ta” De ce? Fiindcă clientul simte acum că voi 
doi sunt de aceeaşi parte a baricadei şi nu mai vrea să te 
jignească. Odată ce apare această transformare, începeţi 
să colaboraţi pentru rezolvarea problemei. 

Fiindcă „Hmmm... poate transforma o persoană 
dintr-un inamic într-un aliat atât de repede încât poţi 
aplica cu succes această tehnică şi în viaţa personală - în 
special în acele situaţii dificile în care un singur cuvânt 
rostit aiurea poate declanşa o adevărată conflagrație. Un 
avertisment, totuşi: există riscul să te enervezi mai repede 
pe partenerul de viaţă sau pe copilul tău decât pe cineva 
necunoscut, aşa că gândeşte-te mai bine înainte de a 
deschide gura. După ce te-ai asigurat că te poţi controla, 


100 


încearcă ceva de genul: 

Partenerul tău: Nu-mi vine să cred. Chiar nu-mi vine 
să cred. 

Mi-ai promis că plecăm şi noi în sfârşit în weekend şi 
acum îmi spui că nu. Tipic pentru tine! 

Tu: Hmmm... 

Partenerul tău: Hmmm? Ce ar trebui să însemne 
asta? 

Tu: Că ştiu cât de importantă este această călătorie 
pentru tine şi chiar îmi pare rău că proiectul s-a prelungit 
şi că nu pot scăpa. Partenerul tău: Mereu spui aşa. 
Intotdeauna la serviciu intervine ceva de viaţă şi de 
moarte. Detest asta! 

Tu: Şi-atunci... 

Partenerul tău: Şi-atunci aş vrea să îţi găseşti alt job, 
unde presiunile nu sunt atât de mari. Sau aş vrea să nu 
mai faci planuri când ştii că nu le vei respecta. Sau... nici 
nu ştiu. Aş vrea să nu se mai întâmple niciodată asemenea 
porcării. Ştiu că şi tu te-ai săturat şi că depindem de jobul 
acesta. Bănuiesc că nici pentru tine nu e plăcut. Imi pare 
rău, dar chiar m-am supărat. Scuze că mi-am vărsat nervii 
pe tine. 

Vei observa din nou că scopul tău nu este rezolvarea 
problemei cu care te confrunţi (deşi uneori se poate 
întâmpla şi acest lucru), începeţi în schimb să vorbiţi unul 
cu celălalt. Şi când se întâmplă acest lucru, îţi transformi 
interlocutorul într-un aliat alături de care poţi rezolva 
problema - fără să vă mai atacați inutil unul pe celălalt. 

„Hmm „este una dintre nenumăratele fraze care pot 
atenua un conflict. lată şi altele asemănătoare: 
„Adevărat?”, „Şi-atunci... „Spune-mi mai multe”, „Şi ce s-a 
întâmplat?” sau „Ce altceva îmi mai poţi spune?” Dintre 
toate, „Hmmm...” este favorita mea, fiindcă îi prinde pe 
oameni cu garda jos şi te poate ajuta să ajungi la o 
înţelegere. Dacă interlocutorul trece de la ostilitate la 
confuzie, tot înseamnă că ai făcut un pas în direcţia 
corectă. 

Nu contează totuşi ce cuvinte sau fraze alegi. Ideea 
este modul în care le foloseşti: fără să te certi, fără să te 
aperi sau să îţi găseşti scuze, ci doar să spui: „Eşti o 
persoană importantă. Problema ta este importantă. Iar eu 
te ascult cu atenţie/ Transmite acest mesaj şi problema ta - 
indiferent despre ce este vorba - este mai mult de 
jumătate rezolvată. 

Perspectiva utilă 

Nu adopta o atitudine defensiva; mergi mai în 
profunzime. 

Etapa acţiunii încă nu te-ai lămurit cum stau lucrurile 
cu tehnica „Hmmm...”? în regulă. De această dată voi face 
ceva diferit şi voi fi eu însumi personaj în etapa acţiunii, 
imaginându-mi o altă conversaţie cu tine. lată cum ar 
putea decurge ea: 

Tu: „Sună ca nişte tâmpenii din acelea psihologice. 
De ce nu mă înveţi ceva ce pot folosi practic?” 

Eu: „Hmmm...” 

Tu: „Nu mă lua cu aşa ceva!” 

Eu: „Pari enervat - sau eşti doar frustrat?” 

Tu: „Mai mult frustrat. Trebuie să intru în legătură 
cu anumiţi oameni şi mă tot gândesc cum să procedez ca 
să nu mai simt atâtea presiuni”. 

Eu: „Chiar aşa...” 

Tu: „Mda, dacă nu ajung la aceşti potenţiali clienţi, 
nu îmi voi îndeplini targetul”. 

Eu: „Dă-mi mai multe detalii”. 

Tu: „In mediul ăsta economic nebunesc, toată lumea 
din compania mea se simte presată să îşi îndeplinească 
targetul, fiindcă altfel putem fi concediaţi”. 

Eu: „Eşti speriat deci că ţi s-ar putea întâmpla şi ţie”. 

Tu: „Da, mă simt din ce în ce mai strâns cu uşa - 
ceea ce mă face să nu mai am răbdare cu nimeni şi cu 
nimic, nici măcar ca să citesc această carte”. 

Eu: „Cât de speriat eşti?” 

Tu: „Realmente speriat”. 

Eu (făcând o pauză ca să te las să răbufneşti): „Deci 

chiar dacă ai mai fost speriat şi înainte şi ţi-ai revenit, te 
temi că dacă eşti concediat acum, nu îţi vei mai găsi nimic 
de lucru”. 

Tu: „Da, într-un fel, dar mi-am revenit mereu. De 
fapt, mă gândesc că dacă mă descurc aşa cum trebuie, îmi 
voi păstra jobul; dacă nu, voi găsi altul, aşa cum am făcut 
mereu - şi poate într-o companie care să nu treacă prin 
asemenea momente dificile. Vreau să spun că sunt un 
vânzător foarte bun”. 

Eu: „Aşadar, nu e vorba despre tine, ci despre 
compania la care lucrezi. E greu să vinzi lucruri pe care 
clienţii nu le vor sau de care nu au nevoie, dar când vinzi 
ceva care se cere, te descurci bine”. 

Tu: „Nu bine, ci extraordinar!” 

Eu: „Şi-atunci?” 

Tu: „Şi-atunci nu am nimic de pierdut. Dacă fac tot ce 
pot şi nu funcţionează, atunci nu eu sunt de vină, ci 
compania - şi mo pot duce în altă parte”. 

Eu: „Hmmm...” 

Tu (râzând): „lar mă iei cu «hmmm...»”. 

Eu: „Poate că a funcţionat în cazul tău”. 

Tu (relaxat): „Şi poate că eu trebuie să citesc acest 
capitol din nou. 

a 

Jocul Stipulării 

Beneficiu: o persoană trece de la a lua în considerare 
un anumit lucru la a fi dispusa sa îl facă, neutralizând 
punctele slabe. 

„Ascunde-ţi o slăbiciune, iar lumea îşi va imagina ce 
e mai rău”. 

— MARCUS VALERIUS MARŢIAL, POET ROMAN 

Dacă eşti cât de cât familiarizat cu procedurile 
juridice, atunci ştii că avocaţii folosesc ceva ce ei numesc 
„stipulare” - ceea ce înseamnă că se pun de acord în 
legătură cu un anumit lucru. 

De exemplu, dacă un avocat stipulează că amprentele 

lui X au fost găsite pe arma cu care a fost omorâtă soacra 
sa, atunci toată lumea este de acord cu acest lucru. 
Avocatul care reprezintă partea opusă nu trebuie să mai 
apeleze la experţi care să adeverească acest lucru, iar 
avocatul lui X poate trece la următorul pas: să dovedească 
faptul că împuşcătura a fost justificată. 

De ce este stipularea o tehnică atât de inteligentă? 
Fiindcă atunci când oamenii ştiu deja (sau o află în scurtă 
vreme) problema pe care o recunoşti, cea mai bună 
mişcare este să scapi de ea. Şi mai bine este că, de cele 
mai multe ori, poţi transforma acea problemă într-un atu 
destul de puternic. 

De foarte multe ori investim energie în a ne ascunde 
punctele slabe chiar şi atunci când toţi cei care ne cunosc 
sunt conştienţi de ele. Urmarea este că îi facem să se 
simtă  inconfortabil, fiindcă sunt obligaţi să ignore 
problema şi să se concentreze permanent să evite 
discuţiile despre ea. În momentul în care îi facem să se 
simtă inconfortabil, neuronii lor oglindă creează o legătură 
emoţională, fiindcă evită în mod activ acea legătură. 
Propriile lor minţi nu spun: „Scapă de această persoană/ Ci 
spun: „Fii atent! Nu avea încredere în individul ăsta. 
Ascunde asta şi probabil că mai ascunde şi altceva”. 

Soluţia? Dacă există o problemă importantă care stă 
între tine şi persoana cu care încerci să relatdonezi, atunci 
stipuleaz-o. 

lată un exemplu. Am primit de curând un mesaj de la 
un tânăr care mi-a citit editorialul din Los Angeles Times. 
El mi-a spus: „Am 26 de ani şi am o problemă presantă, 
mai exact mă bâlbâi. Partea cea mai urâtă este că nu ştiu 
niciodată când se declanşează. Ceea ce mă stresează şi 
mai mult”. 

Era foarte bun în meseria lui, dar nu a primit jobul - 
şi ştia că motivul fusese faptul că bâlbâială (şi eforturile 
oamenilor bine intenţionaţi de a pretinde că nu observă) îi 
făcuseră pe cei care îi luau interviul să se simtă 
inconfortabil. 

În ciuda Legii pentru persoanele cu handicap, cei 
care se ocupă de angajări pot găsi întotdeauna modalităţi 
de a descalifica un candidat - şi exact asta i se întâmplase 
şi tânărului din povestea noastră. 

L-am sfătuit să încerce o abordare care funcţionase 
foarte bine 


pentru un alt pacient de-al meu, pe nume Joe - aflat 
în aceeaşi barcă: se ducea la nenumărate interviuri, însă 
nu era niciodată angajat, fiindcă se bâlbâia. 

I-am spus lui Joe să nu se streseze încercând să îşi 
ascundă bâlbâială - fiindcă nu ar fi funcţionat. În schimb, l- 
am sfătuit să precizeze la începutul fiecărui interviu: „Am o 
problemă de vorbire, mai exact mă bâlbâi. Partea cea mai 
rea este că nu ştiu niciodată când se va întâmpla. În 
momentele acelea, oamenii sunt prinşi cu garda jos, le 
pare rău de mine, nu ştiu ce să facă şi atenţia le este 
distrasă. Dacă se întâmplă în timp ce vorbesc, cel mai bun 
lucru este să mă suporte şi, dacă avem noroc, va trece 
repede. Dacă nu, o să fac tot ce pot să mă controlez. Imi 
cer scuze dinainte pentru orice neplăcere v-aş putea 
cauza”. 

Prin faptul că discută de la bun început despre 
defectul său de vorbire, Joe elimină elementul surpriză şi 
se simte mai calm şi mai puternic. Mai mult, câştigă 
aprecierea şi respectul celorlalţi pentru sinceritatea sa, 
pentru faptul că s-a gândit la un eventual disconfort creat 
şi pentru sfaturile utile referitoare la gestionarea acestui 
disconfort. 

După câţiva ani, după ce bâlbâială îi dispăruse 
aproape de tot, Joe mi-a spus: „Incă le mai spun oamenilor 
că înainte mă bâlbâiam, dar şi ce să facă dacă mi s-ar mai 
întâmpla acum, fiindcă este una dintre cele mai eficiente 
modalităţi de a le câştiga respectul și de a-i face să mă 
placă”. 

Stipularea te ajută să neutralizezi şi alte tipuri de 
probleme. Ca psihiatru care lucrez şi cu pacienţi sau 

clienţi din sfera afacerilor, duc de cele mai multe ori o 
bătălie dificilă imediat ce publicul află ce profesie am. 
Când aud din ce îmi câştig existenţa, văd cum dau ochii 
peste cap şi le pot simţi imediat scepticismul. 

Pentru a contracara acest lucru, apelez la propria 
versiune a discursului lui Joe. Încep prin a spune: „Sunt 
psihiatru fără un master în economie sau altă pregătire 
formală în această sferă. Ştiu că în profesia mea lucrează 
şi mulţi şarlatani sau detractori. lată însă un lucru pe care 
l-am învăţat de-a lungul carierei. Am asistat copii adulţi să 
se hotărască să administreze morfină părinţilor lor aflaţi 
pe moarte, am ajutat cupluri care nu mai dormiseră în 
aceeaşi încăpere de ani de zile să facă sex din nou, am 
convins parteneri pe cale să se despartă să se asculte din 
nou unii pe ceilalţi, am ajutat avocaţi care rupseseră orice 
legătură cu clienţii să refacă relaţiile şi am împiedicat 
partenerul fondator al unui fond de investiţii în faliment să 
îşi pună capăt vieţii în mod tragic şi nebunesc... aşa că 
acum chiar pot face ceva să îi ajut pe oameni să 
relaţioneze. Şi îmi imaginez că este un lucru pe care voi 
trebuie să îl faceţi în fiecare zi”. 


Cam mult de spus ca să îi fac pe oameni să mă 
asculte, dar funcţionează. În două minute, transform o 
mulţime ostilă sau, în cel mai bun caz, sceptică, într-un 
grup de oameni care gândesc: „Uite un tip care probabil 
chiar are ceva important de spus”. 

Aceeaşi abordare va funcţiona şi în cazul tău, însă 
doar dacă procedezi aşa cum trebuie. Iată cele trei etape: 
evaluează (descrie rapid şi eficient problema), 
neutralizează problema (explicând cum poate fi gestionată 
sau că în realitate nu este o problemă) şi scapă (treci la 
următorul subiect - nu intra în prea multe detalii). lată un 
exemplu în acest sens: 

Recrutorul: Aşadar, povesteşte-mi câte ceva despre 
educaţia şi experienţa ta. 

Dezvoltatorul de software: Ei bine, cred că sunt 

singura persoană pe care aţi selectat-o pentru acest job 
care nu are o diplomă în domeniu. Asta fiindcă, într-o 
oarecare măsură, „m-am născut” în această sferă - am 
scris primul meu program software la vârsta de nouă ani, 
iar părinţii mei erau amândoi programatori, aşa că 
probabil m-am născut tocilar. M-am angajat prima dată la 
şaisprezece ani, fiindcă unul dintre vecinii mei a descoperit 
că pot crea baze de date, aşa că m-a angajat pe loc. Acum 
s-a pensionat, însă l-am menţionat la referinţe, fiindcă în 
magazinul lui se mai foloseşte şi azi codul pe care l-am 
scris eu. 

Recrutorul: Uau! 

Tu: Mai am o listă întreagă de clienţi care v-ar 
povesti bucuroşi despre ceea ce am făcut pe plan 
profesional... 

Atunci când stipulezi clar o potenţială problemă sau 
un punct slab, fă-o într-un mod care să denote încredere şi 
lipsă de egoism. Cu cât eşti mai relaxat, cu atât mai în 
largul ei se va simţi şi persoana cu care vorbeşti - şi cu 
atât mai uşor vă va fi amândurora să vă concentrați asupra 
mesajului. 

Pentru stipulare este nevoie de curaj, însă 
recompensele sunt pe măsură. În momentul în care 
foloseşti această abordare, îţi transformi defectele în 
atuuri şi le permiţi celorlalţi să te trateze ca pe o persoană, 
nu ca pe o potenţială problemă. Mai mult, poţi descoperi, 
spre surprinderea ta, că problema care te-a ţinut pe loc 
este soluţia pentru a merge mai departe. 

O SOLUŢIE EFICIENTĂ 

În urmă cu câţiva ani, am ţinut un discurs 
inspiraţional pentru un grup de avocaţi, brokeri de 
asigurări şi consilieri financiari. Credeam că totul a mers 
ca pe roate, însă am fost uimit să aflu ulterior că publicului 
nici măcar nu îi păsase. De fapt, îl consideraseră chiar 
aiurea. 

Mai mult, am aflat acest fapt descurajant cu doar 
două zile înainte să trebuiască să ţin acelaşi discurs în faţa 

unui public şi mai provocator, format din contabili. Am 
început să intru în panică, însă mi-am revenit repede şi am 
analizat situaţia. Mi-am dat seama că nu e nimic în 
neregulă cu discursul meu, ci cu cadrul în care a fost ţinut. 
După o dimineaţă întreagă de prezentări practice, publicul 
meu era pregătit pentru ceva asemănător, dar eu urma să 
le cer să facă un mare salt mental. 

Aşa că am început prin a le spune: „Mi s-a întâmplat 
un lucru amuzant în drum spre voi. Am aflat exact acum 
două zile că acelaşi discurs a primit un rating îngrozitor de 
la un public mai uşor de mulţumit ca voi”. (Ceea ce a iscat 
câteva zâmbete surprinse şi nervoase, însă a creat 
suficient suspans încât să mă asculte în continuare.) Am 
adăugat: „Mi-am dat seama că nu discursul în sine a fost 
problema, ci cadrul. Aşa că mi-ar plăcea să încercaţi ceva 
care să vă ajute să obţineţi un lucru de valoare din ceea ce 
vă voi spune, în loc să fiţi dezamăgiţi”. 

Ca să îi ajut să facă tranziţia mentală de la 
discursurile tehnice pe care le auziseră toată dimineaţa la 
cuvântarea mea transformaţională, i-am rugat să se 
gândească la momente care le-au schimbat viaţa. De 
exemplu, le-am spus să îşi imagineze că era weekendul de 
după 11 septembrie 2001 şi că se aflau la biserică, simțind 
nevoia să audă ceva care să îi liniştească, fiindcă vieţile lor 
se schimbaseră pentru totdeauna - sau să îşi imagineze că 
un copil pe care îl iubeau foarte mult, care avea dificultăţi 
de învăţare şi vizavi de care se gândeau că nu va reuşi nici 
măcar să îşi termine liceul, tocmai absolvise facultatea. 

Am simţit cum mintea lor trece de la „Cu ce lege 
fiscală să mă mai pun la curent?” la „Ce anume contează 
cu adevărat în viaţa mea?” M-am uitat la ei şi vedeam sute 
de oameni care începeau să se concentreze intens, 
aşteptând cu nerăbdare ceea ce urma să le spun. 

La câteva zile după aceea, organizatorul mi-a trimis 
un e-mail în care îmi spunea că discursul meu fusese cel 
mai bine primit. Câţiva dintre ei îi spuseseră că a fost cel 
mai bun pe care îl auziseră vreodată. Faptul că le vorbisem 

despre un punct slab de-al meu crease o empatie care le 
permisese să înţeleagă şi să îmi aprecieze mesajul. Şi prin 
faptul că identificasem greşeala pe care o făcusem şi o 
eliminasem, am deprins câteva abilităţi importante, care 
m-au transformat într-un speaker mult mai bun şi mai 
încrezător în propriile-i forţe. 

Perspectiva utilă 

Dă dovadă de calm eliminând îndoiala pe care 
oamenii o au în tine, căci astfel vor fi mult mai dispuşi să 
îţi ofere atenţia lor deplină. 

Etapa acțiunii 

Dacă ştii că un anumit lucru îi face pe oameni să se 
simtă inconfortabil, descrie-le problema şi vezi cum 
reacţionează la ea. Repetă în faţa oglinzii până când eşti 
sigur că poţi face acest lucru în public, simţindu-te perfect 
confortabil. 

19 

De la tranzacţie 


LA TRANSFORMARE 

Beneficiu: o persoană trece de la etapa în care ia în 
considerare un lucru la cea în care este dispusa sa îl facă, 
transformând o relape dintr-una impersonală în una 
personală. 

„Ei nu văd cerul acolo”. 

— NATIV AFRICAN, ÎN TIMP CE SE PLIMBA PRIN 
MANHATTAN 


În perioada în care se pregătea pentru un interviu cu 
managerul senior al unei firme de servicii financiare de pe 
Wall Street, fiica mea m-a întrebat: „Ce întrebare aş putea 
pune astfel încât să ies puţin în faţă şi să mă deosebesc de 
ceilalţi?” 

O oră şi jumătate mai târziu, m-a sunat chiar în toiul 
unei întâlniri şi mi-a povestit entuziasmată: „Iaţi, le-am 
pus întrebarea pe care mi-ai sugerat-o tu şi a reacţionat 
exact cum mi-ai zis. Şi-a ridicat privirea spre tavan şi a 

spus: «Este o întrebare extraordinară, una la care nu am 
un răspuns pentru moment, dar ar trebui”. Din acel 
moment, relaţia şi discuţia dintre noi chiar au evoluat”. 

lată ce a spus fiica mea ca să atragă interesul 
angajatorului încă de la prima întâlnire. Când i s-a zis că 
poate pune întrebări dacă are vreo nelămurire, a răspuns 
în felul următor: 

„Aş vrea să vă imaginati că ne aflăm peste un an 
începând din acest moment, iar tu şi şeful tău faceţi 
evaluările celor pe care i-aţi angajat în ultimul an - şi când 
ajungeţi la postul pe care l-aş putea ocupa eu, spuneţi: «Să 
mai angajăm vreo zece ca ea. Persoana aceasta a fost una 
dintre cele mai bune achiziţii din ultimii ani.» îmi puteţi 
spune ce anume a făcut acea persoană astfel încât să 
obțină o asemenea evaluare?” 

Ştiam că va avea succes dacă va pune întrebarea 
aceasta. De asemenea, i-am spus fiicei mele cum să îşi dea 
seama dacă va funcţiona: să îl privească drept în ochi pe 
cel care îi ia interviul. Fiindcă dacă în acel moment ridică 
privirea, va şti sigur că a trecut de la faza de tranzacţie la 
cea de transformare. 


Negociere versus relaţionare în zilele noastre, nu 
relaţionăm - ci facem tranzacţii. Partenerii dintr-un cuplu 
negociază orice, de la meniul pentru cină la vacanţă, la 
sex. Părinţii negociază cu copiii lor să se pregătească 
dimineaţa ca să plece la şcoală în timp util şi să îşi facă 
temele. Managerii negociază atunci când nu îşi obligă 
angajaţii să facă anumite lucruri. Toată lumea se întreabă 
„Ce anume poţi face pentru mine?” şi „Ce trebuie să fac eu 
în schimb?” 

Nu e nimic în neregulă cu tranzacţionarea dacă 
scopul tău este schimbul de informaţii sau negocierea 
contractelor, însă are şi un punct slab fatal: nu te ajută să 
îţi deschizi nici mintea, nici inima. Comunicarea 
tranzacţională este ca şi cum te-ai întâlni cu un ATM. Banii 
îţi intră în contul din bancă, ajung în mâinile tale şi totul 

este aşa cum trebuie - însă nu îţi vine să spui „Mulţumesc, 
Doamne” când totul s-a terminat. 

Comunicarea tranzacţională nu creează tracţiune 
într-o rela 


ţie, fiindcă este impersonală şi superficială. Aceste 
schimburi nu îi vor determina pe oameni să facă ceva 
notabil - fiica mea l-ar fi putut întreba pe cel cu care a dat 
interviul: „Ce beneficii legate de asigurarea de sănătate 
voi avea?”, fără ca interlocutorul ei să se supere - însă nici 
nu s-ar fi apropiat foarte mult. Asemenea unei tranzacţii pe 
care o faci la un ATM, rareori este vorba despre 
evenimente care îţi schimbă viaţa - şi au legătură mai 
degrabă cu tine, nu cu cealaltă persoană sau companie. 

Pentru a declanşa un asemenea eveniment care are 
potenţialul de a-ţi schimba viaţa, trebuie să treci de la 
tranzacţionare la relaţionare. Cum? Punând întrebări care 
să îl facă pe interlocutor să îţi spună: „lată ceea ce cred 
eu”, „Cam despre asta e vorba”, „lată lucrurile pe care aş 
vrea să le realizez” sau „lată cum îmi poţi face viaţa mai 
frumoasă”. 


Acum câţiva ani, de exemplu, mi-am dat seama că cei 
mai mulţi CEO şi manageri pe care i-am cunoscut nu sunt 
doar inteligenţi, ci şi înţelepţi - însă de cele mai multe ori 
nu au şansa să le împărtăşească şi altora ceea ce ştiu. Se 
concentrează în mod intenţionat pe problemele de zi cu zi 
care ţin de conducerea companiei încât foarte rar au 
oportunitatea să gândească creativ şi să îşi folosească 
abilităţile intelectuale. Acest lucru duce la frustrări, fie şi 
numai la nivel subconştient. 

Când le pun acestor oameni întrebări care îi ajută să 
fie deschişi la minte şi să îşi pună în evidenţă cunoştinţele 
pe care le deţin, asist la un fenomen deosebit: 
profesioniştii grăbiţi, a căror resursă valoroasă este 
timpul, îşi doresc să stea mai mult de vorbă cu mine. 
Aproape o treime din timp le spun secretarelor să nu îi dea 

la telefon, depăşesc timpul pe care şi-l alocaseră pentru 
mine, mă conduc din birou până la intrarea în companie ca 
să stăm mai mult de vorbă sau îmi spun: „Doamne, Mark, 
te rog să îmi aduci aminte că depăşim întotdeauna timpul 
alocat, astfel încât data viitoare să stăm mai mult”. 

Obţin acest răspuns dintr-un motiv simplu: satisfac 
receptorul neuronilor-oglindă despre care am discutat în 
capitolul 2. Aceşti oameni muncesc din greu şi se 
străduiesc cât mai mult, dorindu-şi ca lumea să le 
recunoască inteligenţa, valoarea şi creativitatea. Însă în 
loc să beneficieze de recunoaştere şi de apreciere pentru 
ideile şi talentul lor, de cele mai multe ori aud: „Membrii 
Consiliului director nu apreciază deloc aceste cifre” sau 
„Unde este analiza costurilor?” sau „Departamentul tău nu 
a transmis la timp raportul lunar” Aceste lucruri îi 
stresează foarte mult. 

Sunt chiar fascinat de aceşti oameni ca fiinţe umane, 
nu doar ca simpli slujbaşi - şi le şi spun asta, de cele mai 
multe ori punându-le o simplă întrebare. De obicei, 
rezultatul constă în faptul că mă respectă şi că sunt 
imediat de acord cu ceea ce spun. 

De exemplu, m-am întâlnit acum ceva timp cu Bill, 
senior vicepreşedinte la o companie de software. Am 
discutat o vreme despre motivul întâlnirii noastre - o 
problemă legată de personal. Bill - în mod evident un 
individ inteligent şi interesant, era în mod clar pe o poziţie 
de tranzacţionare: „Când eşti disponibil?”, „Cât timp va 
dura?”, „Cât va costa?” 

După circa o jumătate de oră, i-am spus: „Ca să mă 
ajuţi să înţeleg mai bine cum te pot ajuta, spune-mi ce 
încearcă compania - şi în special departamentul pe care îl 
reprezinţi - să îndeplinească, ce anume este important şi 
de ce v-aţi propus acest scop”. 

Bill a stat puţin pe gânduri, s-a uitat câteva momente 
spre tavan şi mi-a răspuns: „Este o întrebare foarte bună, 
la care trebuie să mă gândesc mai mult”. 

În acel moment, am simţit că relaţia noastră se 

îndrepta către un nivel superior. Într-un anumit fel, Bill 
„văzuse cerul”. A făcut un pas în afara lumii aceleia pline 
de târguri şi de strategii şi s-a gândit la imaginea de 
ansamblu în ceea ce priveşte compania sa şi propriul său 
viitor. Faptul că i-am permis să facă acest lucru a creat 
între noi o legătură, iar când privirile ni s-au întâlnit din 
nou, conversaţia noastră nu mai era nicidecum o 
negociere, ci un dialog. 

Soluţia pentru formularea unei întrebări 
transformaţionale este simplă: întreabă-te singur „Ce 
întrebare să pun acestei persoane astfel încât să îi arăt că 
sunt interesat de ideile, de interesele, de viaţa sau de 
succesul său pe viitor?”. Apoi pune acele întrebări. lată 
câteva exemple: 

„Dacă ai putea schimba un singur lucru în ceea ce 
priveşte direcţia companiei tale, care ar fi acesta?” 

„Dacă aş putea face un singur lucru care să te ajute 
să îţi atingi mai repede scopurile, care ar fi acesta?” 

„Care este lucrul pe care, dacă l-ai face, te-ai simţi 
mândru?” 

Pentru a vedea dacă asemenea întrebări au un efect 
mult mai puternic decât întrebările tranzacţionale, să 
analizăm două scenarii diferite. In amândouă este vorba 
despre Noemi, care era în prima zi de lucru la noul ei loc 
de muncă, dar şi despre şeful ei. lată primul dintre ele: 

Şeful: Bună, Noemi, cum merge? 

Noemi: Foarte bine, mulţumesc. Sunt recunoscătoare 
pentru ajutorul pe care mi l-a dat secretara ta. Prima zi 
este întotdeauna confuză, însă mie mi-a fost mult mai uşor. 

Şeful: Extraordinar. Dacă ai întrebări, apelează la 
asistenta mea. Noemi: Perfect, îţi mulţumesc. Oh, şi ştii 
cumva de unde pot lua un capsator? _ 

Şeful: Sigur, uită-te în dulapul cu rechizite. Imi poţi 
aduce dosarul Johnson până diseară? 

Nu este nimic în neregulă cu această conversaţie, 
însă Noemi nu şi-a impresionat deloc şeful. Dacă se va 
gândi la ea mai târziu, nu îşi va mai aduce aminte decât de 

capsator. 

Să ne imaginăm acum impresia pe care ar fi lăsat-o 
dacă ar fi purtat următoarea conversaţie: 

Şeful: Bună, Noemi, cum merge? 

Noemi: Foarte bine, mulţumesc. Sunt recunoscătoare 
pentru ajutorul pe care mi l-a dat asistenta ta. Oh, şi 
înainte să pleci, ai puţin timp pentru două întrebări 
rapide? 

Şeful: Hm... da. Spune. 

Noemi: Aş vrea să mă asigur că am înţeles totul 
perfect - care sunt cele trei lucruri pe care ţi-ar plăcea să 
le fac întotdeauna - şi care sunt cele trei lucruri pe care ți- 
ai dori să nu le fac niciodată? 

Şeful: Hm... Uau! (Ridicând privirea) Interesantă 
întrebare. Va trebui să mă gândesc puţin şi o să-ţi răspund. 
Însă mai presus de orice, aş spune că niciodată nu trebuie 
să îmi ascunzi o problemă - spune-mi deschis ce se 
întâmplă, astfel încât să nu fiu pus în situaţii neplăcute şi 
luat prin surprindere. Şi [râzând] să îmi faci legătura 
mereu cu soţia mea, chiar dacă vorbesc pe altă linie. Altfel, 
voi avea discuţii acasă. Ah - îl ştii pe Leo, care va lucra cu 
tine pentru clientul Bradley. Ştiu că cei mai tineri îi 
consideră depăşiţi pe cei mai în vârstă, însă este cea mai 
bună persoană din echipa mea, aşa că fii atentă mereu la 
ce îţi spune. 

Intrebările pe care Noemi i le-a pus şefului ei în cel 
de-al doilea scenariu au fost unele simple - mult mai 
simple decât „Ce anume vrei să faci cu viaţa ta?” sau „în 
ce direcţie vrei să se îndrepte compania ta?” Ele 
îndeplinesc însă un singur scop: te ajută să renunti la acea 
latură tranzacţională a conversaţiei (Unde este capsatorul? 
îmi poţi aduce dosarele?) şi să treci către un nivel superior 
(Ce anume e important pentru tine? Cum te pot ajuta?) 

Şeful care i-a auzit întrebările lui Noemi se va opri şi 
se va gândi, iar după ce o va privi din nou, o va vedea într- 
o nouă lumină. Începând din acel moment, ea îi va fi o 
colegă - nu doar o simplă persoană care are nevoie de un 

capsator. 

Cum funcţionează în cazul prezentărilor 

DE VÂNZĂRI 

Colaborez adesea cu echipe de vânzări şi de 
marketing de la companii farmaceutice, printre care se 
numără şi Eli Lilly, Astra Zeneca şi Bristol Myers Squibb, 
dar îmi place să ajut şi agenţii care vând medicamente şi 
care mă vizitează direct la cabinetul meu de psihiatrie. 

Le spun ce funcţionează dacă vor să relaţioneze cu 
mine şi folosesc cu succes aceste informaţii ca să ajungă şi 
la alţi medici. În primul rând, le explic că cei mai mulţi 
doctori lucrează foarte mult doar ca să câştige aceiaşi bani 
pe care îi luau acum zece ani, între timp urmărindu-i pe 
alţii, cu o pregătire inferioară, cum obţin mult mai mulţi 
bani şi au o siguranţă financiară mai mare. 

De asemenea, le spun că cei mai mulţi medici simt că 
ei personal trebuie să aibă grijă de toţi - de familie, de 
părinţii în vârstă, de personalul care lucrează pentru ei - 
convinşi fiind că celor din jur nu le pasă de ei (vorbim aici 
despre un deficit uriaş al receptorului neuronilor-oglindă). 
De fapt, cei mai mulţi spun că cea mai bună modalitate de 
a le demonstra că îţi pasă de ei este să nu le mai pui în 
cârcă şi alte responsabilităţi. 

De asemenea, prin natura meseriei lor, medicii sunt 
înclinați aproape complet spre tranzacţionare - „Spuneţi 
ce simptome aveţi, lăsaţi-mă să vă examinez şi să trimit 
probele la laborator, după care o să pun diagnosticul şi o 
să vă propun un plan de tratament... Cine urmează?” 

Aşadar, dacă un reprezentant de vânzări vrea să aibă 
o conversaţie transformaţională şi mult mai memorabilă, îi 
sugerez ca, la sfârşitul prezentării de vânzări, să spună: 
„Îmi cer scuze, domnule doctor X, mai aveţi câteva minute 
la dispoziţie să vă pun o întrebare complet diferită?” 

Cei mai mulţi medici vor fi iritaţi, gândindu-se că acel 
vânzător le va cere sfaturi medicale, însă, din bun-simt, 
spun: „Vă ascult”. 

Le sugerez apoi cum să continue: „Am auzit de la mai 

mulţi medici că profesia lor nu mai e atât de plină de 
satisfacţii ca pe vremuri şi că sunt nevoiţi să muncească 
mai mult ca să se descurce. Dat fiind că munciţi într-un 
ritm atât de intens, aş vrea să ştiu dacă vă mai place şi 
acum ceea ce faceţi”. 

Agenţii de vânzări îmi spun că cei mai mulţi medici 
sunt prinşi cu garda jos şi se simt dezarmaţi, după care se 
gândesc puţin şi răspund: „Ştii, este mai greu acum să fii 
medic şi nu sunt sigur că le-aş recomanda copiilor mei să 
urmeze această profesie, însă, da, îmi place în continuare. 
Aproape în fiecare zi, trebuie să fac o diferenţă în viaţa 
pacienţilor mei, iar când văd recunoştinţa lor, mă simt mult 
mai bine”. 

Uneori medicii chiar le mulţumesc reprezentanţilor 
de vânzări, ajutându-i să fie ţinuţi minte. lar dacă 
medicamentele pe care le vând sunt mai bune decât cele 
ale firmelor concurente, aceşti medici vor acorda o şansă 
acestor produse. 

Aşadar, dacă eşti agent de vânzări la o companie 
farmaceutică, iată formula pe care trebuie să o aplici: Grijă 
= Mai multe reţete scrise. Este extrem de profitabil, în 
condiţiile în care tu personal investeşti doar puţin mai mult 
timp. 

Ce întrebare te va ajuta să avansezi? 

Unul dintre cele mai mari beneficii ale tehnicii care 
presupune să priveşti înainte cu încredere este că o poţi 
folosi chiar şi în relaţie cu persoana cu care îţi e cel mai 
greu să comunici: tu însuţi. Ai stat vreodată să te gândeşti 
dacă toate acele conversații pe care le porţi cu tine sunt de 
natură tranzacţională? Dacă eşti asemenea majorităţii, 
monologul tău interior decurge în felul următor: Dacă 
mănânc astăzi această gogoaşă, trebuie să stau mai mult 
la sala de fitness. Doamne, am întârziat, iar Sally se va 
enerva foarte rău pe mine. Nasol, dar şi ea a ajuns mai 
târziu data trecută, aşa că probabil e ok. Of, nu mi-am 
plătit însă impozitele. Va trebui să stau iar până noaptea 
târziu. Şi ar fi bine să stau şi eu mai mult cu copiii... 

Data viitoare când te surprinzi acţionând ca un 
hamster tranzacţional, încearcă ceva diferit. Opreşte-te din 
ceea ce faci şi stai o clipă. Trage aer în piept. După care 
spune-ţi. „Ce mi-ar plăcea să fac cu viaţa mea anul viitor?” 
sau „De ce aspecte ar trebui să mă ocup mai mult sau 
cărora ar trebui acum să le acord mai puţină atenţie?” sau 
„Dacă cei mici se vor uita la mine peste douăzeci de ani, ce 
anume i-ar face să se simtă mândri de mine?” 

Pune-ţi întrebările corespunzătoare şi vei vedea că te 
gândeşti de cele mai multe ori la noi posibilităţi. Răspunde- 
ţi singur la aceste întrebări („Aş vrea să petrec mai mult 
timp cu familia”, „Trebuie să petrec mai puţin timp în 
acele şedinţe inutile”, „Aş vrea ca cei mici să fie mândri că 
am profitat de şanse când am putut, în loc să merg la 
sigur”) şi vei avea relaţii mai trainice cu cea mai 
importantă persoană din viaţa ta: cea pe care o vezi în 
oglindă. 

Perspectivă utilă 

Fă-i pe oameni să reflecteze la ceea ce i-ai întrebat şi, 
când te vor privi înapoi, conversaţia nu va mai fi la fel... ci 
mult mai buni 

Etapa acțiunii 

Data viitoare când te surprinzi blocat în rutina 
conversaţională tranzacţională cu un partener sau cu un 
membru al familiei - să spunem că vă dondăniţi cine să 
ducă gunoiul sau cine să spele rufele - opreşte-te puţin, 
zâmbeşte şi spune: „Gândeşte-te la un lucru amuzant sau 
important pe care crezi că ar trebui să îl facem în 
următorii cinci ani” Vezi cât de repede uitaţi de fraza „E 
rândul tău să speli vasele” şi vă apucaţi să vă faceţi planuri 
de viitor. 

Umăr lângă umăr 

Beneficiu: îi determina pe oameni să lase garda jos, 
să înceteze să mai opună rezistenţă şi să înceapă să 
asculte. 

„A predica despre un lucru nu înseamnă a face acel 

lucru”. 

— MAICA TEREZA, FONDATOAREA MISIUNII 
CARITĂŢII DIN CALCUTTA 

Este sfârşit de săptămână, iar Will şi băiatul său de 
15 ani, Evan, se îndreaptă către magazinul de articole 
sportive. Evan speră să ajungă să intre în echipa de tir cu 
arcul a şcolii, iar Will vrea să îi cumpere săgeți noi. 

Evan, de felul său mai puţin comunicativ, ca toţi 
adolescenţii, bate din picior pe ritmul muzicii pe care o 
ascultă la iPod. În maşină, pe drum, Will vorbeşte despre 
diverse mărunţişuri, de acasă sau de la serviciu. Are 
câteva idei despre viitorul concediu petrecut cu familia, se 
gândeşte cu voce tare la friptura care îl aşteaptă acasă şi 
vorbeşte puţin şi despre un coleg de-al său care le face 
probleme tuturor celor din firmă. 

Tipul - pretinde Will - a fost mereu un adevărat 
ghimpe-n coastă şi toată lumea ştie că în cele din urmă o 
va da în bară. Apoi adaugă ca din întâmplare: „Spune-mi, 
ai vreun prieten despre care crezi că la un moment dat va 
avea necazuri?” „Poftim?”, răspunde Evan, luat prin 
surprindere. Nu este foarte încântat că i s-a pus o 
întrebare, dar sună totuşi mai bine ca de obicei. „Ai luat o 
notă mai bună la spaniolă?” sau „Trebuie să vedem 
neapărat ce faci cu părul ăsta portocaliu”. 

„Ai auzit bine”, a continuat Will. „Mă întrebam dacă 
există riscul ca vreunul dintre prietenii tăi să dea la un 
moment dat de necazuri - şi, mai mult, ce te face să crezi 
asta?” 

Prins cu garda jos de faptul că tatăl său voia să ştie 
ce părere are, Evan s-a gândit la întrebare, după care a şi 
răspuns, într-o manieră mai cooperantă decât de obicei. 
„Cred căjake, fiindcă odată ce se porneşte, nimeni nu mai 
poate să îl oprească... şi deja a dat-o în bară de câteva ori”. 

„Da?”, a răspuns Will, rezistând tentaţiei de a oferi 
sfaturi nesolicitate, lăsând în schimb conversaţia să 
decurgă normal. 

„Mda... deja a făcut nişte lucruri pentru care a fost 


100 


pedepsit de mai multe ori. Nu cred că se înţelege foarte 
bine cu părinţii lui”, a continuat Evan. 

„Ei bine, cred că e interesant de văzut dacă predicția 
ta se va adeveri. Şi, apropo, dacă are necazuri, tu cum vei 
proceda?” „Doamne... habar n-am”, a spus Evan. A făcut 
apoi o pauză să se gândească. „Cred că, de vreme ce sunt 
prietenul lui, o să încerc să îl ajut cumva, ca să-l împiedic 
să mai facă din nou acelaşi lucru”. 

„E norocos că te are drept prieten”, a conchis Will. 

„Da, cred că mă descurc foarte bine”, a încheiat şi 
Evan. 

Aşadar... despre ce este vorba? 

Will l-a făcut pe fiul lui să stea de vorbă cu el folosind 
tehnica pe care eu o numesc „Umăr lângă umăr”, bazată 
pe următoarele trei fapte: 

Predicile rareori funcţionează, fiindcă îi fac pe 
interlocutori să devină defensivi - şi atunci când sunt 
defensivi, îţi ascund diverse lucruri. Dacă lucrezi umăr 
lângă umăr cu ei într-o activitate ce presupune cooperare, 
îi vei face să lase garda jos şi să îşi deschidă sufletul în faţa 
ta. Este şi motivul pentru care cei ce negociază eliberarea 
ostaticilor încearcă să îi convingă pe infractori să se 
angajeze într-o activitate comună, de exemplu să permită 
ca în clădire să ajungă alimente sau medicamente. Este şi 
motivul pentru care bătrânii din comunitatea Amish care 
participă la ridicarea hambarelor sau la ţeserea pânzelor 
descoperă mai multe secrete decât un spion aflat în pat cu 
un politician în stare de ebrietate. 

Întrebările funcţionează mai bine decât povestirile. 
De aceea Will nu i-a spus lui Evan: „Nu-l lăsa pe prietenul 
tău să intre în bucluc”. În schimb, i-a pus o întrebare care 
l-a făcut pe Evan să se gândească: „Cine poate avea 
necazuri şi ce ar trebui să fac eu în această situaţie?” Cu 
alte cuvinte, Will nu i-a vorbit lui Evan din postura de 
părinte. În schimb, cei doi au discutat de la egal la egal Ja 
nivel emoțional, dar şi fizic. 

Când faci astfel încât o dezvăluire să ducă la alta fără 

să intervii în vreun fel, ai foarte multe de învăţat. Aşa că, 
în loc să îl atragă pe fiul său într-o conversaţie care s-ar fi 
sfârşit cu o predică („Atunci mai bine îl eviţi pe Jake, 
fiindcă vei avea şi tu probleme”), Will a apelat la un 
element cu ajutorul căruia conversaţia a devenit una mai 
profundă („Da?) şi la o a doua întrebare, care i-a permis lui 
Evan să îi împărtăşească în continuare problema lui. 

Elementele componente ale abordării Umăr lângă 
umăr - formularea întrebărilor într-un moment propice 
confidenţelor, apoi aprofundarea conversaţiei apelând şi la 
alte întrebări - duc la o comunicare adecvată; sunt atât de 
puternice încât formează esenţa abordării socratice. 
Marele filosof nu povestea niciodată nimănui nimic; se 
plimba pur şi simplu cu alţii şi le punea întrebări până 
când interlocutorii găseau singuri răspunsul - proces cu 
ajutorul căruia a contribuit la crearea civilizaţiei vestice. 

Această tehnică nu se adresează totuşi părinţilor sau 
filosofilor. De asemenea, stă la baza eficienţei MBWA 
(managing by walking around - management prin contact 
direct cu angajaţii), o tehnică de management care a fost 
folosită cu succes timp de mai multe decenii. Este un 
instrument extraordinar dacă intenţionezi să îţi 


Îndeplineşti două scopuri: să descoperi ce se mai 
întâmplă nou în domeniul tău de activitate şi să identifici 
afinităţile pe care le ai cu colegii tăi. 

Unul dintre avantajele tehnicii Umăr lângă umăr este 
acela că nu se concentrează pe greşelile pe care o 
persoană le-a făcut în trecut. In schimb, o poţi folosi 
pentru a vedea cum să procedezi corect pe viitor - aşa cum 
a făcut şi Will când l-a întrebat pe Evan cum se va 
comporta dacă prietenul lui va intra în bucluc. Aşa că în 
loc să insişti pe greşelile comise de acea persoană până 
atunci, îi oferi şansa de a evita pe viitor să aibă aceleaşi 
probleme. 

Abordarea „Umăr lângă umăr” este simplă: alătură-i- 
te unei persoane într-o activitate (de preferat într-una în 


100 


care îţi poţi aduce contribuţia - însă chiar şi faptul că luaţi 
masa împreună este suficient) şi pune-i o întrebare 
concepută astfel încât să afli ce face, ce crede şi ce simte o 
persoană. lată un exemplu: 

Graham (observând că Victoria, subordonata lui, 
pregăteşte o 

DOCUMENTAŢIE PENTRU ÎNTÂLNIREA CU UN 
CLIENT): Uau, Ce documentaţie voluminoasă aranjezi. Dă- 
mi şi mie câteva dosare, fiindcă am puţin timp liber şi aş fi 
bucuros să te ajut. 

Victoria: Mulţumesc. Apreciez foarte mult. 

Graham (la câteva minute după ce a început să o 
ajute): Ce părere ai despre acest material care va ajunge la 
client? 

Victoria: Nu m-am gândit la asta. Dar fiindcă tot ai 
adus vorba, se pare că are o mulţime de informaţii de 
parcurs. 

Graham: Ce impresie ţi-a făcut? E util sau nu? 

Victoria: Ei bine, se pare că atunci când clienţii 
vorbesc cu noi la telefon, vor să afle dacă noul sistem este 
uşor de folosit sau cât durează trainingul. Nu cred că vrea 
să parcurgă toate aceste informaţii complicate referitoare 
la noua tehnologie. Îşi doresc să ştie doar cât de repede o 
pot integra. 

Graham: Ce altceva mai spun clienţii? 

Victoria: Ştiu că uneori sunt puţin cam confuzi când 
ne citesc documentaţia. Poate încercaţi să o simplificaţi... 

Tehnica „Umăr lângă umăr” este uşor de folosit, însă 
se impun nişte avertizări. Cel mai important aspect este 
următorul: când îi faci pe oameni să lase garda jos, nu le 
înşela încrederea. Nu folosi această tehnică pentru a afla 
informaţii negative, fiindcă oamenii vor avea senzaţia că 
încerci să îi spionezi sau să îi prinzi într-o capcană, 
nicidecum că vrei să înveţi ceva de la ei. Acceptă acest gen 
de informaţii cu graţie şi nu le răspândi mai departe. 

De asemenea, nu intra într-o dispută cu persoana cu 
care stai de vorbă. Dacă spune un lucru cu care nu eşti de 

acord, abţine-te să îi explici de ce ai dreptate. În schimb, 
aprofundează conversaţia punând o altă întrebare. lată un 
exemplu: 

Sue (şefa lui Miguel): ia te uită, se pare că noul 
newsletter al companiei este aproape gata. Uau, arată 
foarte bine - bună treabă. Vrei să te ajut la corectură? 

Miguel: Sigur. Mă bucur că îţi place. Eu personal nu 
sunt mulţumit pe deplin, fiindcă nu cred că despre noua 
clădire administrativă ar trebui să fie articolul principal. 

Sue: Ce anume nu-ţi place la articol? 

Miguel: Este plictisitor. Nimănui nu-i pasă, cu 
excepţia şefului. 

El a insistat. 

Sue: Ce ţi-ar plăcea să vezi în următorul număr? 

Miguel: Ceva de care şi angajaţii sunt interesaţi, nu 
numai şefuf. 

Sue: Ce crezi că i-ar interesa? 

Miguel: Mai multe lucruri referitoare la modificările 
din politica de concedii. Trei oameni m-au întrebat azi dacă 
le pot da mai multe detalii despre acest lucru. Unii sunt de 
părere că noua politică nu este corectă pentru cei care 
lucrează mai de mult aici şi vor să ştie de ce a decis 
managementul să facă aceste schimbări. 

De observat că în momentul în care Miguel a criticat 
ideea şefului, Sue nu a spus „Ei bine, el este şeful, aşa că 
el ia deciziile” - ceea ce ar fi îngreunat din start 
conversaţia. Şi nici nu s-a lansat într-o dispută („Hei, dar 
foarte mulţi vor să afle mai multe despre clădirea cea 
nouă”), ceea ce l-ar fi redus la tăcere pe interlocutorul ei. 
În schimb, i-a permis să îşi dezvolte ideea - şi, pe parcursul 
procesului, a descoperit o problemă care afecta moralul 
angajaţilor. 

Ceea ce mă duce cu gândul la cel de-al treilea 
avertisment: când le pui oamenilor diverse întrebări, 
respectă-le răspunsurile. Dacă îţi prezintă o idee bună, ia 
măsuri pornind de la ea (şi spune-le cum ai procedat). 
Recunoaşte-le contribuţia printr-un comentariu de genul: 

„Merită să ne gândim la asta” sau „Nu am privit problema 
din punctul acesta de vedere” în funcţie de situaţie, poţi 
adăuga: „Inteligentă idee” sau „Mă bucur că faci parte din 
echipa noastră - avem nevoie de oameni creativi, care să 
aibă asemenea idei”. 

Dacă eşti manager sau CEO, foloseşte în mod regulat 
abordarea „Umăr lângă umăr” şi vei vedea imediat o 
paletă largă de rezultate. Vei înăbuşi zvonurile toxice din 
faşă. Angajatorii care se purtau cu tine ca şi cum ai fi fost 
un străin te vor privi cu căldură. Iar tu îţi vei îndeplini 
sarcinile mai repede, mai bine şi mult mai uşor, fiindcă îi 
vei putea înţelege într-adevăr pe cei din jurul tău. 

„Ce anume ai spune...” 

Eram psihiatru în al doilea an de rezidenţiat la UCLA. 
La un moment dat, o asistentă de la oncologie mi-a 
răspuns la o întrebare pe care i-o pusesem: „Ce a spus 
doamna Williams şi ce a făcut din momentul în care s-a 
văzut la RMN că boala ei a revenit?” 

„A plâns foarte mult, iar familia şi oncologul au 
încercat să o asigure că se poate vindeca şi de această 
dată”, mi-a răspuns ea. 

Am continuat: „Din experienţa ta, ce anume 
funcţionează în astfel de situaţii?” 

Jane, asistenta principală, a intervenit şi ea în 
discuţie: „Cu cât le permitem mai mult pacienţilor să îşi 
recunoască sentimentele şi să se înfurie sau să se supere, 
cu atât mai repede le trece. Unii oncologi mai tineri nu se 
simt în largul lor când pacienţii îşi exprimă emoţiile, 
devenind din ce în ce mai neliniştiţi”. 

În loc să fac aceeaşi greşeală ca toţi doctorii noi şi să 
încerc să dau senzaţia că le ştiu pe toate, am întrebat: 
„Jane, este evident că ai o experienţă destul de mare în 
sfera aceasta. Ce le-ai spune medicilor ca să-i ajuţi să îşi 
susţină pacienţii pentru a trece mai uşor peste veştile 
proaste?” 

„Hm...”, a reflectat Jane. „Le-aş spune că sunt 
conştientă că le pasă, însă lucrurile ar merge mult mai 

bine dacă le-ar permite pacienţilor să reacționeze aşa cum 
simt într-o primă fază, imediat după ce li se comunică 
veştile proaste. Indicat este să le spună: „Înţeleg că eşti 
supărat - vrei să îmi pui vreo întrebare? Cred că ar fi mai 
bine dacă te-aş lăsa puţin să te linişteşti, după care să 
revin în câteva ore şi să discutăm mai pe îndelete”. 

„E o idee foarte bună”, i-am spus eu recunoscător. 
„Jane, chiar te pricepi la asta şi chiar îţi pasă de pacienţi şi 
de doctori. Vom mai sta de vorbă şi mâine şi poate îmi poţi 
povesti mai multe”. 

Nu numai că în urma acestei interacțiuni am putut 
rezolva una dintre problemele pentru care cei de acolo 
apelaseră la mine, dar am făcut-o şi fără să mai fiu nevoit 
să completez un raport stufos de consultaţie, pe care toţi 
rezidenții îl urau. 

Ca urmare a „sesiunii de consultanţă”, într-un final 
am ajuns să am cele mai multe consultaţii efectuate dintre 
toţi psihiatrii rezidenţi, alocând mult mai puţin timp 
completării rapoartelor - ceea ce mi-a permis să petrec 
mai mult timp faţă în faţă cu pacienţii suferinzi de cancer, 
pentru care mă aflam acolo înainte de orice. 

Perspectivă utilă 

Când nu poţi relaţiona faţă în faţă, încearcă 
abordarea umăr lângă umăr. 

Etapa acțiunii 

Dacă eşti manager, foloseşte tehnica „Umăr lângă 
umăr” pentru a afla ce se petrece cu cel mai productiv 
angajat al tău şi vezi dacă poţi găsi o modalitate de a-l face 
să se simtă şi mai bine în legătură cu faptul că lucrează 
pentru tine. Procedează la fel şi cu cel mai puţin productiv 
angajat al tău şi vezi dacă îţi poţi da seama care este cauza 
pentru care are rezultate sub aşteptări. 

Completează 

SPAŢIILE ALBE 

x 


Beneficiu: o persoană începe să fie dispusa să facă un 

anumit lucru, simțindu-se înţeleasă. 

„Când vine vorba despre metode de comunicare şi de 
mărire a sferei de influenţă, a asculta aşa cum trebuie este 
la fel de important ca a vorbi bine”. - JOHN MARSHALL. 

CURTEA SUPREMĂ DE JUSTIŢIE, 180 M 835 

Kate se gândeşte să mă angajeze să opresc fluctuaţia 
de personal cheie din firma ei, drept urmare a destrămării 
unui parteneriat în care fuseseră implicaţi. Insă nu este 
sigură dacă are încredere în mine şi nu este pregătită să 
lase problemele importante ale companiei pe seama unui 
străin. 

După ce ne-am prezentat, Kate şi-a încrucişat 
braţele, aşteptând să îi pun aceleaşi întrebări ca toţi 
consultanţii: „Care sunt rezultatele pe care le aşteptaţi?”, 
„Care este termenul limită?” sau „Câţi bani aţi alocat 
pentru acest proiect?” însă nu aşa am procedat, ci am 
spus: „Te gândeşti să angajezi pe cineva ca mine fiindcă 
vrei să însoţindu-mi cuvintele de un gest al mâinii pentru a 
o încuraja să răspundă. Apoi am stat în tăcere şi am 
ascultat. Şi am şi aşteptat. 

După o pauză, Kate şi-a schimbat poziţia braţelor, s-a 
aplecat spre mine şi mi-a spus: „Fiindcă vreau ca acest loc 
să devină din nou unul în care să vii la serviciu cu plăcere. 
Şi îmi doresc ca toţi cei care lucrează pentru mine să o 
facă fiindcă aşa vor, nu fiindcă sunt nevoiţi”. 

În acel moment, am ştiut că o pot ajuta pe Kate... şi 
eram destul de sigur că şi ea mă va lăsa - asta fiindcă 
creasem o tracţiune, trăgând-o pe Kate spre mine, în loc să 
mă duc eu înspre ea. 

Atunci când te întâlneşti pentru prima dată cu un 
potenţial client sau cu un client pe care îl ai, terenul de 
luptă este neted. Imediat ce încerci să convingi 
interlocutorul să facă ceva, puterea trece de partea lui. 
Ideea este să îţi păstrezi clienţii şi aceştia să te urmeze în 
orice condiţii. 

Secretul este să inviţi aceşti oameni mai degrabă la o 
conversaţie decât să le pui întrebări care să îi facă să 

adopte o atitudine defensivă - şi aici intervine abordarea 
referitoare la completarea spaţiilor goale. 

În momentul în care pui întrebări directe, speri să 
transmiţi că eşti sincer interesat. Oamenii care îţi 
recepționează mesajul se pot simţi totuşi provocaţi, ca un 
elev care este pus la colţ de profesor sau de antrenor. 
Întrebările mai sensibile puse la momentul potrivit pot 
transforma foarte mult o relaţie (vezi capitolele 6 şi 19), 
însă faptul că abordezi un client nou cu o întrebare 
tranzacţională precum „Ce anume vrei?” sau „îţi pot arăta 
de ce este mai bun produsul nostru?” îl poate face să te 
trateze cu reticenţă. 

Abordarea bazată pe completarea spaţiilor albe are 
exact efectul opus: atrage interlocutorul către tine. Nu 
pari deloc un profesor sau un antrenor exigent, ci un fel de 
sfătuitor de încredere, care îţi spune: „Haide, măi. Să 
vedem ce anume te îngrijorează şi să găsim o soluţie”. 

Încearcă şi tu acest lucru şi vezi dacă simţi diferenţa 
dintre aceste două tehnici. În primul rând, imaginează-ţi că 
mă aflu în faţa ta şi îţi spun: „Ce aştepţi să găseşti în 
această carte?”. E puţin intimidant, nu-i aşa? Imaginează-ţi 
acum că îţi spun pe un ton încurajator: „Citeşti această 
carte fiindcă vrei să înveţi cum să 

Iar motivul pentru care este important să înveţi acest 
lucru acum este că Şi dacă îl poţi deprinde şi îl aplici tot 
acum, vei avea de câştigat prin faptul că 

Dacă eşti asemenea majorităţii, te vei simţi dispus 
sau chiar nerăbdător să îmi împărtăşeşti gândurile tale. 

De asemenea, faptul că îţi rogi interlocutorul să 
completeze spațiile goale elimină şi amenințarea 
discrepanţelor. Dacă faci o presupunere greşită referitoare 
la nevoile sau motivele unei persoane - să crezi, de 
exemplu, că domnul Jones caută ceva „simplu şi ieftin” în 
loc de ceva „rapid şi eficient” - poţi pierde un client sau o 
vânzare. Lasă-ţi clientul să completeze spaţiile goale şi vei 
avea răspunsul corect. 

Această tehnică funcţionează foarte bine în special în 

domeniul vânzărilor, unde oamenii sunt prinşi cu garda jos, 
fiindcă se aşteaptă să încerci din răsputeri să îi convingi. 
În momentul în care îi surprinzi făcând ceva complet 
diferit, barierele dintre voi se ridică rapid. Clienţii sunt 
dezarmaţi, fiindcă vei combina cuvintele rostite cu un gest 
al mâinii, care îi face să nu mai stea cu braţele încrucişate 
şi să se deschidă în faţa ta. lată un exemplu: 

Dana: Salut, îţi mulţumesc foarte mult că ţi-ai făcut 
timp să te întâlneşti cu mine. 

Sandhya: Eşti binevenită. Însă mă cam grăbesc şi nu 
prea cred că suntem interesaţi în acest moment de 
aplicaţia software pe care o vindeţi. Putem discuta rapid? 

Dana: Sigur. Şi îţi mulţumesc încă o dată că m-ai 
primit în condiţiile în care eşti atât de ocupată. Asistenta 
ta mi-a spus că se apropie termenul la care trebuie să 
predaţi un proiect important. 

Sandhya: Da... de fapt, e unul extrem de important. 
Însă am la dispoziţie 15 minute. 

Dana: Sunt sigură că vom termina în timp util. Pentru 
început, sper să îmi dai o mică informaţie: te gândeşti să 
cumperi un software de la noi (sau de la o firmă 
concurentă) fiindcă (şi faci un gest din mână invitând-o să 
vorbească). 

Sandhya: Ei bine... fiindcă cel cu care lucrăm acum 
nu ne mai ajută foarte mult. Ne scoate din minţi pentru că 
se blochează tot timpul şi e mult prea încet. De fapt, este 
unul dintre motivele pentru care lucrăm acum pe fugă ca 
să terminăm proiectul. 

Dana: Şi dacă vei cumpăra aplicaţia noastră sau a 
altei firme, speri să obţii”. 

Sandhya: Eficienţă! Sperăm să facem totul în mai 
puţin timp şi nu putem dacă sistemul „crapă” o dată sau de 
două ori pe săptămână. Este pur şi simplu intolerabil. 

lată, o tranzacţie instant. De fapt, Sandhya face o 
mare parte din munca de vânzări a Danei, trecând în 
revistă toate motivele pentru care firma ei are nevoie 
disperată de un nou software. Dacă produsul Danei este 

mai bun, şansele ei de a face o vânzare sunt realmente 
mari - chiar dacă nu a rostit nici măcar un singur cuvânt 
despre ea sau despre produsul ei. 

Intâmplător, Dana a făcut unul sau două lucruri 
inteligente în deschiderea discuţiei, din care ar trebui să te 
inspiri. Primul este că a spus „te gândeşti să cumperi... /, 
care este un enunţ mai pozitiv decât „încerci să găseşti”, 
care sună mai dur, sau „ai nevoie”, care denotă o postură 
servilă. „Te gândeşti să cumperi” îi asigură din nou că 
deţin controlul şi că au la dispoziţie opţiuni pozitive. 

Dana vorbeşte şi despre „produsul nostru sau altul 
asemănător”, în loc să spună pur şi simplu „produsul 
nostru” (în calitate de consultant, şi eu spun „eu sau 
altcineva ca mine”). Faptul că eşti conştient că o persoană 
poate alege pe altcineva sau un alt produs îl poate face pe 
potenţialul client să se simtă mai în largul lui. 

Insă adevărata putere a tehnicii completării spaţiilor 
albe constă în simplul fapt că nu le spui oamenilor ceea ce 
vor şi nici nu îi întrebi ce îşi doresc. În schimb, îi determini 
pe ei să iţi spună ce vor. Acest lucru îi face imediat să se 
gândească: „Da, da - de aceea mă aflu aici să mă întâlnesc 
cu tine/ Prin urmare, nu trebuie să pui piciorul în prag, 
căci clientul îţi va deschide singur uşa şi te va invita 
înăuntru. 

Instrumentul „Niciodată de acum înainte”. 

lată o modalitate complet diferită de a folosi tehnica 
completării spaţiilor goale: utilizeaz-o dacă vrei să te 
cunoşti mai bine. 

Ca mai toată lumea (inclusiv eu), uneori mai faci 
lucruri greşite. Nu e mare lucru - asta dacă nu continui să 
le faci de mai multe ori la rând. 

Dacă îţi dai seama vreodată că eşti prins într-un ciclu 
de comportamente autodefensive, rupe acest ciclu cu 
ajutorul variantei pe care eu o numesc „Niciodată de acum 
înainte” Este un instrument excelent dacă vrei să începi un 
dialog interior care te poate salva de o mulţime de 
necazuri pe viitor. 

Pentru a înţelege de ce, gândeşte-te la reacţia ta 
obişnuită după ce comiţi o acţiune nebunească sau 
impulsivă, care îţi afectează cariera sau care îi irită pe cei 
dragi. Cel mai probabil îţi spui: „Ce idiot! Ce nemernic! Nu 
pot să cred cât de stupid eşti. Prostule, prostule, prostule. 
Nu cred că poţi fi mai stupid de-atât!” Sau te gândeşti: 
„Hei, dar nu a fost vina mea. Nu am eu ce să fac dacă toţi 
clienţii noştri sunt nişte idioţi care nu suportă ca eu să le 
fiu partener. Chiar îmi pierd cumpătul când sunt atât de 
critici”. 

Niciuna dintre aceste reacţii nu te ajută în vreun fel 
(deşi ambele sunt perfect normale în acele prime secunde 
oribile când îţi dai seama că ai dat-o în bară). Dacă nu 
renunţi rapid la acest mod de gândire, te afli pe drumul 
garantat către eşec, convins fiind că fie eşti un idiot care 
greşeşte tot timpul, fie cei din jurul tău sunt nişte proşti 
care te fac să comiţi diverse erori, iar tu nu ai ce să faci în 
acest sens. 

În loc să pregăteşti terenul pentru următorul 
dezastru, fă ceva diferit data viitoare când comiţi o 
greşeală, la un post-it, scrie următoarele cuvinte şi 
completează spaţiile goale cu propriile tale răspunsuri: 

I. Dacă ar fi să fac încă o dată asta, aş face diferit 
următorul lucru: 

2. L-aş face diferit fiindcă: 

3. Angajamentul meu faţă de acest lucru (sau de un 
nou mod de a acţiona) este de. 

(I = nu o voi face; 5 = poate; 10 = o voi face). 

4. O persoană indicată care să mă ţină în frâu ar fi: 

Este o abordare extrem de puternică, fiindcă oscilezi 
între autoînvinovăţire şi pasarea responsabilităţii pe umerii 
altcuivadouă capcane care îţi permit să eviţi să analizezi 
sincer ceea ce s-a petrecut în realitate şi de ce. În schimb, 
îţi regândeşti experienţele astfel încât din acel moment să 
poţi acţiona pozitiv. 

Atunci când faci acest exerciţiu, asigură-te că ai 
completat ultima secţiune alegându-ţi un mentor care să te 

împiedice să te minţi. Alege pe cineva în care ai încredere 
şi pe care îl respecţi - o persoană care, la rândul ei, merită 
respectul tău. Este o modalitate excelentă dacă vrei să te 
opreşti puţin şi să te gândeşti dacă nu cumva eşti pe cale 
să repeţi o greşeală majoră. 

Perspectiva utilă întrebările directe îi pot face pe 
oameni să creadă că vorbeşti peste ei. Dacă le permiţi să 
completeze spaţiile goale, vor simţi că vorbeşti cu ei. 

Etapa acțiunii 

O mare problemă pentru mulţi manageri (în special 
femei) este aceea că le este greu să refuze o solicitare - 
chiar dacă programul lor este plin până la refuz. Acest 
lucru se întâmplă fiindcă sunt mai responsabile şi mai 
orientate către rezolvarea problemelor, având tendinţa de 
a-şi dori să ajute. Aşadar, mai ales în acest caz, 
instrumentul „Niciodată de acum înainte” se poate dovedi 
extrem de util. 

Problema este că dacă spui „da” tot timpul poţi 
ajunge să fii epuizat, toată lumea fiind nemulțumită dacă 
te implici în mai multe probleme deodată. Dacă vei 
continua să spui „da” atunci când ar trebui să spui „îmi 
pare rău, dar va trebui să te refuz”, încearcă şi tu personal 
acest instrument. Când vine momentul să alegi pe cineva 
care să îţi ţină socoteală, alege un partener sau un copil 
care s-a săturat să fie nevoit să lupte pentru atenţia ta. 

22 

Drumul până la „nu”. 

Beneficiu: o persoană trece mai rapid prin fiecare 
faza a Ciclului Persuasiunii, de la a opune rezistența la a 
face, ajungând la un acord chiar şi în cele mai dificile 
situații. 

„Viaţa este o serie continuă de situaţii tipice 
vânzărilor, iar răspunsul este «nu» dacă nu întrebi nimic”. 

— PATRICIA FRIPP TRAINER 

Walter Dunn a fost unul dintre managerii de top de la 
Coca-Cola, timp de patru decenii. Dunn a fost cel care a 
adus companiei mulţi clienţi importanţi, inclusiv Disney şi 

mai multe organizaţii sportive profesioniste. 

Walter mi-a spus că, în urmă cu câţiva ani, încercase 
să introducă produsele lor într-un mare lanţ de 
cinematografe. După discuţii îndelungate cu 
reprezentantul companiei, a primit la un moment dat o 
înştiinţare: „Îmi pare rău, Walter, răspunsul nostru este nu. 
Am hotărât să lucrăm cu Pepsi”. 

Fără să stea pe gânduri nicio secundă, Walter a 
răspuns: „Ce întrebare nu am pus sau despre ce problemă 
nu am discutat astfel încât să fi putut obţine un răspuns 
diferit?” Reprezentantul lanţului de cinematografe a 
răspuns: „Pepsi ştia că ne renovăm sălile şi s-a oferit să 
suporte o mare parte din cheltuieli”. 

„Şi noi putem face acest lucru”, a adăugat Walter. 

„Foarte bine, atunci aţi obţinut contractul”, a spus 
interlocutorul său. 

Întreabă managerii sau oamenii de vânzări „Care 
este cea mai mare greşeală pe care o poţi face?” şi îţi vor 
răspunde: „Să ceri prea mult”. 

Se înşală însă - fiindcă, în realitate, cea mai mare 
greşeală pe care o poţi face este să ceri prea puţin. Când 
soliciţi prea puţin, vei avea unele explicaţii de dat atunci 
când superiorii tăi te vor întreba de ce nu ai obţinut mai 
mult. 


O abordare şi mai bună este să continui să faci 
presiune până când vei obţine un refuz. Acest lucru îţi 
permite să obţii cât mai multe posibil de la cealaltă 
persoană. Mai mult, va fi una dintre cele mai bune 
oportunităţi să îţi demonstrezi abilităţile şi să închei o 
afacere. 

Cei mai mulţi se tem să încerce această abordare, 
fiindcă se îngrijorează că un „nu” chiar înseamnă „nu” 
Când vine vorba de relaţiile amoroase, în mod evident aşa 
este, însă în afaceri, surprinzător de des, nu este aşa. 
Pentru a trece de la „nu” la „da”, trebuie să faci însă 
mişcările corecte. lată cum să procedezi. 

Să spunem că încerci să atragi un nou client (îl vom 
numi Ned), care să cumpere un produs, să te angajeze pe 
post de consultant sau să apeleze la firma ta pentru un 
proiect. Însă după ce ai făcut tot posibilul să închei 
afacerea, Ned te refuză. 

În momentul în care Ned face acest lucru, se simte 
puţin defensiv, fiindcă se aşteaptă ca tu să fii frustrat sau 
supărat - sau să încerci din răsputeri să îl convingi, 
făcându-i viaţa un iad în următoarele 15 minute. Dacă 
procedezi astfel, nu vei reuşi să îl atragi pe Ned. În 
schimb, trage aer în piept şi spune ceva de genul: „Fie am 
insistat prea mult, fie am trecut cu vederea ceva important 
pentru tine, nu-i aşa?” 

După ce Ned îşi revine din şocul iniţial cauzat de 
faptul că nu se aştepta să conştientizezi perfect situaţia, va 
încuviinţa şi chiar vă spune, cu un zâmbet: „Da, aşa este”. 
În acel moment, avantajul este de partea ta. De ce? Fiindcă 
Ned a fost de acord la nivel mental cu tine şi s-a aliniat 
psihologic cu nevoile tale. Cu alte cuvinte, fără să ştie, a 
început, de fapt, să spună „da”. 

Odată ce ai ajuns la acest tip de acord („Da, aşa e, ai 
omis  ceva!”), este momentul să foloseşti tehnica 
completării spaţiilor goale din capitolul 21, spunând: „lar 
modul în care am făcut presiuni şi am omis să abordez 
anumite aspecte este că 

Dacă Ned este asemenea majorităţii, va răspunde 
sincer la aceste întrebări. Pe măsură ce te informează, va 
face două lucruri: nu va mai resimţi nicio frustrare 
împotriva ta şi îţi va spune ce vrea de la tine. Astfel, îl vei 
putea determina să treacă de la „Nu” la „Da”. 

lată un exemplu din care să îţi dai seama cum 
funcţionează această tehnică. Este vorba aici despre Luke, 
account manager la o firmă de relaţii publice. Luke avea 
scopuri măreţe: îşi dorea să îl convingă pe Joel, cel care 
ocupa funcţia de CEO, să renunţe la o relaţie de câţiva ani 
cu firma de PR cu care colabora şi să angajeze compania la 
care lucra Luke pentru o campanie importantă. 

Joel: îmi pare rău. Suntem destul de mulţumiţi cu 
ceea ce avem acum, iar voi nu vă potriviţi foarte bine cu 
stilul şi cerinţele noastre. Însă chiar apreciez efortul tău. 

Luke: Şi eu îţi sunt recunoscător pentru timpul 
acordat. Îţi mai pot pune o singură întrebare? 

Joel (cu o atitudine puţin defensivă): Da, dar chiar nu 
vreau să discutăm despre decizia pe care am luat-o. 

Luke: Nu, nu e nimic de genul acesta. Mă întrebam 
doar dacă mi-ai putea spune ceva despre vreo întrebare pe 
care nu am pus-o sau vreo problemă despre care nu am 
discutat şi care te-ar fi putut face să ai altă părere. 

Joel: Ei bine... de fapt... pur şi simplu cred că cealaltă 
agenţie ni se potriveşte mai bine, fiindcă are un angajat 
care a lucrat în domeniul nostru pentru o vreme - şi, din 
câte îmi dau seama, tu nu ai făcut-o. 

Luke: Ştii, ar fi trebuit să discutăm despre acest 
lucru. De foarte multe ori apelăm la consultanţi cu o 
experienţă solidă în domeniul în care îşi desfăşoară 
activitatea clientul. Aşa am procedat anul trecut cu clientul 
Chandler, fiindcă cei de acolo voiau rezultate de excepţie. 
A fost un proiect foarte mare, aşa că am adus doi 
consultanţi care aveau împreună patruzeci de ani de 
experienţă în agriculturi 

Joel: Adevărat? 

Luke: Da. Chandler a fost foarte mulţumit de 
campanie, punând creşterea profitului din anul respectiv 
pe seama noastră. Şi este doar un singur exemplu legat de 
ceea ce putem face cu ajutorul experţilor. Firma noastră 
este satisfăcută doar cu rezultate foarte bune, care să 
depăşească aşteptările clienţilor, fiindcă de acest lucru 
depinde reputaţia noastră. Ştim foarte bine care sunt 
punctele noastre tari şi, în momentul în care avem nevoie 
de expertiză în domeniu, aducem oameni din afară, 
cunoscuţi pentru faptul că sunt foarte buni. Aşadar, clienţii 
noştri au parte întotdeauna de ce e mai bun. În cazul tău, 
avem o echipă excelentă specializată în recrutare, ai cărei 
membri pot identifica rapid oamenii potriviţi care să ne 

ofere cei mai buni specialişti în domeniu, astfel încât să fiţi 
foarte mulţumiţi. Graţie reputației pe care o avem, îi 
putem atrage cu uşurinţă pe cei mai talentaţi. 

Joel (începând să treacă de la „nu” la „da”): Nu va 
costa foarte mult acest lucru? 

Luke: Chiar dacă vom coopta un consultant 
specializat - cineva cu o experienţă mai mare decât poate 
oferi agenţia noastră - costurile tot vor fi mai mici, fiindcă 
vom economisi graţie capacităţii de producţie interne. Şi 
dat fiind că apelăm la oamenii care ne garantează 
rezultate excelente, evităm întreruperile şi amânările, 
fiindcă nu vom fi nevoiţi să remediem eventuale puncte 
slabe. 

Joel: Hmmm... 

Unul dintre lucrurile extraordinare la această 
abordare este că propriul tău client simte că deţine 
controlul tot timpul - şi chiar aşa se şi întâmplă. Nu începi 
să te vaiţi şi nici nu încerci să copleşeşti interlocutorul, ci 
îi permiţi să îţi ofere informaţiile de care ai nevoie astfel 
încât să îţi poţi juca foarte bine cărţile. 

Şi, da, este un lucru uşor riscant, poate nu cel mai 
potrivit dacă eşti un account manager fără experienţă sau 
un reprezentant de vânzări aflat la început de drum. De 
asemenea, este genul de abordare pe care trebuie să o 
eviţi dacă te mulţumeşti cu afaceri de nivel mic, dar foarte 
sigure. Dacă ai însă încredere şi eşti dispus să ieşi în afara 
zonei tale de confort, încearcă aşa ceva - fiindcă altfel nu 
vei şti niciodată cât de profitabile pot fi afacerile pe care le 
faci. Intreabă-l pe Walter Dunn. 

Perspectivă utilă 

Până când cineva nu îţi spune „nu”, înseamnă că nu 
ai cerut suficient. 

Etapa acțiunii 

Dacă lucrezi în vânzări sau în management, 
gândeşte-te la ultima vânzare sau afacere pe care ai 
încheiat-o. la o foaie de hârtie şi scrie răspunsul la 
următoarea întrebare: „Ce anume aş fi putut cere mai mult 

şi ar fi fost posibil să şi obţin dacă nu m-aş fi temut să fiu 
refuzat?” 

23 

Mulţumirile din suflet 

x 


şi Scuzele sincere 

Beneficiu: o persoană trece de la „a face” la „a face 
cu plăcere” şi la „a continua să facă”, apelând la 
Mulţumirile din suflet, şi de la a opune rezistența la a 
asculta, apelând la Scuzele sincere. 

„Nouă zecimi din înțelepciune sunt reprezentate de 
apreciere”. 

— DALE DAUTEN, EDITORIALIST 

Am învăţat mai multe lucruri despre viaţă de la copiii 
mei decât de la profesorul meu de psihiatrie - în special 
atunci când vine vorba despre a ajunge direct la sufletul şi 
mintea oamenilor. De exemplu, am aflat de la Lauren, fiica 
mea, că un simplu gest poate încălzi inima cuiva mai mulţi 
ani la rând. În cazul ei, gestul a fost un bileţel pe care mi l- 
a trimis prin e-mail când avea 23 de ani: 

„Bună, tati. Seara trecută mă plimbam prin 
Manhattan, ca de obicei, cu prietenii mei, discutând 
despre cât de confuzi suntem în legătură cu viitorul nostru. 
Şi, tot ca de obicei, m-am trezit spunând: „Tatăl meu 
zicea...”, după care conversaţia s-a îmbunătăţit foarte 
mult. Nu ştiu câţi dintre prietenii mei pot spune acelaşi 
lucru despre taţii lor. Sunt foarte norocoasă să am un tată 
atât de inteligent, chiar dacă locuieşte la mii de kilometri 
distanţă. 

Ne vedem în câteva săptămâni. Cu drag, Lauren”. 

Nu aş renunţa la bileţelul acela nici pentru un milion 
de dolari. Şi indiferent cât de dificilă este o zi sau oricât de 
nepoliticoşi sau de enervanţi sunt cei din jur, sau oricât de 
puţin feedback pozitiv aş primi, ştiu că eu sunt o persoană 
importantă - fiindcă am în portofel o bucată de hârtie în 
care scrie negru pe alb acest lucru. 

„Iţi mulţumesc” versus „Iţi mulţumesc din suflet”. 

Am nişte copii minunaţi, care se pricep foarte bine să 
îmi mulţumească atunci când fac diverse lucruri pentru ei. 
Însă bileţelul lui Lauren este special, fiindcă nu a fost doar 
un simplu „mulţumesc“, ci „Mulţumesc din suflet”. 

În mod evident, nu e nimic rău în a spune 
„mulţumesc” atunci când cineva te ajută. De fapt, chiar aşa 
şi trebuie să te comporti. Dacă te opreşti însă aici, 
comunicarea dintre voi vă rămâne la faza tranzacţională 
(dacă ai făcut ceva frumos pentru mine, îţi voi spune ceva 
politicos în schimb). Persoana respectivă nu va fi 
impresionată şi nici relaţia dintre voi nu se consolidează. 

Este şi motivul pentru care, dacă îi eşti profund 
recunoscător cuiva care ţi-a făcut un favor excepţional, 
trebuie să îţi exprimi emoția trecând dincolo de un simplu 
„mulţumesc” şi oferind în schimb mulţumiri din suflet. În 
această situaţie, cuvintele tale vor genera sentimente 
puternice de recunoştinţă, respect şi afinități cu cealaltă 
persoană. 

lată varianta mea preferată de mulţumiri din suflet. 
Este compusă din trei părţi şi a fost inspirată de Heidi 
Wall, producător de film şi cofondatoare a Flash Forward 
Institute: 

Partea 1. Mulţumeşte-i persoanei pentru ceva anume 
ce a făcut pentru tine (poate fi vorba şi despre faptul că nu 
a făcut un anumit lucru, care te-ar fi putut afecta). 

Partea a 2-a. Recunoaşte efortul depus pentru a te 
ajuta, spunând ceva de genul: „Ştiu că nu erai obligat să 
sau „Ştiu că te-ai străduit să”. 

Partea a 3-a. Vorbeşte-i persoanei respective despre 
diferenţa pe care faptele lui au făcut-o în viaţa ta. 

Iată un exemplu relevant de Mulţumiri din suflet. 

Donna (manager, discutând cu un subordonat): Larry, 
ai o secundă? 

Larry: Sigur. Ce s-a întâmplat? 

Donna: Nimic. Voiam doar să te rețin un minut 
pentru a-ţi mulţumi că te-ai ocupat atât de bine de contul 
Bennett în perioada în care am lipsit de la serviciu fiindcă 

m-am operat. 

Larry: Hei, nu-i nicio problemă. Mă bucur că am 
putut fi de ajutor. 

Donna: De fapt, sunt convinsă că ţi-am creat unele 
probleme. Ştiu că soţia ta se baza pe tine să te duci la 
meciul din semifinală în care jucau şi copiii tăi, dar am 
auzit de la colegi că tu, în schimb, ţi-ai petrecut tot 
weekend-ul la birou, punând la punct detaliile proiectului. 
Nu cred că foarte mulţi de aici ar fi fost dispuşi să îşi 
schimbe complet programul - şi că şi mai puţini s-ar fi 
descurcat atât de bine la întâlnirea cu Bennett. 

Larry: Ei, îţi mulţumesc. Eram şi eu puţin îngrijorat, 
însă mă bucur că într-un final a ieşit totul bine. 

Donna: Nu te amăgi. Tu ai făcut astfel încât să iasă 
totul bine. Graţie efortului tău, i-am asigurat că suntem 
buni şi ai pus tot departamentul într-o lumină bună. 

Sunt foarte recunoscător - şi la fel este şi restul 
echipei. 

Donna ar fi putut spune un simplu „mulţumesc” în 
această situaţie - cel puţin aşa ar fi procedat cei mai mulţi 
manageri. 

Dacă ar fi făcut-o, totuşi, Larry, deşi era un individ 
deosebit de agreabil, s-ar fi simţit puţin înşelat. De ce? 
Dacă o persoană face un act extraordinar ce denotă 
amabilitate şi ajutor şi tu nu îi spui decât „mulţumesc”, 
creezi un deficit al receptorului neuronilor oglindă (mai 
multe detalii în capitolul 2), fiindcă, la nivel emoţional, nu 
îi dai înapoi la fel de mult precum ai primit Un simplu 
„mulţumesc” este mai bun decât nimic, însă nu e suficient. 

Cu toate acestea, Mulţumirile din suflet ale Donnei l- 
au făcut pe Larry să se simtă profund oglindit. Nu numai 
că şi-a exprimat aprecierea, ci a şi recunoscut 
amabilitatea, inteligenţa, implicarea şi disponibilitatea lui 
Larry de a se sacrifica pentru a-i ajuta pe ceilalţi. Prin 
urmare, şi-a consolidat relaţia cu Larry şi i-a oferit un 
stimulent suficient pentru a face faţă eventualelor situaţii 
mai dificile. 

De observat şi faptul că Mulţumirile din suflet nu 
numai că îl fac pe celălalt să apară într-o lumină bună, ci şi 
pe tine - în faţa tuturor celor implicaţi, arătându-le că dai 
dovadă de modestie şi de empatie, dar şi că îţi pasă de cei 
din jur. De asemenea, vor avea încredere în faptul că vei 
recunoaşte meritele altcuiva indiferent de situaţie - aspect 
care îţi poate aduce aliaţi importanţi în lumea corporatistă, 
unde lipsa de loialitate este la ordinea zilei. 

Pentru ca abordarea în sine să fie şi mai eficientă, 
oferă Mulţumiri din suflet unui întreg grup, dacă este 
cazul. Cu cât mai mulţi sunt cei care aud cuvintele tale, cu 
atât mai benefic va fi efectul lor. 

Scuzele sincere în timp ce fiica mea, Lauren, m-a 
învăţat cât de importante sunt mulţumirile din suflet, 
cealaltă fată a mea, Emily, m-a ajutat să îmi însuşesc din 
nou o lecţie importantă: nu poţi scăpa ieftin atunci când ai 
rănit pe cineva. 

Totul a început cu un telefon pe care l-am primit de la 
soţia mea: „O să ai mari probleme!” Motivul: uitasem să 
mă duc la cursul de dans al fiicei mele, Emily, care avea 
cam şapte ani. „S-a tot uitat după tine, dar nu ai apărut”, 
mi-a zis soţia mea. „Cred că trebuie să vorbeşti cu ea. Nu 
mi-aş dori să fiu în locul tău”. 

Mi-au venit imediat în minte cuvintele „mită” şi 
„distracţie”, aşa că m-am dus la un magazin şi i-am 
cumpărat lui Emily o păpuşă foarte frumoasă. Când am 
ajuns acasă, soţia mea m-a împins în direcţia dormitorului 
micuţei. Am intrat, m-am aşezat pe pat şi i-am spus: „[i-am 
promis că voi veni la cursul de dans şi nu am apărut, nu-i 
aşa?” 

Emily se străduia din răsputeri să-şi reţină lacrimile, 
cu gura strâns închisă şi uitându-se fix în tavan. Am 
continuat: „Am greşit şi îmi pare foarte rău. Nu îţi voi mai 
face niciodată o promisiune pe care să nu mi-o ţin. Aş vrea 
să ştii că o promisiune pe care ţi-o face tatăl tău este ceva 
pe care poţi conta întotdeauna. Prin urmare, nu o să-ţi mai 
fac promisiuni. O să-ţi spun în schimb «Voi încerca» şi sper 

să te surprind mereu plăcut”. 

Am îmbrăţişat-o şi i-am dat păpuşa, iar ea m-a luat în 
braţe la rândul ei. Însă în ziua următoare, am găsit cadoul 
aruncat la coşul de gunoi din camera ei. Aş minţi să spun 
că nu m-am simţit puţin rănit. Fetiţa mea, în felul ei 
propriu, îmi spusese: „Sunt importantă, amice, şi ai face 
bine să ştii asta. Nu mă poţi cumpăra atât de uşor - indicat 
ar fi să-ţi ţii promisiunile”. 

Şi mi-am respectat mereu acea promisiune, iar Emily 
m-a iertat de tot - în timp însă. Acest lucru nu s-a 
întâmplat totuşi peste noapte şi am depus oarecare 
eforturi să îi recâştig încrederea. 

Probabil că, la un moment dat, şi tu ai făcut o 
greşeală - şi poate că a fost vorba despre ceva mai 
important decât un recital de dans. Poate că ai înşelat 
încrederea unui coleg sau nu ai reuşit să duci la bun sfârşit 
un proiect important ori poate ai rănit un partener sau un 
copil spunând nişte cuvinte îngrozitoare pe care nu ţi le 
mai poţi lua înapoi. 

Dacă aşa stau lucrurile, simplele scuze vor pansa 
puţin rana, însă nu o vor vindeca. Asta fiindcă greşeala ta 
nu a fost o întâmplare, ci i-a şi sugerat persoanei 
respective că nu îi acorzi importanţă, tu personal fiind cel 
care trebuie să demonstreze contrariul. Aşa că nu e 
suficient să îţi ceri iertare, ci, dacă e cazul, să oferi nişte 
scuze sincere, din suflet. 

Scuzele sincere, din suflet, constau în mai multe 
elemente: 

A avea remuşcări: Demonstrează-i persoanei faţă de 
care ai greşit că ştii că ai rănit-o şi că îţi pare cu adevărat 
rău. De exemplu: 

„Ştiu că te-am făcut să pari incompetent în faţa 
şefului fiindcă nu ţi-am adus documentaţia de care aveai 
nevoie ca să susţii achiziţia / / / / 

noilor computere. A fost vina mea că ţi-a refuzat 
cererea şi că toată lumea va trebui să folosească vechile 
calculatoare încă un an”. 

În momentul în care faci acest lucru, îi permiţi 
interlocutorului să îşi exprime nemulţumirea. Nu adopta o 
atitudine defensivă, chiar dacă persoana se află deasupra 
ta pe scara ierarhică. În momentul în care încurajezi pe 
cineva supărat să îşi exprime furia, este demarat şi 
procesul de vindecare. 

A restitui: Găseşte o cale de a spune cum stau 
lucrurile în realitate, cel puţin parţial. De exemplu: „Ştiu 
că întreaga echipă este supărată că nu am primit noile 
computere şi toţi dau vina pe tine. O să explic fiecăruia în 
parte că eu sunt de vină. Nu pot remedia nimic, dar cel 
puţin pot lua vina de pe umerii tăi”. 

A reabilita: Demonstrează prin intermediul acţiunilor 
tale că ţi-ai învăţat lecţia. Dacă este comisă o eroare din 
cauză că tu nu ţi-ai făcut treaba aşa cum trebuie sau că ai 
vorbit fără să te gândeşti înainte, fă tot ceea ce îţi stă în 
puteri ca să eviţi să treci prin aceleaşi greşeli şi pe viitor. 

A cere iertare: Nu face acest lucru imediat, fiindcă 
faptele sunt mai importante decât cuvintele. Pentru a 
merita cu adevărat să fii iertat, trebuie să faci tot ce-ţi stă 
în putinţă ca să remediezi situaţia. Abia în acest moment - 
şi nu înainte - du-te la persoana pe care ai rănit-o şi spune- 
i: „Mă poţi ierta?” 

Cei mai mulţi îţi vor accepta scuzele din suflet destul 
de repede, fiindcă îţi apreciază bunăvoința şi eforturile 
prin care vrei să le demonstrezi că pot avea încredere în 
tine. Chiar şi cei care ţi-au spus că nu vor să mai aibă de-a 
face cu tine vreodată vor fi de cele mai multe ori dispuşi să 
te ierte (chiar dacă nu uită). Este un mod foarte bun dea 
vindeca rănile care de cele mai multe ori pot duce la o 
despărţire amară. 

Dacă există oameni care nu vor să te ierte chiar şi 
după ce ai făcut tot ce ţi-a stat în putinţă să îi convingi, nu 
trage concluzia că eşti de neiertat; în schimb, dă-ţi seama 
de faptul că poţi avea de-a face cu o persoană mai 
intransigentă. Dacă ţi se întâmplă aşa ceva, nu te da peste 
cap. Lasă lucrurile să meargă de la sine şi nu îţi încărca 

bagajul emoţional cu încă o problemă. 

Pe de altă parte, dacă scuzele sincere funcţionează, 
profită de a doua şansă care ţi s-a acordat - şi dă-ţi seama 
că această abordare merge doar o singură dată. Trădarea 
încrederii unei persoane a treia oară nu îţi mai oferă nicio 
portiţă. Respectă-ţi promisiunile şi în cele din urmă va 
ajunge să aibă din nou încredere în tine. 

Perspectivă utilă 

Cu cât spui mai des și mai sincer „mulţumesc”, cu 
atât mai puţin trebuie să îţi plăteşti oamenii. Cu cât spui 
mai des şi mai sincer „îmi pare rău”, cu atât oamenii se vor 
întoarce mai repede la muncă. 

Etapa acțiunii 

Gândeşte-te la persoana care te-a ajutat cel mai mult 
în ultima lună; (b) persoana care te-a ajutat cel mai mult în 
ultimul an; 

(c) persoana care te-a ajutat cel mai mult în viaţă. 
Mulţumeşte-i din suflet fiecăreia dintre ele, fie personal, fie 
pe e-mail. Gândeşte-te acum la o persoană pe care ai rănit- 
o sau pe care ai dezamăgit-o şi cere-ţi scuze sincere. Nu 
este niciodată prea târziu. 

SECŢIUNEA A IV-A 


Recapitulare. Remedii rapide de 

APLICAT ÎN ŞAPTE 

tipuri de situaţii 

1 

DIFICILE ŞI PROVOCATOARE 

Tehnicile pe care le ştii deja seamănă cu mişcările pe 
care le regăseşti în artele marţiale: fiecare în parte sunt 
eficiente, dar cu atât mai puternice dacă le combini. În 
următoarele capitole, vom vedea câteva exemple de 
moduri în care poţi gestiona situaţii mai dificile, dar des 
întâlnite (care chiar te sperie), folosind o combinaţie a 
abilităţilor pe care ţi le-ai însuşit până acum - plus câteva 
sfaturi bonus. 

24 

Echipa din iad „Un management performant 
înseamnă să arăţi oamenilor mediocri cum să muncească 
asemenea celor care au rezultate de excepţie”. 

— JOHN D. ROCKEFELLER, INDUSTIRIAŞ ŞI 
FILANTROP 

SCENARIU. Vestea cea bună este că şeful meu 
tocmai m-a pus să mă ocup de primul meu proiect major 
din carieră. Vestea cea proastă este că echipa pe care o 
conduc este formată în mare parte - ca să mă exprim 
politicos, totuşi - din nişte ratati. Jonas, unul dintre cei cu 
care lucrez, este chiar isteţ şi cred că pot conta pe el ca să 
ducem totul la bun sfârşit. Însă m-am pricopsit şi cu Dirk, 
care mai are doi ani până la pensie şi cam trage mâţa de 
coadă, încercând să muncească cât mai puţin posibil. Șeful 
analiştilor este Linda, care îşi petrece cam jumătate din 
timp lângă automatul de cafea, plângându-se de absolut 
orice. lar Shemi, cea de-a patra membră a echipei, are o 
vechime mai mare ca a mea şi probabil că îşi dorise să se 
ocupe ea de acest proiect, aşa că mă aştept la ceva 
resentimente. Fiind un manager nou şi fără experienţă, 
habar nu am de unde să încep. Ajutor! 

Mai întâi de toate, trebuie să fii conştient de faptul 
că, în calitate de manager - şi mai ales în zilele noastre - ai 
de-a face cu „bisericuţe”: oameni cărora le pasă doar de ei, 
se gândesc doar la propria persoană, muncesc destul de 
puţin şi nu se arată cooperanţi. Acest lucru este valabil mai 
ales dacă lucrezi într-un domeniu unde fuziunile dintre 
companii sunt la ordinea zilei, iar reducerile de personal 
au eliminat în totalitate orice sentiment de loialitate 
corporativă sau interpersonală. 

Atâta vreme cât membrii echipei tale lucrează în 
„bisericuţe”, jobul tău va fi unul aproape imposibil - asta 
fiindcă oameni nu vor fi dispuşi să coopereze şi să îşi pună 
la bătaie experienţa în folosul echipei, rezultatul fiind 
greşeli majore şi efort complet irosit. Vor îngreuna, aşadar, 
tot demersul. Şi pentru ca totul să fie şi mai rău, te poţi 
trezi de-a dreptul că eşti sabotat. 

Aşa că primul lucru pe care trebuie să îl faci este să 
dărâmi, metaforic vorbind, zidurile groase ale acestor 
„bisericuţe”. Pentru asta, trebuie să porneşti de la ceea ce 
au în comun toate aceste grupuleţe: cerul de deasupra (o 
viziune comună) şi pământul de dedesubt (aceleaşi valori). 

Primul pas în parcurgerea acestui proces este să 
stabileşti o şedinţă cu echipa. Scopul tău este să amplifici 
sentimentele de pasiune, entuziasm şi de mândrie ale 
fiecărui membru al echipei faţă de proiectul pe care îl 
conduci, aşa că apelează la o variantă a Provocării PEM 
despre care am discutat în capitolul 9. Iată un exemplu: 

Sunteţi cu toţii nişte profesionişti de excepție, 
extrem de talentaţi în ceea ce faceţi şi mă consider 
norocos să vă am în echipă. 

Din nefericire, asemenea tuturor specialiştilor din 
mediul actual de business, lucrăm în grupuri foarte mici 
atunci când vrem să ne concentrăm asupra muticii noastre. 
Vestea cea bună este că acest lucru ne permite să 
performăm foarte bine în domeniile noastre. Vestea mai 
puțin plăcută este că ne vine din ce în ce mai greu să 
cooperăm. 

Pentru a învinge firmele concurente, trebuie să 
lucrăm împreună aşa cum fac jucătorii de baschet din 
echipele de top din NBA, cei care câştigă campionate 
mondiale sau medalii olimpice. 

Pentru a lucra mai bine împreună şi a învinge 
companiile concurente, aceste superstaruri renunţă să 
concureze între ele în interiorul propriilor echipe. 

In acest moment, compania noastră şi eu personal 
avem nevoie să lucrăm exact ca o echipă sudată. Aşa că 
vom porni de la ceea ce au în comun „bisericuţele” pe care 
le-am format în timp, ca să eliminăm zidurile ce ne 
despart. 

Cele două lucruri pe care asemenea grupuri le au în 
comun sunt cerul de deasupra - mai exact, împărtăşirea 
aceleiaşi viziuni, în care credem cu toţii şi pe care am 
adoptat-o cu entuziasm - şi terenul pe care păşim - şi 

anume valorile noastre, în conformitate cu care vrem să 
trăim. Fiecare echipă câştigătoare impărtăşeşte viziunea 
de a invinge cu orice preț şi crede în valoarea unei execuții 
fără cusur. 

Aşa că să începem să stabilim ce înseamnă aceste 
lucruri în cazul nostru. 

În discuțiile ulterioare,  concentreazăcte pe 
elementele cheie ale Provocării PEM. Lasă-i pe oameni să 
vorbească despre viziunea care îi pasionează şi despre 
cum poate duce acest proiect la materializarea ei. Lasă-i să 
vorbească despre entuziasmul pe care îl resimt atunci 
când echipa este productivă şi despre lucrurile de care 
sunt mândri atunci când vine vorba despre companie (sau 
de care sunt dezamăgiţi). Permite-le să discute despre 
schimbările pe care şi-ar dori să le facă astfel încât să fie 
mai pasionaţi, mai entuziaşti şi mai mândri de ceea ce fac. 
În timp, vei observa cum apatia şi ostilitatea iniţială se vor 
transforma în încântare şi energie. 

Desigur, este doar primul pas - fiindcă imediat ce 
această echipă entuziastă părăseşte sala de şedinţe, vor 
rămâne în continuare aceiaşi Jonas, Dirk, Linda şi Sherry, 
fiecare cu problemele lor. Dacă ignori problemele latente, 
în scurtă vreme cuvintele tale inspiraţionale se vor evapora 
de la sine şi toată lumea va reveni la comportamentul de 
dinainte. 

Pentru a împiedica aşa ceva, gândeşte-te la ceea ce 
poţi face să relaţionezi cât mai bine cu fiecare dintre ei şi 
să îi faci să simtă că le pasă de proiectul la care lucraţi şi 
că vor să îşi aducă o contribuţie cât mai mare la derularea 
lui. Iată câteva sugestii. 

1. Fă-l pe Jonas să se simtă fericit 

Jonas este o persoană motivată, aşa că nu îl scăpa din 
ochi. În schimb, nu îi sta în drum - şi recunoaşte-i valoarea 
exprimându-ţi multumirea în momente strategice. De 
exemplu, în şedinţa în care le raportezi superiorilor stadiul 
proiectului, spune ceva de genul: „Am nişte veşti 
extraordinare - ne-am depăşit targetul. Luna trecută 

lucrurile arătau destul de rău, dar Jonas a stat peste 
program şi a găsit nişte soluţii cu adevărat miraculoase 
pentru a rezolva problema furnizorilor. Graţie lui, ne-am 
depăşit scopurile”. 

De asemenea, nu uita că cel mai bun lucru pe care îl 
poţi face pentru angajaţi motivaţi şi talentaţi precum Jonas 
este să elimini obstacolele care le-ar putea sta în cale, 
printre care se numără şi oamenii toxici. Aşa că, pentru 
numele lui Dumnezeu, nu îl pune să colaboreze cu Linda. 

2. Fă-l pe Dirk să simtă că ai nevoie de el 

Dacă Dirk se aseamănă cu majoritatea celor care mai 
au puţin până la pensie, se poate să aibă în continuare 
foarte multe de oferit. Trebuie doar să ştii cum să aprinzi 
scânteia. 

În acest sens, convinge-l că este un membru valoros 
al echipei - fiindcă o mulţime de angajaţi mai în vârstă se 
simt neapreciaţi sau daţi deoparte, în special dacă şeful 
direct este un manager mai tânăr. Aşa că spune-i ceva de 
genul: „Te pricepi foarte bine să lucrezi cu acest software - 
ce-ai spune dacă i-ai instrui puţin şi pe cei mai 
neexperimentați?” 

De asemenea, transmite-i cumva că îl consideri 
interesant şi inteligent, punându-i întrebări precum: „Dată 
fiind experienţa ta, care crezi că sunt cele mai importante 
lucruri pe care ar trebui să le facă divizia noastră pe viitor, 
astfel încât compania să aibă cât mai mult de câştigat?” 

Dacă Dirk continuă să aibă rezultate sub aşteptări, 
invită-l să luaţi masa împreună şi foloseşte o abordare de 
genul: „Bănuiesc că uneori munca pe care o desfăşori îţi 
aduce frustrări, fiindcă 

Există şanse să descoperi că există o problemă pe 
care o puteţi rezolva împreună. 

3. Fă-o pe Linda să se simtă importantă îţi aminteşti 
ce am spus mai devreme referitor la modul în care să îi 
faci să se simtă valoroşi pe cei care te enervează? Este 
valabil şi în cazul Lindei. Pe lângă îndatoririle ei obişnuite, 
roag-o să se ocupe de o anumită sarcină, specificându-i că 

e foarte importantă. Asigură-te, totuşi, că tot ceea ce are 
ea de făcut nu interferează cu joburile celorlalţi. Mai mult 
- în cazul în care este posibil - dă-i o sarcină de pe urma 
căreia să aibă de beneficiat întreaga echipă, astfel încât să 
facă tot posibilul să aibă succes. 

lată un exemplu: „Linda, date fiind deadline-urile 
foarte strânse, trebuie să mă asigur că avem la dispoziţie 
tot ceea ce ne trebuie ca să lucrăm cât mai rapid. Dat fiind 
că eşti foarte organizată, mi-ar plăcea să te ocupi tu de 
acest lucru. Aşa că, în fiecare vineri, aş vrea să discuţi pe 
scurt cu fiecare membru al echipei, după care să ne 
întâlnim 10 minute la ora trei după-amiază şi să îmi spui 
dacă cineva are nevoie de consumabile sau de suport 
suplimentar. Este foarte important, aşa că nu uitaţi să îi 
trimiteţi Lindei în fiecare vineri un e-mail în cazul în care 
aveţi nevoie de ceva/7 


În momentul în care Linda va veni la tine (spunându- 
ţi, de exemplu: „Jonas mi-a spus că are nevoie de cineva 
care să testeze circuitele”), răspunde-i ceva de genul: „In 
regulă, o să mă ocup chiar acum de asta - şi îţi mulţumesc 
foarte mult. Ştiu că te întrerupi din ceea ce faci ca să te 
ocupi de această sarcină, aşa că, dacă vei considera că e 
cazul, voi vorbi cu altcineva care să îţi mai preia din 
treburi. Chiar am nevoie de cineva care să urmărească 
acest lucru cu atenţie”. Şi în acest caz Linda este 
încurajată de faptul că, prin munca depusă, contribuie la 
succesul întregii echipe. 

Dacă Linda nu se adaptează şi continuă să se 
văicărească, apelează la abordarea „Chiar crezi asta cu 
adevărat?”, ca să o faci să înceteze. („Te-am auzit spunând 
că membrii echipei sunt nişte idioţi şi că nu ne vom atinge 
niciodată scopul. Chiar crezi asta?”). Sau încearcă şocul 
Empatiei - de exemplu: „Cum crezi că se simte Dirk când îl 
critici tot timpul că se mişcă precum melcul?” 

4. Fă-o pe Sherry să fie mai deschisă şi să coopereze 

Probabil că şeful tău a avut un motiv întemeiat să nu 

o pună pe Sherry să se ocupe de acest proiect, aşa că nu 
trebuie să ai niciun sentiment de nesiguranţă. Cu toate 
acestea, dat fiind că amândoi ştiţi că ea are mai multă 
experienţă decât tine şi că probabil că se aştepta să se 
ocupe de acest proiect, puţină validare nu ar strica. 

Poţi spune ceva de genul: „Sherry, sunt foarte 
recunoscător pentru munca şi efortul pe care le-ai depus în 
acest proiect. Ştiu că sunt mai nou în firmă şi am mai 
puţină experienţă în comparaţie cu tine, iar anumiţi 
oameni în locul tău nu ar suporta să le fiu şef, dar tu chiar 
m-ai ajutat. Am învăţat foarte multe de la tine şi cred că 
voi fi un manager mai bun”. (Este deopotrivă o formă de 
validare a meritelor şi o exprimare a recunoştinţei - ceea 
ce te va ajuta să creşti în ochii ei!) 

În momentul în care ai transpus în cuvinte gândurile 
nerostite ale lui Sherry - „De ce mi-a luat locul acest nou 
venit? - şi dezamorsezi totul cu graţie şi modestie, Sherry 
va fi mult mai dispusă să coopereze cu restul echipei. 

Ah, şi un ultim sfat: nu îţi mai face griji că eşti nou şi 
nu ai experienţă. Gândeşte-te că ţi s-a încredinţat acest job 
fiindcă eşti bun. Transmite celor din jur încredere, căci 
doar aşa vei inspira încredere. Dacă transmiţi nesiguranţă, 
toată lumea îşi va da seama de acest lucru. (Sau, aşa cum 
a spus la un moment dat Adlai Stevenson, diplomat şi 
candidat la alegerile prezidenţiale: „Este greu să conduci o 
unitate de cavalerie dacă ai senzaţia că arăţi caraghios pe 
cal.”) Aşa că porneşte de la premisa că eşti cel mai bun 
manager pe care l-a avut vreodată compania - după care fă 
tot posibilul să dovedeşti acest lucru. 

Perspectivă utilă 

Dacă vrei să îţi faci o echipă, adună cei mai buni 
oameni şi transformă-te în persoana pe care ei - şi tu 
personal - şi-ar dori-o să îi conducă. 

Etapa acțiunii 

Dacă te afli în postura de a conduce o echipă în 
compania la care lucrezi, scrie pe o foaie de hârtie numele 
fiecărui membru al echipei. Citeşte încă o dată lista şi 

identifică cele două tipuri de „bisericuţe”: „silozul de 
cereale”, cu membri care lucrează singuri, fără să 
coopereze, toate cele opt ore de muncă, şi „silozul de 
rachete”, cu membri care stau încordaţi în spatele 
propriilor ziduri, gata să se năpustească asupra oricărui 
intrus. Abordează pe rând fiecare dintre aceste persoane şi 
vezi cât sunt de dispuse să elimine acele ziduri în condiţiile 
în care li te adresezi respectuos, dai dovadă de empatie şi 
îţi arăţi disponibilitatea sinceră de a-i înţelege. 

Avansarea 

PE SCARA IERARHICĂ 

„Dacă vrei să avansezi, secretul este să începi”. 

— AGATHA CHRISTI E. 

AUTOARE DE CĂRŢI POLIȚISTE 

SCENARIU. Sunt manager de nivel mediu într-o 
companie multinațională. Cred că aş putea avansa, dar nu 
ştiu cum să îi fac pe ceilalţi să mă observe. Urmează ca în 
curând să fiu transferat în alt departament - există vreo 
modalitate să il impresionez pe noul meu şef? 

Incepe din prima zi prin a-ţi pune întrebarea despre 
care am discutat în capitolul 19: „Care sunt cele trei 
lucruri pe care ar trebui să le fac întotdeauna şi cele trei 
lucruri pe care nu ar trebui să le fac niciodată astfel încât 
să mă descurc cât mai bine la acest job?” în scurtă vreme, 
te vei evidenția mai mult ca sigur din mulţime. 


Mai departe, trebuie să fii conştient de faptul că 
succesul tău depinde de cei din subordinea ta - şi că el va 
apărea doar dacă reuşeşti să comunici cât mai bine cu ei. 
De vreme ce aceşti oameni sunt nişte străini pentru tine, 
foloseşte în primele luni tehnica „Umăr lângă umăr” (vezi 
capitolul 20). Este cea mai rapidă modalitate de a-ţi da 
seama ce anume fac subordonații tăi, cât de bine se 
descurcă şi unde pot apărea potenţiale probleme. Atunci 
când  detectezi fisuri,  remediază-le rapid folosind 
instrumentele adecvate prezentate în Secţiunea a III-a. 

Unul dintre lucrurile pe care şeful tău va dori să le 
ştie este următorul: „Poate această persoană să gestioneze 
presiunea aferentă unei poziţii de management?” Vei da 
senzaţia că eşti un lider dacă gestionezi aşa cum trebuie 
situaţiile de criză, aşa că pune în practică exerciţiul „De la 
«Oh, la naiba!» la OK” Dacă eşti genul acela care îşi 
păstrează calmul şi rămâne în picioare atunci când toţi cei 
din jur îşi pierd cumpătul, vei câştiga respectul şi 
încrederea celor de deasupra ta. 

La evaluările anuale, specifică foarte clar că ai 
investit nu numai în propriul tău succes, ci şi în cel al 
companiei şi al şefului tău. De exemplu, dacă şeful tău te 
roagă să spui dacă ai întrebări, precizează: „Imaginează-ţi 
că, la următoarea evaluare pe care mi-o faci, îmi spui: «Mi- 
ai depăşit aşteptările în ceea ce priveşte rezultatele şi 
atitudinea, dar şi prin soluţiile inovatoare care chiar au 
ajutat compania». Ce aş putea face pentru ca acest 
scenariu să devină realitate?” 

Atunci când ai ocazia, pune întrebări care au o 
capacitate de transformare, care îţi vor aprofunda relaţia 
pe care o ai cu şeful tău. lată un exemplu: „Cum crezi că 
se va schimba compania ca urmare a progreselor 
tehnologice?” sau „Care consideri că sunt cele mai 
importante scopuri şi obstacole?”. Asemenea întrebări îi 
vor transmite că îl consideri mai mult decât o simplă 
persoană care are un salariu mai mare decât al tău. 

De asemenea, încearcă să profiţi de ocaziile în care îl 
poţi face pe şeful tău să simtă că empatizezi cu ei. Cu cât 
managerii au o funcţie de nivel mai înalt, cu atât se simt 
mai stresaţi şi au sentimentul că empatizezi mai puţin cu 
ei, fiindcă, spre deosebire de colegii de la acelaşi nivel 
ierarhic (care nu au nicio problemă în a-şi spune unul 
altuia „Pari obosit” sau „Eşti bine?”), managerii şi 
subordonații au tendinţa să se rezume la discuţiile 
profesionale. Nu folosi un limbaj prea familiar, dar nu ezita 
ca, din când în când, să îi spui „Şase şedinţe în două zile - 
cum de mai rezişti?” 

Sau, dacă pare abătut, să îl întrebi: „Te simţi bine?” 
Această minimă empatie îl poate face să îţi fie 
recunoscător. 

Dacă ţi-ai propus la modul serios să avansezi, iată şi 
un alt sfat: vezi dacă şeful tău are şi el, la rândul său, 
superiori. Mai există persoane, din interiorul sau din 
exteriorul companiei, care te-ar putea ajuta să urci pe 
scara ierarhică? Dacă da, relaţionează cu ele. Nu spun să îi 
linguşeşti, dar aceşti oameni sunt inteligenţi şi te pot 
îndruma sau îţi pot deschide anumite uşi ori îţi pot deveni 
mentori. 

Dacă eşti la începutul carierei, află care sunt cei mai 
puternici, mai respectaţi, mai de succes şi mai bine 
„păziţi”, din punct de vedere emoţional, oameni din 
domeniul de care eşti pasionat. (Vei găsi câteva idei 
folositoare despre cum poţi ajunge la asemenea persoane 
în capitolul 30.) Găseşte o modalitate de a relaţiona cu ei, 
după care să le spui: „Aş vrea să învăţ tot ceea ce ştii. Cum 
pot face asta cât mai bine?” Poţi face apoi tot ceea ce te 
învaţă, însuşindu-ţi tot ceea ce ştiu şi ei şi învățând cum să 
le fii indispensabil şi să îi faci să aibă încredere în tine. lată 
un vechi proverb cât se poate de adevărat: „E bine să ai 
prieteni sus-puşi”. 

Perspectivă utilă lmaginează-ţi că ai jobul pe care ţi-l 
doreşti, după care fă un plan pe care să îl pui în aplicare ca 
să îl şi obţii. 

Etapa acțiunii 

Fă o listă cu zece oameni din compania ta pe care îi 
admiri. Folosindu-te de tehnicile pe care le-ai învăţat (şi 
informaţiile din capitolul 30), vezi dacă poţi găsi modalităţi 
prin care să te apropii de aceste persoane, pe care să le 
rogi eventual să îţi fie mentori. 

Narcisiştii 

IN ACŢIUNE 


„Uneori clientul se mai înşală”. 

— HERB KELLEHER, FOST PREŞEDINTE ŞI CE-O, 
SOUTHWEST AIRLINES 

SCENARIU. Lucrez pentru o companie care se ocupă 
de designul şi dezvoltarea produselor. Unul dintre clienții 
noştri ne-a cerut să creăm un pachet pentru o linie de 
produse de îngrijire personală, însă proiectul s-a 
transformat într-un adevărat coşmar. Iniţial, clientul a vrut 
ca sticlele de şampon să fie desenate primele. In 
următoarea săptămână, ne-a spus: „Am nevoie să îmi 
faceți chiar acum recipientul pentru idei de corp”, aşa că 
am lăsat deoparte sticlele de şampon şi ne-am apucat de 
designul celor de ulei de corp - doar pentru ca săptămâna 
următoare să auzim: „Ne trebuie urgent sticluţele de 
săpun lichid” Le voiau însă la fel de repede şi pe cele de 
ulei de corp şi de şampon. Nu puteam finaliza nicio 
comandă, fiindcă în fiecare săptămână clientul îşi schimba 
cerințele. lar şeful nostru nu ne era de niciun ajutor, 
fiindcă repeta întruna: „Clientul are întotdeauna dreptate 
Părerea mea este că uneori clientul se mai înşală, iar noi 
ne diminuam foarte mult profitul, dat fiind că munceam 
fără randament şi ne lua foarte mult timp. Putem gestiona 
cumva 0 asemenea situaţie? 

Clientul tău este o specie des întâlnită - Narcisistul 
clasic. Nu-i pasă deloc că îţi face viaţa mizerabilă, că îţi 
diminuează profitabilitatea sau că ai probleme cu şeful tău. 
Contează doar ce vrea el - şi vrea totul chiar acum, pe loc. 

Narcisiştii sunt destul de des întâlniți în lumea 
afacerilor (mulţi lideri sau CEO vizionari ai companiilor 
aflate la început de drum se încadrează în această 
categorie). De asemenea, vei întâlni şi oameni obişnuiţi 
care au uneori un comportament narcisistic, fiindcă sunt 
de părere că doar aşa pot avansa în lumea corporatistă. 
Aşa că fii pregătit să cunoşti o mulţime de narcisişti sau 
pseudonarcisişti şi să gestionezi relaţia cu ei. (Nu eşti 
sigur dacă ai de-a face cu un narcisist? Rezolvă testul 
prezentat în capitolul 11.) 

În situaţia în care te afli, evident că nu te poţi aştepta 

ca şeful tău să îţi ofere o soluţie. De fapt, judecând după 
lipsa de preocupare vizavi de nevoile tale, probabil că este 
şi el la rândul său puţin cam narcisist (sau prea slab ca să 
îi spună clientului verde în faţă cum stau lucrurile). Aşadar, 
totul depinde de tine. Aşa cum am explicat în capitolul 11, 
nu poţi schimba un narcisist - însă uneori îl poţi îmblânzi. 
Dacă te ocupi de comunicarea cu clienţii, iată ce ai de 
făcut. 

Data viitoare când te întâlneşti cu un client, aşteaptă 
până când îşi exprimă o altă doleanţă în stilu-i caracteristic 
- „Toată lumea să se oprească din ceea ce face şi să mă 
asculte!” Lasă-l să îşi exprime solicitarea fără să îl 
întrerupi. Imediat după aceea, spui calm şi cu o atitudine 
pozitivă: „Îmi cer scuze, dar înainte de a continua, aş vrea 
să ştii că dacă te ascultăm şi lăsăm deoparte tot ceea ce 
facem acum, nu vom putea finaliza această sarcină - care 
era deosebit de importantă pentru tine săptămâna trecută. 
Aşa că aş vrea să clarifici de ce anume ne ocupăm acum: 
de sarcina care era prioritară acum câteva zile sau de cea 
pe care o consideri urgentă acum”. 

Această abordare îl va opri pe narcisist, fiindcă nu se 
mai pune problema întâietăţii între tine şi el. În schimb, 
este vorba despre fostul său eu versus cel actual. Atunci 
când nu poate crea o situaţie câştig-pierdere, în care tu 
pierzi, iar el câştigă, simte nevoia să apară cu o solicitare 
care poate fi îndeplinită. 

Fii atent, totuşi, să foloseşti această abordare doar cu 
clienţii dificili, care au solicitări nerealiste şi care sunt cu 
adevărat narcisişti. În cele mai multe cazuri cu probleme, 
ele apar nu fiindcă cineva este nerezonabil sau narcisist, ci 
fiindcă există o neînțelegere între tine şi client. Când se 
întâmplă acest lucru, cea mai bună abordare este să faci 
nişte investigaţii, folosind tehnica „Hm... despre care am 
discutat în capitolul 17 De exemplu, dacă un client se uită 
la designul tău de excepţie şi spune: „Nu-mi place deloc, 
este chiar îngrozitor!”, nu reacţiona în niciun fel. Spune, în 
schimb: „Hm...” sau „Detaliază puţin, te rog!” Astfel, 

clientul tău se va calma rapid, permiţându-ţi să treci peste 
acel „este îngrozitor” şi să identifici problemele specifice 
care, de obicei, nu sunt deloc catastrofale. De asemenea, 
poţi folosi tehnica „Completează spaţiile albe”, spunând: 
„Nu îţi place acest design pentru că ţi l-ai imaginat ca fiind 
mai”. 

Prin faptul că îl faci pe clientul tău să se facă înţeles, 
puteţi rezolva pe loc neînţelegerea. 

În cazul tău, totuşi, dacă şeful tău se comportă aşa, 
probabil că ai de-a face cu o mulţime de clienţi narcisişti. 
Unul dintre modurile în care poţi gestiona relaţia cu ei este 
să apelezi la Stipulation Gambit, astfel încât să îi faci să îşi 
dea seama că există realmente nişte limite în ceea ce poţi 
realiza pentru ei. De exemplu, începe o relaţie cu un client 
precum cel cu gama de îngrijire personală spunând ceva 
de genul: „Aş vrea să îţi dai seama că putem lucra mai bine 
dacă ne oferi idei specifice şi ne acorzi timpul necesar 
pentru a le pune în aplicare”. Suntem flexibili, dar este 
vorba despre o firmă mică şi putem avea randament 
maxim dacă ştim clar de ce anume ai nevoie”. Notează 
apoi ideile şi priorităţile clienţilor, astfel încât să fii 
acoperit la nevoie. 

Mai mult, vezi dacă îl poţi face pe şeful tău să 
înţeleagă acest fapt simplu: cu cât sunt mai nerezonabile 
solicitările pe care încerci să le rezolvi pentru un client 
narcisist, cu atât mai puţin timp ai la dispoziţie ca să te 
ocupi de clienţii buni, care te tratează aşa cum trebuie. 
Controlează-i pe narcisişti, fiindcă doar aşa clienţii buni 
vor fi mai fericiţi. Aceasta este şi ideea - fiindcă oamenii 
drăguţi sunt clienţii pe care vrei realmente să îi păstrezi. 

Perspectiva utilă 

Clienţii buni îţi ridică ştacheta. Cei necorespunzători 
te lovesc în continuare cu pretenţiile lor. 

Etapa acțiunii 

Evaluează-ţi programul pentru a determina câte ore 
pe lună petreci ocupându-te de clienţii dificili. Stabileşte 
apoi câte servicii suplimentare le poţi oferi clienţilor buni. 

Acest lucru îţi va da curajul de a te confrunta cu narcisiştii. 

Cea mai bună abordare este să încerci să te înconjori 
de cât mai mulţi clienţi decenţi, care te apreciază şi care 
nu au pretenţii suplimentare. Acest lucru te va ajuta să fii 
din ce în ce mai dezgustat de narcisiştii care te înconjoară 
- vei avea astfel şi curajul de a reduce pierderile cu care te 
confrunţi din cauza lor. 

Străin de oraş „Cei care se pricep foarte bine la 
networkiog, cei care primesc o mulţime de recomandări şi 
se simt cu adevărat mulţumiţi de ei, pun întotdeauna 
nevoile celorlalţi mai presus de ale lor personale”. - BOB 
BURG. 

AUTORUL LUCRĂRII THE SUCCESS FORMULA 

SCENARIU. Am o firmă de servicii tipografice şi abia 
ne-am mutat în oraş, aşa că ar trebui să ne promovăm 
puțin afacerea. M-am înscris la Camera de Comerţ şi chiar 
fac parte din unele comitete specializate, insă nu am 
foarte mulţi clienţi. Există o modalitate mai bună de a face 
networking? 

Bănuiesc că ţi-ai înfiinţat o firmă de servicii 
tipografice fiindcă te pricepi la asta - nu la a relaţiona sau 
la a da telefoane în scopul de a încheia vânzări. De fapt, 
eforturile tale de marketing personal par destul de 
precare. 

Cu toate acestea, nu este deloc complicat. Dr. Ivan 
Misner este fondatorul BNI, o renumită organizaţie de 
networking. Misner, care a studiat acest domeniu timp de 
mai bine de 20 de ani, spune că toţi cei care au rezultate 
foarte bune în urma networkingului aplică fie în mod 
conştient, fie intuitiv ceea ce el numeşte Procesul 

VCPE Iată cum funcţionează acesta. 


Vizibilitatea, spune  Misner, este prima fază a 
dezvoltării unei relaţii. Vizibilitatea începe în momentul în 
care tu şi cealaltă persoană deveniți conştienţi unul de 
celălalt, poate ca urmare a acţiunilor de PR sau de 

advertising sau poate prin intermediul unei cunoştinţe 
comune. Puteţi relaţiona şi să vă tutuiţi chiar, dar ştiţi 
foarte puţine unul despre celălalt. 

Credibilitatea este capacitatea de a le transmite celor 
din jur că pot avea încredere în tine. Odată ce tu şi 
persoana pe care abia ai cunoscut-o începeţi să aveţi 
aşteptări unul de la celălalt, iar aceste aşteptări sunt 
îndeplinite, relația voastră poate intra în etapa 
credibilităţii. În momentul în care fiecare partener ştie că 
are ceva de câştigat de pe urma relaţiei, atunci aceasta va 
continua să se consolideze. Credibilitatea creşte foarte 
mult în condiţiile în care sunt respectate termenele limită, 
promisiunile sunt îndeplinite, rezultatele sunt verificate, 
iar serviciile efectuate conform înţelegerii. 

Profitabilitatea este acea fază în care relaţia devine 
reciproc avantajoasă. Au ambii parteneri ceva de câştigat? 
Beneficiile sunt mutuale? Dacă nu toată lumea are de 
profitat, atunci probabil că relaţia nu va dura. 


Iată cum poţi folosi abilităţile nou dobândite pentru a 
avea succes în toate trei etapele procesului VCP al lui 
Misner. 

Etapa vizibilităţii în acest moment, nu te apuca să le 
spui celorlalţi cine eşti tu - ci pentru ce anume te vor 
plăcea şi de ce îşi vor dori să îţi devină prieteni sau clienţi. 

La întrunirile de la Camera de Comerţ, de exemplu, 
nu uita niciodată o regulă importantă: arată-te mai 
degrabă interesat decât să încerci să pari interesant. 
Vorbeşte mai mult despre afacerile celorlalţi decât despre 
ale tale. Pune întrebări inteligente ca să afli ce mai fac, 
cum procedează în anumite situaţii şi ce strategii de 
marketing au funcţionat în cazul lor. Sub nicio formă să nu 
îi întrerupi în timp ce vorbesc, ci pune întrebări care să îi 
motiveze să îţi spună mai multe lucruri. 

Nu uita să îi faci pe oameni să simtă că empatizezi cu 
ei. Dacă îţi vorbesc despre anumite probleme cu care se 
confruntă („primăria ne omoară afacerea de când cei de 

acolo s-au apucat să repare străzile”), arată că îţi pasă 
(chiar dacă problema respectivă nu te afectează deloc). 
Încearcă să înţelegi dificultăţile cu care se confruntă 
ceilalţi şi ajută-i să le depăşească, fiindcă îi vei impresiona 
cu generozitatea ta. 

De asemenea, poţi iniţia o relaţie punând întrebări 
transformaţionale, care să le arate celor din jur că le 
preţuieşti inteligenţa. De exemplu, întreabă un alt 
proprietar de firmă: „Ce efect crezi că va avea proiectul de 
redezvoltare asupra afacerilor noastre timp de cinci ani de- 
acum încolo?” sau „Cum crezi că va evolua economia 
oraşului în următorul deceniu?” 

Nu în ultimul rând, apelează la Mulţumirile din suflet 
pentru ca ceilalţi să îţi arate bunăvoință. Dacă un alt 
proprietar de firmă a avut o idee care a contribuit la 
succesul afacerii tale sau al organizaţiei de networking, 
atunci subliniază public acest fapt cu ocazia primei 
întâlniri („Chaz ne-a ajutat să economisim cinci sute de 
dolari împrumutându-ne mesele pentru festivalul de artă - 
un gest de generozitate, care ne-a ajutat să nu ne depăşim 
bugetul; mai mult, a ajutat personal la instalarea lor”). 
Faptul că ţi-ai exprimat recunoştinţa va duce la o empatie 
din partea persoanei respective, care îţi va răspunde la fel 
- probabil recomandând firma ta şi altor clienţi. 

Etapa credibilităţii în această etapă, este absolut 
crucial să eviţi crearea unor discrepanțe în relaţia voastră. 
Sunteţi în stadiul în care încă vă cunoaşteţi unul pe celălalt 
şi fiecare informaţie pe care partenerul o află despre tine 
este extrem de importantă. Aşa că prezintă-te cu 
sinceritate şi acuratețe, nu face presupuneri false despre 
ceea ce vrea sau are nevoie cealaltă persoană şi nu face 
promisiuni pe care nu le poţi respecta. 

De asemenea, poartă-te astfel încât interlocutorii să 
simtă că valorează ceva. Fă tot posibilul să îi ajuţi şi fii 
recunoscător pentru orice lucru pe care îl primeşti 
(apelează la Mulţumirile din Suflet atunci când este cazul). 
Dacă se poate, fii tu primul care oferă recomandări... iar 

dacă cealaltă persoană te recomandă altcuiva la rândul ei, 
exprimă-ţi mulţumirea. 

Pe scurt, nu te rezuma doar la ceea ce poţi avea tu de 
câştigat, în schimb, concentrează-te pe modul în care îţi 
poţi ajuta noul prieten. Şi străduieşte-te să nu o dai în bară 
- iar dacă o faci, cere-ţi scuze pentru greşeala comisă. 

Etapa profitabilităţii 

Când ai ajuns în acest stadiu, concentrează-te în 
continuare şi încearcă să faci persoanele cu care tocmai ai 
stabilit o relaţie să se simtă interesante, valoroase şi 
înţelese. Cu toate acestea, ia în considerare şi sfatul pe 
care ţi l-am oferit în capitolul 10, referitor la modalităţile 
prin care să scapi de oamenii toxici. De obicei, persoanele 
nou cunoscute se împart în trei categorii: cei care iau, cei 
care oferă şi cei care fac ambele lucruri - iar primii de 
care trebuie să scapi sunt cei care iau. Aşa că treci din nou 
în revistă lista noilor contacte şi concentrează-ţi eforturile 
asupra celor care oferă şi a celor cu care poţi stabili o 
relaţie reciproc avantajoasă, eliminându-i din peisaj pe cei 
care îţi cer tot timpul câte ceva. Dă dovadă de generozitate 
în relaţia cu persoanele nou cunoscute şi nu ţine o 
statistică a ceea ce ai oferit, însă acordă prioritate 
relaţiilor cu cei care sunt dispuşi să îţi ofere ceva în 
schimb. 

Intr-un final te poţi relaxa, fiindcă reţeaua ta se va 
dezvolta în timp. Relaţiile, în special cele reciproc 
avantajoase, presupun timp, aşa că încearcă să nu fii 
nerăbdător. (De fapt, cu cât încerci să grăbeşti mai mult 
procesul, cu atât ceilalţi se vor îndepărta mai mult de tine.) 
Trebuie să ştii şi că nu e nimic nefiresc în momentul în 
care o relaţie dă greş. Uneori trebuie să săruţi mai multe 
broscuţe înainte de a găsi un prinţ - sau chiar o reţea 
întreagă. 

Perspectivă utilă 

Gândeşte-te tot timpul ce au ceilalţi de câştigat, căci 
în scurtă vreme ei se vor întreba ce pot face pentru tine. 
Dacă te gândeşti ce ai tu de obţinut, atunci ei se vor 

întreba cum se pot îndepărta mai repede de tine. 

Etapa acțiunii 

Dacă te temi să faci networking, întreabă-te ce 
anume ai de câştigat. Care este acea perspectivă 
atrăgătoare pentru care merită să ieşi din zona ta de 
confort? Poate că scopul tău este să deţii o companie de 
succes sau ţi-ai propus să fii promovat. Ori poate îţi doreşti 
să fii mândru de tine pentru că ţi-ai depăşit temerile. Nu 
pierde din vedere țelul pe care îl ai şi angajează-te să faci 
tot ce poţi ca să ţi-l îndeplineşti. 

Explozia umană 

„Într-o situaţie de criză contează chiar şi cel mai mic 
detaliu”. 

— JAWAHARLAL NEHRU, PRIM-MINISTRU AL 
INDIEI DUPĂ PROCLAMAREA INDEPENDENȚEI 

SCENARIU. Lucrez într-o companie de servicii 
financiare, unde se rulează zilnic milioane de dolari, iar 
presiunea este una foarte mare. La atmosfera deja 
presantă de la birou, se adaugă şi faptul că managementul 
a preferat varianta relocării peste hotare a majorității 
posturilor. Oamenii sunt realmente stresaţi şi 
înspăimântați că îşi pierd locul de muncă, iar mulţi dintre 
ei încearcă să lucreze la capacitate maximă, ca să facă faţă 
provocărilor. Sincer, cred că este vorba despre o situaţie 
în care angajaţii nemulţumiţi par să îşi piardă minţile - şi 
nu ştiu exact cum să gestionez o asemenea situaţie. 

Nu este o situaţie singulară. In zilele noastre, fiecare 
dintre noi, indiferent că vorbim despre un manager, CE-O, 
medic, profesor sau avocat, putem ajunge la limită şi să ne 
pierdem complet controlul. 

Ţi se pare înspăimântător? Pun pariu că da. (întreabă 
pur şi simplu orice psihiatru, fiindcă toţi ne confruntăm cu 
asemenea scurtcircuite.) Şi nu te mint cu nimic când îţi 
spun că nu întotdeauna poţi gestiona cu succes o situaţie 
în care ai de-a face cu persoane furioase sau violente. De 
cele mai multe ori, singura opţiune pe care o ai este să o 

iei la goană sau să te ascunzi. Însă dacă persoana 
respectivă nu reprezintă o ameninţare imediată sau dacă 
nu ai la îndemână nicio modalitate de a scăpa, cuvintele 
potrivite te pot ajuta să recapeţi controlul asupra situaţiei 
- sau chiar să salvezi o viaţă. 

Pentru a vedea dacă cineva este extrem de iritat, 
trebuie să vezi dacă acea persoană este blocată în modul 
de atac, aşa că o conversație rațională, rezonabilă şi 
inteligentă nu va funcţiona. Un tip care aruncă după şeful 
său cu un calculator sau ameninţă cu arma nu are cum să 
asculte argumente raţionale, fiindcă nu îşi poate accesa 
creierul superior, care să îi spună: „Hei, calmează-te, este 
o nebunie”. 

În cazul în care ai sărit peste capitolul 2, iată ce 
anume se întâmplă: în perioade de criză, creierul unei 
persoane decide dacă să îşi pună la lucru creierul superior, 
logic sau cel primitiv, inferior. Dacă alege a doua variantă, 
îşi blochează creierul inteligent. 

Sarcina ta, dacă te confrunţi cu o persoană cuprinsă 
de amoc, este să spargi acel lacăt. Cum? Ajutând persoana 
respectivă să treacă treptat de la „îmi vine să omor pe 
cineva” la „Sunt foarte supărat” şi până la „Trebuie să 
găsesc o cale inteligentă de a rezolva asta”. Aceste etape 
se corelează cu cele trei niveluri ale creierului: cel primitiv, 
reptilian, creierul emoţional, de mamifer, şi creierul uman, 
logic. 

Ca să ajuţi o persoană care şi-a pierdut controlul să 
acţioneze normal, trebuie să o faci să treacă treptat prin 
cele trei niveluri, în ordine. (Gândeşte-te la acest proces ca 
la unul de evoluție rapidă). lată cum să procedezi. 

Etapa 1 

In acest moment, scopul tău este ca persoana cu care 
stai de vorbă să treacă de la creierul primitiv, reptilian, la 
cel emoţional, de mamifer. lată care sunt etapele: 

1. Spune: „Povesteşte-mi ce s-a întâmplat”. 

Faptul că laşi acea persoană să îşi verse amarul îi 
permite să nu mai acţioneze orbeşte (o reacţie primitivă), 

ci să simtă emoţiile (o reacţie superioară). Ţipetele 
interlocutorului te vor deranja, dar sunt mult mai puţin 
periculoase decât ameninţarea cu violenţa fizică - aşa că 
lasă-l să se exprime. 

2. Spune: „Trebuie să mă asigur că am auzit exact 
ceea ce mi-ai povestit, ca să nu o luăm într-o direcţie 
greşită. Dacă am auzit eu bine, ai spus că...” 

Apoi repetă exact ceea ce a spus persoana 
respectivă, cu calm şi fără supărare sau vreo urmă de 
sarcasm în voce, după care întreabă: „E corect?” Dacă faci 
acest lucru, îţi vei oglindi interlocutorul - acea tehnică 
puternică de relaţionare despre care am discutat în 
capitolul 2. De asemenea, vei ajuta persoana respectivă să 
înceapă să asculte, ceea ce îi încetineşte ritmul creierului 
şi o poate face să gândească mult mai inteligent. 

3. Aşteaptă până când interlocutorul spune „Da”. 

Simplul fapt de a spune „da” determină persoana 
respectivă să dea dovadă de bunăvoință, nu de ostilitate. 
„Da” indică şi disponibilitatea de a reacţiona aşa cum 
trebuie. Dacă persoana respectivă corectează ceea ce ai 
spus, repetă informaţia pe care ai auzit-o. 

4. Spune: „lar acest lucru te face să fii supărat, 
frustrat, dezamăgit, mânios, deranjat sau cum, mai 
exact...” 

Alege cuvântul care crezi că descrie cel mai bine 
ceea ce simte cealaltă persoană. Dacă te corectează, roag- 
o să-ţi spună ce simte exact şi repetă până când obţii un alt 
„Da” Nu uita că atunci când cineva ataşează un cuvânt 
unui sentiment pe care îl are, devine mai puţin agitat. lar 
acest lucru este extrem de important. 

Etapa 2 

In acest moment, ai de-a face cu cineva care nu mai 
reacţionează impulsiv, dar care încă mai răbufneşte - e mai 
bine, dar problema nu a dispărut de tot. Aşa că următorul 
tău scop este să ajuţi acea persoană să treacă de la 
creierul emoţional (de mamifer) la cel raţional, superior 
(de fiinţă umană). lată cum să procedezi. 

1. Spune: „lar motivul pentru care este atât de 
important să rezolvăm situaţia acum ar fi acela că 

Această tehnică de completare a spaţiilor goale 
presupune ca interlocutorul să se gândească la un răspuns, 
ceea ce îl face să apeleze la creierul său raţional, de fiinţă 
umană. Un sfat important: dacă spui acest lucru, pune 
accentul pe cuvântul acum, pentru a arăta că înţelegi cât 
de urgentă este problema pentru el. 

2. Arată-i cum să procedeze 

Dacă persoana respectivă completează spaţiile albe 
spunând: „Dacă lucrurile nu se schimbă, voi exploda, îmi 
voi face rău singur, voi lovi pe cineva etc.”, tu adaugă: 
„Hm... Te rog să îmi dai mai multe detalii, astfel încât să 
fiu sigur că am înţeles despre ce e vorba” (fără să ai un ton 
sarcastic, ci într-o manieră în care să accentuezi faptul că 
asculţi cu adevărat). 

După aceea, adaugă: „Dacă despre asta e vorba, să 
ne imaginăm cum depăşim situaţia astfel încât să nu faci 
ceva care să înrăutăţească şi mai mult lucrurile. Ştiu că 
putem reuşi, fiindcă ai mai trecut prin aşa ceva şi ai ştiut 
să o scoţi la capăt. De fapt, dacă tot ne aflăm în acest 
punct, haide să ne gândim la o soluţie astfel încât să nu 
mai ajungi niciodată aici”. 

Acest lucru arată că ai auzit ce a spus persoana 
respectivă, că i-ai luat problema în serios, că ţi-ai dat 
seama cât de rău se simte ea şi că ţi-ai luat angajamentul 
să rezolvi criza şi să previi apariţia unor probleme similare 
pe viitor. Toate aceste lucruri ajută persoana respectivă să 
simtă că nu e singură - ceea ce eu numesc experienţa 
„lisus este păstorul meu”. 

În acest moment persoana respectivă te va considera 
un adevărat colac de salvare, iar criza se îndreaptă către o 
rezolvare - de preferat ar fi să apeleze la ajutor specializat, 
mai exact la profesionişti care au pregătirea necesară 
pentru a gestiona situaţiile de criză. Problema este departe 
de a fi rezolvată, însă putem începe să o remediem acum, 
când partea cea mai rea a trecut. 

De ce devin oamenii violenţi? 

Aproape toate formele de violenţă despre care citim 
sau auzim în mass media sunt declanşate de furie, mai 
exact de furia neputincioasă. Furia neputincioasă apare 
atunci când o persoană se simte respinsă şi umilită de 
către cei din jur şi îşi dă seama că nu are niciun fel de 
putere să împiedice acest lucru. Având o capacitate 
scăzută de a face faţă stresului, persoana respectivă 
explodează şi îşi varsă mânia pe oricine întâlneşte în cale. 

Fiecare dintre noi ne simţim furioşi şi neputincioşi la 
un moment dat. Cu toate acestea, spre deosebire de noi, 
persoanele violente nu îşi pot gestiona aceste emoții. 
Oamenii de ştiinţă raportează că, din punct de vedere 
chimic şi structural, mulţi indivizi violenţi sunt „destinaţi” 
să aibă un comportament impulsiv şi un autocontrol 
precar. Sociologii notează că mulţi dintre ei au suferit 
diverse forme de abuz în copilărie. lar psihologii şi 
psihiatrii citează lipsa unei permanente (sau constanţe) a 
obiectului în cazul persoanelor violente. 

Permanenţa (sau  constanţa) obiectului este 
capacitatea de a-ţi păstra ataşamentul pozitiv faţă de o altă 
persoană chiar dacă eşti dezamăgit, rănit sau supărat pe 
ea. Indivizii violenţi au un nivel foarte scăzut de toleranţă 
la diverse frustrări şi pierd orice legătură emoţională şi 
psihologică cu toţi cei care îi supără. În momentul în care 
această conexiune se rupe, oamenii devin obiecte care pot 
fi distruse în acelaşi fel în care cineva dă de pământ cu o 
rachetă de tenis după ce a ratat o lovitură. 

Nu uita aceste lucruri atunci când ai de-a face cu 
persoane violente, fiindcă te va ajuta să eviţi potenţialele 
greşeli fatale în momentul în care încerci să apelezi la 
compasiunea lor („Ştiu că nu vrei să îmi faci rău”). În 
schimb, concentrează-ţi toate eforturile în a le atrage 
interesul. 

Perspectiva utilă 

Dacă o persoană nu poate sau nu vrea să te asculte, 
fă-o să se asculte pe sine. 

Etapa acțiunii 

Dacă o persoană cunoscută este foarte stresată şi ştii 
că poate răbufni în orice moment, pregăteşte-te pentru o 
posibilă criză punând în practică etapele despre care am 
vorbit în acest capitol, până când ţi le vei însuşi complet. 
Dacă este posibil, aplică-le cu altă persoană care poate 
juca rolul celei care îşi pierde controlul. Acest lucru te va 
ajuta să te pregăteşti mental pentru întâlnirea faţă în faţă 
cu un individ furios sau emotiv, ceea ce îţi poate declanşa 
instinctele primare în cazul în care nu eşti pregătit. De 
asemenea, însuşeşte-ţi şi sfaturile prezentate în capitolul 
3, în secţiunea „Cum să treci de la «Oh, la naiba!» la 
«OK»”. 

CUNOAŞTE-TE PE TINE „Nu încerca să găseşti 
vinovatul. Găseşte în schimb un remediu”. 

— HENRY FORD, INVENTATOR 

SCENARIU. De fiecare dată de Revelion fac o listă cu 
rezoluții pe care ştiu că nu le voi respecta niciodată. Imi 
promit că voi face zilnic gimnastică. Îmi promit că nu voi 
mai reacționa ca o scorpie în momentul în care copiii mei 
nu simt ascultători. De fiecare dată îmi propun să mă 
înscriu din nou la şcoală şi să îmi iau masterul. Mă simt 
profund dezamăgită când mă uit în oglindă şi îmi văd 
corpul, mă simt vinovată că nu îmi urmăresc scopurile 
legate de carieră sau aşteptările mele în calitate de 
părinte, frustrată din cauza nenumăratelor promisiuni pe 
care le fac şi pe care nu le respect - însă viața mea este 
foarte aglomerată şi îmi este foarte greu să mă ţin de ele. 
Aveţi sugestii pentru mine? 

Cu siguranță. Pentru început, foloseşte şocul 
empatiei - aplicat în cazul tău personal. Pentru a înţelege 
de ce, imaginează-ţi că îi spui prietenului tău cel mai bun 
ceva de genul: „Ştii, eu chiar ţin la tine... însă corpul tău 
nu arată perfect. Uită-te la şuncile care îţi atârnă pe braţe! 
Când a fost ultima dată când ai făcut gimnastică? Şi, 
sincer, felul în care l-ai certat pe băiatul tău alaltăieri că nu 

a tuns gazonul... chiar eşti o scorpie. Şi dacă tot suntem la 
capitolul ăsta, cât de greu este să te înscrii din nou la 
şcoală şi să îţi iei MBA-ul? Ai dat-o în bară pe toate 
laturile”. I-ai spune toate aceste lucruri cuiva la care ţii? 
Cu siguranţă că nu. 

Dar când vine vorba să stai de vorbă cu tine însuţi, 
nu ai nicio limită în brutalitate. Uită-te cât de critice sunt 
comentariile tale: mi-ai spus cât de dezgustată eşti de tine, 
că eşti o scorpie şi că eşti sigură că vei da greş. Dacă vei 
continua să vorbeşti cu tine în acest mod, probabil că într- 
adevăr vei da greş. Chiar vrei să reuşeşti? încearcă ceva 
complet diferit. Data viitoare când ai un moment de linişte, 
pune-ţi următoarea întrebare: „Ce te împiedică să îţi 
îndeplineşti scopurile şi cât de frustrant este pentru tine?” 
(Dacă ţi se pare prea dificil să vorbeşti cu tine în felul 
acesta, imaginează-ţi că îţi pune această întrebare o 
persoană la care ţii.) 

Ascultă-ţi apoi propriile răspunsuri. Probabil că vor fi 
ceva de genul: 

„Aş vrea să mă înscriu din nou la cursuri, dar asta 
înseamnă să stau mai puţin cu copiii - aşa că voi face ce e 
bine pentru familia mea, însă uneori mă simt ca şi cum mă 
înşel pe mine”. 

„Încerc să gestionez cu maturitate problemele 
copiilor mei, însă uneori îmi pierd cumpătul, fiindcă după o 
zi stresantă am nevoie cu disperare de confort, dar în toate 
părţile nu văd decât egoişti. Şi e dureros dacă ştiu că m-am 
străduit atât de mult să am grijă de ei, după care să nu aud 
decât plângeri”. 

„E foarte greu să mă motivez să fac gimnastică la opt 
dimineaţa, când masa nu e gata, iar fata mea are nevoie de 
ajutor ca să îşi facă tema la matematică”. 

„Toate acestea îmi produc frustrări, fiindcă indiferent 
cât de multe realizez, mă simt vinovată pentru ceea ce nu 
am realizat”. 

Când faci acest exerciţiu mental, îţi vei da seama 
foarte clar că nu ai eşuat. Eşti pur şi simplu o fiinţă umană. 

Faci faţă multor responsabilităţi, suferi de un serios deficit 
al receptorului neuronilor-oglindă din cauza copiilor tăi 
(mai ales dacă sunt adolescenţi!) 

şi faci compromisuri fiindcă eşti o persoană grijulie şi 
generoasă. Aşa că ia o pauză. De fapt, acordă-ţi credit 
pentru miile de lucruri pe care le faci aşa cum trebuie. 

Faptul că apelezi la şocul empatiei te va ajuta să nu 
te mai simţi vinovat. iți aminteşti că am discutat în 
capitolul 4 despre faptul că propriul tău creier este setat 
să vadă oamenii altfel? Acelaşi lucru este valabil şi atunci 
când vine vorba despre scopuri: uneori le alegem din 
motive greşite (de exemplu: „Tatăl meu va fi dezamăgit 
dacă nu voi deveni doctor” sau „Toți cei din familia mea au 
doctoratul”), după care nu le mai analizăm niciodată. 
Alteori viaţa noastră evoluează, iar scopurile pe care ni le- 
am stabilit rămân aceleaşi, indicat fiind ca cele două să fie 
sincronizate. 

Pe măsură ce îţi analizezi scopurile, evită să ai 
aşteptări prea mari - nu gândi ceva de genul „Ca să fiu 
fericit sau împlinit trebuie să mi se întâmple asta” De 
exemplu, eşti nemulţumit că nu ţi-ai luat încă MBA-ul - 
însă chiar trebuie să faci acest lucru 


acum ca să consideri că ai succes sau să fii fericit? Ai 
putea să urmezi o cale diferită - de exemplu, să urmezi 
cursuri la distanţă (on-line) şi, într-un final, să fii la fel de 
satisfăcut? 

Şi nu face confuzie între „rezonabil” şi „realistic” 
Rezonabil înseamnă că are sens. Realistic, pe de altă parte, 
înseamnă că „e posibil să se întâmple” De exemplu, e 
rezonabil să hotărăşti că de la 1 ianuarie te vei înscrie la 
MBA, că vei sta mai mult cu copiii şi că vei începe să alergi 
în cursele de maraton - însă probabil că nu este realist. De 
obicei are mai mult sens să alegi un singur scop pe care ai 
şanse să îl duci la bun sfârşit şi să te concentrezi asupra 
lui. 

Având în minte un scop clar, foloseşte următoarea 

abordare pentru a ţi-l îndeplini: _ 

Stabileşte ţinte specifice. Îmi îndemn clienţii să îşi 
facă un plan pas cu pas. La fel ca şi cum ar însemna nişte 
puncte intermediare pe GPS înainte de o călătorie, acest 
lucru îi va ajuta să vizualizeze drumul înainte să purceadă 
la el. Notează-ţi scopul pe ceva. Descrie exact ce anume 
trebuie să incepi să faci şi ce anume trebuie să încetezi să 
faci astfel încât să ai succes. Transcrierea scopurilor pe 
hârtie te ajută să fii mult mai dedicat îndeplinirii propriilor 
țeluri. 

Povesteşte cuiva despre țelul tău. Sună o persoană pe 
care o respecţi, explică-i ce schimbări vrei să faci în viaţa 
ta şi roag-o să te sune sau să îţi scrie un e-mail la fiecare 
două săptămâni ca să te întrebe în ce stadiu eşti. Faptul că 
îţi doreşti ca persoana respectivă să te stimeze în 
continuare va fi un factor de motivare puternic dacă vrei 
să îţi respecţi angajamentele. Dacă faci acest lucru, nu uita 
să îi mulţumeşti din suflet fiindcă te-a ajutat şi să găseşti o 
cale de a-i întoarce favorul, împiedică oamenii toxici să îţi 
stopeze progresul. Citeşte din nou capitolul 11 şi identifică 
orice indivizi problematici care te fac să nu mai ai 
încredere în tine. Dacă este posibil, evită-i în perioada în 
care încerci să îţi îndeplineşti scopul respectiv. Acordă-ţi 
timp. Dacă încerci să renunţi la anumite obiceiuri nocive 
sau să deprinzi unele bune, nu uita următoarea regulă: 
este nevoie de trei până la patru săptămâni pentru ca un 
nou comportament să se transforme în obicei şi de şase 
luni pentru ca respectivul obicei să se transforme într-o a 
doua natură. Ai răbdare cu tine. 

Dacă vrei să renunţi la anumite obiceiuri nocive, poţi 
folosi şi instrumentul numit „Niciodată de acum înainte”, 
despre care am discutat în capitolul 21. De exemplu, dacă 
te-ai certat din nou cu fiica ta din cauză că nu şi-a terminat 
treaba prin casă, iată cum poţi aplica acest instrument. 

1. Dacă ar fi să fac din nou acest lucru, ceea ce aş 
face diferit este: 

În loc să ţip la Jamie că nu s-a ocupat de treburile din 


100 


casă, aş apela la şocul empatiei întrebând-o: „Dacă Spot ar 
putea vorbi, ce crezi că ar spune când îi e foame şi speră 
să îi pui de mâncare, dar tu ieşi direct pe uşă fără să îl 
hrăneşti?” sau „Ce crezi că ar spune tatăl tău dacă l-ai 
întreba cum se simte când vine acasă epuizat de la serviciu 
şi nu se poate odihni fiindcă tu ai uitat să speli vasele şi e 
obligat el să curețe în locul tău, în condiţiile în care chiar 
şi-ar dori să se relaxeze câteva minute?” (Nu este vorba 
despre învinovăţire, ci despre a trezi sentimentul de 
empatie.) 

Dacă acest lucru nu funcţionează, aş putea încerca 
Jocul revers. De exemplu, i-aş putea spune lui Jamie: „Ştiu 
că mă plâng mereu că nu faci treabă prin casă, că nu-ţi faci 
temele sau că nu îţi pui hainele la loc, însă ştiu că nici eu 
nu sunt mereu o mamă perfectă - aşa că în loc să reluăm 
lista mea de plângeri, aş vrea să îmi cer scuze pentru 
momentele în care am dat-o în bară. lată câteva dintre 
chestiile care cred că te deranjează la mine...” Dacă apelez 
la această abordare, pot declanşa suficientă empatie astfel 
încât Jamie să facă mai mult pentru mine în schimb. 

2. Aş face acest lucru fiindcă să tip la Jamie nu 
funcţionează. Nu reuşesc decât să o fac să ridice şi ea 
tonul şi, în loc să rezolv problema, toată lumea din casă va 
fi nefericită. 

3. Pe o scară de la 1 la 10, angajamentul pe care mi l- 
am luat să fac acest lucru este: 10. 

4. O persoană indicată care să mă contorizeze este: 
Doug, fiindcă este la fel de frustrat ca şi mine atunci când 
Jamie nu face nimic prin casă şi, în plus, îi displace 
profund să ajungă acasă şi să vadă pe toată lumea stresată 
- aşa că gestionarea acestei probleme este foarte 
importantă şi pentru el. 

Aşa cum am menţionat în capitolul 1, fiecare dintre 
noi suntem unici, aşa că experimentează diferite abordări 
pentru a ajunge să te cunoşti mai bine. De exemplu, poţi 
încerca Problema Imposibilităţii. În acest sens, îţi poţi 
spune: „Sunt de acord că nu e posibil. 

Cum se poate transforma în realitate?” Dacă ai un 
răspuns, atunci pune-l în practică. 

Mai presus de toate, pe măsură ce te străduieşti să îţi 
îndeplineşti scopul şi să deprinzi obiceiuri mai bune, evită 
să cazi în capcana aşteptărilor. Dacă te bazezi pe ceva şi 
acel lucru nu se întâmplă, vei fi devastat. Dacă aştepţi ceva 
şi nu se întâmplă, vei avea sentimentul de eşec sau de 
pierdere. Dar dacă speri ceva şi te străduieşti să obţii acel 
lucru, gândindu-te şi că s-ar putea să nu se întâmple aşa 
(sau să dureze ceva mai mult decât ţi-ai imaginat), te vei 
bucura de victorie şi îţi vei putea urmări mai bine scopurile 
pe viitor. 

Pauza în şase paşi 

De cele mai multe ori ne îndepărtăm de scopurile 
noastre din cauza propriului comportament impulsiv, iată 
un mic truc - asemănător cu trecerea de la „Oh, la naiba” 
la „Ok” despre care am discutat în capitolul 2 - care te 
poate ajuta să eviţi să faci vreun pas greşit care te-ar 
putea împiedica să îţi atingi scopurile personale sau 
profesionale. Am denumit acest proces Pauza în şase paşi, 
care te ajută să faci trecerea de la creierul de mamifer la 
cel de fiinţă umană, iată cum funcţionează. 

Când simţi că îţi pierzi cumpătul - de exemplu, dacă 
eşti gata să izbucneşti la adresa unui coleg al cărui sprijin 
sperai să îl obţii sau dacă eşti în a şasea zi de când te-ai 
lăsat de fumat şi te gândeşti să dai fuga să-ţi cumperi 
ţigări, urmează aceşti şase paşi: 

1. Conştientizarea fizică. Identifică senzaţii precum 
tensiunea, ritmul cardiac sau starea de confuzie. Dă-le un 
nume, fiindcă acest lucru te va ajuta să le controlezi. 

2. Conştientizarea emoţională. Ataşează o emoție 
senzaţiilor pe care le simţi. De exemplu, spune-ţi: „Sunt 
foarte supărat” sau „Sunt disperat”. Acest lucru te va ajuta 
să împiedici deturnarea nucleului amigdalian despre care 
am vorbit în capitolul 2. 

3. Conştientizarea impulsurilor. Spune-ţi următorul 
lucru: 

„Acest sentiment mă face să îmi doresc să 

Dacă eşti conştient de impulsurile pe care le ai, te va 
ajuta să te controlezi. 

4.  Conştientizarea consecințelor. Răspunde la 
următoarea întrebare: „Dacă fac asta, ce anume se poate 
întâmpla?” 

5. Conştientizarea soluţiilor. Completează fraza: „Un 
lucru indicat pe care aş putea să îl fac este să 

6. Conştientizarea beneficiilor. Spune-ţi următorul 
lucru: 

„Dacă fac acest lucru, beneficiile vor fi 

În momentul în care urmezi aceşti şase paşi, vei şti 
ce anume trebuie să faci astfel încât să rămâi pe drumul 
cel bun şi să eviţi o potenţială situaţie de criză - şi vei fi şi 
suficient de calm încât să îţi asculţi propriile sfaturi. 

Este şi un instrument extraordinar pe care îl poţi 
folosi atunci când discuţi cu propriii copii despre ceea ce îi 
supără. Fă-ţi un obicei din asta încă de când sunt foarte 
mici, fiindcă şi-l vor însuşi şi ei la rândul lor, iar aşa vor 
învăţa să îşi păstreze calmul în situaţii stresante atunci 
când se vor maturiza. 

Perspectivă utilă în timpul perioadelor mai dificile, 
spune-ţi singur ceea ce ti-ar plăcea să îţi spună alţii... după 
care fă tot posibilul să crezi în aceste lucruri. Fiindcă doar 
aşa poţi onora dragostea care o simt pentru tine. 

Etapa acțiunii iată un lucru amuzant pe care îl poţi 
încerca dacă eşti tipul acela de persoană căruia îi este 
greu să îşi identifice punctele tari: roagă pe altcineva să o 
facă în locul tău. Atunci când vorbeşti cu o persoană pe 
care o admiri, pune-i următoarea întrebare: „Ce anume îţi 
place la mine?” După ce răspunde, gândeşte-te la ceea cea 
spus şi bucură-te de cuvintele rostite. După o scurtă pauză, 
răspunde: „Uau! îţi mulţumesc - mai e ceva ce admiri la 
mine?” 

Cu cât ajungi mai în profunzime, cu atât mai bine şi 
mai plin de recunoştinţă te vei simţi şi cu atât mai plin de 
energie vei fi. 

Şase niveluri 

DE SEPARARE 

„Ca să ai succes în carieră, este mai puţin important 
ceea ce ştii sau chiar pe cine cunoşti, esenţial fiind cine te 
cunoaşte pe tine şi cum te cunosc acele persoane”. 

— IVAN MISNER, FONDATOR AL COMPANIEI BNI 

SCENARIU. Lucrez în marketing şi îmi place foarte 
mult să aduc clienți în firmă, fiindcă sunt de părere că este 
cea mai rapidă cale către promovare. Cu toate acestea, nu 
am nicio idee cum să intru în contact cu cei bogați şi 
faimoşi. Este oare posibil pentru un „nimeni' ca mine să 
ajung să trec peste cei care îi înconjoară? 

Dacă lucrezi în vânzări sau marketing şi trebuie să 
atragi clienţi noi, ai o sarcină destul de dificilă: să 
determini nişte persoane complet străine să te asculte. Şi e 
şi mai greu în condiţiile în care trebuie să ajungi la nişte 
indivizi puternici care sunt păziţi cu străşnicie de o 
mulţime de oameni. 

Telefoanele de vânzări şi alte tehnici prin care să poţi 
intra în contact cu persoane străine pot face subiectul unei 
cărţi separate - eu personal lucrez chiar acum la aşa ceva! 
Între timp însă, iată câteva trucuri cu ajutorul cărora poţi 
reuşi imediat. 

Fă tot posibilul să te întâlneşti faţă în 

FAŢĂ CU CEI LA CARE VREI SĂ AJUNGI 

Mai întâi de toate, poţi folosi abordarea la care am 
apelat şi eu pentru a intra în contact cu Tom Stemberg, 
CE-O la Staples (vezi capitolul 6). Liderii cunoscuţi 
participă în mod frecvent la seminarii şi moderează 
paneluri de discuţii, iar la sfârşitul lor, de obicei, există o 
sesiune de întrebări şi răspunsuri - aşa că înscrie-te la 
aceste evenimente şi pune întrebările corespunzătoare. 
Dacă reuşeşti, nu uita că sarcina ta este să îţi faci 
interlocutorul să pară interesant, aşa că pune întrebările la 
care i-ar plăcea să răspundă. Ideea este să îi faci să apară 
într-o lumină bună - creând astfel o empatie şi 

încurajându-i să îţi răspundă în acelaşi mod - aşa că nu da 
cu piciorul şansei respective, încercând să ieşi tu în 
evidentă. 


Pentru a-ţi mări şansele de succes, participă la 
evenimente caritabile, la diverse lansări de carte sau la 
alte reuniuni unde ai ocazia să te întâlneşti faţă în faţă cu 
VIP-uri. Dacă eşti o persoană creativă, poţi găsi mereu un 
mod de a-ţi face interlocutorul să simtă că empatizezi cu el 
- chiar şi la un eveniment public. Dacă reuşeşti să faci 
asta, vei stabili instantaneu o legătură. 

La un moment dat, de exemplu, am participat în 
calitate de speaker la conferinţa anuală organizată de 
Association of Corporate Growth, în Beverly Hills, 
California. Cu o seară înainte de eveniment, speakerii au 
avut ocazia să se întâlnească cu toţii la o petrecere 
organizată la hotel. Cel mai de succes dintre ei a fost Mike 
Heisley, cunoscutul miliardar din Chicago şi proprietarul 
echipei Memphis Grizzlies, din NBA, un individ responsabil 
pentru succesul multor companii. Era evident că toată 
lumea încerca să intre în vorbă cu el, formându-se o coadă 
lungă a celor dornici să îl salute şi să îl felicite. Când mi-a 
venit rândul, l-am întrebat: „Ce anume ai învăţat de la tatăl 
tău referitor la succes?” 

Mike a făcut o pauză, s-a oprit din conversaţia cu 
ceilalţi (spre dezamăgirea lor) şi a tras repede două 
scaune, invitându-mă să stau alături de el. După care a 
început să îmi povestească cum l-a învăţat tatăl său să facă 
afaceri din care ambele părţi să aibă de câştigat, nu doar 
el. A adăugat: „Tatăl meu era atât de încrezător că voi 
reuşi fără să profit de nimeni încât am vrut să onorez 
cumva această încredere. Tata m-a făcut să îmi doresc să 
fiu un om mai bun şi îmi place să cred că am făcut-o”. 

Conştient fiind de faptul că liderii învaţă lecţii 
valoroase despre cum să se comporte (sau cum să nu se 
comporte) de la părinţii lor, i-am oferit lui Mike 
oportunitatea de a-şi exprima din nou recunoştinţa faţă de 

propriul tată. Acest sentiment plăcut l-a făcut să îşi 
dorească să ne mai întâlnim şi după conferinţă. 

Fă-ţi aliaţi în mediul virtual întâlnirile sau şedinţele 
nu reprezintă, totuşi, singura modalitate de a te apropia de 
ţinta ta. Gratie Internetului, poţi relaţiona on-line cu o 
persoană faimoasă - în special dacă ţii cont de regula 
conform căreia oamenii vor să simtă că empatizezi cu ei. 

Unul dintre modurile în care poţi face acest lucru mi- 
a venit în minte după publicarea primei mele cărţi, Get 
Out of Your Own Way. La vremea aceea, am descoperit că 
să scrii o carte e ca şi cum ai avea un bebeluş: speri să fie 
inteligent, atrăgător şi să aibă succes, dar nu ştii niciodată 
dacă aşa va fi. De asemenea, ai tendinţa să verifici 
recenziile scrise vizavi de cartea ta - destul de 


des probabil - ca să vezi ce spune lumea despre tine. 
Mai mult, intri pe bloguri şi pe grupuri de discuţii unde se 
vorbeşte despre creaţia ta. Am descoperit încă din prima 
fază cât de rău te simţi dacă citeşti recenzii proaste sau 
comentarii răuvoitoare. Pe de altă parte, atunci când 
cineva înţelege ce ai vrut să spui acolo, este deosebit de 
reconfortant. 

La scurtă vreme după ce am devenit conştient de 
aceste sentimente narcisiste, dar fireşti oarecum, un 
prieten mi-a trimis un exemplar din cartea The Confidence 
Course, scrisă de Walter Anderson, CEO al revistei Parade. 
Prietenul mi-a spus că îmi va plăcea atât cartea, cât şi 
scriitorul ei. Şi a avut dreptate. Mai mult, am intrat pe 
Amazon.com şi am observat că nu fusese scrisă nicio 
recenzie a acestei cărţi minunate. 


Aşa că am scris-o eu pe prima - nu una rapidă, de 
tipul „mi-a plăcut, o recomand”, ci una în care am investit 
timp şi idei. Am aflat din cartea lui Walter că nu avusese o 
relaţie strânsă cu tatăl 


său, aşa cum şi-ar fi dorit. Cam aceeaşi experienţă o 

avusesem şi eu cu tatăl meu, aşa că i-am spus lui Walter 
cât de mult admir faptul că a demonstrat o grijă aproape 
părintească faţă de cititori în condiţiile în care el nu 
beneficiase niciodată de aşa ceva. Cuvintele mele izvorau 
direct din suflet, iar pe el l-au impresionat foarte mult. Prin 
urmare, eu şi Walter avem acum o relaţie foarte strânsă. 

Teoretic, toţi oamenii - indiferent cât de puternici 
sunt - se regăsesc într-o formă sau alta pe internet, iar în 
mediul on-line între ei şi tine nu se află nicio barieră. Ştiu 
că este dificil să ne imaginăm că vedete aflate în lumina 
reflectoarelor sau lideri de corporaţii stau în pijama în faţa 
calculatoarelor tastându-şi numele pe internet, dar crede- 
mă că o fac. 

Relaţionează cu asistenții personali 

SAU CU SECRETARELE 

Dacă lucrezi în vânzări, ştii foarte bine că nu ajungi 
atât de uşor să te întâlneşti cu un VIP fiindcă te loveşti mai 
întâi de toate de „paznicii” lor. De aceea este extrem de 
important să stabileşti o relaţie cu persoana a cărei 
sarcină este să îţi blocheze calea. Fă-ţi din ea un aliat şi nu 
un inamic şi vei putea ajunge la respectivul VIP de fiecare 
dată când ai nevoie. 

În acest sens, trebuie să ştii că: 

Asistenta este extrem de importantă pentru succesul 
VIP-ului şi trebuie să îi fie recunoscute meritele. 

Asistenta este probabil la fel de interesantă ca VIP-ul 
şi va aprecia dacă îi recunoşti meritele. 

Asistenta probabil că suferă de un deficit sever al 
receptorului neuronilor-oglindă, fiindcă în fiecare zi îi 
enervează pe alţii doar fiindcă îşi face pur şi simplu treaba 
- aceea de a-şi proteja şeful (care de cele mai multe ori nu 
îi este recunoscător). 

Inarmat cu aceste informaţii, eşti pregătit să îţi faci 
intrarea în multe fortărețe de VIP-uri. Să luăm exemplul 
unei convorbiri telefonice pe care am avut-o cu asistenta 
unuia dintre cei mai puternici CEO din America (din 
motive evidente, am schimbat numele şi celelalte date de 

identificare). 

„Bună ziua, Joanne?”, am întrebat eu la telefon. 

„Poftim?”, mi-a răspuns ea. 

„Vorbesc cu Joanne Nelson?”, am continuat eu. 

„Cine întreabă?” 

„Sunteţi faimoasa Joanne Nelson despre care Ted 
Burke a scris în bestsellerul său, Leader of the Pack şi 
căreia i-a mulţumit?”, am insistat eu. 

„Da, dar CINE întreabă?”, a replicat Joanne, pe 
jumătate iritată, pe jumătate amuzată. 

„Sunt dr. Mark Goulston, psihiatru, scriitor şi...”, am 
început eu, iar Joanne a ripostat. 

„Doamne! Avem şi noi nevoie de cineva ca tine pe- 
aici!”, a răbufnit ea. 

„Linişteşte-te, Joanne... E în regulă. Respiră adânc”, 
i-am răspuns cu vocea mea de medic. 

„Tu să te linişteşti! Tu încerci să faci faţă tuturor 
nebunilor cât e săptămâna de lungă”, a continuat ea, deja 
montată. 

„Joanne, nu s-a întâmplat nimic. Ai de-a face cu unul 
singur. Eu mă confrunt cu unul la fiecare oră. Sper că mai 
ai şi viaţă personală?” (l-am pus această întrebare fiindcă 
ştiu că cei mai mulţi asistenţi personali ai directorilor de 
top au foarte puţin timp liber la dispoziţie.) 

„Ce viaţă personală? Nu am timp mei să îmi iau un 
câine. Am un cocker Spaniei din ceramică, în faţa uşii de la 
intrare”, a continuat ea. 

„Ei bine, am auzit că se comportă foarte bine cu 
copiii”, am continuat eu discuţia. 


„Vrei să ştii cum îl cheamă?”, mi-a răspuns ea, 
intrând în joc. „Sigur”, i-am răspuns eu. 

„Sit” (n. red. Stai), mi-a zis ea, moment în care am 
izbucnit amândoi în râs. 

Am continuat discuţia explicându-i că am scris un 
articol care credeam că îi va plăcea şefului ei, iar editorul 
acestuia îmi dăduse şi numărul de telefon. După ce am 

închis, i-am scris lui Ted o scrisoare pe care am alăturat-o 
articolului, ştiind foarte bine că Joanne o va citi. 

Stimate domnule Burke. 

Unul dintre primele lucruri pe care o să le fac în 
momentul în care voi ajunge bogat este să îmi angajez pe 
cineva ca Joanne, asistenta dvs., care să mă protejeze de 
oameni ca mine. Este foarte bună, amuzantă, dar, în 
acelaşi timp, atentă la cine vă trece pragul. Sper să ştie 
cât de valoroasă este şi că nu veți face aceeaşi greşeală pe 
care am făcut-o şi eu, aceea de a nu-i aprecia pe cei care 
îmi uşurează viaţa, astfel încât să fiu nevoit să am de-a 
face cu cei care mi-o îngreunează. Dvs., dintre toţi 
oamenii, ar trebui să ştiţi foarte bine acest lucru. 

Etc. 

Am sunat peste patru zile ca să văd dacă primiseră 
scrisoarea mea şi am spus: „Bună, Joanne, sunt dr. 
Goulston. Nu ştiu dacă mă mai ţii minte, am discutat acum 
câteva zile” „îmi amintesc”, mi-a răspuns ea călduros. „Mă 
întreb dacă Ted a primit pachetul de la mine”, am 
continuat eu. „Da, domnule Mark, l-am primit şi i l-am 
expediat acolo unde se află în concediu - tot pachetul, cu 
excepţia scrisorii”. Puțin iritat, am întrebat: „Poftim?” „Da, 
exact, am desfăcut-o şi I-AM CITIT-O CHIAR EU la 
telefon!”, mi-a spus ea triumfătoare. 

Ca urmare a telefoanelor date, eu şi Joanne am 
devenit prieteni buni, aşa că dacă voiam să ajung la Ted, 
era fericită să mă ajute. 

lată deci câteva tehnici extraordinare astfel încât să 
poţi relaţiona cu cei la care nu se poate ajunge sub nicio 
formă. Sunt nişte metode simple (dacă ai suficient curaj să 
le aplici). Şi toate se bazează pe trei reguli de bază: fă-i pe 
oameni să se simtă interesanţi, fă-i pe oameni să se simtă 
importanţi şi, nu în cele din urmă, fă-i pe oameni să simtă 
că empatizezi cu ei. 

Aşadar, de ce funcţionează ele? Fiindcă în spatele 
strălucirii, a banilor şi a puterii pe care o deţin, VIP-urile şi 
echipele care lucrează pentru ei - asemenea tuturor 

celorlalţi - sunt pur şi simplu oameni. Iar tu poţi relaţiona 
cu aproape oricine, atâta vreme cât eşti dispus să încerci. 

Perspectiva utilă în interiorul fiecărui VIP care ţi se 
pare de neatins se află o persoană dornică să relaţioneze - 
mai ales în condiţiile în care ştii cum să o abordezi. 

Etapa acțiunii 

Există vreo persoană pe care o admiri foarte mult şi 
pe care ţi-ai dori să o cunoşti? Caută pe internet şi vezi 
unde are programate conferinţe şi fă rost de o invitaţie. 
Sau intră pe Amazon.com sau pe alte site-uri specializate 
şi postează o recenzie interesantă a cărţilor scrise de acea 
persoană. Dacă ai un blog, povesteşte acolo cum ţi-a 
schimbat persoana respectivă filosofia de viaţă Foloseşte- 
te şi de site-urile de networking special create pentru zona 
de business, cum ar fi Facebook, Plaxo, Linkedin şi Twitter, 
pentru a posta diverse comentarii pozitive. 

EPILOG 

Unul dintre cele mai bune moduri prin care poţi 
ajunge să relaţionezi cu un individ este să fii tu însuţi 
accesibil - eu personal, de exemplu, sunt extrem de 
încântat când cititorii mei comunică cu mine. În cazul în 
care vei pune în aplicare tehnicile prezentate în această 
carte, mi-ar plăcea să aflu dacă au funcţionat şi pentru 
tine. Pe site-ul meu, www.markgoulston.com, vei găsi şi 
alte idei şi instrumente de comunicare. 

Şi încă un lucru înainte să trecem mai departe: îţi 
mulţumesc! Aşa cum am mai spus până acum, mă pricep 
foarte bine să le mulţumesc din tot sufletul celor care îmi 
fac viaţa mai frumoasă. 


Prin faptul că ai fost dispus să citeşti această carte şi 
că ai avut curajul să îţi schimbi viaţa folosind informaţiile 
pe care le-ai citit aici, mi-ai oferit cea mai mare 
oportunitate pe care o poate avea un psihiatru: 
sentimentul că şi-a pus o amprentă pozitivă în viaţa cuiva. 
Sper că vei considera ideile mele la fel de interesante şi de 
benefice precum au fost pentru mine şi îţi doresc să ai 

succes în viaţa profesională, în cea personală şi... 
pretutindeni! 

DESPRE AUTOR 

Dr. Mark Goulston este de profesie psihiatru, iar la 
începutul carierei, s-a ocupat de rezolvarea cazurilor în 
care erau implicate persoane violente şi cu tendinţe de 
sinucidere, ajungând, în cele din urmă, să îi instruiască pe 
agenţii de la FBI şi pe reprezentanţii 

Poliţiei în ceea ce priveşte negocierile pentru 
eliberarea ostaticilor. 

Prin prisma experienţei acumulate, şi-a dezvoltat 
foarte mult capacitatea de a relaţiona cu aproape orice 
persoană, iar metodele folosite de el stau la baza lucrării 
de fată. 


O bună perioadă a făcut vizite la domiciliul 
pacienţilor în vârstă, aflaţi pe moarte, ajutându-i să îşi 
rezolve problemele cu familia în al doisprezecelea ceas. 
Rudele acestora l-au cooptat apoi să lucreze la companiile 
pe care le deţineau, fiind şi momentul în care dr. Goulston 
a intrat în lumea afacerilor. 

În ultimii douăzeci şi cinci de ani, dr. Goulston a 
lucrat cu firme medii, din topul Fortune 1.000, dar şi cu 
firme de avocatură sau de contabilitate, în vederea 
îmbunătăţirii capacităţii de ascultare a angajaţilor, dar şi 
pentru a-i învăţa cum să relaţioneze şi să nu mai lucreze în 
ceea ce numim „bisericuţe” La nivel intern, acest lucru a 
însemnat mai multă transparenţă, o circulaţie mult mai 
bună a fluxului de informaţii, dar şi organizaţii mai 
competitive şi mai de încredere. La nivel extern, când 
discutăm despre clienţi, consilii directoare şi acţionari, 
acest lucru a însemnat scurtarea ciclului de vânzări, o 
comunicare eficientă şi constantă a propriilor valori şi a 
propunerilor de valoare şi, nu în ultimul rând, succes pe 
piaţă. 

Perspectiva unică a dr. Goulston referitoare la 
provocările legate de comunicarea interpersonală, alături 

de cei peste 30 de ani de experienţă în psihiatria clinică, 
au ajutat foarte multe persoane, echipe sau organizaţii să 
îşi atingă potenţialul maxim. 

Printre clienţii săi se numără companii de renume, 
precum Goldman Sachs, IBM, Federal Express, Xerox, 
Accenture, Deutsche Bank, Bloomberg, Kodak, Merrill 
Lynch, Wells Fargo, Merrill Lynch, Bank of America, Poliţia 
şi Procuratura din Los Angeles, dar şi FBI. 

Dr. Goulston a fost timp de mai bine de 25 de ani 
profesor la renumitul Institut de Neuropsihiatrie de la 
UCLA şi a fost considerat unul dintre cei mai buni psihiatri 
de către Consumers’ Research Council of America, cu 
sediul în Washington D.C., în anii '2004, 2005 şi 2009. 

Este şi un autor foarte bine cotat, iar lucrările Get 
Out of Your Own Way (alături de Philip Goldberg) şi Get 
Out of Your Own Way at Work fiind adevărate 
bestselleruri. Scrie un editorial în Tribune, intitulat „Solve 
Anything with Dr. Mark” (Rezolvă orice cu dr. Mark) şi 
publică în mod regulat în Harvard Business Review, The 
Hujfington Post şi în Fast Company. Este solicitat frecvent 
să îşi exprime punctul de vedere în diferite medii de 
informare, printre care se numără The Wall Street Journal, 
Fortune, Newsweek, Time, Reuters, NPR, CNN sau Fox 
News, dar şi pentru emisiunile televizate Oprah şi Today. 

